
vineri seara 


sînt o doamnă, ce pula mea 

deci îmi aleg din dulap o fustă neagră şi scurtă și trag pe 
mine un tricou strîmt ca să se vadă talia îngustă, îmi înmoi 
apoi un deget arătător în cutiuța de fard gri și mi-l frec de 
pleoape, dau și cu rimel pe gene că doar nu mă doare mîna și 
încerc acuma să-mi aranjez cumva părul din oglindă. L-am 
tuns scurt zilele trecute și din cînd în cînd se mai zburleşte - 
ia te uită, uneori pot să arăt chiar bine da' de cele mai multe 
ori îmi fac fetele observaţii că mă îmbrac aiurea sau nu am 
grijă de mine „Cine-o să se uite la tine, fată? încearcă să fii şi 
tu mai sexy!”, sexy sînteți voi cu tot neamu' vostru, le urez în 
sinea mea și ies din baie grăbită. „Vezi c-a sunat Nicole, să iei 
o pîine în drum spre firmă” îmi strigă Alex din sufragerie „că 
mîncare aduce ea!”, iar se uită cu binoclu’ în ograda vecini- 
lor, iar stă pe fotoliul din balcon și o urmărește pe blonda din 
blocul paralel cum se dezbracă și intră la duș în pielea goală, 
„Bine, bine” flutur un salut cu mîna și mă reped la lift. Sînt în 
întîrziere ca de obicei, dacă troleul prinde nişte stopuri în 
drum şi dacă tre’ să aştept şi la tramvai, o să ajung la firmă pe 
la zece ş-un sfert, una din fete s-ar putea să-i spună Cătălinei 
că am întîrziat iar şi atunci cu siguranţă o să-mi facă scandal 
în şedinţă, o să-mi scot mai bine walkman-ul din sac, să-mi 
aranjez căştile pe urechi și să dau drumul muzicii într-o che- 
ie minoră 

şi-ntr-un sonor maxim îmi ţiuie urechile de la saxofonul 
lui Charlie Parker sau de la păsările lui zburătoare, greu de 
spus ce anume pulsează totuși în picioarele mele pînă ajung 
în stația de troleu și chiar și dincolo de ea mă recunoști de 
departe după căştile astea imense care-mi acoperă urechile, 


ascult muzică aproape nonstop, nici nu m-aş mira dacă peste 
vreo zece ani o să mă trezesc fără urechi, fără auz, fără tim- 
pane, dar înainte de asta se dizolvă figurile acre și bătrîne 
din troleu, găsesc un scaun liber chiar lîngă geam, mă așez, 
îmi întind picioarele și-mi arunc privirile afară unde a înce- 
put deja noaptea, imediat o s-o ajungă și vrăjile despletite 
sau nemâîncate din urmă, da, să nu uit să mă opresc în inter- 
secție cînd iau tramvaiul ca să cumpăr pîine pentru Nicole 
care poate că la ora asta deja mătură de zor mocheta firmei, 
de după un perete se aud știrile info pro, o ocolesc, îmi arunc 
sacul pe scaunul de lîngă geam, pun pîinea peste pachetul ei 
cu mîncare, mă sprijin cu fundul de calorifer și o privesc cu 
un zîmbet larg pînă la urechi. Mi-e dragă de-adevăratelea. De 
fapt e cea mai frumoasă fată din cîte am văzut eu. și mai e și 
singura din firmă cu care aș dormi în același pat, singura cu 
care mi-aş permite vise erotice, deşi nu se poate spune c-ar fi 
cea mai bună prietenă a mea, nu ne facem confidenţe, nu apu- 
căm să povestim niciodată prea mult, aşa că îmi dau jos căș- 
tile de pe urechi, aranjez frumos casetofonul lîngă telefon, s-ar 
putea să am nevoie de el mai tîrziu, „Cum a mers pînă acum?” 

„Binişor, da’ stai să vezi ce urmează...” zîmbeşte cu subîn- 
teles - toată lumea știe că sîntem o echipă perfectă, cele mai 
multe minute se fac atunci cînd se așază Andreea şi Nicole în 
fața telefoanelor, își aranjează frumos fracul negru şi sexos 
pe lîngă scaun să nu cumva să se şifoneze și uite aşa cîștigă 
firma de pe urma noastră sute de milioane de lei, dacă nu 
cumva mii... 

„Cafea ai făcut?!” 

„Cînd puii mei să fac și cafea?! Abia am ajuns şi deşteptele 
dinainte au plecat fără să măture, mă enervez eu imediat şi le 
spun în ședință, să-mi bag picioarele dacă nu!” 

Mă descalţ, că tot e noapte și n-o să mai vină nimeni în fir- 
mă de-acum și îmi ascund saboţii sub măsuţa cu telefon, îmi 
aprind o ţigară, iau bolul filtrului de cafea în braţe şi mă în- 
drept vertiginos spre baie. Aștept să se umple cu apă, mai trag 
un fum, cu grijă, să nu ud ţigara, si-mi ridic privirea spre ară- 
tarea din oglindă, casc ochii, mă aplec un pic în faţă, aproape 
că ating cu nasul raftul de sticlă, fantastic! uneori chiar am 
impresia că obrajii mei ar fi un țărm nisipos, cald, fertil, toate 
păsările se nasc din nisipul meu, nici una nu mai are o pasă- 


re-mamă și picioarele, o, doamne! picioarele mele se subţi- 
ază, lasă pe nisip urme negre, pline cu sens, imediat le con- 
fund cu două lungi, interminabile stilouri, cu glezne și tălpi 
de aur, îmi pipăi sînii, oof, în numele lor cresc nişte ferestre 
mici cu turnuri roase de flăcări prin care 

„Andreea! Sună telefonul și eu n-am terminat de măturat!” 

„Gata-gata, vin acuma!”, las bolul de cafea în chiuvetă, las 
apa curgînd, laşi totul baltă cînd sună telefonu”, arunci şi ți- 
gara în coşul de gunoi, din patru pași ești înapoi în birou, te 
repezi la telefon, „Alooo, bună seara, Andreea la telefon! Cu 
ce vă pot ajuta, mă rog frumos?” 

„Andreea?! Aaa, tu ești aia care a intrat în firmă cu pîinea 
sub braţ!? Măi, fato, scuză-mă, da’ mergi ca o girafă, să-mi bag 
picioarele...” 

„Poftim?...” 

Mă așez pe scaun, las receptorul să-mi alunece în poală şi 
mă uit la Nicole nedumerită - mi-a închis! de unde dracu’ 
ştie ăsta că am cumpărat o pune!?... și de cînd îl fute pe el 
grija că merg ca o girafă?” Nicole se opreşte din măturat, își 
sprijină mîna în șold și începe să rîdă. „Cred că era Marian, 
bodigardu' de vizavi, s-a întîlnit cu vreuna din fete, că ştie 
cam multe chestii despre fiecare. Da' e inofensiv, stai calmă.” 

„Cum dracu' să stau calmă, fetele astea-s bolnave la cap?! 
Nu ne-a zis Cătălina de o mie de ori sa nu ne punem mintea 
cu toți prostovanii ăștia? Și pînă una alta, girafa e un animal 
nobil, ce dracu'?!” M-am bosumflat, trîntesc receptorul în fur- 
că şi mă întorc la baie după filtru, tre' să-mi fac urgent o ca- 
fea tare şi amăruie ca să-mi revin, pînă strînge Nicole guno- 
iul pe făraş şi lasă geamul deschis, să se aerisească înainte să 
apară Corina şi Ela, că altfel iar o să zbiere c-am lăsat praf în 
urmă sau n-am udat mocheta ca lumea, pişa-m-aş pe firma 
lor că deja m-am săturat, m-am plictisit, „Andreea! stăm ca 
proastele aici vineri seara în timp ce altele dansează prin 
discoteci şi se distrează și...” 

„Hai mai bine pe balcon să fumăm o țigară ca să ne iasă o 
noapte mişto cu minute multe..." 

„Ohoho...” 

Nicole nu fumează, da' iese cu mine cînd avem chef de 
poveşti sau vrem să fim singure sau pur şi simplu ne jucăm 
de-a secretele, le facem în ciudă celorlalte, ca să aibă apoi 


motiv să biîrfească o săptămînă despre cum le-am bîrfit noi 
pe balcon și cum facem bisericuță și destrămăm firma și nu 
ne pasă de unitate, „Eh, unitatea pulii... aici toată lumea bîr- 
feşte pe toată lumea, să fim serioși!” rîde Nicole în şedinţă fă- 
ră să-i pese de Cătălina care o aude da' n-are cum să riposte- 
ze, ne scoatem două scaune pe balcon, dacă n-au scos deja 
fetele de pe tura dinaintea noastră, ne așezăm și tăcem apoi 
minute întregi, eu îmi aprind într-un tîrziu ţigara, de-aici de 
pe scaun nu văd decît oamenii care trec pe trotuarul celălalt, 
cre' că numai un grapefruit lipseşte din noaptea asta, așa 
lipită de trotuare și de clădiri, împinsă aproape înăuntru, 
care înăuntru? ar întreba Alex, atent la reacţiile mele, ăla 
vechi - aș răspunde eu - nu ţi se pare că ar fi noaptea asta în- 
toarsă pe dos ca o mănușă sau ca o plapumă, 

nu ţi se pare? plapumă pe dracu’, numa' la prostii vă gîn- 
diți! ar protesta el, la prostii te gîndești tu împreună cu tot 
neamu' tău în afară de soră-ta! zîmbesc şi îmi bălăngăn pi- 
cioarele - cum de ţi-ai luat fusta asta pe tine? unde credeai 
că vii? mă ia la rost Nicole, un pic amuzată, ai vreo întîlnire şi 
mie nu mi-ai spus nimic!? 

„Ciuciu întîlnire, am avut chef să mă-mbrac mişto în seara 
asta, presimt eu c-o să se-ntîmple ceva special, stai numa' să 
vezi...” 

„O, daaa! deja mă simt în noaptea asta ca-ntr-o pulă, să mor 
io!” rîde un pic, apoi se ridică de pe scaun, se apropie de geam, 
se uită şi ea la oamenii care trec pe stradă, pe sub balcon, îi 
alunecă de pe umăr o șuviță de păr gălbui și-i pluteşte aşa 
prin aer o vreme, „Ce facem, rămînem aici? Să scot tele- 
foanele...?” 

„Da, hai să rămînem aici!” 

Bine, hotărîm că ne facem noaptea pe balcon şi lungim 
firele cîrlionțate de telefon de pe măsuţele lor obişnuite pînă 
la geam, le cam gîtuim, ce să zic, că altfel n-ar ajunge telefoa- 
nele pînă pe pervazul ferestrei, chiar în colţ cu toate că ne-a 
avertizat Cătălina că nu avem voie să le scoatem pe geam, 
s-au plins vecinii de răcnetele și hohotele noastre, se aude 
pînă jos ce vorbim și mai ales cum vorbim... „O, am uitat să-ți 
spun mai devreme c-ai primit o scrisoare. Dacă nu te superi, 
vrem s-o lipim pe perete, lîngă afişul tău cu expoziţia aia. 
Ne-am pişat pe noi de rîs...” îmi întinde din cameră plicul 


desfăcut „Bine că v-aţi distrat!” mă uit la numele de pe plic 
şi-mi pică fisa- „Fir-ar! aveam întîlnire cu băiatul ăsta 
săptămîna trecută, mi-a mai scris o dată...” înăuntrul plicu- 
lui - o singură foaie, text scris la calculator și frumos aranjat 
pe centrul paginii, ultimele cuvinte scrise cu majuscule, fără 
diacritice, cu umbre desenate pe foaie, bidimensional, cum 
ar veni, s-a chinuit băiatul să dea o formă artistică mesajului, 
nu glumă 
„Draga Andreea, 
ai o voce frumoasa, dar o sa-ti spun eu cum esti cu 
adevărat: ești o curva de doi bani care suge PULA fiecărui 
client, esti fututa in gaoaza, in pizda si in gura! Daca te 
întrebi de ce iti scriu aceste prostii iti spun: pentru ca tragi 
de pula la gura! si va fut în gura pe toate fetele de acolo. 
Va umplu gura cu sperma, iar daca nu va-ti saturat, va fut 
între mamele. Andreea e o mincinoasa, o stricata, iar cu 
toti cu care ai fost te-ai carpit, dar eu ti-am bagat-o în 
gaoaza pana ti-am sparto! Va doresc la toate același lucru: 
SA SUGETI PULA!” 

„Am înţeles, să trăiţi!” mă scarpin în cap şi ridic din umeri 
a neputinţă. „Băiatul ăsta chiar că e supărat, a și uitat că sparto 
se scrie cu cratimă...”, bine că e noaptea așa de frumoasă afa- 
ră, mă fute direct în cap aerul ăsta gros de vară fierbinte fără 
jenă fără probleme îi cedez și mă dezbrac de bunăvoie restul 
vine de la sine - mă răsucesc un pic pe scaunul lipit de pere- 
te dacă sună cumva telefonul, nu trebuie decît să întind mîna, 
să apuc receptorul, să-mi ridic și picioarele pe scaun şi să le 
încrucişez sub mine - în față noaptea, în spate telefonul, cu- 
vintele vrăjite la mijloc şi legea morală în mine „Bună seaaa- 
ra, iubitule te-aştept ca şicînd...” 

„Alo-da! pe Diana o caut!” 

„Haoleu, arde pe undeva?!” 

„Unde? Nuuu, încă nu arde, în bucătărie facem baie împre- 
ună că baia încă nu e terminată şi apoi facem dragoste la pie- 
lea goală am facultatea de electronică la domiciliu da' n-am 
terminat-o, am avut o grămadă de cărți și mi le-a furat fabri- 
ca de lîngă mine, îmi fură mîncarea din mine şi nu mă tratea- 
ză şi doctorul e vinovat că ascultă de halucinaţii!” 

Casc ochii mari, mă uit la receptorul din care iese vocea 
asta gîtuită, mă uit la Nicole, ce dracu’ se-ntîmplă aici? „Alo, 


10 


băiatu', ia-mă încet, da? că vreau să te pricep și eu! ce spu- 
neai de halucinaţii?” 

„Acum plec la biserică să vorbesc cu dumnezeu, poate prind 
nişte relaţii cu străinătatea, tre' să mă duc apoi la Romtelecom 
cu 5 kile' de vin alb să vorbesc cu fetele de-acolo poate îmi 
fac legătura cu Japonia, vreau să... lar la biserică, ohoho, îmi 
taie capul, îl ridică sus şi mă experimentează, fură organele 
din mine, eu în schimb vreau să mă căsătoresc cu Diana, chiar 
şi în condiţii fenomenale și foarte dificile ca astea, de exem- 
plu, dacă îmi fac un prieten ei urgent îl copiază!” 

„O, pizda mă-sii de ea Diana!... cum ziceai că te cheamă?” 

„Vasile. Şi despre Diana te rog frumos să n-o înjuri, desfă- 
şurătorul îmi soseşte în termen de zece zile, aseară am fost 
experimentat prin tăiere de pulă, mîncarea ce am mîncat-o a 
fost toată artificiala şi formală, azi am fost alimentat un pic, 
procesul a fost intentat de Romtelecom, într-adevăr, n-au de- 
cît să judece procesul prin muzica de internet, am tot su- 
nat-o pe avocata mea și ea îmi dă post nealocat! azi cînd au 
venit pe la mine am mîncat natural, mi-au făcut apoi o baie 
corporală ca să fiu igienic şi apoi un aparat electronic a furat 
iar mîncarea din mine...” 

„Vasile! închide telefonu' și nu mai suna aici că dai de dra- 
cu'!” mă ridic enervată de pe scaun, Nicole se uită la mine da’ 
nu aude ce se-ntîmplă la celălalt capăt al firului - n-am ni- 
mic, ce să am? patrulez pe balcon, vezi că sună cineva la ușă, 
or fi Ela şi Corina, aleargă ea să le deschidă și mă lasă în pla- 
ta Domnului cu tembelu' ăsta „deja obişnuit cu dracii la mine 
în casă a apărut o doctoriţă care n-a vrut să facem împreună 
momente de dragoste, mă ţine în sodă și apoi toată ziua am 
fost internat într-un spital de psihiatrie şi acolo doctorul a 
scos o casietă...” 

„Ce fel de casetă?” 

„O maşină formală, mi-o aduce acasă de zece ori pe zi. Un 
fel de frigider formal din care iese pornografia electronică și 
telefonică, ei introduc acolo o poză de televiziune de-a mea, 
ia spune, poţi să mă scoli din impotenţă? ca să nu mai rîdă 
tot satul de mine?” 

„Nu, Vasile, eu nu pot, închide dracului telefonu'!” 

„Acuma te mîngii oleacă adînc cu perişorul de pe burta mea 
pe burtica ta și facem băgarea limbii de la tine la mine şi bă- 


garea limbii mele la tine, vai! am niște halucinaţii cînd dau 
drumul acuma la spermă! Fabrica de fete de lîngă mine îmi 
tot bagă o femeie artificială ca să-și bată joc de mine, acuma 
am ajuns să fac dragoste cu toate patru deodată. Fabrica de 
fete face concurenţă cu mine şi nu mă lasă să-mi scol pula, 
ele împreună cu alt dușman de-al meu care mă forțează să nu 
iau medicamente cînd nu-s alimentat, un moș de-al meu care 
se tot luptă cu mine, nu mă lasă să mă căsătoresc... Da' eu o 
iubesc deja pe Diana, ea mi-a promis că ne căsătorim chiar și 
în condiţii telefonice...” stau rezemată cu fundul de pervaz și 
bat un ritm aiurea cu receptorul în coapsă, nu-l mai ascult, 
clipesc uneori cuvintele astea așa de absurd, curg prin colțul 
clădirii din față, se preling pe geamuri cuvintele murdare sau 
sparg învelişul ca nişte picături chinezeşti sparg aerul din jur 
ca să intre şi Ela în cameră, Corina s-a oprit la baie, ar fi timp 
acuma să-i închid ăstuia telefonu' pur şi simplu să mă fac că 
scap receptoru-n furcă sau ceva de genu' ăsta, încep să mă 
plimb în sus și-n jos pe balcon, atîta cît mă lasă firul de tele- 
fon „Vasile, închide-n pizda mă-tii telefonu', Diana nu mai lu- 
crează aici...” 

„Cu mine te rog frumos să nu vorbeşti aşa! Şi dacă Diana 
nu vrea, poate că vrei tu să ne căsătorim, te iubesc după vo- 
ce, pe mine mă chiamă Cioclu Vasile, cum intri în comuna 
mea te duci direct la numărul 87, acolo e o casă netencuită și 
întrebi de şoseaua trei sarmale, treci tot înainte, urci un deal, 
mergi tot înainte, faci apoi oleacă la stingă, treci și de postul 
de poliție pe şoseaua asfaltată, depăşești biserica, cobori la 
vale și uite cum ai ajuns la intersecţie! acolo e o vilă mare, 
albă, faci la dreapta, mergi apoi tot înainte, bifurcaţie de 
dreapta, da’ tu o faci la stîn-ga și acolo e! şi apoi” - îmi frec 
tîmpla cu receptorul, îmi frec şi părul, s-a încălzit bucata de 
plastic, cum am ținut-o așa lipită de ureche, nu cred c-am 
vorbit cu Vasile ăsta mai mult de cinșpe minute şi deja mi-e 
rău sau am obosit sau chiar nu mai am nici un chef să vor- 
besc - așez receptorul în furcă, mă ridic de pe scaun și mă 
aplec peste marginea balconului, s-a împuțţit noaptea asta 
dintr-o dată, fir-ar! 

„Fă, eşti tîmpită!?” sare Corina la mine „de ce i-ai închis!? 
au făcut aseară cu el trei sute de minute, l-a ţinut Diana la 
telefon trei ore, tu ce dracu” ai?!” 

„Băăăi! las-o-n pizda mă-sii, tu ai vorbit cu el? ai auzit ce 
debitează? omv’ ăsta nici nu ştie pe ce lume trăieşte...” 

„Mă doare-n cur că nu ştie labagiu' pe ce lume trăieşte!” 

„Corina... fac eu pînă dimineaţă o mie de minute, bine? da' 
nu cu oameni ca ăsta!” 

„Eeei, căcat! şi dacă nu mai sună nimeni pînă dimineaţă, 
să te spun la Cătălina că închizi telefonu” la clienți?” 

„Spune-mă... da să ştii că te bate dumnezeu pentru faze 
din astea. Și să nu te-mai miri după aia că n-ai noroc în dra- 
goste...” 

Se calmează brusc Corina, mai bombăne ceva şi-mi întoar- 
ce spatele, Nicole rîde mocnit, începe să-și curețe telefonul 
cu spirt - băi, pe cuvînt, nu-i de rîs la faze din astea, și așa ne 
înjură destui oameni... 

„la calmează-te, dragă, că din înjurăturile astea îţi ies ba- 
nii și ţie! și n-am înţeles că sîntem noi responsabile pentru tot 
poporu' chinez, ce dracu'!” se răsteşte Nicole la mine, nu mai 
am chef să stau pe balcon, hai înăuntru, oricum o să se facă 
rece imediat, nici măcar lună plină n-avem în seara asta - 
oho că pentru luna ta plină stăteam eu pe balcon şi habar 
n-aveam! Se zburlește la mine, da' își ia cana de cafea, geanta 
şi agenda și se întoarce în cameră, aranjăm telefoanele la loc 
pe măsuţele lor, eu îmi pun cășştile pe urechi și-mi arunc în 
sac o privire, să văd ce carte mi-am adus de data asta, tot aia 
veche, la care citesc de două săptămîni, tre’ să faci ceva cît e 
noaptea de lungă, mai ales dacă se întîmplă să sune puțini 
oameni, şi chiar dacă sună mulţi, tot tre’ să-ți ocupi spaţiul şi 
timpul cu ceva, altfel îți înțepeneşte curv’ pe scaunul ăsta, Corina 
şi Silvia, de exemplu, s-au instalat între timp pe coridor, şi-au 
adus şi telefoanele aproape de ele, şerpuiesc firele albe pe 
sub ușă, stau rezemate cu spatele de pereți, au deschis şi ușa 
băii ca să intre fumul acolo şi să iasă apoi afară pe geamul ăla 
mic. Fumează, Silvia e prima care-și dezveleşte picioarele, cu 
un gest larg își apucă poalele rochiei și ies genunchii ei ro- 
tunzi la iveală de sub materialul larg, negru, lung pînă la gle- 
zne, cotrobăie prin geantă și întinde în fața ei pe mochetă pa- 
tru pensete la care se uită apoi îndelung, pe urmă își trece 
palmele peste picioare, de la genunchi pînă la glezne, le mîn- 
gîie aproape, se mai uită o dată gînditoare la pensete și o ale- 
ge pe asta din mijloc, o femeie adevărată tre’ să aibă pe puţin 


trei pensete, cu vîrfuri de diferite grosimi, în funcţie de natu- 
ra părului care trebuie epilat. Dacă eşti o super-femeie, așa 
cum e Cătălina, să zicem, atunci cu siguranţă ai în geantă vreo 
cinci pensete. Poate chiar șase, una din ele cu vîrfuri aurite 
neapărat. Eu n-am încă nici una, da' asta nu înseamnă nea- 
părat c-aş fi bărbat, înseamnă că o să-mi cumpere ele o trusă 
de machiaj cu tot cu pensetă, săptămîna viitoare, premiu c-am 
făcut cele mai multe minute pe noapte, pînă atunci mă uit la 
ele cu admiraţie şi mizgălesc tot felu’ de figuri geometrice și 
desene abstracte pe foile agendei și apoi le rup în bucățele din 
ce în ce mai mici, mi se pare fabulos să străbaţi cu obiectul 
ăsta cu clești fiecare centimetru de picior, să călătoreşti așa 
pe deasupra pielii tale - uneori își smulg și bucăţi mici de 
piele odată cu firele alea blestemate și o pată mică de sînge co- 
lorează imediat pielea deja înroșită și după cîteva secunde 
apare și răcnetul „futu-ți neamu-n cur!” şi nu e deloc impo- 
sibil să-ți dai seama că firele alea de păr au şi neam și cur, 
uneori lumea le ignoră, da' ele neapărat există, dacă nime- 
reşti în cîte-un loc două fire de păr crescute din aceeaşi ră- 
dăcină, atunci e grav! Dar se întîmplă să găseşti chiar și trei 
fire de păr în aceeași rădăcină și asta-i chiar nasol, fiindcă 
doare de trei ori mai mult, normal, „pizda mamii voastre, voi 
de unde-ați apărut? cum dracu’ de v-aţi adunat aşa?!” urlă 
Corina la ele, Silvia îşi aduce aminte de lucrarea ei de licenţă, 
își lasă o clipă penseta lîngă scrumieră și înalță capul spre 
mine - auzi, ai cumva Kant acasă? 

„Aici la București nu, la Bistriţa doar... Da' s-ar putea să 
găsesc şi aici, la un prieten.” 

„Ce pula mea e ăla?” se bagă și Corina în discuţie și mai 
trage un fum din ţigara nu ştiu cui lăsată în scrumieră. Rămi- 
ne o dungă groasă de ruj pe mucul ţigării, Silvia se uită la ea 
cu drag și izbucneşte în rîs și rîde pînă se îneacă în fumul 
țigării „Daţi-mi repede o gură de apă minerală că mor!” 

„Ce-ai, fă?! Ce rîzi aşa ca broasca la barieră? Poate găsesc 
şi eu pe-acasă dacă-mi zici ce dracu' e ăla...” 

„Lasă” se resemnează Silvia, se întinde după pensetă „să 
ne întoarcem la lucruri mai serioase...” Pensatul ăsta poate 
să dureze ore întregi, dacă nu sună labagiii ca să trebuiască 
să ne agățăm de receptoare și să prestăm și după ce termină 
cu porțiunea de la glezne la genunchi, își dau jos bluzele, îşi 

dezvelesc fetele braţele și atunci să vezi expoziţie de sutiene 
şi sîni şi dantele - numai că de aici se complică treaba, tre- 
buie să tragi un pic cu două degete de pielea de la subraț, 
trebuie s-o întinzi, apoi să-ţi apleci capul ca să vezi naibii ce 
smulgi acolo sau trebuie chiar să-ți răsucești un pic mîna în 
care ai penseta şi abia pe urmă să încerci să apuci cu colții de 
metal firele intruse. Nu-ţi reușește întotdeuna, te mai și 
enervezi în poziția asta, arunci cu penseta după cine se ni- 
merește lîngă tine sau o trînteşti de peretele din față, cum fa- 
ce Silvia uneori iar penseta, obiect prost și neînsufleţit, ateri- 
zează fix în scrumieră şi atunci tre' s-o recupereze din alea 
paişpe mii de mucuri şi țigări fumate şi tre’ s-o șteargă apoi 
cu spirt ca să nu se infecteze dracului! așa că mă ridic de pe 
mochetă, mi-a venit o idee mai bună „Vreţi ceva de jos? mă 
duc să iau niște bere” fac slalom printre ele, îşi scoate Nicole 
portofelul din geantă, îmi dă și Corina cîteva mii dintr-un 
buzunar al blugilor şi ies repede din firmă pentru că de-acu- 
ma se complică lucrurile definitiv: ajung fetele imediat cu 
penseta la chiloţi, între picioare, peisajul se cam umezește, 
ce să zic, Corina îşi fixează nu ştiu cum chiloţii într-o singură 
dungă subțire, parcă i-ar împacheta sau i-ar îndesa cumva 
înăuntru ca să elibereze încheieturile picioarelor şi cine-ar fi 
zis că pînă și bikinii pot fi suflecaţi? ţipă la fiecare fir de păr 
smuls, aici începe să doară de-adevăratelea, aici tre' să fii şi 
mai atentă să tragi de firul de păr fix în direcţia în care a 
crescut el din piele, dacă a crescut în sus - tragi ușor cu 
penseta în sus, dacă a crescut în jos - tragi de el în aceeași 
direcție, nu e chiar aşa de simplu, nu poate chiar oricine să 
facă operaţiunea asta delicată, pînă cînd mă întorc eu cu cinci 
cutii de bere în braţe nu se mai pricepe nimic din trupurile lor, 
nu se mai văd decît bucăţi de carne strînse de degete dictato- 
riale - carne înroșită, carne vînătă sau umedă de atîta frecuș 
şi atingere, îmi desfac cutia în grabă, mă tai la degetul mare 
din greșeală, trag o dușcă lungă, acuma chiar că miroase a 
pizdă și excitație în jur, s-a plictisit Silvia de pensat şi își 
aranjează rochia la loc, îi îndreaptă cutele cu palmele și 
întinde apoi mîna după cutia ei de bere, eu îmi dau seama că 
aș putea să intru în cameră şi să citesc dracului ceva „Bon, 
hai că mă duc dincolo, să-mi iau o ţigară, să...” 


„Hoo, unde fugi?” sare Corina veselă „Stai aici şi-nvaţă, că 
pizdele rase le place la bărbați, ce credeai?! ia o ţigară de la 
mine dacă vrei...”, rîde cam aspru, cu ocazia asta s-a răzbunat 
şi pentru faza cu Kant despre care pînă la urmă i-a zis Silvia 
ce şi cum, mă scarpin în cap, mă întind şi iau o ţigară din pa- 
chetul căscat lîngă piciorul ei, chiar dacă ştiu c-o să mă ustu- 
re imediat gîtul după ele - nu pot să refuz atîta generozitate, 
ca să nu îmi facă apoi capul pătrat că eu de ce nu vreau să 
fumez de la ea, ce, are rîie? „Mă rog, vroiam doar să-mi iau 
țigările, mă-ntorceam înainte să terminațţi voi..." 

Îmi aprind ţigara, mă strîmb şi tuşesc un pic de la gustul 
acru, mă aşez la loc cu picioarele încrucișate sub mine, data 
viitoare să fac bine şi să găsesc ceva mai credibil ca s-o șterg 
dintre ele, altfel ajung iară să visez tîmpenia aia de cîmp 
imens care tot trebuie pensat, un fel de umăr lipit de iarbă - 
o femeie uriașă, întinsă la plajă cu braţele-n sus aştepta să-i 
curăț mizeria aia de păr de la subraț și nicicum nu mă 
descurcam, nu știam în ce direcţie tre’ să trag firul de păr, 
penseta era foarte grea şi foarte mare, cre’ că avea pe puţin 
un metru, de fapt eram un pitic, eram ca pasărea aia dentist 
care curăță dinţii de crocodil, fir-ar! mă trezeam speriată, 
răcnea femeia că nici măcar nu știu să țin penseta ca lumea 
şi de fiecare dată cînd răcnea cădeam de pe ea, mă chinuiam 
apoi încă cinci minute să mă caţăr înapoi pe umărul ei răsu- 
cit în afară şi tot aveam impresia c-ar semăna a Corina, nu- 
mai că era blondă femeia din vis, în timp ce Corina de fapt e 
brunetă, brunetă bine, nu glumă, deși ea spune tuturor că nu 
e țigancă are vreo două'ş'opt de ani, are un băieţel și un amant 
căsătorit care-i tot promite c-o să divorțeze de nevastă-sa, 
are nişte dinţi stricaţi în față, are buze mereu colorate cu 
roșu violent şi din cînd în cînd are ceva şi cu mine, adică 
atunci cînd mă fixează cu ochii ăia mici și acuma cînd mă 
măsoară cu un fel de ironică încîntare - Andreea, pe tine cine 
te mai fute? cînd ai văzut ultima oară o pulă adevărată? ia spu- 
ne, te mai gîndești la Marius ăla? 

da - îmi lipesc coastele toate de perete, îmi întind genun- 
chii la dezmorțit, le tot aud folosind expresia asta atunci cînd 
își povestesc între ele aventurile „fată! i-am văzut-o în sfîrșit! 
după două săptămîni de nefeu total! îți dai seama ce-a fost la 
pizda mea!?” și dacă zice ea c-a văzut-o, tu poți să tragi liniș- 

tită concluzia că s-a și futut, deci n-o să mai răcnească toată zi- 
ua la noi și nici dracii n-o s-o mai apuce din orice fleac, spre 
bucuria și liniștea noastră, a tuturor, deşi nu înţeleg de unde 
vine ideea asta că dacă ai văzut-o, înseamnă că negreșit o să 
şi aterizezi în ea, de parcă nu s-ar putea întîmpla într-o bună 
zi să întîlneşti un tip care să-ţi zică „puișor, ai văzut-o, acuma 
valea, ciuciu futai în seara asta!” să-și fluture pula în fața ta așa, 
ostentativ, ca pe un steag și apoi să te dea pe ușă afară, cum 
fac în filme femeile fatale cînd pun pe jar cîte-un personaj 
secundar şi apoi îi dau cu flit, gata! nu mai vor să facă dra- 
goste, îşi aduc aminte că încă nu-s pregătite, nu, cu un bărbat 
nu ți s-ar putea întîmpla așa ceva, să fim serioși, ei n-ar fi în 
stare de atîta meschinărie, sau cabotinism? oricum mi-e greu 
să-mi imaginez vreunul cu pula fluturînd în fața unei femei 
pe care s-o dea afară după aia, cînd li se scoală - se fut și ga- 
ta, măcar ştii o treabă, o sinceritate a instinctului, nu ca la noi... 
mi se face frică de Corina cînd mă ia cu întrebări din astea, 
nu mai scap decît dacă-mi ridic brusc fruntea de pe genunchi, 
îmi trec mîna prin păr şi îi surîd cu sclipici în ochi „iubitul 
meu locuiește într-un delfin, mare taină, să știi...” 

„Mă piş pe delfinii tăi, fată, eu vorbesc serios acum!” sare 
Corina enervată și îşi aranjează la loc bichinii, a terminat cu 
pensatul în zona asta, acuma îşi trage blugii pe ea și se înche- 
ie la nasturi. 

„Şi eu vorbesc serios, da' nu mă crezi... m-am combinat cu 
un tip care locuiește într-un delfin” 

Nu mă crede, se întinde după poşetă și începe să scoto- 
cească pe-acolo după farduri, apoi se uită la mine să vadă da- 
că fac mişto, nu observă nimic suspect, îmi las doar fruntea 
pe genunchi, subiectul ăsta mă cam scoate din minţi 

„Aha! şi cum e tipul?” 

„E mai mare decît mine, să tot aibă treizeci și ceva de ani, îl 
ştiam de mai demult, am schimbat cu el tot felu' de idei și de 
povești, nu-mi explic cum da' într-o noapte foarte brusc mi s-a 
făcut poftă de trupul lui și am făcut dragoste imediat şi...” 

„Fă, proasto! păi l-ai lăsat să ţi-o pună așa, din prima? 
Acuma o să zică că ești curvă!” 

„Şi ce dacă? Mie mi-e drag oricum și mi-a plăcut şi cînd 
am făcut-o din prima”, mi se face dor de el și cînd stă în fața 
mea şi mi se pare tulburător și cînd îmi vorbeşte despre spi- 


tal „da' deja e prea tîrziu, nu se mai pune, se căsătorește săp- 
tămîna viitoare” se oprește Corina din scotocit poșeta și își 
aprinde o ţigară, indignată - ce pula mea de relaţie e asta, băi 
Andreea? 

„Cre' că e cea mai convenabilă dintre toate, băi Corina, nu 
tre’ să aibă omv’ grijă de mine, nu tre’ să-mi facă nici un cadou, 
nu tre să-mi spună cît de mult sau cît de des mă iubește...” 
dimineaţa mă trezesc şi plec împreună cu el, cam amețţită, ce-i 
drept, abia mă dezmeticesc după atitea vise, întotdeauna 
încîlcite, abia recunosc realitățile nu prea avem timp de 
leneveală, s-a petrecut totul prea repede, se petrece totul prea 
brusc, de cîteva ori am avut timp să bem o cafea totuși... 

„Băi, tu chiar că eşti fraieră!” mă întrerupe Corina, își 
şterge a treia oara buzele de ruj, cotrobăie prin poșetă după 
o altă culoare, cre’ că are în geanta aia vreo paișpe rujuri di- 
ferite pe puţin, o să se tot machieze vreo oră, de acuma 
înainte, parcă văd. „Păi dacă-ți place, fă dracului ceva, cuce- 
reşte-l, du-te la biserică, nu sta ca vaca...” 

„Se căsătoreşte săptămîna viitoare, Corina, și mai împreu- 
nă decît atîta, n-o să fim niciodată. Lucrurile stau bine fix așa 
cum îs acum.” 

„Cum pula mea stau bine!? Da' cînd te trezeşti dimineața 
singură în pat, cum te simţi?” 

„Rotundă ca o portocală, plină și liberă, cum dracu' să mă 
simt?...” 

„Căcaaat! lasă vrăjeala, că aşa zicem toate, o să vezi tu pes- 
te cîțiva ani, o să vrei tu să te mîngiie cineva, să-ţi zică te iu- 
besc din cînd în cînd, să te țină în braţe...” 

„Eeei, vax! adică tu mai crezi în piticu’ bălții, fato!?” sare 
Silvia parcă protector, aşa că îi arunc un zîmbet de recunoș- 
tință și îmi aprind grăbită înc-o ţigară „că-ți spune al tău de 
trei ori pe zi te iubesc, îți cumpără flori de paișpe februarie și 
după aia tot el o fute pe Gina de la patru şi tu plîngi aici cu 
noi ca bezmetica și te bucuri că nu-ți dă papucii, nu? că doar 
tu eşti aia care suge pula la telefon în loc să stai noaptea aca- 
să cu el!” 

„Fuck like rabbits, raise kids and live happily ever after...” 
îmi dau și eu cu presupusul, deși cred c-ar fi timpul să mă ri- 
dic acuma, să mă retrag în cameră, las totuși ușa deschisă ca să 
nu creadă că mă ascund, îmi ridic sacul pe masa rotundă, mă 

așez pe scaun, îmi ridic picioarele pe unul din braţele meta- 
lice și mă întind după walkmanul de lîngă telefon, se aude în- 
că vocea Silviei răstindu-se, între timp s-a enervat Corina, se 
uită cu ciudă la Silvia „Fă! Pe mine să nu mă faci aia care suge 
pula la telefon că nici tu nu ești mai brează cu toată facultatea 
ta, clar!? Şi al meu să ştii că mă respectă așa cum sînt!” nici de 
mine nu uită, se întoarce și mă fixează prin uşa întredeschisă „Şi 
tu ce tot comentezi acolo?” 

„Nimic, era doar o replică dintr-un film...” 

„Da' în fond de ce îţi place tipu' ăsta, că mă si-nervezi!” se ba- 
gă şi Nicole în discuţie, mai mult ca să devieze atenţia Corinei 

„Pentru că mă fute bine, cum de ce?” îndrăznesc eu - 
"i-auziţi!” se uită Corina la mine cu neîncredere „i-auziţi, fă! o 
fute de-i sar capacele. Păi și acum dacă se însoară omul, ce faci?” 

Ridic din umeri și zîmbesc, parcă ar fi ceva de făcut, poate 
să mă pun în cap și să număr așa pînă la trei sute, se văd pe 
pereţii ăștia toate urmele pantofilor, poţi să te uiţi și să-ți amin- 
teşti cum am stat acum două nopți, tot pe scaunul ăsta, cu pi- 
cioarele atîrnate peste spătarul lui metalic, cum le bălăngă- 
neam a plictiseală pînă cînd a sunat cretinu' ăla - fă, curva 
dracu”, îi mai sugi pula lu’ taică-tu? mi-au și dat lacrimile ime- 
diat, nu mai auzisem una ca asta, nici n-am apucat să-l bag în 
pizda mă-sii de bou şi de uluială sau de nervi mi-a scăpat pi- 
cioru' și fix în perete s-a oprit, m-au durut unghiile prin pan- 
tof toată ziua, a rămas acolo semn o dungă lungă, n-au mai 
fost spălați pereţii de-un an de zile, da’ vine primăvara, azi-mîi- 
ne o să declanșeze Cătălina o curățenie generală și atunci să 
vezi douăzeci de fete călcîndu-se pe picioare, cîteva o să mă- 
ture, altele o să şteargă măsuţele și telefoanele cu spirt, alte- 
le o să şteargă pereţii cu dero, o să şteargă și urma panto- 
fului meu în timp ce eu o să spăl geamuri sau o să şterg pe 
jos prin balcon, o să frec la gresia aia pînă cînd o să mă doară 
braţele, e și ăsta un fel de a uita înjurăturile tulburătoare, 
nopțile sau nunțile cavalerilor, e şi un fel de mister aici care 
nu mă priveşte pe mine, n-ar fi frumos să mă amestec, chiar 
dacă vorbeşte foarte rar despre ea sau glumeşte că îl încurcă 
verigheta cînd se spală pe miîini sau o uită acasă, ai zice că e 
un fel de obligație dar poate la fel de bine să fie mult mai mult 
decît atît, nu prea face el gesturi gratuite și dacă vrea să se 
căsătorească şi tocmai pe ea a ales-o mireasă, pesemne c-o fi 


avut motivele lui, cine ştie cîte minuni or fi trăit împreună, 
cine ştie ce fel de taină există între ei doi, ce dragoste tăcută 
îi leagă şi atunci, vorba poetului, lîngă minunea cea mai sim- 
plă tre’ să stai cum se cuvine, chiar dacă 

„Căcat!” Corina se gîndeşte încă la situația mea, îşi aprin- 
de o ţigară, „Păi lui îi place de tine sau nu?” 

„Habar n-am. Nu cred. De fapt nici nu-i chiar așa de im- 
portant. Poate că-i plac atîta cît să se culce cu mine. Nu ziceai 
tu că bărbații pot să fută la greu chiar fără să placă o femeie? 
nu ziceai că numa’ gaura contează?...” 

„Fă! păi dacă te fuţi aşa fără sentimente, atunci chiar că 
eşti ocurvă...” 

„Ah... da' ce înseamnă curvă?” o întreb și îi zîmbesc galeş, 
n-am chef să ascult nici o casetă acum, de la calorifer pînă la 
ușă ar fi cam opt paşi, opt metri, plus pereţii ăştia albi decu- 
pați dintr-un spital fără paturi fără asistente şi totuși îm- 
bolnăviţi şi - ia nu mai face pe proasta! Și nu mă lua tu pe 
mine cum îi iei pe handicapații tăi la telefon, clar? că pînă 
una-alta am o vîrstă și am crescut și un copil, nu ca tine!” mă 
scarpin în cap, mda, nu ca mine, îmi întind picioarele pe sub 
masă, au cam amorțit, paişpe mii de săgeți îmi traversează 
genunchii pînă-n călcîie în timp ce mă ridic „lo mă duc să mă 
cac, răspunzi tu şi la telefonu' meu, te rog, dacă sună cineva 
între timp?” îi arunc o privire rugătoare, se uită după mine 
dezaprobator şi clatină din cap cu un fel de milă ascunsă, de- 
ja mi se pare c-am vorbit prea mult, o fi de la bere poate deja 
mă simt dezvelită şi cînd ating cu fundul colacul de plastic al 
wc-ului şi cu tălpile goale gresia din baie îmi vine să le întreb 
da' pula ce înseamnă? şi cum vine aia curvă sau pizdă? că 
parc-ar fi aşa dezmembrate cuvintele astea, fir-ar! le-am fo- 
losit așa de des încît pînă la urmă le-am golit de tot, să-mi 
bag picioarele, le-am folosit de le-am rupt, mai ceva ca pe o 
haină, le-am supt toată seva din glandă, nici nu mai reacțio- 
năm pe stradă, auzi în spatele tău „sugi pula fă!” şi-ţi vine să 
întinzi mîna după receptor ca să răspunzi bine-nţeles iubitu- 
le, cum ne povestea Crina că i se întîmplă şi acum, după cinci 
luni de cînd nu mai lucrează la noi, cînd sună cineva la ușă și 
ea sare din fotoliu strigînd alo da! eu le-am mai spus, liniile 
astea erotice ne-au stricat pe noi la cap, că înainte eram fete 
bune, pe cuvînt - acuma mi se pare c-am vorbit prea mult, n-ar 

fi trebuit să le spun nimic despre cavaler, e chiar misterios și 
ambiguu ce se-n-tîmplă între noi şi dacă nu mă culcam cu el 
în noaptea aia, nici nu cre' că s-ar mai fi ivit o altă ocazie, fu- 
masem mirodenii, ce-i drept, şi eu începusem să tac vertigi- 
nos, patul meu - strimt, respiraţia lui - aspră, pielea - fier- 
binte și netedă, stăteam aşa încordați, încremeniţi în primele 
momente, fără să îndrăznim să facem nici o mișcare, numai 
respiraţia lui șuiera sacadat, foarte aproape de urechea mea 
şi atunci mi-am întins picioarele și am început să mă foiesc și 
brusc mi-a picat fisa - aaai, facem dragoste!? 

„Da... Da’ cineva tre’ să întoarcă caseta pe partea cealaltă.” 

„Aaabsolut!” 

„Ştiu eu o babă care dă în cărți excelent!” strigă Corina du- 
pă mine, da' se calmează imediat, face o grimasă de lehamite 
cînd îşi aduce aminte că s-ar putea face de rîs cu mine în fața 
babei, de aia se şi feresc fetele să-mi dea în cărți, sînt un par- 
tener dezastruos în jocul ăsta sau ce naiba o fi el, încă nu-mi 
dau seama, faza e că un sfert din fetele de-aici dau în cărți și 
nu ştiu cum dracu' se nimereşte aproape pe fiecare tură cîte 
una, care va să zică, e lege: atunci cînd nu se pensează, fetele 
își dau în cărți, mi-au dat şi mie de cîteva ori, la început, abia 
venisem, eram cam tăcută, luni de zile n-au știut nimic des- 
pre mine - cu cine mă fut, cu cine ies pe terasă la o bere sea- 
ra, cu cine biîrfesc, da’ mai ales pe cine, s-au gîndit să scoată 
ceva de la mine, din clipa în care accepţi să te ghicească vre- 
una din cărți în cărţi — e clar că de bunăvoie te dezveleşti, te 
destăinui, ajung secretele tale pe toate străzile, e o chestiune 
de cunoaștere aici, evident - cărțile vorbeşte foarte limpede, 
îți mai pică aici o ceartă între femei, cum te înţelegi cu Nicole 
în ultima vreme?... nu ţi se pare că e cu nasv’ pe sus fata as- 
ta? nu ţi se pare că face mişto de tine uneori? știi c-au vorbit 
despre tine săptămîna trecută cu Cătălina? te vorbesc astea 
pe la spate, fii atentă, n-ai să vezi aşa ceva...” se scarpină fata 
în cap, cade pe gînduri şi i se pare că de-adevărate-lea Nicole 
o ia la mişto sau că cearta aia între femei numa' la muncă 
poate să i se întîmple între fetele astea geloase toate şi dis- 
perate toate după Alin al ei şi uite așa află Laura tot felul de 
amănunte pe care apoi i le spune Cătălinei, de mine s-a plic- 
tisit repede, fiindcă o tot întrebam „Ce înseamnă damă de 
pică? cum vine aia bărbat de verde haină de stat?” 


„Băi, nu mă mai întrerupe, că-mi pierd şirul, ce dracu”, taci 
şi ascultă!” 

„Pai dacă nu înţeleg!... Ce să ascult dacă nu înțeleg!?” îmi 
imaginez doar ce de minunăţii ar putea să fie în capul fetelor 
care știu să dea în cărți și se apleacă peste grămada aia de 
figuri roşii şi negre care toate arată la fel, ce dracu, nici una 
din ele nu seamănă cu Marius sau Felix sau cavalerul meu de 
acum, sau cu mama - femeia cu ochi verzi care-ţi trece pra- 
gul cu un dar mare din inimă, mda, ar trebui să vină mama la 
București! tu de unde ştiai chestia asta? că doar n-am spus 
nimănui că vine, arată-mi şi mie unde apare drumul lung în 
cărțile astea, aah şi daca-i cu dar la mijloc, înseamnă că vine 
cu supă de vițel şi sarmale după ea, poate chiar și cu smîn- 
tînă din aia groasă de la Bistriţa, ciudată simbolistica dese- 
nată pe cartoanele alea, ar zice ele dac-ar ști, da’ nu știu, îmi 
arată Laura un şapte de treflă și unul de inimă roșie - uite 
cînd cad astea două una lîngă alta înseamnă drum lung, asul 
ăsta de inimă neagră nu înţeleg ce caută aici, o supărare 
mare stă pe tine, dai la spate pe unu' de roșu, haină de stat 

adică un comunist? 

băi, tu de fapt ce pula mea vrei?! îți dau în cărţi de viitor 
sau mă fuți la cap cu comuniştii tăi?! 

gata-gata, hai că nu te mai întrerup, mă las pe spate în sca- 
un și aştept cuminte să amestece cărțile, mi le întinde apoi să 
fac o cruce cu palma peste ele și să le rup, să le fragmentez, 
cum ar veni, se uită la cărțile alea două care au ieşit din frag- 
mentare, ttt, ttt, nu-mi place deloc ce văd aici, Andreea, să 
ştii că cineva ţi-a făcut farmece, una’ de roșu, adică blondă, 
mai în vîrstă, ţi-a făcut farmece grele, să ştii 

vai de mine! cam așa... pe vreo şapte ani? 

Mă încrunt cînd o văd pe Laura că se încruntă, pesemne e 
chiar grav și încîlcit ce vede ea acolo, se tot foiește pe scaun, 
își sprijină bărbia în palme, tipul ăsta de verde, mai în vîrstă, 
să ştii că e singur, are pe cineva lîngă el, da' e singur, pe dru- 
muri multe umbla și tot nu face avere din asta, are șielo 
inimă neagră în piept, vrei să-ți dau pe ce-o să fie între voi 
doi? cum îl cheamă? 

ăăă, n-are încă un nume, poţi să-l treci în catastif „cava- 
lere”? 

băi Andreea, mă laşi odată cu textele astea? ce dracu”, tu 
crezi că-i o joacă? 

Nuuu, nu-i o joacă, sînt anumite reguli care trebuie res- 
pectate aici, de pildă nici una din fete nu dă în cărți marți, nu-i 
voie să stai picior peste picior în timp ce îți ghiceşte Dora, 
nu-i voie să zici mulțumesc la sfîrşit şi dacă o nimereşti pe 
Anca tre’ să laşi cărțile grămadă pe scaun pe puţin zece mi- 
nute „să se răcească”, zice ea, și mai tre’ să lași cincisute de 
lei deasupra lor - simbolic, bine-nţeles, să nu-și imagineze 
oarecine că ar fi la mijloc o treabă gratuită, dimpotrivă, în 
spatele damei de roşu s-ar putea alinia la o adică toate fe- 
meile din lume cu păr blond sau şaten, cu ochii verzi sau al- 
baștri, parcă o singură figură ca tipa asta grasă cu ditamai 
decolteul în rochia de epocă ar cuprinde în ea o categorie 
întreagă de femei, parcă juvetele de treflă ar semnifica și el 
de-adevăratelea o categorie întreagă de bărbați și tineri şi 
copii - toți sînt clasificați pe culori, nu tu zodii, nu tu suflete, 
numai culori de păr și de ochi, numai două'jdouă de cărți 
pot să contureze un univers întreg, cam ciuntit universu’ ăs- 
ta, fiindcă nu cuprinde decît drumurile lungi, drumurile scur- 
te, drumuri de seară sau drumuri de zi, certuri, necazuri mari, 
bucuria, cumpăna, norocul în dragoste, moartea, fantastic! 
nașterea nu apare pe nicăieri, apare uneori copilul celeilalte, 
al rivalei - cîteva elemente de bază, nici nu-ţi trebuie mai 
mult, construiești tu restul sau ţi-l imaginezi, poate pierde 
mama trenul şi nu mai ajunge la Bucureşti, nici cavalerul 
meu verde cu inima neagră nu poate fi chiar așa de singur şi 
probabil că nici drumul ăla de seară nu e tocmai întunecat și 
nici scurt și farmecele alea n-or fi ele tocmai blonde, or fi mai 
degrabă uscate sau flămînde sau paișpe mii de alte variante 
şi probabilități, ca la matematică sau dimpotrivă, numa’ o 
legătură misterioasă cum ar fi aia despre care am învăţat la 
lingvistică, aia dintre semnificat și semnificant, doar că în ca- 
mera asta îngustă și albă nu se mai pune la socoteală nici un 
semnificat, aici se pune doar ghicitul care se foiește pe un 
scaun electric şi ghicitoarea care absoarbe paişpe mii de 
volţi de îndoieli şi incertitudini 

cu pizda și cu cărțile de joc stăpînesc ele lumea 

de fapt o fac şi-o desfac în tot felu’ de întîmplări de fum şi 
scrum și hîrtie şi bine că sună telefonul, sar de pe covor - pe 


ăsta-l iau eu! şi mă arunc în discuţia care o să dizolve imediat 
toate misterele din cărțile alea soioase, şterse, aproape deco- 
lorate Bună seara iubitule, eu sînt Andreea, bine-ai venit la 
această linie erotică - își ridică brusc Maria ochii şi se uită la 
mine lung cu priviri foarte verzi și păr auriu mă priveşte bă- 
nuitor şi-mi şopteşte stai jos acum, vreau să te cunosc - şi în 
cîteva secunde înșiră toate cărțile alea pe un scaun, le face 
evantai, o privesc şi eu de sus, rezemată de perete, cu recep- 
torul la ureche, vorbesc în şoaptă cu individul de la celălalt 
capăt al firului - io-te la ea, vrea să mă cunoască, fata asta 
dac-ar fi fost un pic mai înaltă ar fi întrecut-o şi pe Nicole de 
frumoasă ce e, îmi arunc ochii pe cadranul telefonului, trei 
minute 43 de secunde, închide şi tipul de pe fir, așa că pun cu 
grijă receptorul în furcă, îmi încrucișez braţele peste piept 
da’ nu mă așez - tu ţi-ai lipit gîndul de un bărbat de inimă nea- 
gră, mai în vîrstă decît tine, acum are pe cineva lîngă el, o fe- 
meie de ghindă, da' nu stă cu ea decît pentru așternut, fiind- 
că pe umerii lui şi pe tot trecutul lui poartă o dragoste nea- 
gră, o dragoste bolnavă ca un blestem, o dragoste brăzdată 
de lacrămi 

lacrămi... nu lacrimi? nu mă abțin, o întrerup intrigată 
brusc și furioasă 

nu, nu lacrimi, îmi surîde ca și cum ar ști - tu dacă ai să 
ajungi vreodată la omul ăsta, tot prin pat ai să ajungi, o să te 
folosească și pe tine, dar cu multă bucurie, nu ca pe femeia 
de acum, şi tu o să-l foloseşti pe el de fapt - are ochi închiși la 
culoare, întunecaţi și totuși foarte luminoși și cînd o să tră- 
ieşti lîngă el viața ta o să pîlpiie ca o luminare între agonie şi 
extaz, da' asta se va întîmpla mai tîrziu, acum are de făcut un 
drum lung peste mare gata, am obosit - își strînge cărțile şi 
își ridică fruntea sprijinită-ntr-un pumn pînă atunci, o ridică 
atita cît să mă vadă ieşind din cameră bombănind - eeei, pula-n 
beci! mi-am lipit gîndul de-o inimă neagră brăzdată de laa- 
acrămi, ce să-ți mai povestesc 

în cazuri ca astea nu poți decît să ieși pe balcon și să fu- 
mezi dracului o ţigară, s-o fumezi în două minute cînd de 
obicei ţi-ar fi luat cinci și la sfîrşit îi faci vînt perpendicular 
pe capul vreunui trecător care în cîteva secunde o să simtă 
arsura pe chelie si-o să scoată un răcnet şi-o să te bage-n piz- 
da mă-tii de nesimţită! n-aveţi scrumiere p-acolo?!? ba da, avem, 

poţi să-i răspunzi sictirită sau nici nu te mai obosești, îi în- 
torci spatele pur şi simplu, traversezi încăperea fetelor cu- 
minţi, traversezi şi holul și ajungi înapoi la cărțile pe care 
le-ai lăsat să se răcească pe scaun, înapoi la telefonul de un- 
de-ai plecat Bună seara iubitule, eu sînt Andreea, bine-ai 
venit la această linie erotică vrei să facem sex vrei să stăm de 
vorbă? cam câţi ani ai?” 

„Bună seara drăguță, Adi mă numesc, am 37 de ani, pui- 
şor, crezi că-s prea bătrîn pentru tine?” 

„Nuuu, mă Adi, cum să fii prea bătrîn?! mie oricum îmi 
plac oamenii aşa... mai copţi, că de la puştanii din ziua de azi 
ce dracu' să înveţi?” mă agit prin cameră, cu receptorul fixat 
între ureche şi umăr, încă nu e gata a doua tură de cafea și 
nu mai am răbdare, mă învirt pe lîngă firul de telefon, simt 
cu tălpile goale răcoarea din cameră și mocheta albas- 
tru-închis, încă umedă după măturat, chiar am chef de pala- 
vre acuma „Adi, tu eşti gelos, aşa, de felu’ tău?” trag de fir să-şi 
descîlcească ițele de sub masă, iau telefonu' în brațe și încep 
să mă plimb cu el în lung şi-n lat prin cameră 

„Măi, nu-s gelos, da' dacă o prind, o rup! sînt extraordinar 
de... mă consider foarte deosebit, dacă-mi spune un tovarăș 
c-a văzut-o cu unv’ io nu cred pînă nu văd, da’ și cînd văd, îi 
sparg botu' de nu se mai recunoaște nici cu buletinu-n mînă! 
atîta-ţi zic...” mă opresc uluită din marș - cum adică să-i spar- 
gă botu’?! cîteva clipe îi ascult vocea şi inflexiunile astea de 
barbar și mă scarpin în cap tulburată, să ştii că ăsta de-ade- 
văratelea ar fi în stare să-ţi dea una’ de să vezi numa’ stele 
verzi, să-mi bag picioarele! trei ore îl țin pe ăsta la telefon și 
la sfîrşit îmi dau și în-tilnire cu el și-i trag o ţeapă de toată 
frumusețea, bestia dracului „în rest, îmi place ăăă muzica 
progresivă...!” 

„Nu zău! asculți tu muzică progresivă, Adi?” nu ascultă, ta- 
tonează terenul de fapt, încearcă să-mi ghicească gusturile „Şi 
ce anume îţi place în muzica progresivă mai mult şi mai mult?” 

„Ăăă... Jean Michel Jarre, Vanghelis, astea...” 

„Da' astea nu e cumva muzica electronică?” 

„Nu, drăguţo, îmi pare rău, da’ muzica electronică e cu in- 
strumente electrice!” 

„Aha... și muzica progresivă e cu instrumente de progres, nu?” 


„Veeezi că ştii? Deşi, mă rog, eu sînt născut, crescut, trăit 
în Ciuleşti, deci ar trebui sa-mi placă muzica țigănească, da’ 
io nu pot s-o suport, mă aude tovarășii mei că ascult muzică 
din aia progresivă și zice asta-i o tîmpenie, zice ce-i asta mu- 
zică fără vorbe?” 

„Păi chiar aşa, mă Adi, cum dracu' poți tu să asculţi muzică 
din aia? doamne iartă-mă, că numai oamenii ţicniți ascultă 
aşa ceva! eu zic că prietenii tăi are dreptate, Adi, dragă...” 

„Ei, nu, că nu ascult mereu, mai bag şi cîte-o țigănească, o 
lăutărească, acolo, că doar o viață are omu...” 

„Păi aşa, mă Adi, te credeam om cu capu' pe umeri, ce 
naiba...?” 

„Bine, bine, lasă, că n-o să mai ascult de-acu' încolo... De 
fapt, te-am păcălit, am zis şi io aşa, la mangleală, că am auzit 
o dată Vanghelis la actorii ăia, îi mișto numele, da' dacă stau 
bine să mă gîndesc, nici actorii ăia nu-s întregi la minte...” 

„Povesteste-mi și mie, Adi, cum e p-acolo pe la teatru...” 

„Eh, io-s un fel de șef acolo, îs maşinist. Maşinist-șef, dacă 
chiar vrei să ştii! io montez acolo tot ce e pă scenă” 

„Şi pe actori tot tu îi montezi?” 

„„„aaa, nu, pe actori îi montează ăla... cum îi spune...?” 

„Regizorul” 

„Aşa, vezi că eşti deşteaptă!?” 

„Ei, lasă că nici tu nu eşti mai prejos. Dacă ai preferat întîi 
să discutăm și nu să facem sex la telefon... înseamnă că nu 
eşti ca restu’ proştilor care sună aici ca să-şi facă laba..." 

„Ha-ha, drăguţo, îmi place c-ai zis chestia asta, ai dreptate, 
sînt mai separat decît oricine și dacă tot ne potrivim atîta, cum 
facem să ne găsim şi noi, să începem o relație mai intimă, că 
la telefon nu se poate, da-n realitate, cine ştie...?” 

„Mda, cine poa' să ştie, mă Adi... eu zic să ne găsim pe stra- 
dă, nu? așa-i cel mai simplu, îmi zici cînd ai timp liber şi ne 
dăm întîlnire undeva pe stradă și dacă-mi place de tine te in- 
vit după aia la mine în garsonieră, bine?” 

„ăăă... da! auzi, cumva eşti tu gagica asta din Evenimentu' 
Zilei?” 

„Cumva eu ar trebui să fiu... E blondă tipa?” 

„Daaa! păi dacă aşa arăţi și-n realitate, măi fată, eşti se- 
xoasă rău de tot, trăi-ți-ar, o să ne înţelegem extraordinar, 
crede-mă!” 

„Mie-mi spui?!” oftez şi-mi umplu încă o ceașcă de cafea şi 
îmi aprind încă o ţigară, fumez prea mult în ultima vreme, 
fir-ar să fie, bună seara iubitule - măi fată, io te ascult de 
vreo zece minute, ţie ți s-o cam deformat graiu', nu crezi?! ce 
preferinţe ai tu în materie de băieţi sau bărbaţi mă rog cum 
vrei să arate ăla care te fute? 

mi-e cam greu să-ți explic acuma iubitule da’ e foarte im- 
portant să aibă plapumă 

ce să aibă? 

o plapumă, neapărat să aibă o plapumă, că io fără plapu- 
mă nu mă fut, să nu ziceţi că nu v-am spus! 

da' cine eşti?! 

tot Andreea! 

ești blondă? 

bineînţeles, iubitule 

şi cîte chile ai? 

păi... să tot fie vreo 47... da’ de ce întrebi? 

ca să te chibzuiesc 

da' crezi că poţi să mă chibzuiesti aşa, la telefon? 

încerc 

aha... tu de fapt de ce-ai sunat aici mă iubitule? 

păi... ca să te fut, nu? s-o crescut pula mea cît un măr, 
vreau să fac o dragoste cu tine 

o dragoste, două dragoști sau două dragoste... ă? care e 
pluralul corect? 

du-te-n mă-ta! parc-ai fi profa de română - mă scarpin în 
cap încurcată, mi-a închis, de data asta ce-am mai făcut? 
aproape nimic, mi-am întins doar picioarele pe sub masă, 
mi-am lungit şi brațele să se dezmorțească, să stingă cineva 
lumina asta chioară din tavan, să aprindem mai bine veiozele 
de lîngă telefoane, poate astea să ne inspire replici mai inte- 
ligente, să nu ne închidă clienţii telefonu-n nas că iar o să ne 
certe Cătălina în ședință că ne-am plafonizat de tot, ce dra- 
cu’ - despre mine, ce să-ți mai zic? aş vrea să merg și eu în 
Grecia, să vizitez piramidele, antichităţile, toate alea, da’ tu 
ce zodie eşti, puişor? 

Ooo, nici nu mai știu, Vasile, cred că am pierdut-o, bă! care 
mi-aţi luat zodia?!... Vasile, da’ tu, la anii tăi mai crezi în 
zodii? 


Da' de ce să nu cred, Andreea? că se potrivește, zău așa, 
cînd e în solstițiul tău, te potriveşti, cînd e o zodie în care te 
complaci, e perfect! citesc şi eu ziare, Povești adevărate, mai 
învăţăm și din experienţa altora, ce crezi? e foarte greu, viața 
e scumpă, e probleme multe... 

„Mi-e foaaaame, mi-e foaaaarte foame!” citez din memorie 
şi din Matze, formaţia aia vocal-instrumentală de la Rondul 
de Noapte 

„Eu te înţeleg că ţi-e foame și te înţeleg în ce faci, puișor, 
da’ să ai grijă, să nu îmbătrînești prea repede, să nu-ţi faci 
nervi că apoi devine tensiunea... nervii... părinţii tăi știe de 
tine? corespondezi cu ei? ştie ce faci tu aici?” 

„Ştie, da’ e oameni deştepţi și nu zice nimica” 

aha” 

aha, da’ nu pricepe „bravo, măi cioculeţ, ce să zic atunci? 
noi am vorbit acuma în toate stilurile, și ca amanțţii și ca fraţii 
şi ca prietenii, da' acuma tre' să plec, adio! Știi ce înseamnă 
adio? în dicţionaru' limbii române adio înseamnă că adică nu 
ne mai vedem niciodată” 

„Vai de mine, Vasileee, asta-i groaznic! şi pleci așa, fără 
să-mi spui şi mie ceva frumos, de dragoste şi dor şi încheie- 
re... hai, că te văd mai romantic din fire, ştii vreo poezie...? 
Una mică-mică?...” 

„Măi, ce să-ți zic, mie mi-au plăcut poeziile lu’ Eminescu, 
ciocule, te pup şi te mai caut eu, pa!” 

„Pa! pa...” şoptesc eu suav și preiau repede încă un apel, 
încă un Fănel sau un lulian sau poate chiar un George, nu 
i-am reținut numele cînd s-a prezentat și de fapt nici nu mai 
are importantă - tu ce crezi c-o să se întîmple cu noi după 
moarte, Costel? oare există rai și iad? 

da, există 

şi, după părerea ta, cum ar putea să fie lucrurile p-acolo? 
nu e prea inspirată întrebarea, dar ajunge şi ea, cînd e vorba 
să testăm imaginarul colectiv, figura-șablon care bîntuie min- 
tea relaxată a poporului „aaa... păi în Rai e soare, pace, nu 
războaie, nu bătăi, nu înjurături, nu prostituție de stradă...” 

„prostituție de stradă?” 

„păi da, că mai e şi prostituţia de telefon...” 

„că bine zici... uitasem... rămii un pic pe fir, Costel, bine? că 
uite, mai sună cineva, o să-l luăm şi pe el cu noi, să ne futem 
în grup, că-i mai mișto așa, să nu închizi, bine?” 

Halo! caut şi eu o fetiță brunetă! 

Cu ochi verzi, cumva? 

Ooo... da! 

Păi ai găsit-o, eu sînt aia! 

Suuuper! eu nu-s prea înalt, am ochi albaștri, sînt brunet 
şi port ochelari, din păcate... 

De ce din păcate? că tote la modă genul ăla de intelectual 
rafinat, nu? tu de ce porţi ochelari, în definitiv? citeşti prea mult? 

Nuu, mă uit prea des la teveu 

Aha, asta era - deja e previzibil ce urmează, mă las pe spa- 
te în scaun, intru în inerție, în întrebările alea stereotipe tot- 
deauna gata pregătite în buzunarul de la piept pentru mo- 
mentele de plictiseală cruntă - Și cam ce apreciezi tu mai 
mult la fete, Sorin? 

Păi să aivă o dicţie în vorbire şi un aspect 

„ce fel de aspect?! 

Un aspect şi atît şi să fie iubită şi să fie iubitoare din inimă 
şi să o declar prințesa inimii şi să-i pot făgădui tăgăduirea 
inimii mele și adică n-aş mai părăsi-o la nesfîrşit 

Sorin... ce înseamnă tăgăduirea inimii? 

Eei, este mai complicat de explicat acuma și e cam tîrziu, 
nu crezi?... 

Nu, nu mi se pare c-ar fi tîrziu... da? mîine ai putea să-mi 
explici? tu chiar crezi că există dragoste la nesfirşit, Sorin? 

Da, bine-nţeles, cum să nu?! numai să-ți găseşti persoana 
întruchipată care să te îndrăgostească și să-ți permită să fie 
iubită la rîndul tău, ia zi care e imaginaţia ta cu legătură la 
asta? 

Imaginaţia mea? hm... 

Bună seara, mă numesc Alin, vreau să facem sex în direct 
şi aș începe prin a-ți da un cunilingus... 

chiar și două, vă rog 

poftim? 

nimic, nimic... începe mai departe prin a-mi - ah, da! şi aş 
începe prin a-ţi linge interiorul și apoi nu-l mai ascult, zîm- 
besc cu gura pînă la urechi, m-a omorît iubitul ăsta cu infini- 
tivul lui lung, îmi ridic picioarele pe peretele din față, îl pipăi 


cu tălpile, ce chestie, să lingi cu limbă lacomă şi buze înfome- 
tate, cu o pensulă înmuiată în culoare - interiorul - care inte- 
rior iubitule? al femeii, al cubului, al casei? al sticlei, poate, 
da’ dacă e la mijloc un fel de confuzie spaţială și ne închipu- 
im noi aiurea-n tramvai că așa arată interiorul şi abia tîrziu 
de tot descoperim că parcă ar semăna cu spațiul ăsta gol din 
afară parc-ar fi identice amîn-două în fond futu-i sau parcă 
nici n-ar exista decît ampla desfăşurare a unui non-spațiu sec- 
ționat din raţiuni didactice, cum învățam noi la școală că aceas- 
tă poezie se împarte în atîtea x fragmente, nu că aşa ar fi gîn- 
dit-o autorul da' cumva-cumva tot tre' s-o categorisim din 
rațiuni didactice mi se pare normal şi pedagogice pentru bu- 
nul mers al istoriei clasificăm tăiem contur în văzduh secţio- 
năm rupem interiorul, îl sugem cu buze calde pline de draa- 
agoste, dacă se poate sau bună seara! - da’ nu pot să-i răs- 
pund, mă joc cu fumurile ţigării, le arunc în aer peste umăr 
peste cap pînă-n tavan 

am spus bu-nă-sea-ra!!! 

salut 

mă numesc Dinu Marin 

bine faci 

măi fată, uite care e problema - pot să am și eu cu tine o 
atracție sexuală sau cum o fi? io știu că aici sună numa' ăia 
care e incapacități mintal, dar totuși... 

totuși! ăsta e cuvîntul! ai dreptate, face o pauză, pînă aici 
s-a descurcat, acuma caută în continuare cuvinte percutan- 
te - măi fată, eu nu-s ca ceilalți! io nu-s cum e ăia handica- 
paţi, io-s om serios, io-ți dau telefon cînd vrea pizda ta! cîți 
ani ai? 

bravo! ascultă, drăguță, eu nu pot să mă excitez așa, la 
telefon, ca nenorocițţii şi fraierii ăia, io vreau să te văd pe viu 

sau vie 

pe vie, cum vrei tu, mînca-i-aș pizda ta că eşti de-o seamă 
cu noră-mea şi mă înnebunește cum se tot învîrte prin casă 
în chiloţi cu bucile goale, uaaah, ce-aş mușca-o de cur odată, 
să mor io, bună bucată, da-i a lu' fi-miu, de aia ţi-am zis mîn- 
ca-i-aş pizda ta că bag mîna-n foc că ești şi tu mișto, ă? vreau 
să-ți văd şi io odată pizda pe viu, trăi-ți-ar familiile, nu aşa, la 
telefon 

aha, care va să zică vrei să-mi vezi pizda... - cad pe gînduri 
acuma, studiez problema cu voce tare, pînă cînd sesizează el 
în tonul meu o urmă de iritare și sare cu o idee - Bine, dacă 
nu vrei cu mine, hai că-ţi rezolv o tură cu fi-miu, ă? ce zici? e 
băiat frumos, zău, n-o să-ți pară rău... ne întîlnim, ne vedem 
toţi trei și apoi io vă las să vă faceți treaba 

acum ar fi timpul să mă enervez și să protestez vehe- 
ment - cum mama dracului mi-l dai pe fi-tu, mă Dinule? da' 
cine ești tu, furnizorul lui de curve? păi eu vorbesc cu tine, 
tratez cu tine, poate că, prin absurd, zic, îmi şi place de tine și 
apoi să mă fut cu băiatu' tău? Dinu Marin, io cu necunoscuţi 
nu mă fut, atîta-ți spun! dacă insiști să mă fut cu fi-tu', să mi-l 
aduci la telefon, să vorbesc şi io cu el înainte! 

Ooo, mînca-ți-aş curu’ de drăguță, bine-ai mai zis-o, ia mai 
fă-mi niște gemuturi din alea de la început, că pînă ne întîl- 
nim noi mie mi s-o sculat o pulăăă... aşa... drăguță, uaaah, ce 
bine le zici! 

000, ce bună e pula ta, iubitule, vreau s-o sug și eu un piiic, 
hmmm, ce piele finăăă, numa' bună de belit, tăbăcit, făcut 
pantofi delicaţi pentru dame sofisticate, oh, scuză-mă, am în- 
curcat iar textele, am citit de pe altă foaie, hai s-o luăm de la 
început deci bună seara 

salut 

eu sînt Andreea, cu cine am plăcerea? 

ce? 

pe mine mă cheamă Andreea, pe tine cum te cheamă? 

Cornel 

bine, Cornel, şi ai idee unde ai sunat? 

nu 

ai sunat la o linie erotică în direct, dacă vrei putem să stăm 
de vorbă, dacă vrei putem să facem sex la telefon, ce alegi? 

da 


da - ce? 

nu ştiu i 

cîți ani ai tu, Cornel? 

îtîh, aşa de puţini?! și de unde ești? 
din Arad 

aha... e frumos la tine-n Arad? 

da 


da' ce faci toată ziua în Arad? cum te distrezi, de exemplu? 

bine 

ai o prietenă? 

nu 

de ce? 

nu știu 

auzi, nu cumva ești excitat, Cornel? 

nu 

atunci nu vrei să facem sex, nu? 

ăăă... nu ştiu... 

păi de fapt de ce ai sunat aici? 

ăăă... da 

da-ce? 

bon, atunci hai să stăm de vorbă, bine? 

da 

Cornel... şi cînd îi rostesc numele, nici şoptit, nici duios și 
nici măcar înţelegător - nu reușesc să-mi imaginez altceva 
decît un tip masiv și bondoc la minte și tîmpit pînă-n capătu' 
de unde-mi trag aer în piept și scotocesc în minte după o în- 
trebare, oricare - pentru tine ce contează într-o relație? 

da 

da, ce...? 

nimic 

Cornel... îți aduci aminte, cumva, prin cine știe ce întîm- 
plare, de un loc mai ciudat în care ai făcut dragoste? 

ăăă... da 

ăăă... unde? povestește-mi 

în porumb 

aha... şi cum s-a-ntîmplat? 

ăăă... ea merea înapoi... şi io după ea... 

înapoi? 

da... și s-o aplecat odată... şi... 

„ŞI? 

şi io am văzut ca n-avea chiloți... 

„ŞI? 

şi io m-am tăt uitat... 

aşa... 

și m-am tăt uitat... 

mda... 

„. Şi nu vinia nime’... 

așa... 

şi i-am băgat-o 

ah... 

„Şi i-o plăcut... 

de unde ştii? ai întrebat-o? 

ăăă... nu 

bravo! mai bine aşa ca tine decît invers ca mine, mai bine 
nimic decît restul de ieri seară, restul de luna trecută, restul 
de acum nouă luni, mai bine un cavaler sub plapuma necu- 
vîntătoare decît un marius ars între gînduri, între degete reci 
care se încleștează pe receptorul alb, mîngîie bucata de plas- 
tic frumos curățată cu spirt atît înainte de a începe tura de 
noapte cît şi acum la sfîrşit, dimineaţa, cînd ţi se face foame 
şi somn și ațipeşti pe scaun uşor încovoiată, da’ nu te predai, 
pentru că nu te lasă telefonu”, te întinzi și mai iei o gură de 
cafea răcită între timp între atîtea ore scurse pe lîngă scaune 
şi pereţi te şi strîmbi cînd îi simți în gîtlejul fierbinte aroma 
stătută și abia apoi întinzi o mînă leneşă receptorului și în- 
cepi încă o conversaţie deja învechită, fir-ar, aceeași introdu- 
cere, aceleași întrebări, nici nu-ţi dai seama cînd naiba ajungi 
la Andruș, emisiunea voastră se transmite şi pe ecrane?” 

„pe ecrane?!?” 

„da, chestiile astea ce le faci tu aici, se transmite și pe 
ecrane, cumva? pe televizoare?” 

„Liviu, să-mi bag picioarele dacă-nţeleg ce vrei să spui...” 

„adică... pot să te văd și eu la un teveu? asta vreau să-nţelegi!” 

„ah, asta... păi, Liviu dragă, nu prea se poate așa ceva, da' 
poţi să-mi trimiţi o scrisoare, dacă chiar vrei...” 

„pe adresa redacţiei?” 

„fix pe adresa redacţiei!” îi confirm cu veselie-n voce, nu- 
mæ’ o redacție ne lipseşte aici ca să fie totul perfect - o re- 
dacţie cu trei, patru, cinci redactori care să ne îngrijească lim- 
bajul, să aibă grijă de limbile noastre spurcate, să le inventa- 
rieze, să ne curețe din cînd în cînd gîtlejul obosit sau răgușit 
cu o perie lungă sau cu o cîrpă umedă care să șteargă dracu- 
lui tot jegul ăsta „bine, o să-ţi scriu o scrisoare, să știi. Despre 
mine, ce să-ți mai povestesc? îs un băieţel șaten, 1,75 
înălțime și 71, hai 72... maxim 81 de litri, pardon, nu, kilogra- 
me. Şi am 34 de ani și doi ochelari, ăăă, pardon, adică o 
pereche de ochelari, dar ce mai contează? oricum inima mea 


bate într-un ceas iar a ta bate într-altul, noi doi niciodată 
poate că nu ne vom găsi...” 

„ei, da’ nu te întrista, Liviu dragă, că nu se ştie dacă ţi-ar fi 
plăcut de mine” 

„după voce io zic că mi-ar fi plăcut, Andruș, io n-am prefe- 
rinţe de nici un fel, vreau doar să nu fie nici drăguță ca regi- 
na Angliei, da’ nici urîtă... aşa, ceva potrivit, să nu fie în ulti- 
mul hal de exprimare cînd stăm de vorbă cu cineva, mi-ar pla- 
ce doar să fac clipe fericite, să mîngii, să mă mîngiie...” 

„mda, înţeleg” 

„Andruş, da' tu de ce faci chestia asta cu telefoanele? că 
am și eu o soră plecată de-acasă să se facă curvă și nu-mi 
place ce faci tu, să știi! Eu înțeleg că sînt multe fete necăjite şi 
anticipate...” 

„Liviu... ce înseamnă anticipate?” 

„Da, aşa era şi soră-mea, că mama n-are decit cinci porci şi 
paişpe găini şi uite că soră-mea a vrut mai mult! Auzi, Andreea, 
s-ar putea să fii tu fata asta din poză?” 

„Păi... ştiu şi eu... e blondă fata din poză? E dezbrăcată?” 

„E în direct” 

„Aha, păi atunci eu sînt aia, e clar...” 

„Uaaau, păi eşti chiar faină, în cazul ăsta. Şi o emisiune la 
televiziune mai facem și noi pînă sîmbătă?” 

„Poftim? o emisiune la televiziune?” 

„Să mai vorbim pînă sîmbătă, adică, asta vreau să pricepi!” 

„Ah, da' de ce nu spui așa de la-nceput, Liviu? mă iei cu tot 
felul de cuvinte încrucișate şi încurcate, mă zăpăceşti de tot, 
după ce că-s eu ameţită și tocită în atîtea cuvinte, apari şi tu 
acuma să mă încurci, să mă încîlcesc de tot și apoi cine o să 
mă mai descîlcească, hm? 

„Poftim? bună, eu sînt Vali, scorpion...” 

„De meserie?” 

„Şi sînt foarte viril!” 

„Te cred. Și cum îţi place ţie să faci sex, în virilitatea-ţi co- 
tropitoare?” 

„A, îmi place înconjurat de frişcă și” 

„Frișca?” puah! 

„Şi căpşuni... şi o lumină stinsă... oarbă...” 

„Văii! tu mai ţii minte povestea aia în care o spălau pe 
prințesă într-o cadă uriașă plină cu lapte? am citit-o cînd eram 

mică” şi mi-a rămas în creier aşa un fel de greață de lapte 
fiindcă atunci imediat după ce s-a terminat povestea, m-am 
repezit în bucătărie să-mi bag și eu mîna în oala cu lapte de 
pe aragaz, de probă, să văd cum e să fii spălat cu lapte şi 
huai! atingerea aia gelatinoasă mă tulbură și acum, îţi vine să 
crezi? păi cum doamne iartă-mă să-i lași pe servitorii ăia ne- 
norociţi să te spele cu lapte?! cine era şefu' acolo, ei sau prin- 
țesa? și cum adică să faci dragoste înconjurat de frișca? băi, 
Văii, revino-ţi, ce dracu”... „Alo, mai ești acolo, facem sex sau 
am sunat degeaba? plătesc atîta și tu nu-mi zici nimic!?” 

„ah, scuză-mă, iubitule, la frişca ta mă gîndeam și la căp- 
şunile tale, daa, sînt atîtiîta de excitată și eu, iubitule, aai, si- 
gur că vreau să-ţi iau pula în gură şi s-o ling şi s-o belesc în- 
cet pînă cînd 

„Alo!! alo, fă moldoveanca dracului, ţi-ai luat mobil, fă îm- 
puțito?!?” 

„Da' tu care eşti, bă!? și cînd dracu' ai aterizat pe firu’ meu, 
fără să baţi la ușă? ia dispari în pizda mă-tii... tu nu vezi că-s 
ocupată acum? nu ţi-e ruşine să dai aşa buzna peste oamenii 
normali cînd se freacă ei mai bine?!” 

„Făăă, moldoveancă ordinară!!! tu să nu mă înjuri pe mine 
de mamă, clar?! mînca-mi-ai şi beli-mi-ai pula ca la toţi ăia 
de pe firu’ mă-tii! mai sugi pula la negri, făh? ia zi, ţi-ai luat 
mobil?” 

„Da” de ce-ntrebi, idiotule? te mănîncă-n cur mobilu' meu?” 
mă enervez imediat, mă scot din sărite măgarii ăştia care în- 
cep aşa brusc să înjure, să-ți toarne în poală un calup uriaș 
de înjurături de nestăpînit, de necontrolat, de fapt mă pierd 
repede, mai mult de cîteva minute nici nu mă duce mintea 
să-i înjur 

„Ce treabă ai tu cu mobilu' meu, cretinu' mă-tii!? fir-ai al 
dracului de prostovan vulgar ce ești tu!” 

„Vulgară-i soacră-ta, bă moldoveanca dracului, că te su- 
portă aşa de janghinoasă, ia spune, ţi-ai luat mobil, fă?” mă 
sucesc în scaun, parc-aș ceda nervos, caut cu privirea prin 
cameră după vreo colegă dispusă să mă salveze, nu am re- 
surse şi nici imaginaţie pentru aşa ceva, Corina s-ar descurca 
acuma fără probleme, imediat ar schimba registrul narativ şi 
s-ar lua în gură cu prostul ăsta și l-ar face praf! instinctiv 
s-au distribuit un fel de roluri între noi, avem cîte o „speci- 


alistă” pentru fiecare domeniu, pe ăsta ia-l tu, că vrea să 
vorbească despre monarhie şi PNȚCD, pe ăsta ține-l tu, că 
tre’ să-l fuţi în engleză, pe ăsta ţi-l dau ție că mă înjură de 
cinşpe minute, de obicei mie îmi vine să-l iau cu vrăjeli din alea 
moralizatoare „băi, se poate? da’ ce ţi-am făcut eu să mă în- 
juri aşa, e frumos? te simți mai bine dacă mă-njuri?!” şi în cel 
mai bun caz ar ajunge pînă la urmă să-mi povestească toată 
viața lui, numai că ăsta nu ţine la vrăjeli din astea, ăsta e 
chiar nervos 

„Făăă, moldoveancă murdară, păi nu mi-ai zis tu ieri seară 
că-ți iei mobil şi că mă suni? ce-ai crezut, că-s fraieru' tău şi-a 
lu’ mă-ta, ă? m-ai sunat prin gură, moldoveancă proastă şi 
mincinoasă!” 

„leri seară? sugi pula! n-am lucrat ieri seară și nu te-aș 
suna de pe mobil nici împuşcată, boule!” mă uit în jur, fetele 
şi-au luat pauză de masă - băi, cine i-a promis ăstuia că-l su- 
nă aseară? să-l ia și să se spele pe cap cu el, că eu îi închid 
telefonu' imediat! 

„Bine-bine, dæ’ ţi-ai luat mobilu’, moldoveanca dreacu'?” 

„la mai du-te-n pizda mă-tii, cretinule!”, îi trîntesc telefo- 
nul cu un gest repezit, mi-am pierdut răbdarea, sau m-am 
plafonizat dracului, vorba Cătălinei și noaptea abia a început, 
ceasurile nici nu arată mai mult de unșpe, stai să vezi ce ur- 
mează, individul o să sune toată noaptea, din cinci în zece 
minute să întrebe, la plezneală, pe cine nimerește la telefon 
„fă, moldoveancă împuţită, ţi-ai luat mobil?”, se mai petrec 
uneori şi astfel de nopţi absurde, cu replici fără nici o noimă, 
n-ai ce să le faci, bună seara, eu sînt Andreea 

poate că nu mă interesează cine dracu” eşti tu 

ok, încercam doar să fiu politicoasă, pe mine m-ar intere- 
sa să ştiu cu cine vorbesc, 

ascultă, draga, lasă vrăjeala - spune și tu optişpe 

poftim? 

optișpe! spune dracului optișpe! 

de ce? de ce optișpe și nu nouăşpe? 

spune optişpe, ce dracu'! 

bă iubitule, tu ai făcut o pasiune pentru număru' ăsta? îţi 
freci pula pe număru' optișpe? 

spune, mă, odată optișpe! vreau să văd dacă eşti în direct! 

o, băga-mi-aș picioarele! tu îți baţi joc de mine? adică 
vorbim de trei minute şi tu mă întrebi dacă-s în direct?! 

dragă, ia nu mai vorbi așa urît, că nu-ţi stă bine! spune și 
tu optişpe, ce te costă? 

oare cum dracu' ți s-a pus ţie pata tocmai pe cifra asta? 

uite că mi s-a pus 

bine... optişpe 

mulțumesc, asta a fost tot, pa şi noapte bună 

închide brusc, eu mă ridic și încep să mă învîrt prin came- 
ră, mă plimb de la dreapta la stînga, mă țicnesc sau mi se pa- 
re, dracu’ le mai știe şi pe astea - nu-s halucinații, auzenii 
poate... se distorsionează și sunetu' săracu' de atîta ascultare, 
auzire și tulbure urecheală - alooo! fă, moldoveanca dracu' 
ţi-ai luat mobil!? 

băga-te-aș în pizda mă-tii, prostovane și bună dimineața 
totodată! îi închid telefonu” plictisită, deja s-a făcut cinci ju- 
mate, o să-nceapă imediat încă o zi strașnică și soarele o să 
răsară de după lumina asta albicioasă de albuș de ou și omv’ 
asta nu mai obosește odată!? îmi alunecă ochii pe scrumiera 
de ceramică şi cu ocazia asta îmi și sting ţigara în burta ei cu 
respect, e smălțuită cu bej şi niște dungi albe, verzi spre mij- 
loc, o traversează fără grabă - în ultima mea tură p-aici o să 
şterpelesc și scrumiera asta ca să-mi tot amintesc apoi de 
alea paișpe mii de ţigări tocite în ea - vrei să mă fuţi pe la 
spate, iubitule? 

Nu, nu-mi place pe la spate 

Da’ cum îţi place? 

Pe la față... 

Pe la față cum anume? 

Capră 

Bine, mă execut rapid şi încep să-i înșir pe aţă cuvinte de- 
şucheate, gem și mă screm acolo cîteva minute și de la un 
punct încolo îl aud respirînd mai agitat, nu-mi dau seama 
cînd l-o fi pocnit excitația în moalele capului, cum s-o fi de- 
clanşat, din cauza cărui cuvînt şi a cărui oftat şi de fapt nici 
nu mă mai interesează, am obosit, vreau să mă car acasă — 
alo, bună seara, iubito, spune optişpe! 

o, nu!... 

iubito...? tot tu erai... spune şi tu optișpe, te rog! 


du-te-n pizda mă-tii! numărul ăsta îmi poartă ghinion, nu 
pot să-l spun aici! 

hai, mă iubito, ce naiba! spune-mi şi mie măcar optişpe, 
atît! ce? e greu? 

nu-i greu, da’ n-am eu chef să spun așa ceva tocmai azi şi 
mai ales nu la ora asta... 

iubito futu-ți morții mă-tii spune optişpe!! 

nu vreau! 

de ce? 

de pula să mă treci strada! 

eşti o proastă! spune mă optișpe că te las în pace după aia! 

nu vreau! 

îți închid telefonu”! 

mi se rupe! 

spune mă optişpe, ce dracu' ai?! 

pa!! răcnesc exasperată în receptor 

du-te-n mă-ta! 

bine-nţeles, iubitule... - oamenii crede că sînteţi niște cur- 
ve ordinare, ia să văd cum faci cînd îl fuți pe unv’, ia să văd 
cum te exciţi, io unv’, dac-aș avea o prietenă și ne-am iubi şi 
ca colegi da' și personal, să știi că n-aș lăsa-o să lucreze unde 
lucrezi tu, fiindcă gelozia vine din suflet, să ştii 

eeei, iubitule, las-o-n mă-sa de treabă, că nici pula nu stă 
în palmă, nici pizda-n genunche s-o iei şi s-o lipești așa unde 
vrei tu ca pe o muscă 

simbătă 


după o noapte ca asta nici nu știi ce-ar mai fi de făcut, 
ce-ar mai fi de spus, te îndrepţi spre casă cu încetinitoru' ca 
un robo-cop și în intersecție ai impresia că hainele de-aseară 
au rămas mici, nu folosesc la frigul de acum și numa” cîteva 
ore au trecut de cînd străbăteam drumul ăsta în sens invers, 
mă plantează picioarele în stație, mă lasă baltă acolo, să nu 
cumva să întîrzie tramvaiul prea mult, că fac scandal! să 
ajung odată acasă, să mă văd în faţa liftului și să întind mîna 
spre butonul ars de bricheta nu știu cărui puști din bloc care 
fumează de la doişpe ani, „pe vremea noastră nu se întîm- 
plau barbarii ca acestea!!!” să-mi răcnească în urechi vreo 
pensionară ieșită după lapte şi eu s-o bag în pizda mă-sii - în 
gînd, bine-nţeles, cu voce tare nu-mi doresc decît să ajung 
odată la etajul șaişpe, să se miște liftu’ dracului mai repede, 
să bîjbîi cu cheia în yală, să intru în casă și să mă trîntesc în 
pat lîngă Marius, a, nu, asta se întîmpla demult, nu mă mai 
așteaptă acuma nici un Marius, nici un cavaler, ei, nu face ni- 
mic, atunci o să mă trîntesc doar în pat şi o să închid ochii şi 
o să adorm instantaneu, o să-l aud pe Alex ca-n ceață, cum a 
mers? miștooo una mia două sute treizeci de minute iar ne 
premiază la şedinţă să mă trezeşti pe la doișpe să nu-mă lași 
să dorm prea mult că iar fac noapte albă după aia și-ar fi a 
cincea în săptămîna asta noapte bună 

bună dimineaţa! 

îi surîd cu ultimele puteri - dimineaţă bună ești tu cu tot 
neamul tău în afară de soră-ta şi apoi tot cu ultimele puteri 
încep să mă minunez cum adică să-mi închipui că m-ar putea 
aștepta Marius în pat, cum pizda mă-sii reuşeşte să se stre- 
coare așa înăuntru cînd te aştepţi mai puțin halucinaţia dra- 


cului iese la lumină, curge de pe unghii pe asfalt ca picăturile 
de ploaie din vîrful nasului prelinse pe bărbie, îmi plutește 
încă nedefinit în creier, ca o senzaţie subtilă de ameţeală, ca 
atunci cînd te trezeşti dimineaţa cu maţele încurcate în vise, 
tre’ să ajungi urgent la şcoală, te îmbraci repede, tragi pe tine 
la nimereală chiloţii ăştia de bumbac negru, blugii, cămașa în 
carouri şi-ţi vezi apoi de treabă, alergi pe străzi, stai la 
cursuri, ajungi și la bibliotecă, ajung și la Nicole acasă şi 
toată ziua stau chiloţii ăștia pe mine, uneori îi mai simt, trag 
de elastic sau mă scarpin și-i găsesc îngrămădiţi între buci, îi 
aranjez frumos la loc, din mers, uit de ei ore întregi, nici nu 
mai ştiu că-i am pe mine, abia seara tîrziu, cînd vreau să fac 
un duş îmi dau seama că m-am plimbat cu ei peste tot, futu-i! 
întinși peste stomac, strîns lipiţi de piele, încheieturi, oase, 
strîns înșurubat în creierul meu, călare pe creieri, pe umerii 
mei - Marius, se întîmplă tot felu’ de minuni în ziua de azi, îţi 
dai seama? nu demult pe strada asta se plimba Coposu, se 
plimba viu printre oameni, cu palton lung și ochi obosiţi poa- 
te cum sînt ai mei acuma, pe atunci nu exista panoul ăla pu- 
blicitar de peste drum, nu se învîrtea nici un glob de plastic 
cu L&M, nici biserica Sfîntu' Mina nu apucaseră încă s-o zu- 
grăvească în albul ăsta incredibil, dureros pe undeva, pe la 
marginea ochilor, în colțul pleoapelor pe care le frec un pic 
cu pumnii, prea se vede totul strîmb și aiurea, trotuarul 
îmbătrîneşte de la o zi la alta, fir-ar, ieri n-avea atîtea riduri 
pe față şi nici braţe ca astea lungi da’ foarte strîmte, impo- 
sibil de respirat, şi nici atâţia străini de dus în cîrcă nu avea şi 
se apropie tramvaiul în sfîrşit! îi zdrăngănesc vagoanele 
asurzitor, chiar în dreptul meu nimereşte un tip cu haină 
neagră, stă pe scaun cu brațul sprijinit de geam, nu i se vede 
fața deloc, se vede doar un pic din ceafa lui, părul negru, tuns 
scurt de tot, ca la pîrnaie, pun pariu că mi s-ar părea aspru ca 
o perie şi înțepător dacă l-aș atinge, dacă l-aş mîngiia sau 
mi-aş trece doar mîna peste el, peste creştet pînă mai jos, 
spre ureche... drăcie cu pălărie! da' asta nu-i urechea lui 
Marius! clipesc din pleoape adormită, fantastic, credeam că... 
adică semăna așa de bine cu Marius, privit de jos în sus, de 
pe trotuar pînă-n tramvai... curba urechii cre' că l-a dat de 
gol.., nu, nu-i asta urechea lui Marius, nu l-am mai văzut de 
doi ani de fapt, poate și mai mult, e greu de-odată să soco- 

teşti cum trece timpul, s-au șters din memorie aproape toate 
detaliile, toate curbele, dar aia categoric nu era urechea lui, 
urc în tramvai şi mă așez pe scaunul de plastic portocaliu în- 
cet, să nu se spargă ceva înăuntru, mă întind totuși peste 
scaunul din față să-l mai văd o dată pe tipul cu haină neagră, 
nu, nu-i Marius, mă las pe spate, îmi sprijin cotul de margi- 
nea geamului, iar l-am confundat, o să-mi tot mușc buzele pe 
drum ca să nu adorm dæ’ chiar și aşa se închid ochii singuri şi 
mă cam ustură, moțăi și dacă nu-s atentă îmi scapă capul din 
mînă, ce somn infernaaal, doamne! bine că-n cinşpe minute 
ajung şi eu acasă, cu ochii gata îmbolnăviţi, străine picioare- 
le, grele pleoapele, nici geamurile nu mai flutură în vînt zălog 
de legămînt, intru în bucătărie, mă aşez pe scaunul de lîngă 
geam, n-am chef să fumez, încă nu s-au trezit vecinii în blo- 
cul din fața noastră, două blocuri paralele s-au ascuns după 
perdele, da' să ştii că aia nu era urechea lui Marius, atîta am 
vrut să vă spun, pe mine să nu vă bazați 

căcat 

nici măcar nu-mi amintesc să-i fi privit vreodată urechea 
cu atenţie, de unde dracu’ să știi cu certitudine cum arată 
urechea lui după doi ani şi ceva de absenţă!? apare şi Alex în 
chiloți de după ușă, ce faci, nu te-ai culcat încă? 

mi s-a făcut dor de Marius 

care Marius? 

ăla vechi 

mie nu 

zîmbesc - păi mi se pare fireşte, la cîte scandaluri am avut 
cu tine din cauza lui - hai noapte bună 

bună dimineaţa! 

bună dimineaţa eşti tu cu tot neamu' tău 

în afară de soră-mea, ştiu... 

mă ridic de pe scaun ca o babă, îmi aprind o ţigară totuși, 
poate mi se face somn pînă la urmă în lipsă de altceva patru- 
lez prin bucătăria îngustă, în pat și dacă m-aș întinde acuma 
şi mi-aş lungi picioarele cu poftă și pătura aş trage-o peste 
mine şi palmele mi le-aş așeza frumos sub obraz - tot n-o să 
reuşesc să adorm, o să m-apuce iarăși inexplicabile dureri de 
tîmplă sau o să-mi amintesc iar cît de săraci și fericiți eram 
atunci cînd n-aveam bani să ne luăm decît o cutie de bere de 
la vreun non-stop şi s-o facem poștă în parc şi începeam eu 


atunci să mă aberez cum o să mergem la Vama Veche și o să 
ne găsim pereche şi o să ne bronzăm şi-o să facem dragoste 
cu sare în apă! se oftica Marius, băi, ce mă-nervezi! tu nu vezi 
ca n-avem bani nici să trecem strada?! cu ce dracu' să mer- 
gem la mare? 

cu un tren, Marius! că doar n-o să facem autostopu' doam- 
ne iartă-mă! şi după aia negreșşit o să-mi amintesc cum stri- 
gau după mine fetele de dincolo - Andreea la telefon! cred că 
e fuckeru' tău pe linia de interior și dacă aveam vreun tîmpit 
pe fir în momentele alea, repede îl transferam luliei sau Corinei 
sau cui se mai găsea prin preajmă şi alergam în cealaltă ca- 
meră - ce mai faci Andros, vorbeai cu cineva, să te sun mai 
tîrziu? 

nuuu, stai locului, putem să vorbim şi acuma, da' cum de 
nu dormi la ora asta? 

uite, citeam din Caţavencu şi mi-a sărit somnu.... auzi, tu ai 
idee de ce nu se întîmplă nimic în țara asta după reportajele 
astea de la dosarele Chix? de ce nu reacţionează nimeni la 
reportajele astea!? nu înţeleg... 

îmi salt fundu' pe birou şi încep să-mi bălăngăn picioarele 
meditativ, îl ascult cum se enervează și cum îmi citeşte uite 
fragmentu' ăsta cu Mincinosu' roade osu', ascultă cu atenţie, 
Andros, fiindcă începînd din '90, FSNul și apoi PDSRul și PDul 
s-au opus vehement retrocedării caselor naţionalizate. Ba chiar 
mai mult, procesele cîștigate de proprietari au fost pierdute 
printr-o indicație prețioasă dată de Iliescu către procurorul 
general pentru ca acesta să-și folosească dreptul de recurs în 
anulare cică e celebru cazul lui Octavian Paler care şi-a cîști- 
gat în felu' ăsta vila, n-am auzit de cazul ăsta, da' mai departe 
uite ce scriu băieţii veseli „anul trecut un chiriaş și-a cum- 
părat apartamentul din Primăverii în care locuiește, aparta- 
ment de 140 de metri pătraţi, cu suma de 50 milioane lei. Adi- 
că aproximativ 6.000 de dolari, cînd la preţul pieţii, un astfel 
de apartament costă înjur de 100.000 de dolari. Și știți dum- 
neavoastră cine locuiește în Primăverii! tu-ţi dai seama ce 
se-ntîmplă la noi, Andreea!? de ce dracu' nu reacționează 
nimeni?! 

nu știu, Marius... mă scarpin în cap încurcată - poate fi- 
in'că sîntem un popor de dobitoci?... 

sau poate pentru că pur și simplu nu există dumnezeu, Andros 


41 


42 


Maaarius, nu mai vorbi prostii... există, da’ nu-l vedem noi 

să-ți citesc şi editorialu' Iu’ Dinescu, ă? să te convingi... 
căci taman pe malul Bosforului liderul zonal Constantinescu, 
văzînd că rusa-i a doua limbă de circulaţie în caravanserai și 
că-i mare aducătoare de parai, fu lovit la cap de-o idee năs- 
trușnică: turismul rusesc va salva România! sar peste ditamai 
fragmentul şi ajung la finalu' apoteotic, Andros, fii antenă 

şi ţine-te bine de birou - izbucnesc în rîs ascultîndu-l cum 
accentuează cuvintele, cum le desparte în silabe și le lungeș- 
te vocalele ...dacă Ion Iliescu, la celebra lansare a volumului 
său bilingv Revoluţie și reformă la Istanbul, ar fi catadicsit să 
propună o asemenea trăsnaie, Ana Blandiana ar fi cerut 
des-ple-ti-tă, azil politic în Patagonia, Băcanu și-ar fi luat ti- 
pografia în spinare și-ar fi trecut Dunărea înot iar cei cinspre- 
zece mii de intelectuali, specialiști, opozanți și mușchiuloși 
și-arfi făcut harakiri în Piaţa Universităţii, cu săbiuţe de hirtie 
crepo-naaată... comentează acuma dacă poţi, Andreea, că voi 
i-aţi ales! 

Băi Marius, mă lași!? cu aluzii din astea-mi vii? ce mă-sa 
de alternativă aveam în '96!? mă ambalez enervată - de sub 
poala strategului turist de la Cotroceni ţipă Marius în recep- 
tor, ca să-mi taie macaroana sări din nou un general cu arc, 
ciripind că Severin, copilul de casă al lui Emil, avea dreptate 
cu agenturili de jurnaliști, că Petrică Roman știa de mic șapte 
limbi și rusește, că în jocul de-a ţigareta pumna-pi sînt 
implicate 38 de grade de generali la umbră, c-ofi, c-opăţi, că-i 
mai bună foamea de azi a lui nea Vasile decit foamea de 
alaltăieri a lui nea Văcăroiu... 

îmi trece prin minte un răspuns usturător pentru toate iro- 
niile lui, da' observ că mă priveşte lulia de cine știe cîtă vre- 
me din pragul uşii - te așteaptă pe fir un tip din Buzău, cică 
numai cu tine vrea să vorbească - ok, vin imediat, își face 
cruce Iulia bă Andreea, ce naiba? ați ajuns să vorbiți despre 
politică la telefon!?! 

păi dacă noi nu, atunci cine dracu’? ridic din umeri nedu- 
merită - o fi chiar aşa de grav? fac un salt de pe birou și mă 
întorc la fetele de dincolo, mă întorc acasă dimineaţa frîntă şi-l 
găsesc în pat și mă strecor lîngă el, Maaarius, iar dormi în 
pielea caldă și goală! las’ c-o umplu data viitoare, șopteşte Marius, 
îmi întind eu oasele, mîinile, picioarele, codrul şi izvoarele 


pe sub cearșaf, își întinde şi Marius braţul lung de caracatiță 
şi mă trage mai aproape de pielea lui somnoroasă și o vreme 
mă tot chinui să spun optișpe, da’ îmi atîrnă limba mult prea 
greu mă iubește după voce mă iubesc după orele de muncă 
deci ne căsătorim urgent chiar și în condiţiile astea telefoni- 
ce, intrăm repede în biserică să-i spunem vreo două lu' dum- 
nezeu, înainte să ne taie ăia capu' și să ni-l ridice sus ca să-l 
studieze-n lung și-n lat sau să-i fure organele sau să-i taie 
pula orice e posibil azi-noapte de exemplu a fost alimentat 
un pic de la țița romtelecom a mîncat natural i-au făcut apoi 
baie mi-au făcut apoi o baie corporală ca să fiu igienic şi apoi 
un aparat electronic a furat toată mîncarea din mine, nu e 
prima oară cînd se întîmplă una ca asta în plus fabrica de 
fete îi tot bagă pe gît o femeie artificială ca să-şi bată joc de 
el - Cioclu Vasile - în comuna lui te duci direct la casa aia ne- 
tencuită și întrebi de șoseaua Trei Sarmale, treci tot înainte, 
urci un deal, mergi tot înainte, faci apoi oleacă la stingă, treci 
şi de postul de miliție pe şoseaua asfaltată, depăşești biseri- 
ca, cobori la vale şi uite cum ai ajuns la intersecţie! acolo e o 
vilă mare, albă, faci la dreapta, mergi apoi tot înainte, bifur- 
cație de dreapta, da’ tu o iei în sens invers, bifurcaţie de 
stînga, acolo e numărul 87 - dacă îşi face un prieten ei ur- 
gent îl copiază într-un frigider formal din care iese porno- 
grafia telefonică, ia spune, pot să-l scol din impotenţă? ia 
spune, poţi să mă scoli din impotenţă? ia spune, pot să-l scol 
din impotenţă? ia spune optişpe fir-ai să fii moldoveanca 
dracu' nu și-a luat mobil și n-ai lăsat pula în palmă și pizda 
lipită de genunchi ca pe o muscă și pe Marius îl simt ca prin 
vis cum îmi mîngîie umerii, îşi alunecă mîna de pe talia pe 
şoldul meu, mă foiesc amețită pe lîngă el şi în minte îmi ful- 
geră brusc masa și telefonul cu receptorul sprijinit de umăr, 
vocea aia seacă, sacadată de la celălalt capăt - hai zi-mi ceva 
să mă gat! da iubitule, imediat îți sug pula, aaai, așa e perfect, 
un pic mai jos, mda, tremur şi parcă se simte o boare de aer 
rece, or fi lăsat fetele geamul deschis după ce-au măturat? 
îmi răsucesc capul, da’ nu se vede decît un colț alb de perete, 
daaa, iubitule, vino înăuntru, deja mi-e frig - cald doar pe o 
bucăţică de piele, aia pe care o atinge palma lui, iubitule 
poate c-ar fi bine să ne futem odată, înainte să ne pătrundă 
răcoarea asta de tot c-apoi n-o să ți se mai scoale, eu atîta îţi 

zic şi îmi răsucesc capul în cealaltă parte cu ochii mijind 
ameţiţi de senzaţii dulci - Maaarius! 

Se juca Marius cu degetele între picioarele mele, n-avea 
treabă, mă privea atent şi surizător, se ridicase într-un cot, 
poate atunci să fi tras şi pătura după el, că eram dezvelită de 
tot „la spune mai departe, iubito, spune că-mi place...” ai, fu- 
tu-i, iară vorbesc în somn! iar derulez discursuri erotice cu 
voce tare, băga-mi-aş picioarele, trag repede pătura peste 
mine, îmi ascund capul dedesubt și mă întorc cu spatele, 
Marius rîde şi mă scutură de umeri iubito, nu te opri tocmai 
acum! iubito! 

ia mai lasă-mă-n pace și nu mai rîde ca prostu’, că nu-i de rîs! 

iubito să ştii că eu te vreau! 

Maaarius, termină! 

unde? 

mormăi ceva şi mă răsucesc brusc cu fața spre el și-l pri- 
vesc cu ochi deschiși şi războinici - să pun mai bine niște 
muzică? poate că fix Charlie Parker ar merge într-o dimi- 
neaţă ca asta?! și mă ridic în capul oaselor hotărită să-i arăt 
eu lui, mă trage Marius înapoi de braț, calmează-te, las’ că 
ascultăm Charlie Parker mai tîrziu 

păi şi normal! cad înapoi pe pernă şi imediat mă înconjoa- 
ră din toate părțile brațele lui lungi, ne calmăm amîndoi, eu 
fiindcă-s obosită după noaptea asta, el pentru că nu-l supor- 
tă pe Charlie Parker, de fapt nu-i place jazzul deloc, face miş- 
to de mine și de Alex sau ne face snobi, ba snob ești tu cu tot 
neamu' tău în afară de sora ta, ascultă uneori fără să comen- 
teze mai mult de dragul meu, nu prea avem aceleași gusturi, 
ce să zic, cînd avem chef ne certăm şi pe tema asta - dă-o-n 
pizda mă-sii, bă Andreea, sare Alex la gîtul meu, cum dracu' 
să te culci cu cineva care ascultă N&D sau Genius sau ciocola- 
ta e a mia trage apa după ea că pute! te-ai tîmpit de tot, te-ai 
stricat la cap, cu un băiat de cartier ai ajuns să ieşi, futu-i!? 
Nu ştiu ce să-i răspund, mă scarpin în cap și mă foiesc așa pe 
loc, enervată, nu-mi convine ce aud și încerc apa cu un deget, 
cu o voce slăbită - o să-i placă pînă la urmă tot ascultînd așa 
de la noi... şi nu-l mai face „băiat de cartier” pe iubitul meu, 
că pînă una alta eu nu m-am luat de iubitele tale! 

ştii ceva? mai las-o-n pula goală! mi-e milă de tine, Andreea, 
de fapt fă ce vrei, trăiește-ţi viața! mi se rupe!... şi iese din 


casă trîntind ușa, iar o să se plimbe acuma pe străzi trei ore 
pe puțin, o să ia troleul și fix la gară o să ajungă, să se uite 
cum pleacă şi vin trenurile, să-și imagineze cum ar putea să 
urce şi el imediat în acceleratul de Baia Mare să se trezească 
a doua zi acasă la Bistrița, să-și bage picioarele în toate tîm- 
peniile pe care le fac eu fără nici un pic de responsabilitate, 
alerg după el pe hol, deschid ușa şi-mi strecor capul afară, cu 
precauţie, încă aşteaptă liftul învîrtindu-se furios pe loc, îi în- 
tind walkman-ul a împăcare, măcar în urechi să-i picure su- 
nete vrăjite, măcar căștile să-l calmeze - nu te supăra fraaa- 
te! încerc o glumă, da' nu ţine, îmi smulge casetofonul din 
mînă, îmi mai aruncă o privire enervată şi disprețuitoare 
înainte ca uşile liftului să se închidă peste obrajii lui, fir-ar, 
stau așa în pragul ușii şi mă tot uit după el - hai mă Alex, ai şi 
tu puţintică răbdare, murmur de una singură în urma lui că 
pe mine oricum nu mă ține nimeni mai mult de nouă luni şi o 
să se termine totul imediat şi apoi o să-ți pară rău şi eu o să 
închid ușa resemnată şi în sufragerie o să dau de Marius care 
la ora aia fierbe mocnit și mă priveşte fără să zică nimic, îşi 
aprinde iritat o ţigară și se trîntește pe fotoliu - o să locuiești 
cu fratele tău toată viaţa de-acum încolo? o să-ţi tot facă sce- 
ne ca astea pînă la sfîrşit? 

Mă aşez pe covor cu picioarele încrucișate turcește sub 
mine și întind mîna spre pachetul lui de țigări - adică a venit 
vremea să ne mutăm împreună, asta vrei să insinuezi, Marius? 
îi surîd ca un drac deși știu foarte bine, ştim amîndoi foarte 
bine că n-avem nici o șansă, n-avem unde și n-avem cu ce, 
am mai povestit odată despre asta şi iar nimeresc replicile pe 
lîngă starea lui de spirit - n-ar fi mai simplu să-i găsim şi lui 
o gagică? ba da, tre' să găsim repede o gagică şi pentru Alex 

mă privește Marius şi dă din cap a neputinţă, dă cu pum- 
nu' în masă și tresare paharul cu cola și încep să prindă viață 
bulbucii, se agită şi ei cu spaimă şi apoi se simte Marius brusc 
obosit, își sprijină fruntea în pumni şi se ridică şi o vreme se 
plimbă tăcut prin cameră, se oprește în pragul balconului, 
fumează așa cu spatele la mine, cu umărul sprijinit de rama 
de lemn a uşii, se termină ţigara şi o aruncă cu capul în jos de 
la etajul șaişpe - nu cumva să pui acuma Charlie Parker că 
mă-nervez de tot! 

nu-i frumos că aruncaţi toate cele pe geam afară, la noi la 
Bistrița n-am pomenit niciodată un gest ca ăsta, există scru- 
miere, totuşi! şi te rog să nu mai dai cu pumnu-n masă în 
casa mea 

aha, casa ta, banii tăi, timpul tău!... 

şi de-aici încolo numa' o ceartă din aia zdravănă și com- 
plet inutilă poate să urmeze, începem să răcnim, ridicăm to- 
nul și ţipăm unul la altul, ne contrazicem la greu pe tema li- 
bertăţii şi a independenţei dintre oameni, dintre frați şi su- 
rori pînă cînd se împrăștie scînteile în toată camera, în toată 
casa, eu mă plictisesc prima și mă ridic tiptil de pe covor şi 
mă salt pe marginea patului, apoi mă întind cică obosită, 
Marius se plimbă în continuare agitat prin cameră, după vreo 
zece minute se opreşte și mă măsoară cu privirea, o vreme 
se face că plouă, așa că îmi așez mîinile sub cap și încep să-l 
privesc cu drag, a obosit și el da’ vocea lui nu se lasă, un timp 
se învirte mai departe în gol ca o placă de pickup uzată, 
ne-au trecut răcnetele între timp, acuma discutăm glacial, in- 
tervin şi nişte pauze pe-acolo, de fapt ne aruncăm plictisiți 
ideile unul altuia, pînă şi tonul vocilor coboară tot mai aproa- 
pe de tăcere, gata, îmi zic în gînd, hai că ne-am certat destul, 
mă ridic într-un cot, îmi frec genunchiul cu talpa goală și îi 
zîmbesc în liniște - Marius, tu îți dai seama că pe noi acuma 
nu ne mai interesează decît cam cît timp o să treacă pînă 
cînd unv’ dintre noi îl atinge pe celălalt? 

se opreşte Marius în mijlocul camerei și se uită lung la mi- 
ne o vreme şi la sfîrşit începe să rîdă — eeei, ce să-ți poves- 
tesc, mare chestie! se apropie şi se trînteşte ostentativ pe 
pat, lîngă mine, apoi îşi lasă mîna să cadă pe şoldul meu - 
poftim! te-am atins, acuma te simți mai bine? pleoscăie pal- 
ma pe blugii strîmți 

nu aşa, mă Marius, că doar nu sîntem barbari, ce naiba! 
să-ți arăt eu cum se face, iau palma între degetele mele, mă 
întorc cu spatele, îi trag mîna după mine, mi-o potrivesc fru- 
mos între sîni şi îmi cuibăresc fundul în poala lui, îmi lipesc 
şi spatele de pieptul lui amplu, mă tot foiesc nemulțumită, 
tre' să-mi caut acuma o poziţie ca lumea, tre' să găsesc locul 
ăla cald dintre picioarele lui - ei? vezi că se poate!? şi deja 
cotrobăie degetele lui pe sub tricoul meu, deja se plimbă 
Marius cu palmele peste stomacul meu și înapoi peste sîni şi 


umeri, huai de capul meu, toată tremur, de sus pînă jos ca un 
drapel cînd își strecoară el degetele între picioare şi cu 
buzele îmi umezește urechea - iubito, nu te opri, spune mai 
departe, că-mi place! ia povesteşte-mi cu cine-ai mai vorbit, 
cine te-a mai sunat, cu cine te-ai vrăjit toată noaptea? 

ăăă, cu foarte mulţi, Marius, ni’ nu mai știu, da’ nu-mi mai 
spune iubito că nu sîntem pe fir, ce dracu’! lonaş m-a sunat, 
i-au făcut ăia scandal, iarăși s-a bătut cu nebunii din secţia de 
psihiatrie, unu' m-a confundat cu moldoveanca dracului, unu' 
m-a pus să număr pînă la optișpe şi Gabi a sunat, cică o să 
lucreze la nu ştiu ce post de radio, n-a vrut să-mi spună care, 
nici de data asta n-am îndrăznit să-l invit la o cafea, poate 
data viitoare... 

cum adică Andros să bei o cafea cu Gabi?! ia vezi că ţi-o 
iei! tu ce crezi că păzesc eu aici, ă? 

oare ce păzești Marius, oare ce? moţăi şi zîmbesc cu ochii 
închiși și mi se pare că nici măcar n-am fixat bine receptorul 
în furcă, se tot aude tonul ăla ocupat, țiuie prea tare, nu crezi? 
întind mîna spre telefon, să-l închid ca lumea da' mi-o prinde 
Marius din zbor şi-o bagă la loc sub pătură - stai liniștită şi 
dormi, acuma ești acasă - Marius, mi-e frică să dorm, da' da- 
că nu mă mai trezesc, da' dacă uit pe unde să mă întorc?! 

dooormi, Andreea, că stau eu de şase şi-ţi amintesc eu tot 
ce vrei 

a, da? în cazul ăsta zîmbesc fericită - păi daaa! că doar tu 
eşti memoria mea şi atunci alunec în somn împăcată, alu- 
necă şi Marius, da' mai mult de două ore jumate nu reușesc 
să dorm, mă trezesc gemetele lui, se tot foiește şi se tot răsu- 
ceşte de pe-o parte pe alta, îi arunc o privire adormită, cre’ 
că visează ceva aşa că mă deslipesc încet de el, visele tre' să 
curgă în tihnă și libertate şi tocmai cînd să mă trag ușor cu 
palmele de marginea patului înspre perete îşi înalță Marius 
genunchiul uriaş și aterizează cu el între sînii mei fără jenă 
începe să-şi frece pulpa de stomacul meu și cu laba picio- 
rului nimereșşte Marius între picioarele mele ai! ai! zîmbesc 
şi închid ochii la loc și mă agăţ strîns de genunchi și îl mîngii 
rar de la rotulă pînă la gleznă pînă cînd mormăie și Marius şi 
bijbiie cu mîna prin pat și se lipește de mine - o, ce bine e să 
te trezeşti din somn în dragoste, să te trezești aşa înfiptă și 
plină în toiul nopții, pe nesimţite, cînd ţi-e visul mai dulce, 

cînd ai impresia că mai bine de-atita chiar nu se poate fix 
atunci să i se scoale să pună urgent mîna pe tine în prelun- 
girea visului - îi ies şi eu în întîmpinare, cum să nu, îmi frec 
palma de burta lui şi-mi afund nasu-ntre coastele lui, huaaai 
ce mamă de foame m-apucă așa de dimineaţă! pe pîine l-aș 
mînca dac-ar fi posibil şi oasele i le-aș ronțăi unv’ cîte unu' și 
carnea lui aia dulce și limpede, oho! dement festin canibalic 
între cearșafuri răcoroase şi apar acuma în cadru și instru- 
mentele astea de tortură, ai, da, sîntem în evul mediu, la nu 
ştiu ce curte regală - se trec în revistă ultimele dispozitive, 
ultimele achiziții, ultimul răcnet de invenţii într-ale durerii 
carnale, ajunge grupul de vizitatori în fața unui... subiect ar 
spune azi psihologii, un individ de fapt care a furat ceva de 
pe moșia unei babe şi drept pedeapsă i-au încolăcit barbar 
mîinile şi picioarele într-o încrengătură noduroasă, într-o 
cracă ramificată parcă artificial în sensul celor patru puncte 
cardinale, numai capul răsare din tufă cu ochii ăia umflați de 
spaimă, cu fața spre el răsuceau inchizitorii o crenguţă din 
ansamblul ăla și atunci se despica un centimetru din craniul 
condamnatului, apoi întorceau crenguța în poziţia inițială şi 
craniul se închidea la loc și tot așa, cîte-un înalt demnitar, 
cîte-o prințesă din grupul de vizitatori avea chef să se joace 
cu crenguţa de parc-ar fi fost telecomandă, futu-i! lor le ar- 
dea de joacă și-n timpu' ăsta Zadic armeanul ascuns după 
tufișurile alea își pregătea pulberea şi pușcociul în crăcan și 
calcula în gînd viteza vîntului şi distanţele şi ochea așa sa- 
vant şi greoi ca-n Englitera şi să vezi tu dacă plumbii din 
puşcoci n-o să nimerească fix în mijlocul alaiului princiar - 
fugi Andros! îmi răcneşte de deasupra vocea lui Marius, fugi 
că ăştia se-mpușcă-ntre ei! 

bine 

de fapt nu-s foarte sigură că era vocea lui, nici nu mai ştiu 
dacă îl visez într-adevăr sau cînd anume îl visez, se derulea- 
ză doar secvenţe de imagini care se leagă într-un fel de figu- 
ra lui - un spot publicitar subliminal în jurul căruia se con- 
struiește restul, un fel de infrastructură mi-e Marius ca un 
embrion ca un blestem parcă ar trăi în mine, ca un virus sau 
un gîndac dac-am antene de sub pămînt îţi fac implant de 
microbi în vene te distrug din rădăciiini maică-ta ţi-a spus să 
nu deschizi la străini sînt criminaaal de m-ar vedea shogun 


ar face ochii mari cum omor zece negri mititei cu pîine şi 
muştar - parcă de două ori ar trebui să trăiesc, o dată pentru 
el, o dată pentru mine - atîta trasparență, atîta translucidi- 
tate şi atîta amar de coşmar al duplicităţii sau cum naiba era 
poezia aia veche? 

Andreea! 

Vin imediat, un pic de dragoste mi-a mai rămas şi apoi 

Andreeea, ai zis să te trezesc la 12! hai că iar te crezi la 
linia erotică, iar vorbeşti în somn cu labagiii tăi virtuali! 

Poftim?! cît e ceasul? mă ridic instantaneu în capul oase- 
lor - am întîrziat cumva la tură? în ce zi am fi astăzi? 

Astăzi am fi tocmai într-o zi de sîmbătă, ai lucrat azi-noap- 
te şi mi-ai spus că vrei să te trezesc la 12, nu? ai vreo treabă? 
ai de mers undeva? 

Ai, nul... am de băut o cafea repede și tare și amară, vă rog... 

Ce să-ți povestesc! adică să-ţi fac eu cafeaua și să ţi-o mai 
şi aduc la pat, ă? 

mă întorc pe partea cealaltă, trag și pătura după mine şi-mi 
acopăr capul a protest - extraveral! parc-ar fi aşa de greu să 
faci o cafea, o dată-n viață te rog și eu ceva, ştii că oricum o 
să mă revanşez într-o bună zi 

Negreşit, aşa spuneţi toate, tu în special de vreo trei ani 
de zile te tot revanșezi! hai scularea! că altfel dau Methadonul 
la maxim și n-o să-ți convină! 

mda, mi s-a părut mie că-l aud pe Vexxatu așa, ca prin 
vis... da’ de ce să nu-mi convină, mă rog frumos? ce vrei să in- 
sinuezi acuma? că nu mi-ar plăcea methadon? îmi faci o ca- 
fea sau chiar tre' să mă rog de tine pînă mîine dimineață? 

Nope! te trezeşti tu frumușel din pat şi-ţi faci cafeaua singură 

mă trezesc eu „frumușel”? maaamă, ce frate mi-am tras, 
să-mi bag picioarele... 

mă foiesc un pic în pat şi savurez din gînd sîmbăta liberă 
care mi se întinde în față, chiar aşa obosită cum sînt, poate 
din cauza somnului cam sărăcăcios în ultima vreme sau poa- 
te fiindc-am și lucrat patru nopţi pe sex (călare) săptămîna 
asta sau poate de la aiurelile alea nocturne să mi se tragă os- 
teneala, nu poți să ştii cu predzie, oricum cafeaua de dimi- 
neaţă şi mai ales asta băută pe scaunul de lîngă geam, în bu- 
cătărie, tre’ să fie neapărat amară și neapărat tare cît un li- 
chid vîscos care lasă dungi subțiri pe dinăuntrul cănii, nu tre’ 

să-ți ardă limba, nu tre’ să fie nici căltie nici fierbinte, tre’ să 
iei doar cana în mînă cu un gest distrat întîmplător o ridici şi 
o apropii de buze și atunci iei în gură o dușcă zdravănă şi 
dinăuntru răsare surpriza de gust amărui şi toți dinţii îți pică 
unul cîte unul înecaţi de valul cafeniu și cînd o așezi la loc se 
clatină lichidul încercuit și cîteva picături țisnesc în afară și 
se preling pe feliile de grapefruit rece, scos adineauri din 
frigider fiindcă de o vreme încoace nici nu concep cafeaua fă- 
ră grapefruit sau vodca fără ciocolată sau pîinea fără smînti- 
nă şi după atîtea bunătăți poţi să-ţi arunci liniștit privirile 
peste geam pînă-n lacul IOR să le recunoşti după aia răsfrîn- 
te acolo şi să-ți amintești de sprîncenele alea arcuite ca niş- 
te... ca nişte... huai! şi sub sprîncene avea Marius două bile de 
cafea și cînd se enerva pe mine, se tulbura și cafeaua aia ro- 
tundă și se înnegrea de două ori mai mult şi se făcea de două 
ori mai țeapănă decît o făcusem eu în ibric şi atunci era clar 
că-i vine să mă strîngă de gît că de ce dracu’ nu înţeleg un 
fapt atît de simplu - că nu-i place să-l întrerup în mijlocul 
frazei sau al ideii sau că de ce naiba încep o discuţie în bucă- 
tărie şi apoi brusc îmi dau seama că e gata cafeaua și îmi iau 
ibricul în braţe și mă car dracului - te cari dracului în sufra- 
gerie şi cu mine cum rămîne? mă lași aici vorbind singur cu 
pereţii ăștia mizgăliți?! apropo! a văzut proprietarul ce mi- 
nuni i-ai scris cu carioca pe uşă? crezi că toată lumea e bol- 
navă la cap de poezii ca tine!? 

Maaarius, da' ţi-am făcut semn din cap că hai și tu dincolo 

Aaandros, da' te durea picioru' să mai stai un pic?! măcar 
pînă-mi terminam naibii ideea 

ideea de aia e idee, Marius, ca să poată fi terminată oriun- 
de! nu mai fi absurd 

absurdă eşti tu și dimineaţa asta și lacul ăsta şi berea aia 
la badoacă băută acolo pe malul lacului la o aruncătură de 
băț într-o seară după o ceartă cu Alex - Andreea! ar sări 
Marius dac-ar fi aici, ce naiba e aia o „badoacă'?! nu se spune 
badoacă, se spune cutie! o cutie de bere băută pe mal într-o 
seară cînd ai descoperit tu apa din lac şi ai început să te abe- 
rezi că o să mergem la Vama Veche ca să ne găsim pereche, 
fraaate ce m-ai enervat atunci aici acuma stai numa’ să vezi 
hoardele de amintiri cum se întind languros pe după gîtul 
meu ca o blană de nurcă să vezi cum o să mă tot apuce cu 


gheare de ochi, de păr, de carne pînă mi se împăienjenesc 
privirile pînă cînd o să mi se pară c-aş fi spînzurată aşa de un 
vis vid, gîtuită de o durere ţiuitoare, surdă, înfundată durere 
de tîmplă și dragoste bolnavă - gata, de data asta chiar că 
m-a uitat, acuma chiar că şi-a găsit liniştea și iubita şi echili- 
brul, nu mai trăim paralel, nu mai comunicăm în nici un fel, 
s-au terminat şi visele cu el şi durerile de burtă transporta- 
toare de mesaje intrinseci, nu mai simt cordonul ombilical — 
firul subțire de sînge care se presupune că ne leagă firul de 
sînge subțire care mă strînge de gît şi de gînd şi unghiile mi 
le strînge în complicate instrumente de tortură, durerea mea 
îmi lipseşti atît de mult îmi lipeşti atît de strîns firele de car- 
ne, sîngele de cuţit, oasele de cuvinte - aproapele meu re- 
simţit /iubit în fişii de aer de la mii de kilometri distanţă, 
departele meu închis în creier încins în furnicăturile degete- 
lor înțepenite în vibrafonul tridimensional în care explo- 
dează rugăciunea - sensul final al absenței game over, mai 
adînc decît atîta unde dracu' să fi ajuns noi doi marius iu- 
bitule? şi cînd te gîndești că Papa loan Paul al II-lea şi-a făcut 
ieri în timpul slujbei Mea culpa - în numele întregii biserici 
catolice a cerut iertare pentru mîrșâviile și vărsările de sînge 
făcute de Inchiziţie de-a lungul vremii, îți dai seama, Marius! 
bătrînelul ăsta firav şi slab şi bolnav să ia pe umerii lui toaa- 
ate greșelile alea, inclusiv recursul la logica violenţei, fir-ar! 
mă ridic de pe scaun, îmi iau şi cana de cafea și ibricul și mă 
duc să văd ce face Alex dincolo, că nu se mai aud decît sunete 
şi urme de Charlie Parker stă întins pe covor şi se uită dintr-un 
cot la Silviu Brucan lipit de ecranul pro tv - ce facem azi? mă 
aşez pe jos lîngă el şi-mi sprijin coastele de marginea patu- 
lui - nu ştiu, ce facem? 

asta întreb și eu: ce-fa-cem?! 

înţeleg ce zici, nu răcni în halul ăsta, deci ce facem? 

nu răcneam, întrebam doar ce facem 

păi asta zic şi eu - ce facem? ieşim în tîrg? 

mda, poate... da' totuși ce facem?!? 

nu ştiu, ce facem? 

facem ceva de mîncare într-un tîrziu după ce ne-am plicti- 
sit de atîta uitat la televizor curăţă Alex cartofii, curăț eu mor- 
covi și ceapă pentru o tocăniță din aia simplă după care cum- 
părăm de la non-stopu' din colț două bucăţi de cîrnaț și cola 

şi aflăm de la aparatul de radio de sub vitrină că între timp 
s-a făcut ora patru după-amiaza Aleeex hai să ne dăm cu tro- 
leu' prin Capitală să ne uităm la clădirile vechi să ne punem 
căştile pe urechi să ne urcăm în staţie la Dristor şi ne lăsăm 
duși aşa vreo două ore bune cu sonoru' la maxim facem 
schimb de casete cînd ajungem la statuia lu' Amza Pellea, fa- 
cem schimb de trolee cînd ajungem la operă, dacă ne-au mai 
rămas bani intrăm spre sfirșit şi-n Magui să bem o bere nu- 
ma' să nu dau acuma peste cavaler că pe-aici obişnuieşte să 
vină des, de data asta însă nu s-ar potrivi de nici o culoare cu 
aerul rarefiat din capul meu, nu mă potrivesc nici eu veseliei 
din bar, nu se potriveşte nici Alex, a venit care va să zică vre- 
mea să ne cărăm acasă, las' că ne încropim noi acolo aer și 
fum pe gustu' nostru, ne facem noi acolo un cuib de toată 
frumuseţea care să desființeze și răcoarea asta insuportabilă 
aproape melancolică şi cu picioarele încrucişate sub mine pe 
covor mă uit îndelung la Alex cum pregăteşte foița subțire şi 
cum combină iarba cu tutun şi cum i se mișcă degetele în 
jurul hîrtiei înguste cu un fel de grație repezită - să fumăm, 
deci - să comunicăm! știi c-am visat azi-dimineaţă o pagină 
întreagă din Manualul întîmplărilor?! imaginează-ți! tocmai 
aia în care armeanul începea războiul cu hanul ăla sau ce 
naiba o fi fost - întind mîna după ibric, îmi torn cafea în cană, 
îl ridic spre buzele amorțţite și din greșeală izbesc cu o dungă 
de porțelan dintele din față, pocnește surd dintele, se fisu- 
rează dunga în diagonală, povestește Agopian la un moment 
dat de o baie turcească şi de un tip cu narghilea gras cît un 
patron - mă-ntreb dac-o fi baia turcească din laşi 

Nu, nu-i aia 

Ce vorbeşti?! nici măcar n-ai citit cartea, de unde să ştii tu 
că nu-i aia? 

Dacă-ţi spuuun! nu-i baia din lași, e prea departe ca să 
mai și fie 

A, da.., uitasem - e prea departe, îi întind ţigara fiindcă are 
dreptate pe undeva - lașiul sau baia? 

Nu-mi mai răspunde, se scurge din el un zîmbet lipsit de 
vlagă cînd își reazemă ceafa de braţul fotoliului 

Da' Colția pe unde vine, ai idee? fir-ar, mă tot bîntuie o 
senzație din aia de vrăjitorie cînd mă gîndesc la cartea asta, 


am așa o impresie ciudată c-ar fi fost fumat cînd a scris toate 
alea, ce-or fi avut la dispoziție oamenii înainte de ‘89? 

Habar n-am, ar trebui să-i întrebăm... poate capcana isto- 
rică să fi fost drogul lor şi singurul lor viciu, erau prinşi în 
capcana aia mare şi tristă, nu așa spuneai? 

mda, poate că da... i-aş scrie o scrisoare, să ştii, înainte să 
mor... sau să moară 

n-am nimic împotrivă, că altfel ar ajunge să calce brusc 
peste cadavrul scrisorilor tale şi nu cred ca şi-ar dori aşa ce- 
va, poate nici tu nu ţi-ai dori 

cadavrul scrisorilor mele? 

păi da, ca doar atunci nu mai sînt scrisori, sînt un lucru 
mort, le rămîne doar un schelet ipotetic 

ştiu ce rămîne în urma unui lucru mort, Alex, știu de sche- 
letele ipotetice albe îndrăgostite şi ascunse în cel mai bun 
costum pe care nu l-a purtat niciodată pînă acum, pînă 
atunci, da’ nu poți să aplici scrisorilor efectele morţii cum se 
aplică ele să zicem asupra trupului sau a creierului, nu poţi! 

ce vorbești, soro?!? 

îl privesc cu atenţie și mda, îmi dau seama că poate - o să 
aplice imediat orice efect oricui oricum ne gîndim dintr-o 
dată la tata amîndoi şi printre paharele de pe covor se stre- 
coară un gîndac de bucătărie, se agită să ajungă la vreun ca- 
păt, numa el știe care, se întinde Alex și-i trage una-n cap, se 
lățește gîngania cît China iar unul dintre noi iese la interval 
cu o replică - aia nu e moarte, aia e moartea lui, acuma po- 
vesteam despre cu totul altceva, hai să nu încurcăm con- 
ceptele 

hai să le încurcăm totuși - îmi întinde o foaie mizgălită cu 
un pix şi un cerc de cafea - i-am scris o poezie: Prigoană asu- 
pra prafului care se aşterne, prigoană asupra 

cărărilor sufletești care mă apropie de tine 

dacă singura depărtare dintre noi 

este carnea ce-o purtăm - putrezească de vie 

şi dacă sîngele gîlgîind este cel ce încinge distanţa dintre 
noi — îngheţe pe vecie 

pentru că nu există pedeapsă mai aspră sufletului meu 

decît moartea ta și sunt ani de cînd 

am fost pedepsit, labirintul sufletului meu e tot mai adînc 
şi tot mai greu te aflu - respir mai rar acuma și mă întreb 
dac-o mai fi rămas vreun rest de ţuică pe fundu' sticlei 

tot mai greu îl aflu, tot mai rar mi-l amintesc, deşi îmi vio- 
lez amintirile în fiecare noapte - mă ridic greu de pe covor, 
mă şi împiedic pînă la ușă de două ori - mă duc să văd de ţui- 
ca aia, o mai fi rămas, n-o mai fi rămas...? 

şi crezi c-o să ajute la ceva? 

măi... nu ştim încă, da’ încercarea moarte n-are, ca să ră- 
mînem în aceeași arie de acoperire semantică... - mă întorc 
victorioasă cu sticla de plastic sub braţ, mă aşez la loc cu pi- 
cioarele încrucișate turceşte pe covor, ne-ajunge să umplem 
două pahare din licoarea asta trimisă de mama într-un pa- 
chet acum vreo două săptămîni - ce înseamnă să-ţi violezi 
amintirile în fiecare noapte? 

înseamnă să le pătrunzi forțat sau să le intri cu de-a sila 
sau să le trăieşti pînă nu mai poţi dureros tu însuţi să trăieşti 
doar în trecut, în violul ăla 

hm... credeam că ar putea însemna mai degrabă că le epu- 
izezi de tot şi le storci de vlagă şi la sfîrşit le uiţi definitiv 

nu, Andreea, gîndeşte-te un pic: ce rămîne după ce-ţi vi- 
olezi amintirile? 

deşertul, pustiul...? rămîne ciuciu 

păi vezi?! rămîne un spaţiu gol 

un spaţiu gol de peter brook... 

şi care va să zică ce fel de amintiri să mai aranjezi într-un 
spațiu vid...? se desființează amintirile, gata! 

nu-i adevăraaat, amintirile se aşază în rafturi şi-n sertare, 
mai intră cîte-un firicel de nisip în crăpături, ce-i drept şi 
atunci îți apar și ele prăfuite sau ciobite sau crăpate de nisip 
îmi răsare şi Marius cu o ureche ciobită şi cu obraji de nisip 
şi cu ochii de praf şi degeaba l-aş săruta acuma, i s-ar des- 
prinde pielea și mi-ar rămîne grăunțe pe buzele umede, fire 
de nisip de Marius pe limbă 

futu-i, Andreea! nu există sertare și rafturi în deșert, nu-ţi 
dai seama? păi numa’ gîndeşte-te la pustiul de după, cum 
dracu' îți mai așezi amintirile în pustiul ăla, în golul ăla de 
după viol? nu mai încape nimica în vid, greşeala ta e că uzezi 
prea mult de imagini... 


nu te cred! tu faci o greșeală de logică acuma! lățeşti un 
cuvînt pînă nu mai poate, nu-l mai ține pielea, nu vezi? 

nu! îl transform doar, închiderea e doar la suprafaţă! ca- 
re-i suprafaţa ta, învelișul tău, limita ta...? 

una e suprafața şi alta e învelișul, Alexandrule, da’ tu lă- 
teşti cuvîntul prea mult, ca şi cum eu m-aș referi acuma la un 
complement de loc în cazul acuzativ precedat de o prepoziţie 
simplă „la” iar tu ai transforma complementul ăla de loc în 
subiect, ori el de nici o culoare nu era și nici nu este subiect! 
adică violul e un spaţiu strimt, finit 

dimpotrivă, trece de inimă în suflet, din materie în idee, îți 
violezi psihic trecutul de fapt, asta faci 

cum dracu' e posibil să-ți violezi trecutul...? 

păi l-ai violat deja prin simplul fapt că el este terminat da' 
tu te încăpăținezi să-l tot fuţi la creier, nu crezi? deși în fond 
fuți ceva inexistent - un spațiu virtual și gol, cum ziceam, o 
fantasmă 

cînd violezi implicit distrugi, Alex, deci comiţi un act uni- 
direcțional 

deci nu! sînt menajera trecutului meu așa că îl frec la rece 
cu axion sau îl las să putrezească trei zile în ajax 

.. Alex, așa nu ajungem nicăieri, tu susții una şi eu susțin 
cu totul alta și de fapt care-i șpilu' aici? să nu ne mai înţele- 
gem nicicum, niciodată? că tu parcă ai fi în interiorul cercului 
iar eu în exterior, ce naiba?! 

păi normal, tu ai fi golul și eu aş fi plinul... 

poftim?... rămîn cu mîna în aer, nu mai ajung la paharul de 
ţuică, mi se pare cam tulburător ce-a spus adineauri, îmi în- 
tind gîtul spre el ca o girafa poate așa să înțeleg mai limpede, 
altfel mi se pare că atingem un punct nevralgic, unul intuit şi 
de prietenii mei și de prietenele lui că adică ce dracu' se în- 
tîmplă între voi doi mă Andreea, o să locuiţi împreună toată 
viața nu vă mai desprindeţi odată - hai sictir marius şi nu te 
lua de frate-meu că fac scandal! 

mda - înghite în sec şi se întinde arar după pachetul de ți- 
gări şi alunecă o mare tăcere între noi mare - cît o blasfemie 
de mare, Alex, tu-ți dai seama cît de extreme sînt părerile astea? 

tocmai! nu mai există spaţiu între ele, practic, îs lipite una 
de alta - mai tăcem o dată amîndoi și bem pe rînd cîe-o-nghi- 
țitură de cola direct din sticlă, Alex, ne-am ţicnit de tot, nu e 

posibil aşa ceva totuși, că pînă una alta tu eşti fratele meu iar 
eu sînt sora ta - bă! Geta-i soră-mea, bă, sare Alex cu replica 
din buzunar şi pune mîna pe binoclu și se îndreaptă verti- 
ginos spre bucătărie ca să arunce o privire în apartamentul 
din blocul paralel, trag aer în piept şi-i răcnesc dintr-un cot - 
auzi, Alexandrule, tu ai impresia că e chiar așa de fantastică 
şi originală ideea asta? ei bine, afla că Bogdan s-a gîndit la ea 
încă de acum trei ani! 

Bogdan? acum trei ani?!? se întoarce din bucătărie ca să 
se uite la mine cu ochii căscați și tulburi 

da, așa-mi amintesc... parcă acum trei ani îmi spunea Bogdan 
că am fi noi doi nu ştiu ce fel de nucleu bizar sau întreg sau 
ceva de genu” ăsta acum trei ani 

huai să-mi bag picioarele cum trece timpul!... 

mă ridic în capul oaselor şi mă uit la el larg şi cînd ne pică 
fisa ca la comandă izbucnim într-un hohot isteric de rîs pe 
care nu-l mai putem opri după aia, nu-l mai stăpînim, se ros- 
togolesc sunetele schimonosite și se izbesc apoi de pereţi sa- 
cadat şi aproape vulgar se lipesc grimasele de covor și toată 
camera se umple cu fălcile noastre zgomotoase, ridem amîn- 
doi ca proștii de trecerea timpului, rîidem pînă cînd ne dau 
lacrimile și sughițăm ca niște porci cuprinși de isteria şi apro- 
pierea lui Isus și din spate își curbează peretele două colțuri, 
se înmoaie ca o plăcintă şi abia atunci încep obrajii să ne 
doară, încep fălcile să se despice în segmente obosite - eh, 
pagubă-n ciuperci, s-a în-tîmplat şi la case mai mari și mai 
vechi, Isis și Osiris dacă nu mă înșel... da’ poate că mă-nșel 
totuși - se ridică în picioare şi dă din mînă a lehamite - io mă 
duc să mă cac 

futu-i, cum trece timpul într-adevăr!?! mă trezesc strigînd, 
da-mi duc imediat mîna la gură, o acopăr și mă uit speriată în 
jur, să nu cumva să deranjăm pe cineva, să trezim pe cineva, 
oare pe cine? hei! strig după el, îl văd oprindu-se în pragul 
băii, oare s-ar întîmpla ceva rău dacă am pune şi un pic de 
muzică? ar fi un gest nepotrivit, ce crezi? clatină din cap, apoi 
şi-l sprijină de tocul uşii și începe iar să rîdă înfundat, începe 
apa sa curgă din robinet în cascadă - m-ar și părăsi Marius 
dac-ar afla ce fumez, Andros, dacă te apuci de droguri eu mă 
car dracului, să ştii! dacă te apuci de așa ceva ne despărțim 
imediat! murmur așa pentru mine imediat și mă împleticesc 


să pun un cd în combină Coltrane se potriveşte la fix cu 
noaptea asta mda și stau şi mă întreb cum dracu’ i-a venit 
ăluia ideea să-mi spună „mînca-i-aş pizda ta” numa’ pentru 
că la telefon așa după voce aş semăna cu noră-sa, cum naiba 
să mi se adreseze atît de bizar barbarul ăla și eu să cad pe 
spate auzindu-l iar el imediat să mi se şi explice deşi eu nici 
n-aş fi îndrăznit să-l întreb absolut nimica, mă minunam 
doar în tăcere fără să bănuiesc c-o să-mi explice el singur 

peste cîteva momente ca și cum ar fi auzit ce gîndesc, cum 
dracu'? şi apoi Bogdan, pornograful noetic de anvergură, cum 
singur se definea într-o scrisoare zilele trecute după ce a re- 
gizat & filmat incursiunea aia în teologia pornografiei pe ca- 
re mi-o imaginez în toate felurile posibile pe care o vei putea 
vedea la cerere, important e că acum există niște nori roz spul- 
beraţi pe cer, de altfel o cineva de la televiziunea dubai își cu- 
fundă peristoltic sînii, mamelonul uriaș în bulgări noroși, în 
tablouri, pictînd cu ţița, sfirc pe glandă, sfirc pe smirc, sfirc pe 
oglindă și linguriţă, sfirc de antracit, sftrc hrânind irisul ochiu- 
lui, sfîrc botezînd unghiile de la picioare și binecuvîntînd ghe- 
aţa din frigider, în sfir(c)șit, sfîrc împungînd receptorul de telefon 

receptorul de telefon 

şi încă: sfîrc inundat de jetul de sifon, pe cînd o bătaie cu 
sifon într-un film, o mică orgie sifonată erotic-patriotardă? 
sfîrc împotmolindu-se în gura lui Christos, sfirc așteptiînd pe 
cărare o damă care citește canea cu sfircul pe cărarea rîndu- 
rilor proaspăt tipărite sfirc șters pe rîndul scris așadar sfirco- 
tecă sfirctecare etc 

huai cum a trecut timpu' ăsta, şopteşte Alex încă o dată şi 
de la baie se întoarce cu idei noi - cum ar fi de exemplu să 
locuim într-o republică, o ţară cam cît asta de mare, poate 
doar un pic mai nouă, mai lungă, mai adevărată, una în care 
să nu plătim lucrurile cu bani 

da' cu ce altceva? 

cuvinte, să zicem 

„cuvinte?! 

mergi la piață după un kil de cartofi și laşi în schimb cinci 
minute de cuvinte 

băi, Alex, te-ai prostit de tot? cum să lași cinci minute de 
cuvinte!? 

pur şi simplu vorbeşti cinci minute pentru un kil de car- 
tofi, zece minute pentru o ciocolată, cinșpe pentru un kil de 
banane 

şi dacă vreau să-mi iau o mașină? îi surîd mefistofelic și 
sper să-l prind în capcană 

hoo, că mașina se poate lua în rate - vorbeşti cîte-o oră pe 
zi, sau două ore pe săptămînă sau cinci ore pe lună pînă-ți 
plăteşti mașina 

şi de la firmă ce fel de salariu mi-ar da? 

ăăă, stai să mă gîndesc un pic - mai ia o înghițitură de cola 
şi se încruntă - de la serviciu ai putea să primești trei sau pa- 
tru pungi de cuvinte or somethin’ 

da' o vilă în Cotroceni cam cît să se fi făcut între timp?... 

bănuiesc că alea trei volume cu cel mai iubit dintre pă- 
mînteni ți-ar ajunge 

huai de capu' meu, trei volume de vorbit 

ei, lasă, că le vorbeşti în rate oricum - ridică încet din 
umeri cu lehamite deja parcă nu vă știu eu pe voi, parcă nu 
ne ştim - scriem în rate cu dobînda aferentă din totalul de 
cuvinte cu care apoi tre' să umplem un recipient de plastic 
lunguieț ca ăla din non-stopul de pe colț 

numai că nu-s cuvintele capace de cola și atunci cînd și 
atunci cum dracu’ să vezi vasul umplîndu-se? 

e un recipient special, măi fată, are aici la bază un micro- 
cip care îţi afişează imediat toate datele pe un display, dacă 
ştii parola poți să accesezi inclusiv dicționarul cu sistemul 
standard de valori ale fiecărui cuvînt de pe pămîntul ăsta 

şi copiii din Congo? de unde să știe ei despre sistemul 
standard? 

asta n-ar fi neapărat problema noastră - noi ca europeni ce 
sîntem folosim cârdurile de cuvinte și de restu' ne doare-n cur 

tu ai văzut vreodată un spărgător de bănci de cuvinte în 
carne și oase? un falsificator de cârduri din astea? 

nu, încă n-a văzut da' timp ar fi căcălău măria ta dacă nu 
de văzut măcar de inventat sau de închipuit unu' fără carne 
sau oase ci poate numa” fibră și tendoane prinse-ntr-o rețea 
oratorică şi co-cacolică și ea - ţara asta ar trebui să se nu- 
mească Oratoria, nu? 

ar fi mai simplu orișicît 


si ar fi fără î din a - ce naiba mai fumezi acolo, că-ţi intră 
scîn-teile prin degete, tu nu simți? 

nu fumez, comprim aici mai multe lucruri comprim cuvin- 
tele şi poeziile mele ar putea deveni la o adică bancnote aşa 
că io nici nu mai tre' să vorbesc 10 minute ca voi eu întind 
pur şi simplu foița și poezia 

foița...? 

da, uite asta e o poezie în valoare de douăzeci de minute 

da’ dacă nu te pricepe ăla? că doar e un simplu vînzător... 
să nu fi citit în viața lui o poezie, poate doar pe alea cu coco- 
rii din clasa a II-a... ce te faci?! 

eeei, da' există computere, soro! dotate cu un scanner 
special valabil care să evalueze cîte cuvinte ai în poezia res- 
pectivă, ce valoare și ce greutate are fiecare 

un vînzător de pătrunjel dotat cu computer și scanner? 

un vînzător de pătrunjel da, dar el nu e ce gîndeşti, el vin- 
de într-un supermarket sau un hypermarket hop hop 

hiphopmarket băi da’ tot nu poți să te prezinţi cu o poezie 
ca aia - întind mîna spre foaia de exemplu care tremură pe 
covor - un vînzător te vinde așa... scurtuc 

vax populi, el nici n-o să ştie că aia e poezie, o să creadă 
că-i vorba de simple cuvinte înșirate pe-o foaie 

o să zică „te-ai țicniiit” - ăsta s-o fi țicnit de mi-a aranjat 
cuvintele pa foaie așa dă aiurea 

să zică! sau să se lase vrăjit de-o bancnotă lucitoare ca as- 
ta ehehei pe-atunci și cuvintele erau de fapt fracțiuni ale mo- 
nedei întregi 

un fel de euro-cuvinte 

euro-valoare 

care rupe filmul de aici încolo, își pune Alex căștile pe 
urechi, o să se apuce imediat de scris poezii, pot să mă fac şi 
eu că mizgălesc ceva în agendă sau să mă introduc tiptil în 
pat unde pot să citesc ceva sau să-mi închid cu mîna dreaptă 
ochii obosiţi care ustură chiar dacă știu că n-o să pup eu 
somn pînă la trei dimineaţa cînd deja o să fie prea tîrziu o să 
mă uit la pereţi o să pun în combină cd-urile alea cubaneze, 
fixez aparatul pe „shuffle” şi aștept să văd ce piesă o să se 
aleagă, ce melodie va urma, dacă muzica asta nu te scoate 
din minţi și nu te face să uiţi de toate alea - e clar că nu mai 
ai scăpare, e clar că ești dereglată de tot Andros dragă, e clar 

că între timp între gînduri se face ora cinci dimineața, nici nu 
mai are sens să mă culc că și dacă mă bag în pat acuma sigur 
n-o să mai reuşesc să mă trezesc pentru examen, mă aşez 
mai bine pe scaunul din bucătărie de lîngă geam şi-mi fac o 
cafea și încerc să disting ceva printre umbrele lacului, prin- 
tre arătările alea fantastice care trebuie că mișună pe-acolo 
mai ales pe un întuneric ca ăsta iar mă ustură ochii iar îmi 
fulgeră în cap figura omului pe care l-am pierdut, figura ca- 
valerului pe care o să-l pierd deși mă îndrăgostesc de el la 
orice oră din zi sau din noaptea aia în care stăteam întinși pe 
covor şi ascultam muzică „băi, piesa asta îmi place de mă cac 
pe mine!” și îmi atrage atenţia la ideea aia sau la ironia lui 
Tom Waits sau la versurile alea, eu zîmbesc larg deși ar fi 
mai indicat să vorbesc, să spun ceva, să-i comunic și eu o sta- 
re, o atenție, o măslină, da’ îmi vine doar să tac aşa abrupt și 
compact, îmi vine să-l privesc cu toate puterile cu toți genun- 
chii strînși sub bărbie cu toate palmele încleștate înșurubate 
în cearșaf cu toată pielea aprinsă, îmi vine doar să-l ascult și 
să-i surîd ca o lebădă mută ce să-ți povestesc - păi oricum 
vorbeşte el pentru amîndoi - fatală fascinație, Andros, cine 
ştie ce-o să-şi imagineze omu' că-i în capul tău, o să-și în- 
chipuie că-i gol, o să creadă că nu ai nimic de spus, nimic de 
protestat, da' nu mai contează, poate o să-l farmec data vi- 
itoare cu ceva, dacă apuc, pînă atunci îl tot ascult, se tot face 
două noaptea, pe la cinci tre’ să ne trezim, o să plece la Braşov 
iar pe mine mă ustură ochii încă de dimineaţă de la somnul 
frînt, pentru a cîta oară, în autobuz găsim totuși două locuri 
şi ne aşezăm cuminţi unul lîngă altul, e și ăsta un joc, să taci 
așa cu orele, fiecare bănuiește cuvintele celuilalt şi îşi pro- 
gramează apoi tot felul de discursuri în cap, regizăm fraze şi 
idei pe care nu apucăm să le spunem niciodată sau nu 
îndrăznim, fac pariu că-şi zice în gînd de nu știu cîte ori pe zi 
„gata, azi îi spun totul, azi discut cu ea pe faţă, așa nu se mai 
poate!” — e şi ăsta un joc să-ți imaginezi cum trăieşte el în 
altă parte cum respiră cum gîndeşte cum simte lucrurile fără 
tine altundeva dincolo acasă o să-mi fac o cafea uriașă și fier- 
binte, da’ înainte de asta o să traversăm străzile și ameţită 
cum sînt fac un pas somnoros de pe trotuar pe trecerea de 
pietoni da' mă apucă el brusc de mînă și mă trage înapoi, 
stai, că încă e roşu, venea o maşină din dreapta toată plină de 


viteză, na, că mi-ai salvat viața de sub roți, cavalere, îmi zic 
eu în gînd și el îmi răspunde cu voce tare „băi... şi ce ne-am 
mai pus-o pe Tom Waits...!” „poftim?!” 

„ne-am pus-o pe Tom Waits... Nu ţi-a plăcut?” „ah, ba daa, 
ba daaa” zîmbesc iară larg, zîmbesc din toate arterele şi ve- 
nele pulmonare şi îmi amintesc că merge practic să-şi vadă 
soția ascunsă în munţi, acasă o să-mi fac o cafea uriașă și 
fierbinte şi amară și poate mai tîrziu, de la Sinaia încolo, să-i 
dau un sms, nimeni nu scrie sms-uri mai sexy ca ale mele, 
zicea Felix și recunoștea că se excită uneori cînd le citește, 
nu ştiu ce efect or fi avînd asupra cavalerului, pe el nu-l mai 
uimește aproape nimic, deja a văzut atitea și a trăit atitea, 
deja se simte străvechi și nici un cuvînt nu-l mai zgflțiie şi 
nici nu-mi imaginez cum dracu' ar putea simţi cîteodată în 
palme că lipsesc din peisaj, mai bine să nu pomenim nimic 
despre iubirile astea și motivele lor adiacente - iubirile alu- 
necate într-o apă adîncă, într-un paradis interzis sau în alte 
asemenea dimensiuni ale privirii, ale percepţiei, ale ochilor 
care oricum nu folosesc nimănui la nimic, la sfîrșit tot o să-și 
întindă un picior peste fundul meu și o să mă acopere aproa- 
pe pe jumătate, „băi, ce mică ești!”, sau coapsa și-o întinde 
pînă îmi ajunge cu genunchiul pe burtă, poate de la apăsarea 
asta, de la senzaţia de sufocare la care nicicum nu renunţ - 
încep să ameţesc, o să mă lichefiez imediat, să vezi c-o să le- 
şin, o să circule bule de aer prin venele mele în loc de sînge 
şi o să mă transform într-o băltoacă de apă minerală, fără 
piele, fără oase, ai, ce greu eşti cavalere, ce bine și cald mi-e 
lîngă tîmpla ta și torc așa mocnit și mă mai foiesc un pic o 
vreme în căutarea somnului și nu mă liniștesc decît atunci 
cînd nimeresc cu nasul sub brațul lui întins arcuit peste per- 
nă, așa da, noapte bună cavalere. 

duminică 


îl chem cu tot sîngele otrăvit și golit de gînduri după ziua 
de ieri, tre’ să înceapă și parţialul la literatură franceză, de- 
geaba m-am trezit cu patru ore mai devreme, n-am nici un 
chef de citeală, n-am nici un strop de concentrare-n glandă 
așa că imediat îmi amorțește fundu' pe scaunul din bucătărie 
şi atunci să ies mai bine pe-afară, să mă desprind urgent de 
fereastra şi lacul din spatele ei, să ies la o plimbare năucă pe 
străzi, beau încă o cafea tîmpită în Universitate, îmi tocesc 
picioarele pe Lipscanii mamii lor de pietre ascuţite, mă dor 
îngrozitor și ochii și gîndurile toate mi le arunc peste Marius, 
cu flăcări și vrajă și sînge topit şi smoală să-i ardă maţele de 
dor şi amintiri şi tu, care nu visezi niciodată chipuri, să le vi- 
sezi acuma dureros să-ţi răsar în fiecare dimineaţă în ima- 
gini subțiri, peticite şi să te răsucești noaptea-n pat pe toate 
părțile, să nu-ţi găsești liniştea cu nici o altă fată, să nu ţi se 
scoale pula, să-ți moară la intrare sau să fuţi la greu trei 
gagici pe zi şi să-ţi aminteşti de mine în toate locurile, pe toa- 
te drumurile, cînd mergi sau te întorci de la şcoală, cînd treci 
pe lîngă monumentul lui Samsung al 2lea - otravă să-i zac în 
carne şi minte şi tîrîișul şarpelui şi pasul gîndacului și într-o 
sală de curs mă opresc, încerc să mai citesc ceva pentru exa- 
men, poate acuma să-mi intre ceva în cap, că de învăţat ori- 
cum n-am învățat aproape nimica, da' mă pocnește așa brusc 
plînsul fără nici un motiv ies dracului pe străzi că mai avem 
vreme pînă să-nceapă examenul, mă tot plimb pe malul Dîm- 
boviţei aproape o oră şi o privesc fix în ochii ăia verzi şi mur- 
dari şi într-un final mă-ndur să fumez o ţigară călare pe ba- 
lustrada podului, s-a uitat lumea cam lung la mine, m-am ba- 
lansat pe marginea de piatră, ce-or fi crezînd? că asta vrea să 


se sinucidă, apă verde, apă verde, cin' te vede nu se-ncrede, 
întotdeauna se găseşte cîte-un idiot să sară după tine să te 
salveze, apa nu e sigură, pistolul ar fi, pula-n beci, se uită Nicole 
la mine cu un fel de milă zdrobitoare - Andreea, tu știi ce bu- 
langiu e? știi c-a sunat pe fir și-a povestit cu proastele astea 
cum te-a futut? ştiai că la început s-a întîlnit cu Silvia? 

ce mişto! nu, nu ştiam 

şi cică ea n-a vrut să-i sugă pula 

oho... a fost bulangioacă la faza asta şi între timp mi se al- 
besc și degetele încleştate pe rama de fier a ferestrei - da’ s-a 
scos, fiin'că i-a făcut rost de alta în loc care să-i sugă pula, așa 
că ce-ar fi să număr femeile cu fuste lungi care trec pe sub 
balconul firmei timp de cinci minute, cîte ar putea să încapă 
totuşi în cinci minute - douăzeci, trezeci de fuste? îmi ridic 
ochii spre figura ei încruntată, apoi îi surîd palid sau crispat, 
nici nu mai știu - da’ că m-a futut în cur nu le-a povestit? 

Cască Nicole nişte ochi mari şi verzui şi de fapt ea chiar că 
n-are nici o vină, nici fetele nu au, mă enervez eu așa, aiu- 
rea-n tramvai, preventiv, da' îmi revin imediat și iau atitu- 
dine - știi ceva? tu să nu vorbeşti așa despre iubitul meu, că 
nu l-ai cunoscut şi n-ai dormit lîngă pielea lui goală şi nici nu 
te-ai trezit de patru ori pe noapte înfiptă-n pula lui! nimeni să 
nu îndrăznească să-mi vorbească bărbatul de rău, nimeni în 
afara mea să nu facă una ca asta, nici nu vreau să aud şi de 
fapt nici nu era el, n-ar fi făcut el niciodată așa ceva, i-au con- 
fundat proastele alea vocea, la cîte mii de voci îţi intră-n ure- 
che în fiecare zi, ce să-ți povestesc, fix pe Marius l-au identifi- 
cat! ei, aflați dragii moșului că nu era el! 

Gata, Andreea, nu era el, calmează-te, bine? 

Păi așa! mă calmez și deja ştiu că n-o să mai găsească dru- 
mul de întoarcere, o să-și bage pula în tot trecutul ăla și la 
sfîrşit o să-mi zică - Andreea dragă, oricît de dor mi-ar fi, eu 
nu mă întorc niciodată din drum iar tu prea repede cedezi, 
prea repede pui botu' la toate alea, poate ar trebui să fii mai 
dură... poate că nu ești genul meu, poate că eşti 

poate că noapte bună Marius - aşez receptoru' în furcă în 
mijlocul frazei dau farfuria cu mîncare la o parte şi mă ridic 
încet cu fundu' pe masă, îmi bălăngăn picioarele căzute pe 
gînduri așa care va să zică lirică sobră la obiect eu nu gust 
decît rime de bine nu harneli de prost-gust vinuri alese nu 

must nici nu credeam c-o să ne despărțim așa brusc și uşor 
Marius da' să ştii că rămîne pizda mică în urmă, rămîne şi 
curul strimt în urmă și rămîne întotdeauna ceva nefutut pe 
deasupra, fie acel ceva o simplă bucată de creier sec, n-or fi 
astea ultimele graniţe de trecut de înfrînt o să te convingi tu 
că rămîne întotdeauna ceva de nefutut de nespus de neter- 
minat de cucerit strict 

cu manifest poetic mă agit 

cazul e tragic! Andreea, tre’ să-ți găsesc şi ție un fucker că 
nu se mai poate, uite în ce hal au ajuns degetele tale, o să-ți 
rozi toată mîna fiindcă ţi-a dat Marius papucii?! 

s-avem pardon, Nicole! nu mi-a dat Marius nici un papuc, 
ţi-am povestit cum s-a-ntîmplat şi cînd s-a-ntîmplat, de ce - 
asta încă nu înţeleg nici eu, poate c-aşa e mai bine și stai cal- 
mă că n-o să-mi rod chiar toaaată mîna, poate doar o ju- 
mate’, poate doar un deget sau două în miezul zilei în răscru- 
cea soarelui, în ceasul ăsta de mare foame şi dor adînc cu ure- 
chile frumos căptușite şi învăluite în Jazz, ascult Coltrane la 
căşti, ce-mi pasă, după trei ore de somn desfășurat naiba mai 
ştie cînd, după un examen ca ăsta programat așa de aiurea 
fix într-o bună duminică dimineaţă, ce-ar fi s-o iau pe jos din 
Rosetti printre taxiuri? numa’ bine obosesc pînă acasă de tot 
şi aşa o să adorm în sfîrşit mai repede mai mult mai adînc 
îmi număr pașii şi îi transform în metri, nu mă grăbesc abso- 
lut deloc, păi de ce m-aş grăbi, ce? mă așteaptă cineva acasă? 
nu mă aşteaptă nimeni, Alex a plecat la Snagov, aşa că pot să 
mă plimb cît vreau eu, pe unde vreau eu, pot să stau o juma' 
de oră în fața clădirii ăsteia şi să mă uit la geamurile ei lungi 
sau să-mi ridic brusc privirea linsă de pe trotuar și atunci 
să-l văd de departe, înalt, cum fumează cu o mînă în buzunar 
şi un sac de cărți pe umăr, mi se și încîlcesc picioarele în 
asfalt şi mă opresc pe loc un moment de uluită neîncredere, 
mama ei de halucinație, ce caută acolo?! de la soarele ăsta mi 
se trage, iar nu văd limpede printre lucruri, după ce-o să 
ajung mai aproape iar o să constat că de fapt nu era el și afa- 
ră e deja prea multă lumină, numai că de data asta era chiar 
el și eu nu mai ştiam acuma ce-ar trebui să fac, să mă opresc? 
să merg mai departe? să mă împiedic sau să-l salut mai bine 
ca și cum nimic nu s-ar fi întîmplat și să încerc apoi să trec 


ușor pe lîngă - ce faci, nu mai stai de vorbă cu mine, nu te 
opreşti un pic? 

păi... nu ştiam dacă... 

te-am văzut din troleu și am coborit în prima stație 

ah... 

ca să nu zici că te evit, nu de alta... 

eeei, i-am suris încet, cam obosită, și dacă mă evitai, ce? 
mare chestie... 

păi spuneai tu c-ar trebui să povestim, ca să-mi găsesc li- 
niștea, nu? va să zică... iată-mă față în față cu... liniștea mea - 
zîmbea Marius un pic nervos, se foia pe loc, ne ieşeau greu cu- 
vintele, ne tot poticneam, nici n-am îndrăznit să mă uit în 
ochii lui, îi tot fixam pieptul cu privirea, îmi tot venea să întind 
mîna, să-i mîngii hainele, nu vă supăraţi, pot să ating şi eu 
pulovărul ăsta un pic? teribil arăta culoarea aia pe el, ar fi tre- 
buit să mă uit atunci și la ureche, măcar o clipă, da-mi rămăse- 
se mintea la şoapta aia, „liniştea mea”... ca şi cum ar fi spus 
„iubita mea”, mi s-au încălzit gîndurile brusc în cap - mda... 

providențţială întîlnire, mă gîndeam la tine zilele trecute, 
mi-am cumpărat niște cd-uri cu Cesaria Evora şi Radiohead, 
alea pe care le aveați și voi, cred 

m-am luat cu mîinile de cap - ai, Maaarius, asta-i grav... 
da’ Cațavencu’ mai citeşti? 

ah, păi e singurul ziar pe care-l citesc, ca să zic aşa... m-am 
înscris şi în UFD... deşi am impresia că Băsescu e singurul ca- 
re mai mișcă-n flanc, ţi-am spus eu încă de atunci... 

mdaaa, m-ai avertizat și nicicum nu te-am crezut şi încep 
să rîd iluminată ca un bec - păi ar fi şanse să ne vedem pe la 
şedinţele de tineret - socotesc înfrigurată și aproape în șoaptă 

mda, nicicum n-o să scăpăm unul de altul, pare-mi-se... tot 
acolo lucrezi? 

yeap, încă-s fierbinte tînără şi nelinișştită - am mai suriîs o 
dată și am început să mă balansez de pe călciie pe vîrfuri şi 
înapoi şi atunci m-am împotmolit definitiv, n-am mai ştiut ce 
să-i spun, n-am mai reușit să mă concentrez la firul povestii 
şi la cuvintele lui 

păi acum, dacă tot ne-am văzut... te sun eu zilele astea 

bine-nţeles 

de parcă n-am ști Marius iubitule de parcă n-am bănui în- 
că un kilometru de tăcere între noi de-aici încolo de parcă nu 

mi-aş mai dezlipi ochii de pe pieptul lui și mi i-aş arunca adînc 
într-ai lui, pînă în creier să-i sfredelesc ca un burghiu să - hai 
că mă duc și eu, am fluturat cu mîna un salut, credeam c-o s-o 
ia în sens invers sau o să ia troleul din stația-n care coborise, 
da’ o vreme am parcurs acelaşi drum, pe același trotuar, cu 
mulțimea de trecători între noi, fantastic, am făcut cîțiva pași 
așa în paralel, m-am tot uitat la el pe ascuns, cu coada ochiu- 
lui - uite un străin care mai demult făcea dragoste cu mine așa 
de frumos, uite un bărbat care așteaptă ca și mine pe bordu- 
ră să se facă verde, apoi nici n-am mai întors capul, începu- 
seră să mi se împăienjenească ochii deja, l-am pierdut iară în 
mulțime, acasă am ajuns după vreo două ore de mers pe jos 
pe tot felu' de străzi necunoscute, obosite și sleite de toate 
puterile, cu tălpi fierbinți în pantofi, despicată în două am 
ajuns acasă şi abia după vreo trei luni l-am văzut iar pe stra- 
dă, singur, se îndrepta spre şcoală, cu niște pantaloni negri şi 
fix pulovărul de data trecută a strălucit peste pielea lui cîteva 
secunde, eu eram în tramvai, mi-am încleştat mîna pe bara aia 
de oţel, mi-au dat lacrimile instantaneu şi mi-a venit atunci 
să intru-n pămînt de ruşine şi apoi să tot pling de mila ochi- 
lor mei bolnavi în stare să-l recunoască de la nu știu cîte sute 
de metri, să-l descopere şi să-l lingă în timp ce traversează 
strada și întoarce capul după vreun coleg care-l striga din 
spate, părea obosit, se mișca greu, o fi muncit iar toată noap- 
tea, si-a trecut mîna prin păr, apoi nu l-am mai văzut, se de- 
părta tramvaiul, dacă porneam din casă cu cinci minute mai 
repede poate că ne-am fi întîlnit în intersecție... cinci minute 
m-au despărțit de el în ziua aia, ca să vezi cît sîntem de 
aproape Marius iubitule, bine-nţeles că vreme de-o săptămi- 
nă l-am tot visat apoi, apuca și Marius să-l cunoască pe tata, 
venise la București special ca să-l pună la încercare cumva, 
vroia să-l sperie, îl împungea tata cu degetul pe Marius - mă 
băiete, tocmai pe fiică-mea ţi-ai găsit s-o vrei?! hai s-avem 
pardon, hai să fim serioşi! nu se clintea Marius şi îi sclipea pe 
față zîmbetul ăla ghiduș şi zicea că nu se știe niciodată cine 
da şi cine primeşte, apoi se aglomera brusc casa cu musafiri 
şi prieteni şi rude - oameni mulţi, noi doi nu ne gîndeam de- 
cît că acuma unde mama dracului o să facem dragoste în ca- 
sa asta plină? unde naiba o să găsim un loc mai liniștit? mă 
întreba Marius și mă ţinea strîns de mîna și galopam prin 


toate camerele, aproape mă tîra după el, pînă la urmă am gă- 
sit un pat, s-a întins Marius peste mine, și-a îngropat fața în- 
tre sînii mei şi-am început să tremurăm amîndoi, ne zgâlțiia 
de un fel de spasm și într-o clipă ne strepezea un val orgas- 
mic, foarte repede şi foarte intens se consuma totul, mă mi- 
nunam eu în sinea mea ce dracu' se întîmplă că doar abia 
apucasem să ne îmbrățișăm, Andros, nimica nu știi! rîidea 
Marius, sîntem în rai, aici totul ia viteză, de fapt aşa se face 
dragostea dintotdeuna numa' că n-am mai văzut noi și n-am 
ştiut - Maaarius, da’ noi sîntem îmbrăcaţi! 

nu-i nimic, fă-te că plouă 

ok, mă fac că plouă şi mă trezesc leoarcă toată, devasta- 
toare senzaţii în chiloţii ăia uzi pizda mă-sii de vis mă ridic şi 
bîjbîi drumul pe întuneric spre baie, mă bag repede în cadă 
sub duș sub apa fierbinte sub plapumă reușesc să adorm la 
loc abia după vreo oră, Marius era tot acolo - de data asta 
conducea nu ştiu ce grup de gherilă, se răstea la soldații din 
subordinea lui, era bestial și animalic și trăsăturile chipului 
lui apăreau atît de clar în mintea mea sau în vis, dracu” știe, 
da' începuseră să mă doară ochii de la privirea mea flămîn- 
dă, fix așa cum te dor cînd ieşi de la întuneric în lumină, m-a 
văzut Marius rezemată de gardul garnizoanei, m-a văzut 
cum îl priveam, m-a înconjurat cu încă vreo șapte soldaţi - 
băieți de cînd n-am mai prins noi pizdă în războiu' ăsta? 
rideau toţi, se pregăteau să mă facă poștă, nu s-a întîmplat 
nimic propriu-zis - m-am trezit chiar înainte de a mă împin- 
ge unul din soldaţi înspre picioarele lui, mă apucase Marius 
de păr, îşi descheia pantalonii „vino! tre' să ajungem acasă să 
fac şi eu un duș, vino!” și nu înțelegeam exact dacă voia să 
mă duc şi eu cu el acasă sau dacă voia să spună vino şi su- 
ge-mi odată pula că mă grăbesc să fac duş - o oră m-am tot 
învârtit după aia prin apartament, am tot străbătut holul și 
bucătăria în lung și-n lat, cre' c-am făcut aşa vreo patru kilo- 
metri pe puțin, îmi tremura ţigara între degete, am și scă- 
pat-o la un moment dat pe covor - dumnezeule, Marius, cum 
să faci tu aşa ceva? Marius... cum să-mi faci așa ceva Marius?! 
i-am tot şoptit numele uluită pînă s-a întors Alex de la firmă, 
atunci m-am calmat și i-am încălzit mîncarea - salut 

încă de la începutul acestei scrisori poţi afla despre mine 
că o duc foarte bine cu serviciu sănătatea. Pe 7 mai am fost 

chemat pentru încorporare dar nu au vrut să mă încorpo- 
reze în luna iunie. Să nu fii supărată pe mine că nu te-am mai 
sunat după ce aceia dar nu am mai putut să te sun din cauză 
că sîntem cîte doi de aproape o săptămînă. Andreia îmi spu- 
neai că dacă am să-ţi scriu tu cînd primeşti scrisoarea vii la 
Botoşani, dar daca vrei să ne cunoaștem cînd primeşti scri- 
soarea mea scrie-mi și dă-mi adresa ta că cu căsuţa Poştală 
nu sînt așa sigur. Eu dacă am să primesc răspuns am să-ți 
scriu cînd ne putem întîlni și locul (Botoşani sau la Bucureşti). 

Cînd am spus că-ți scriu am spus că îţi trimit și o fotografie. 
Fotografia nu ţi-o trimit acum din cauză că această scrisoare 
am scriso acasă şi am uitat să iau fotografia. Să nu te superi 
dar cînd am să-ți mai scriu asta cu condiţia dacă primesc 
răspuns am să-ți trimit și fotografia. Dacă scrisoarea mea va 
ajunge la tine trimite-mi răspuns şi te rog să nu conțină 
cuvinte obscene că s-ar putea ca poștaşul să o dea la altcineva 
din familie și să o citească ei şi pe urmă să ajungă la mine. Cu 
aceasta închei mica mea scrisoare urîndu-ți sănătate, fericire, 
servici uşor și bani cît mai mulţi. La revedere! Ionuț 

Ce doamne iartă-mă o mai fi şi asta? îi dă Alex un bobiîr- 
nac și alunecă foaia cu pătrăţele scrisă şcolăreşte şi stîngaci, 
alunecă de pe marginea mesei pe covorul verde, aproape de 
aragaz 

O scrisoare, ce să fie? mi-a trimis-o unv’, Ionuț, după cum 
singur ai și citit... 

Băi, ce vrăjeală aveți în voi, ce-i mai amețiți pe săracii oa- 
meni - îşi trage AJex farfuria cu tocăniţă de cartofi mai aproa- 
pe - şi cînd dai o fugă pînă la Botoşani? 

Mănîncă naibii odată şi nu mă fute la cap cu comentarii din 
astea! îmi aprind o ţigară, nu înţelege de ce mă răstesc în ha- 
lul ăsta, aşa că aşteaptă cu lingura-n aer și mă măsoară cu ochi 
întrebători - am visat aiureli 

Păi spune așa de la început! şi abia atunci se apucă de în- 
ghiţit tocăniţa și abia atunci au venit primele zăpezi ale ab- 
senței pe marile urzeli de real şi de vis și toată suferința aia, ca 
o răcoare de rufe la tîmplele noastre 

crede poetul 

eu cred că dimpotrivă de atunci a înmulțit cineva nopţile 
alea lungi fără somn și zilele alea cu soarele ascuţit fără somn 
cînd te simți atîta de trează încît ameţești, prea trează, învîr- 


tită şi înșurubată așa între gînduri reci și prea multă presi- 
une strînsă în mine şi o grămadă de vise cu pitici, cu nişte 
gnomi - copii nemaicrescuţi, cu ochi de oameni bătrîni care 
mă urmăresc peste tot, îi omoară pe oamenii din preajma mea, 
prieteni, colegi, cunoştinţe mai vechi, la un moment dat au 
început să se omoare între ei, o baie de sînge, fir-ar, în viața 
mea n-am văzut atîta sînge și cadavre, curgea fiecare crimă 
prin fața ochilor mei încet de tot, paișpe mii de detalii, mem- 
bre amputate, maţe scoase la iveală, sînge gîlgîind ca apa de 
la robinet, aveau și un șef care reușea din cînd în cînd să-i 
stăpînească, da' într-un final spre dimineaţă i-a scăpat de sub 
control şi l-au omorît și pe el, au ales în schimbul lui o tipă, 
eu îmi continuam viaţa obișnuită, alergam între școală, firmă 
şi înregistrări cu toată şleahta aia de criminali pitici după 
mine, la început îi vedeam undeva departe, apoi tot mai aproa- 
pe, nu știu cum dracu' strîngeau cercul în jurul meu, cu să- 
biile scoase, îmi atingeau braţele, picioarele - ia spune, în- 
cerci şi tu? hai că nu e greu, hai că mîine îți cumpărăm și ție o 
sabie, la şcoală începuseră să mă întrebe colegele unde m-am 
rănit, la firmă făceau fetele mişto - mă Andreea, cu cine dra- 
cu” te fuți în halul ăsta, ai trecut poate la sado-maso și noi nu 
ştim?! Pe nesimţite aproape începusem și eu să folosesc 
armele alea ciudate, niște florete mobile, șfichiuitoare și sub- 
tiri, mă descurcam tare greu, îmi tot scăpau din mînă, jubilau 
piticii, că după vreo trei-patru crime eram cică de-a lor, da' 
se apropiau în continuare vertiginos de mine, nu mă prote- 
jau cu nimic nici acuma după ce omorîsem nu știu câți oa- 
meni, într-o bună zi m-am trezit în faţa conducătorului lor, 
tipa aia cu părul scurt, cam cît mine de înaltă, tăia un individ 
în bucăţi, chiar lîngă mine, îmi zîmbea de parcă am fi fost 
parteneri vechi de luptă - nu-i așa că acum nu mai ai nevoie 
nici de maică-ta? nu-i aşa c-o s-o omori dacă te rog eu fru- 
mos? am înțepenit cînd am auzit-o - mi-am amintit că vorbi- 
sem cu mama pe la opt, mă sunase ea de la serviciu, mă repe- 
zeam asupra tipei şi începeam o luptă pe viaţă și pe moarte 
pe holuri şi coridoare întortocheate, îi tăiam o mînă da’ ea 
zîmbea relaxată, i-o tăiam din umăr şi pe cealaltă, era gro- 
tesc, floreta ei nu dispărea din faţa mea, da’ nu mai știu cu ce 
dracu” o ținea, că mîini nu mai avea și taman în mijlocul lup- 
tei sună şi tele-fonu' ăsta, fir-ar, parcă acuma-mi arde de fu- 

taiuri alo-da-iubitule sigur că te vreau, ne futem imediat, stai 
să termin întîi cu tîmpita asta fără mîini 

ei, şi tu acuma, o oră nu poţi să mă suporţi? atunci trans- 
feră-mă la altcineva, dă-mi-o pe Silvia sau pe Nicole - apro- 
po, Andreea, Gabi sînt 

ah! nu te-am recunoscut, nu te transfer nimănui, nu vreau 
să vorbeşti cu altcineva, şi aşa te prind rar, numai că mi-e 
foarte somn, tre' să adorm la loc să termin odată cu șefa cla- 
nului, tre’ să fiu întotdeauna pe fază cu tine, tre’ să fiu intere- 
santă şi să scot la interval replici inteligente, un minut dacă 
aș tăcea nu m-ai înțelege, numa' Alex îmi înţelege tăcerile 
tipa fără mîini la mine 

şi mă scoate din minţi cu vorbele astea, mă enervez rău de 
tot - ia mai du-te-n pizda mă-tii, că dacă eşti şefa clanului nu 
înseamnă că tre’ să-l faci pe Gabi labagiu, să-ţi fie clar! și cu o 
ultimă sforțare i-am retezat capu' şi am luat-o la goană afară 
din camera în care ne bătusem, o să vomit, îmi spuneam, 
alergînd pe scările interioare alea casei - sediul piticilor, o 
vilă imensă cu vreo zece etaje, o să vomit, și dacă vomit - tot 
sînge o să-mi iasă din gură și cadavrul ei fără miini și fără 
cap cobora scările alene, în urma mea, hohotind, mă umplea 
de groază vocea ei isterică - cum dracu' a aterizat visul ăsta 
la mine-n cap, de unde atîtea crime? să recapitulăm m-a su- 
nat mama pe linia din interior, l-am prins apoi pe Gabi pe fir, 
am adormit cu gîndul la el, zicea că ar fi șanse să se angajeze 
la nu știu ce post de radio, îţi dai seama, trec de la etapa de 
pîndău la etapa de om normal, într-adevăr, izbucnesc în rîs, 
tre’ să-ți fie tare greu să te desparţi aşa brusc de profesia de 
bodyguard, eu o să-ţi țin pumnii orișicît - starea de grație, 
aberațiile alea fluide ale lui cuvinte și idei fulgerătoare curse 
din el spre mine sau invers, nu înţeleg de unde visul ăsta, cum 
naiba ar fi de explicat? de ce dracu’ tre’ să cobor treptele as- 
tea și ele pline de sînge, de ce să mă prindă piticii în colțu' 
ăsta tocmai acuma la sfîrşit tipei îi crescuseră mîinile și ca- 
pul la loc, apăreau și alți indivizi pe care știam că-i omorisem 
demult, mă încercuiau, șefa îmi zîmbea prietenește - gata, ai 
trecut testul, mă zgîria pe gît ușor cu floreta ei, noi voiam să 
te ucidem pur și simplu, ar fi fost mai uşor, da’ e bine și aşa, 
ne-ai cam dat bătaie de cap, ce-i drept, ai fugit și te-ai împo- 


trivit ca dracu’ - m-a întors cu spatele, şi-a strecurat mîna, 
şi-a făcut loc printre coastele mele, mi-a scos inima afară, a 
sărutat-o, a pasat-o cuiva în dreapta ei, am înțepenit, n-am 
reacționat în nici un alt fel, n-am spus nimic, nu m-a durut 
nimic, de fapt nici nu mai aveam carne şi oase în mine, deve- 
nisem în întregime praf sau rămăsese un spațiu rotund și 
prăfuit în locul inimii, nu mai ştiu exact da' nici nu mai con- 
tează gata, acuma sînt de-a lor, mi-am șoptit și mi-am reze- 
mat fruntea de peretele vilei şi instantaneu am simţit-o ume- 
dă, m-am îndepărtat scîrbită, am șters-o cu dosul palmei de 
broboanele alea cleioase de pe pereţi - ce pizda mă-sii e atîta 
sînge aici? mai schimbaţi băi dracilor decoru'! mă așez apoi 
pe scări, ei se împrăștie liniștiți, eu îmi caut prin buzunare 
pachetul de țigări, îmi vine să fumez non-stop, să iasă fum 
din mine, să intre fum în mine, să mă desfăşor, să mă rup în 
două - una mie, una celorlalți, închid ochii și-i strîng cît pot 
de tare da' chiar şi așa, tot ies lacrimi pe la colțuri, străpung 
frigul din oraș sau căldura, dacă între timp s-a făcut vară, ni' 
nu mai ştii, ni' nu mai contează în fond ești doar prinsă într-o 
rană din care nu mai vrei să ieşi sau nu mai poţi pentru că e 
prea tîrziu deja, nu, măi fată, rana aia era Blaga erai tu sînt 
eu o rană căscată deschisă ambulantă o rană singură plimbă- 
toare pe străzi, de atîta oboseală nici pleoapele nu se mai în- 
chid, nici gîndurile nu mai amorţesc, totul pflpîie înjumătățţit, 
întreg ar fi doar urletul ţipătul sunetul de saxofon sau de vi- 
oară e şi el întreg, începutul e întreg, sfîrşitul niciodată, iubi- 
tul meu primordial marius cu sîngele ăla fierbinte și cu mine 
eram întreg odată, a ars de viu între timp între neuroni us- 
cați şi secătuiți între gînduri s-a tot copt şi între degete pe 
care mi le mușc şi unghii care îmi zdrobesc pielea din palmă 
sîngerez toată şi pe ascuns o privesc lihnită pe Denisa de 
săptămîna trecută cum se ridică brusc și cînd îi fute una sca- 
unului din colț cu piciorul, tresărim toate speriate - v-am zis 
că se-nsoară Ştefan? da, ne-a mai zis de vreo trei ori în ul- 
timele zile da' nu îndrăznește nimeni să confirme, în nici un 
caz acuma, cînd o auzim aşa deodată răcnind cu spatele la 
noi - măăă! da’ să se-nsoare cu proasta aia, mă?! cu o curvă 
de curvă să se-nsoare Ştefan al meu? cu pizda aia largă cum 
n-a mai pomenit Pantelimonu' de cînd mă știu eu? - ieșea fu- 
ria din ea mocnit și îndesat şi o înghițeam eu avidă și mă ui- 

tam cum lovește la în-tîmplare scaune și pereți şi cum îi lu- 
cesc prin cameră ochii în lacrimi - băga-mi-as pula-n gâtu' lui 
pînă-i curge sîngele şi dă ortu’ popii, labagiu' dracului, cre- 
tinu’! a înnebunit după o pizdă idioată, da’ lasă că mă îndră- 
gostesc eu imediat! să vezi tu dacă nu mă îndrăgostesc de un 
tip mai mişto, mai deştept și mai frumos decît el, futu-i mor- 
ţii mă-sii-n cur şi căca-m-aș pe toţi bărbaţii din universu’ 
ăsta, din lună îmi vine să mă arunc cu capu-n jos, fată! și știi 
ce mă seacă cel mai mult? știi ce mă enervează? că mă doare, 
fute-m-aș! şi ştiu c-o să mă doară încă mult și bine și acum 
vreau să aflu cînd și cum dracu’ o să-mi treacă băga-mi-aș 
pula-n neamul lui şi-n mă-sa că n-a ştiut cînd s-a futut ce co- 
pil cretin o să-i iasă, îmi cumpăr miine adidaşi, să mor io da- 
că nu-mi cumpăr mîine adidași şi trening, un milion să dau 
pe ei şi tot îmi iau adidași și ies seara să alerg pînă-mi sar 
ochii din cap să nu mai văd în viața mea pulă sculată! 

lese pe balcon trîntind uşa în urmă, iese şi lulia să fumeze 
o țigară cu ea, s-o calmeze naibii cumva, se amestecă vocile 
lor cu icnetele mele prin geamul deschis al camerei pierd și- 
rul vorbelor, nu le mai ascult, da, iubitule, hai să ne futem, bi- 
ne-nțeles că am și eu un prieten, că doar nu-ţi imaginezi o 
sălbăticiune ca mine umblînd așa slobodă pe străzi! unde? în 
lift ți se scoală mai repede? aha, mie nu... în lift nu m-am fu- 
tut niciodată cu iubitul meu, îmi amintesc în schimb o du- 
pă-amiază cînd aşteptam amîndoi să urce mașinăria asta le- 
gată cu sfori de etajul șaişpe și el şi-a aprins o ţigară, s-a 
lăsat pe vine, a început să fumeze cu sete, apoi a trasat tot 
felu' de linii abstracte pe ciment cu ţigara, și-a ridicat ochii la 
un moment dat şi m-a tot privit - mă întreb cum reușeşti tu 
să fumezi fără mine, cum de te plimbi pe străzi fără mine, cum 
poți să respiri fără mine 

l-am suris, uite că pot - da’ mi-am sprijinit imediat tîmpla 
de colțul peretelui, se făcuse palidă biata de ea, am mai apăsat 
o dată butonul de plastic negru, olala, Maaarius, oare unde ai 
citit tu poezia asta?! l-am întrebat în gînd, cu voce tare n-am 
îndrăznit să zic nimic, greu se mișcă lifturile astea în ziua de 
azi, fir-ar, nu se mai vedeau desenele cu scrum de ţigară, hai 
să mergem că întîrziem iară la munci, şi aşa am dormit puțin 
azi-noapte, iară ne-a prins ora două povestind și citind - 
Andros, sting lumina, da? lasă cartea că e şi mîine o zi! 


ăăă, da, în definitiv e şi mîine o zi, las cartea jos, lîngă pat 
şi dau pătura la o parte, îi fac loc să intre 

Andreea... da' combina n-o stingem? 

ai, nu! mai las-o un pic, o sting eu mai tîrziu - strîmbă din 
nas Marius, nu-i surîde ideea, nu poate să adoarmă cu muzi- 
că în combină, cu Rondul de Noapte în urechi nici atîta - ori 
asculţi ca lumea, ori dormi, ce naiba?! se încruntă cînd mă 
vede așa de concentrată la emisiune, se strecoară în pat lîngă 
mine, laş’ că-ţi arăt eu ţie, o fi gîndind în sinea lui şi ostenta- 
tiv începe să-şi plimbe palmele peste stomacul meu, eu mă 
chircesc toată, fir-ar a dracului de treabă, toate mațele posi- 
bile mi le răscolește Marius cînd vrea el, cînd are chef de dra- 
goste nu tre' decît să-mi atingă genunchiul sau fruntea sau 
obrazul ca să mă îndoi şi să mă scurg pe jos da' nu cedez, 
nu-i spun că poate să oprească radioul și atunci se înalță el 
deasupra mea, îi văd ochii lucind întredeschiși în lumina mă- 
runtă a cadranului verde, fosforescent, îi simt privirile sfre- 
delindu-mi pieptul, fix între sîni mă străpung privirile lui 
una cîte una cîte una cîte una cîte una și intră în mine brusc 
şi nervos, se curbează spatele meu într-un icnet scurt, te doa- 
re? - nu, nici de-al dracului nu recunosc, da’ mă simte el, nu 
tre’ să-i spun nimica, se mişcă mai încet acuma, îi pare rău, 
își zice poate c-a mers prea departe de data asta, aşa aiurea, 
dintr-un joc absurd, comici cre că arătăm acuma amîndoi 
aşa încruntațţi și încrîncenați în spasmul ăsta ireal și dulce, 
de vreo şase luni ne certăm de la Rondul de Noapte și de la 
13-14 cu Andrei - Maaarius, eu nu pot să dorm pînă nu se 
termină Rondul! 

treaba ta, se răsteşte Marius enervat, da' tot Andrei Gheorghe 
e mai valabil, ăla bărbat adevărat, nu Esarcu 

Exarhu cu x! 

cum o fi, treaba lui, exagerează de fiecare dată... 

şi Andrei Gheorghe nu exagerează, ă? 

mi se rupe dacă exagerează sau nu 

auzi, ştii ceva? nu mă lua pe mine cu chestii din astea! sar 
eu la harţă, Marius închide radioul, eu îl deschid, el îl opreș- 
te, eu îi dau drumul la loc și tot aşa, fixează Marius sonorul 
mai tare de la 13 la 14 şi se instalează pe balcon, în fotoliu, 
fumează cu un zîmbet larg întins pe faţă și se uită la mine cu 
un fel de satisfacţie, știe că mă irită emisiunea, ştie că mă sî- 

cîie în felul ăsta, da' clatin doar din cap și înghit ora asta cu 
răbdare ca să nu se facă noapte şi să țipe apoi da’ dacă n-am 
ascultat 13-14 de ce să ascultăm Rondu' de noapte? asta-i 
persecuție pe față! - nu mă las nici eu mai prejos şi protes- 
tez - da’ ascultă şi tu Marius, asta-i atitudine? ăsta-i argument? 

e treișpe-paişpe cu Andrei şi cu asta basta! 

facem pe nebunii de fapt, răcnim ca să acoperim spaţiul 
ăsta greu dintre noi sau ca să ascundem altceva mai adînc sau 
mai tandru întind mîna şi îi ating pielea de pe umeri, clavicu- 
la, pieptul, huai! piele de om drag, înveliș răcoros şi ascunză- 
toare, ne mișcăm mai încet acuma, am și uitat de începutul în- 
veninat de furie, ne pierdem acuma în dansul ăsta ciudat se 
decolorează privirile se împrăștie şi minutele parcă ar atîrna 
de mișcările lui apăsate de zvicnetul ăsta pătrunzător s-a 
agăţat ultima secundă din lume, o împinge el înăuntrul meu - 
aaai, Marius!?! 

ce-i? mă priveşte de sus, ce-i pasă, zîmbeşte încîntat 

nimic 

e prea bine, dacă respir mai adînc, într-o măsură de 3/4 sau 
6/8, habar n-am, o asemenea partitură nu s-a încumetat ni- 
meni să scrie, dacă respir aşa adînc cu Marius în mine cu tot - 
ohooo, ameţesc imediat, încep să se învirtă pereții din came- 
ră cu mine, mi se împăienjenesc şi ochii și cu un fel de spai- 
mă mă agăţ repede de umerii lui şi tresar, ai! îl doare, mi se 
pare că l-am zgîriat, clipesc buimăcită și de departe de unde- 
va se aude vocea lui Exarhu - piesa de rezistență în seara 
asta, băi domnilor, băi doamnelor și nu în ultimul rînd băi 
domnișoarelor, dacă nu v-aţi dat seama pînă acum, aflați că 
se numește „Cincinalu-n patru ani şi jumătateee!” trăiască! 
unii au prins-o pe Radio România Actualități, alții nici măcar 
n-au apucat-o, noi încremenim cu mişcările în aer și fără să 
vrem ciulim urechile şi ascultăm cu stupoare cum se scurge 
melodia asta din altă vreme, altă epocă, la refren izbucnim 
amîndoi într-un hohot de rîs imposibil de stăvilit - ne oprim 
un pic? 

îhîm... 

alunecă ușor pe lîngă mine, mă trag înspre perete și îi fac 
loc, își aranjează Marius perna sub cap și îmi întinde brațul 
să mă sprijin și eu, stăm așa cîteva clipe cu ochii-n tavan și 
izbucnim apoi iară în rîs, ridem ca proştii minute întregi de 


refrenul și versurile astea idioate, îi întind şi lui Marius pro- 
sopul să-şi șteargă fruntea, tu îți mai amintești de vremurile 
alea, Marius, ce făceai în ‘89? pe unde te-a prins revoluţia? — 
hm, îmi aprinde Marius o ţigară și mi-o întinde, mulțumesc, 
își aprinde şi el una, apoi se apleacă un pic şi culege de lîngă 
pat scrumiera, și-o aranjează peste cearşaf, pe burtă - eram 
cam mici pe-atunci, nu crezi? îmi amintesc doar agitația aia 
bizară care plutea în aer, ieşisem şi eu cu un prieten din bloc 
afară să vedem ce dracu' se-ntîmplă, ne-am rătăcit, am pier- 
dut şirul străzilor, nu mai nimeream mașinile, troleele, nici 
nu mai țin minte cum am ajuns la Universitate, pe o rută 
ocolită, oricum, că nu mai cunoșteam locurile și în față la 
Inter s-au repezit niște soldaţi la noi și au început să ne tragă 
de urechi și ne-au trimis acasă - acasă unde? i-am întrebat, 
că taică-meu era plecat dracu' știe de cînd cu nevasta, eu bîn- 
tuiam atunci prin Militari, şi prin Berceni, la familia aia vitre- 
gă şi nouă, o duceam bine, așa, financiar vorbind, de ce să 
mint? că ea lucra într-o alimentară și mereu aducea acasă tot 
felu' de dulciuri, portocale şi banane şi pui de la alimentară, 
eram mici și proşti, ce ştiam noi pe atunci?... 

ai, Marius! ţi-am povestit de Metalurgica din Beclean? sar 
eu brusc în fund, se clatină scrumiera gata să-şi verse scru- 
mul şi mucurile în pat, amintiri recuperate de la mama, de 
cînd a venit tovarășu' Nicolae Ceaușescu în vizită de lucru în 
judeţul nostru, în Bistrița nu s-au înregistrat probleme prea 
mari - numa' în zona industrială urma convoiul prezidenţial 
să treacă pe lîngă nişte brazi uscați, ce ne facem?! ce ne fa- 
cem?! cum adică să vadă primul agricultor al țării că se usucă 
brazii în Bistriţa? imediat să trimiteţi cîțiva deținuți de la 
penitenciarul din deal să vopsească toți brazii ăia, cumpăraţi 
vopsea ca lumea, un verde din ăla sănătos că plăteşte Partidu’, 
ce dracu’! da’ cu șanțurile astea pline de mocirlă ce-i aici!?! 
jap, ordin de la Partid să fie aduse pe marginea drumului par- 
cele de gazon să le plantați acolo, luaţi din altă parte, de pe 
stadion, nu mă interesează! faceți ce ştiţi voi!... Mai proble- 
matică a fost treaba la Metalurgica din Beclean, fiindcă pri- 
miseră ăștia un utilaj din R.D.G, numa' că nu știa nimeni cum 
se umblă cu el, nu știau muncitorii din fabrică la ce pizda 
mă-sii să-l folosească, aşa că rămăsese într-o hală uriașă, ui- 
tat de dumnezeu, aoleu! futu-vă grijania și pastele mamii 

voastre, cum adică să vadă tovarășu' Nicolae Ceaușescu 
ditamai utilaju' nefolosit şi nedescilcit pe deasupra, fără ma- 
nual și instrucțiuni de funcționare - ne cerem scuze şi ne fa- 
cem autocritica to'arășu' prim, vreţi să-l vopsim cumva? 

Nu, bă tîmpiţilor, cum dracu' să-l vopsiți?! ridicaţi repede 
un zid de cărămizi în faţa lui - şi îţi vine să crezi mă Marius, 
au zidit utilajul de viu în perete 

fraaate, cum e posibil aşa ceva, trăi-ți-ar?! izbucneşte 
Marius într-un hohot de rîs, și după aia ce s-a întîmplat cu 
utilajul? 

nu se mai știe nimic despre el, bănuiesc c-o fi tot acolo, 
între ziduri, că oricum nimeni n-avea habar să umble la el... 
în rest, vizita a decurs ok, fără incidente deosebite, au fost 
montați oamenii cu lozinci în punctele esenţiale, au strigat 
trăiască şi-nflorească, brazii s-au decolorat la primele ploi 
din toamna aia şi apoi a venit iarna şi au început să cadă 
atunci primele zăpezi ale absenței pe urzeala aia de real şi 
vis, nu mi s-a mai întîmplat așa ceva - să vreau să dorm, să 
fiu înfiorător de obosită și imediat ce mă întind în pat să mă 
pocnească aşa o durere mocnită care începe din tîmplă, îmi 
ia ceafa în primire prin învăluire şi se termină fix în ureche, 
mă ridic din pat în capul oaselor și încetează imediat, îmi 
întind capul pe pernă şi mă pocnește durerea la loc, Palas 
Atena urmează să se nască în direct la oră de maximă au- 
dienţă din creştetul meu sau ce mama dracului de mascara- 
dă o mai fi şi asta?! tre’ să mă ridic, să mă dau jos din pat, cînd 
stau în picioare nu mai am nici pe dracu', nu mă mai doare 
nimica, atîta doar că sîmbătă am dormit tare puţin, duminica 
a trecut deja iar mîine am cursuri pînă la două și eu mă în- 
vîrt în pat pe toate părțile posibile de paișpe ore mă ustură 
ochii îngrozitor în căutarea somnului pierdut futu-i şi negă- 
sindu-l, leoarcă de sudoare, încep să plîng, foarte încet, în şoap- 
tă aproape, să nu mă audă Alex, să nu-și dea seama fetele, să 
nu se înfrupte nimeni din durerea mea, pe dinăuntru să curgă 
absenţa, pe dinăuntru devastează urletul totul în calea lui da' 
asta nu înseamnă că e nevoie de martori, dimpotrivă, în- 
seamnă că arde creierul ca un motor sau ca o miîţă în călduri 
sau înseamnă că dimineață o să mă simt mai răcoroasă și 
mai rece decît valurile de ceaţă care se împiedică în trotuare, 
ceață groasă de decembrie, ceaţă cu lapte stearpă de fulgi, 


toată scoarța pămîntului e crăpată de fapt şi uscată şi pustie 
de ninsoare și goală ca o badoacă de cola stoarsă as fi 
aruncată-n vreun tufiș 

să mă piş 

în toate borcanele 

pe toate vulcanele - băăăi, fraiera pămîntului! lasă-l fată-n 
pizda mă-sii, sînt bărbaţi pe toate gardurile, ieși afară și fu- 
te-i pe toți dacă vrei, ce dracu’ ţi s-a pus pata tocmai pe ăs- 
ta?! teribile nopțile alea în care nu sună nici dracu’ nici mă-sa 
şi încep fetele să-și deserteze pe covor aventurile sexuale la 
schimb, Denisa prima - draaagă! m-a lins unu-n pizdă şi mi-a 
suflat înăuntru pînă cînd am simţit că fac bulbuci în stomac, 
îți vine să crezi? vorbesc foarte serios! știi cum sufli prin pai 
într-un pahar de fanta, băi, să mor io dacă nu simțeam atunci 
bule de aer în stomac! 

Pleacă fă d-aici, cum pula mea să simţi bulbuci în stomac? 
asta-i prea de tot! 

Bă! pe buuune, nu vorbesc acu' la mișto! 

la mai du-te fă în pizda mă-tii! cum să-ți sufle unv’ în piz- 
dă? în viaţa mea n-am auzit de așa ceva... 

Pe cuvîntu' meu de onoare, fată, c-am simţit bulbuci! sau 
dacă nu Denisa, atunci intră Corina în cîte-o seară în firmă de 
parc-ar fi Pamela Anderson începe să-și pieptene părul lung, 
se machiază tacticos mai bine de-o juma' de oră și în ochi îi 
sclipeşte așa un suriîs parşiv, aproape drăcesc, ce ispravă o 
mai fi făcut acuma, ar trebui să n-o întreb nimica, s-o las o 
vreme să fiarbă în tăcere, pînă cînd ar izbucni și ne-ar trînti 
singură răspunsul, da’ nu reușesc să mă abțin - ce-i? ți s-a 
întîmplat ceva frumos? 

Eeeh, a vrut al meu să mă fută. Da’ n-am avut eu chef să-i 
dau pizdă în seara asta... 

îi surîd după cîteva minute bune și uluite, fantastic, n-a vrut 
să-i dea pizdă în seara asta - da’ mîine dacă e cuminte îi dai, nu? 

pizdă şi circ, îmi bag picioarele şi-mi curăț urgent un 
grape-fruit, muşc din coaja galbenă cu dinţi furioși, îi dau jos 
şi pielița albă, nu mulţumesc, n-am nevoie de nici un cuțit, 
parcă un animal ar fi avut lîngă ea, nu un bărbat, futu-i! cînd 
dracu” o să ajungem să ne bucurăm cu atîtea reguli și restric- 
ţii pe cap? cu atîta amar de joc punitiv care e orice numa’ 
dragoste nu, mă strîmb și strîng tare din pleoape, amărui 

gust am nimerit de data asta! adică mă-ntreb: oare o să ne 
tihnească vreodată de-adevă-ratelea? izbucnește Corina în 
rîs, n-are nici o treabă - Andreea, degeaba te uiţi ca vaca la 
mine, aşa se ține un bărbat aproape! 

Fato, al meu e așa de dulciiic! Ştii cît de frumos s-a rugat 
de mine săptămîna trecută!? fată, se uita la mine şi mă mîn- 
gîia pe păr - hai, mă iubiţel, numai un pic, numai o dată... 
atingi cu limba un pic şi dacă nu-ţi place, gata, te oprești şi-ţi 
promit că nu mai discutăm niciodată despre asta, nu-ți mai 
cer niciodată aşa ceva, te rog, iubi, numai puţin - fată, îţi dai 
seama că eu nu și nu, că nu ştiu să fac așa ceva, nu-s pregăti- 
tă... da’ pînă la urmă mi s-a făcut milă, prea suferea, să mor io... 

o privesc din celălalt colț de cameră de pe scaun și îi zîm- 
besc prostită şi nedumerită și nu înţeleg cum adică să-i spu- 
nă că nu ştie, că n-a mai făcut-o pînă acuma că doar numa' cu 
cîteva nopți în urmă ne povestea despre unv’ care a lins-o nu 
ştiu cîte ore şi într-un final a trebuit să-i sugă şi ea pula că 
doar ce era să facă, tu singură ne-ai povestit acum cîte seri? 
încerc să-mi amintesc exact seara cu pricina - bă Andreea! 
las-o-n pizdă mă-sii în cazuri de genu' ăsta ieşi întotdeauna 
la înaintare cu vrăjeli din astea, că doar n-o să recunoști vreo- 
dată c-ai supt pula cuiva înainte să-l cunoşti pe el! 

păi... ei îți povestesc întotdeauna cu cine s-au culcat înainte 

fatăăă, nimic nu știi! la bărbaţi e altfel, dragă, porcii îţi 
spun chestia asta ca să te testeze, să vadă cît ești de isterică, 
dacă te faci că plouă și că te doare-n pizdă de gagicile lor di- 
nainte - felicitări, ai trecut testul, da’ nu te apuca să le torni 
şi tu cu cîți te-ai culcat pînă în momentul ăla, c-o să zică boul 
că eşti curvă ce dracu' încearcă să prinzi și tu ceva din zbor 
dacă tot lucrezi aici, întotdeauna tre' să-i spui că el e primu' 
la care-i sugi pula, primul cu care te simţi aşa de mişto și — 
penibilă tre’ să fi fost vocea iubițelului ei în momentele alea 
sau jalnică şi ea cum poate să povestească așa ceva, fraaate?! 
coțofana dracului, cum să dezvăluie rugăciunea iubitului ei 
așa fără nici un pic de jenă în miezul nopţii tocmai cînd îmi 
descoperă fetele privirea ghemuită în scaun agățată de nişte 
ochi aproape speriaţi - ce ai, Andreea? te-am emoționat? iz- 
bucnesc toate în hohote superioare, roşesc instantaneu și ies 
pe balcon să fumez o ţigară, anumite lucruri chiar n-ar trebui 
scoase la iveală, şi-a pierdut lumea asta orice noţiune de 


sacru, zău așa, îți vine s-o iei pe păduri cîntînd sau să te 
întorci într-un ev mediu fără cuvinte sau nu vrei mai bine să 
te întorci invers? să te așezi aici pe pieptul meu cu spatele — 
tresar, m-a luat prin surprindere la faza asta, m-am luat şi eu 
cu alte gînduri, acuma să vezi tu comedie, Marius... da' eu 
n-am mai... adică nu prea știu cum să - da’ nu e vorba de nici 
o tehnică specială, Andreea, să vrei doar să mă simți sau să 
mă cunoști cumva mai aproape și atunci mă ridic eu încet cu 
un pic de groază sau teamă sau mă încurc în cearșaf da’ ni- 
meresc poziția pînă la urmă, își plimba Marius lent mîinile 
pe spatele meu și îmi ia umerii în palme și îi strînge cald şi 
într-un tîrziu se desprind palmele din culcușul ăla și îşi pe- 
trece Marius un braţ pe după mijlocul meu și cu celălalt mă 
împinge ușor în față pînă îmi pierd echilibrul și abia dacă 
apuc să-mi sprijin trupul în palme şi apoi în coate şi... hop-așa, 
de-aici încolo ce mă fac? cum mă descurc mai departe? în 
zona crepusculară nu se vede nimic așa că îmi culc obrazul 
în poala lui goală și atunci o simt zvicnind și îndrăznesc să-mi 
întorc fața spre ea şi să o pipăi cu nările şi buzele s-au sub- 
țiat și tremură încordate, tremură și Marius şi picioarele lui 
zvicnesc și în cazul ăsta zîmbesc încîntată și mă liniştesc, 
acuma pot să scot limba și să încercuiesc totul cu o dungă 
umedă care se apropie vertiginos şi constată surprinsă ia te 
uite, că-i săruți umărul, că-i săruți pula - tot aia e, piele fină 
şi limpede, arsă pe dinăuntru şi dacă îmi trec limba peste 
locul ăsta, un pic mai jos și apăs cu vîrful, fantastic! se simte 
sîngele curgînd prin vena umflată, se simte pulsul cum trece 
prin pielea lui la mine în gură, se strecoară și cîteva fire de 
păr între dinții mei, dacă mi-e foame le mestec pe îndelete, 
dacă nu - le păstrez pentru a doua zi dimineaţă le găsesc prin 
tot patul împrăștiate, mărturii cîrlionțate ale nopții trecute 
sau mărturii trecute ale nopții cîrlionțate, deja nu mai con- 
tează, mă aplec iar cu gura flămîndă, nici nu mai știu care e 
pielea lui şi care a mea, se amestecă, lucesc amîndouă fru- 
mos - Andreea, nu strînge așa de tare! 

ai, scuză-mă! nu mi-am dat seama - mă desprind repede 
de înghețată, o privesc speriată de sus şi încerc să dreg cum- 
va foamea sau pofta, deci o sărut încet pe frunte, mormăie 
Marius cu plăcere şi îmi mîngîie spatele cu palmele, mă trage 
de umeri și mă întinde peste el și stăm așa un timp unul pes- 

te altul cu privirea-n tavan - Andreea, cînd n-o să mai fii cu 
mine, tu să nu începi niciodată chestia asta, da? el tre’ să te 
sărute primu” acolo jos, ai înțeles? 

mda, cînd n-o să mai fiu cu tine așa o să fac şi încremenesc 
acolo pe burta lui, m-au omorît cuvintele alea acolo pe loc - 
parc-am fi un sandwich, Marius! 

parc-aş fuma o țigară, Andreea! 

mă rostogolesc lîngă el şi cad pe cearșaf pe burtă, rămîn 
așa nemișcată cu un ochi îngropat în pernă cu celălalt ochi 
mă uit o vreme printre gene la fumul care iese printre buzele 
lui frumoase şi necunoscute și acuma îmi amintesc futu-i îmi 
dau seama că abia ieri l-am văzut prima oară, mă sparge 
Nicole dacă-i povestesc că i-am supt pula din prima noapte, 
poate că nu trebuia să începem cu asta Marius mi se face fri- 
că dintr-o dată și mă ridic în genunchi, mă lungesc peste piep- 
tul lui după o țigară, îmi încrucişez picioarele sub mine și fu- 
mez așa în fund în pat în tăcere privindu-l mă întind din cînd 
în cînd spre scrumiera așezată pe burta lui, oare ce-i trece 
prin minte la ora asta de maximă audiență? se bucură? își 
zice hai c-am futut-o şi pe asta, am cucerit-o așa de simplu, 
așa de repede, jubilează poate - se desenează chipul lui în 
lumina luminării, reflexe - reflecte gălbui și sclipesc ochii lui 
așa de duios a străinătate, a țări occidentale gata, am obosit 
dintr-o dată, hotărăsc că mi-e somn, sting ţigara în grabă, mă 
întind la loc, mă învelesc repede și mă întorc cu spatele la el, 
sper să adorm imediat, sper să încep să visez urgent și com- 
plicat și greoi şi Andros, îmi şopteşte Marius pe ultima sută 
de veghe, mormăi ceva, sleită, pe jumătate adormită, ah, şi 
mîine tre’ să ajung la şcoală, cu ochi usturători o să bîntui pe 
coridoarele alea infernal de largi, o să-mi bag picioarele în 
primul, curs fiindcă inevitabil o să ajung pe la și douăzeci, 
ameţită toată, Andros, te iubesc! fix la bar o să mă duc și o să 
aterizez cu fundu' pe un scaun din ăla tare, vreo două ore o 
să desenez iar în agendă cuiburi goale, fără păsări, o cafea 
tare şi amară vă rog, o să mă uit așa ca vaca la liniile alea, n-o 
să le pricep direcția, sensul nici atîta, o, doamne, cum am pu- 
tut să-i sug pula așa, pe neveu, după o singură zi de cunoaș- 
tere, cum o să mai ies acuma din cercul ei de vrajă? Andros... 
mă scutură ușor de umăr - daaa, Marius, îmi cuibăresc fun- 
dul și mai adînc în poala lui și zîmbesc senin - şi eu te iubesc, 


îi iau mîna între palmele mele ca să-mi sprijin bărbia ador- 
mită în degetele lui, cum naiba să-l crezi? încă de cînd i-am 
văzut casa m-am prins - iată un om singuratic, un om la fel 
de lucid ca mine, iată un pat, un scaun, un dulap vechi cu vi- 
trină de sticlă, un covor, o bucătărie suspect de curată, omul 
ăsta nici măcar nu locuieşte aici - uneori am impresia că 
dac-aş muri, o săptămînă întreagă aş putea să zac în casa 
asta fără să ştie nimeni de mine, într-atît de singur mă simt 
uneori, am încremenit cu mîna pe clanţă auzind una ca asta 
şi m-am uitat la el cu spaimă, nu locuiește Marius aici, casa 
lui e în altă parte, în altă parte doarme, mănîncă şi se spală, 
poate chiar în trupul lui, pielea lui poate că trasează conturul 
unui domeniu pe care el singur îl stăpînește și-l umple și îl 
îngrijeşte cumva şi îl iubeşte, deja e plin, cine altcineva să 
mai încapă în trupul lui? între coaste, sub claviculă îşi poartă 
el casa - și eu te iubesc, Marius, cum altfel? îmi strecor un 
picior între coapsele lui şi îmi lipesc buzele de degetele astea 
lungi și umede și așa cu braţul lui între sîni adorm într-un 
tîrziu, mîine o să curăț eu patul ăsta de amintiri, cearșaful de 
mirosuri îndrăgostite, mintea de fantome și o să dispari tu în 
ceață pînă apuc eu să număr peşte, pînă a doua zi dimineață 
cînd îl descopăr în bucătărie pe scaunul meu de lîngă fe- 
reastră, fumează cu privirile alea căprui, ascuţite, aruncate-n 
apartamentele din blocul vecin - Marius!? n-ai plecat... 

nu, Andreea! nu plec niciodată cu burta goală la un drum 
aşa de lung, aştept să-mi faci o cafea înainte 

Ohohoo, încep să rîd înveselită şi cu o mînă în șold îi cer 
trei mii de lei vă rog, fără zahăr că îngrașă și face rău la cre- 
er! și intru în bucătărie tiptil cu ochii la el şi cu paşii precauţi 
de parc-aș călca pe ouă, de parcă dac-aș face vreo mișcare 
necugetată s-ar surpa figura lui cu scaun cu tot și pun apa-n 
ibric şi dau drumu' aragazului da’ înainte să apuc să aşez 
ibricul pe foc mă apucă Marius de mijloc cu amîndouă mii- 
nile și mă trage brutal în poala lui, îmi stropesc tot tricoul 
pînă să aterizez Maaarius, ce faci!?... 

se opreşte brusc din fumatul țigării și începe să vorbească 
cu firmiturile de pîine - băăăi, cum o mai duceţi? nu vă era 
dor de fraţii noştri gîndacii? şi jap! le dă jos cu palma și le 
împrăștie apoi cu talpa goală pe covor împarte firmiturile în 
mod egal, cum ar veni, cam patru la un gîndac, nu Andreea? 

tu ce crezi, se satură cu atîta pîine? și ridică ochii spre mine 
cu privirea aia surizătoare care încă mă bagă-n toţi dracii, cu 
un fel de satisfacție, mereu aruncă toate alea prin locurile 
neamenajate sau cînd fumăm pe balcon aruncă ţigările pe 
geam în gol de la etajul şaișpe chiar dacă există scrumiera 
aia pe măsuţa rotundă dintre noi, poftim civilizaţie, pro- 
testez eu, bine că mai avem pretenţia să intrăm în NATO mă 
Marius, bine că ne mai trebe’ integrare europeană! - inten- 
ționat face toate astea şi se uită apoi galeş la mine ca acuma, 
măsor și eu firmiturile de pe covor, îmi amintesc cum ne cer- 
ta mama cînd ne întorceam de-afară, așa, murdăriţi-vă pan- 
talonii, că spală mama! şi trag aer în piept da' înainte să apuc 
să-i spun de noroc, ridică Marius arătătorul spre mine ame- 
nințător şi îşi încruntă fruntea cu încetinitoru', parcă din 
sprîncene mi-ar spune nu cumva să insinuezi că mătură 
Andreea, fiindcă ştim cu toţii cît de rar pune Andreea mîna 
pe mătură! Nu mai îndrăznesc să spun nimic cînd îi văd pri- 
virea atît de limpede, mă scarpin în cap încurcată, mă întorc 
cu spatele la el, uit firmiturile pe mochetă și încep să spăl 
vasele cu frenezie, numa’ să nu răcnească la mine ca atunci 
pe stradă, cînd ne întorceam cu sacoşele pline de cumpă- 
rături și am izbucnit eu la un moment dat ia mai lasă-mă-n 
pace că pînă una alta nu m-a făcut mama gospodină, bine? şi 
dacă asta cauţi, asta o să și găseşti pînă la urmă! şi s-a oprit 
Marius în mijlocul străzii și a început să mă privească de sus 
pînă jos mamă! de data asta o să se enerveze rău de tot, o 
să-mi facă scandal o oră de-acuma încolo pentru fraza asta 
poftim?! ce spui tu străine? sau ce spuneai tu ieri despre 
civilizație şi integrare europeană și NATO? pizda mă-sii, 
Andreea, pînă şi casa mea e mai curată decît a voastră și vor- 
ba aia, locuiesc acolo doi bărbaţi, ar fi de înţeles dacă am lăsa 
vasele murdare în chiuvetă sau dacă am uita hainele trei zile 
în cadă sau am lăsa cafeaua dată-n foc şi uscată pe aragaz - 
îmi înșiră acuma toate păcatele, ce mai, încep oamenii să se 
uite lung la mine, e atît de prins în furia lui încît abia îndrăz- 
nesc să şoptesc că ce ştii tu, Marius! aia era o dezordine crea- 
tivă şi artistică și mă încrunt progresiv, nu mai vorbesc cu el 
o vreme şi după ce ajungem sus cu plasele şi cumpărăturile, 
fiecare îşi vede de treaba lui, eu le găsesc un loc în frigider şi 
încerc să gătesc ceva, el se trînteşte pe pat în sufragerie şi în- 


cepe să răsfoiască zgomotos Caţaven-cu, se descalță apoi şi 
din pat îşi aruncă pantofii pînă la cuierul din hol - tresar, spe- 
riată de zgomotul brusc, vreo patru metri zboară prin aer 
pantofii în timp ce vocea lui traversează pereții liniştită - dez- 
ordine artistică spuneai, ă?! 

şi creativă pe deasupra! îi confirm în gînd, zîmbesc și în- 
cep să fredonez cîntecu' ăla cu iedera care mă tot întreabă 
cum de nu-s verde ca ea, săptămîna viitoare o să plece Alex 
la Bistriţa, rămînem iară singuri în toată casa, Maaarius, hai 
să tragem un chef pentru toți vecinii noștri pensionari! nu fa- 
cem nimic special de fapt, ne plimbăm doar prin casă în pielea 
goală, ne uităm ca proștii la televizor, facem dragoste, zbie- 
răm, mergem apoi la baie şi ne spălăm, ne mutăm în cealaltă 
cameră, citim, ne cățărăm pe fotoliu şi iară facem dragoste, mîn- 
căm, adormim, ne trezim dimineaţa năuci de nesomn și fre- 
cuș, mai tragem o partidă pe burta goală, povestim, mîncăm, 
ne bem cafeaua pe balcon, povestim, ne mutăm în camera cu 
televizorul, ne întindem pe pat în sensuri opuse, începe un 
căcat de film american, mă ridic eu într-un cot și-mi sprijin 
coastele de picioarele lui tocmai cînd i se pune lui pata să mă 
gidile în talpă cu limba sau să-și frece genunchiul de fundul 
meu - Marius, ce faaaci? 

„Maaarius, ce faci?” mă îngînă el si-mi surîde plin de supe- 
rioritate, ca și cum adică facem ce vrea el și totul e sub con- 
trol, o luăm de la început? 

mă tem că da, ne privim doar şi printre picioarele noastre 
se scurg pe cearșaf cuvintele nerostite, dracu' ştie pe unde se 
pierd, unde se rătăcesc, unde ajung, nouă oricum nu ne folo- 
sesc la nimic se pare, ţisnesc eu de lîngă el și mă refugiez pe 
balcon, într-un fotoliu, mai fumăm o ţigară şi apoi ieşim du- 
pă cola și cartofi, nu? mda, cred că da, adormim pe balcon, ne 
trezim după vreo oră transpirați cu soarele-n cap arzînd, 
mergem la baie, ne răcorim, ne spălăm, povestim, ajungem 
iară la ţipete şi tot așa, într-un final o să curăţ și aragazu' ăs- 
ta, ce crezi? nu-s chiar atîta de leneșă pe cît par, pe cuvînt! 
nu-l aud cînd se ridică din pat, nu-l simt cum mă priveşte din 
ușă, îl văd doar cum se apropie vertiginos de mine și întinde 
mîna, fac ochii mari cu teamă și dau să mă feresc ca-n fața 
unei lovituri, da' se opresc degetele lui grijulii şi protectoare 
cumva pe fruntea mea - Andreea! nu te simți bine?! ce-ai pă- 

tit, speli într-adevăr aragazul!?! Fantastic! se așaza pe locul 
meu de lîngă geam, doborit de revelaţia asta - eeei, pula-n 
beci, Marius, nici chiar aşa!?! 

Ba chiar așa, Andros, credeam că ţi-e rău, credeam că te-ai 
stricat de cap... 

Stricat la cap ești tu cu tot neamu' tău! 

în afară de soră-mea, poate? 


luni 


cursuri, de la zece pînă la două, că de la trei avem ședință 
şi avem de luat și banii după aia, încep fabulos încă o săptă- 
mînă cu senzații din astea de vomă și slăbiciuni, parc-aș fi trans- 
parentă și subţire de tot, parcă din afară mi-aş vedea imediat 
toate maţele şi organele alea interne, mi-e cam rău, l-am vi- 
sat azi-noapte pe tata, ce-i drept, aveam treabă în nu știu ce 
spital, aveam de vorbit cu un director şi mă rătăceam pe co- 
ridoarele alea albe şi dădeam peste el întîmplător, efectiv din 
întîmplare ieșea pe hol să fumeze o ţigară și îmi zîmbea si-mi 
făcea semn cu mîna - vezi, mă Andreea, dacă nu te rătăceai 
pe-aici tu credeai în continuare c-am murit și cînd colo eu aș- 
teptam aici să mă găsești, hai să mergem acasă că s-a făcut tîrziu 

străvezie m-am făcut şi am rămas așa toată ziua pînă la 
ora două cînd s-au terminat cursurile, m-am şi împiedicat la 
Universitate în pantalonii evazați pe niște trepte împuțţite în- 
tre etaje și m-am trezit întinsă pe jos cu foile, cu sacul și cu 
nişte cărți împrăștiate pe lîngă mine, futu-i! bine că măcar 
m-am împiedicat pe ultimele trei trepte, n-am căzut foarte 
de sus și nu m-a văzut nimeni, nici nu era de mirare, de dimi- 
neaţă o ţineam tot așa în convulsii și tremurici din ăștia, 
parc-aş fi băut paispe kile de cafea, al dracului vis - cît de 
ireal a fost şi tot a răsturnat un om în toată firea, mă rog, o 
domnişoară, o fată, da’ cine l-ar fi crezut în stare? bine c-am 
terminat-o cu școala pe azi, am vreme să hoinăresc pe străzi, 
poate să dau o raită pe la bibliotecă, pînă la trei cînd o 
să-nceapă şedinţa, ca de obicei, în aceeași încăpere îngustă, 
lungă de vreo șapte metri, cam douăzeci de fete ne înghesu- 
im una într-alta ca niște sarmale, nu sînt scaune pentru toate 
douăzeci aşa că o parte dintre noi tre' să ne găsim loc pe jos 

sau în picioare, rezemate de pereţi sau de spătarele scaune- 
lor sau de genunchii fetelor mai norocoase care și-au adus la 
timp scaune de prin alte birouri, stai pe unde apuci în de- 
finitiv şi aştepţi să se termine odată și să nu se ia Cătălina de 
tine săptămîna asta, stăm toate cu ochii ridicaţi spre ea, că 
doar şefu-i şef şi-n pielea goală şi arată de-a dreptul mişto - 
picioare lungi, fuste pînă-n cur, țîțe potrivite, nici prea mari, 
nici prea mici ca să le treci cu vederea, își trage de fiecare da- 
tă cîte-un machiaj marfă de tot şi de fiecare dată îmi pică fața 
cînd o văd intrînd în birou şi mă minunez cum de poate să fie 
o femeie chiar atît de frumoasă - incidentul „Jaluzeaua” ar fi 
prima chestiune de discutat pe ordinea de zi, care pula mea 
ați rupt jaluzeaua săptămîna trecută?! cine a lucrat în tura de 
noapte de joooi, că seara, cînd am plecat eu din firmă, jalu- 
zeaua era întreagă iar vineri dimineața cînd m-am întors atîr- 
na ruptă în colțul ăsta și să-mi fut una - dacă pînă se termină 
şedinţa nu aflu care din voi a făcut-o, vă iau la toate 5% din 
salariu fără discuţii deci care n-a încăput de jaluzeaua asta?! 
Jaluzeaua ca jaluzeaua, da' fetele tocmai au descoperit că 
de fiecare dată cînd se-ntîlnește cu fuckeru' ei, Corina tre’ să 
se epileze cam peste tot, adică tre’ să-şi radă părul de pe 
fund, tulburătoare descoperire, să-mi bag picioarele, trasăm 
în minte scenarii despre operaţiunea asta misterioasă - folo- 
seşte vreo cremă de ras? cum îşi vede fundul? într-o oglindă, 
poate? cum reuşeşte să radă tot de una singură şi oare se 
apleacă în față sau se răsuceşte din trunchi ca să ajungă la 
locurile mai ascunse? huai de capu' ei, nu-și mai aminteşte 
nimeni că atunci cînd avem probleme cu tipii de pe fir, pe ea 
o chemăm toate în ajutor, e specialista firmei la înjurături, ar 
putea să stea o noapte întreagă cu receptorul la ureche să-l 
bălăcărească pe ăla de la capătul firului în toate felurile, nu- 
mai că mă doare sufletu' atunci cînd o aud că începe cu brîn- 
za din pizdă - boule, mînca-mi-ai slobozu' şi brînza din piz- 
dă, că nu m-am spălat de-o lună! Şi rîde apoi fix așa cum ştie 
ea că sună bine să rîdă la telefon, cumva cristalin adică și își 
aruncă pletele pe spate foarte cochet şi mă uit la ea aproape 
pierdută, tre' să-mi pun repede căștile pe urechi şi să dau mu- 
zica tare de tot, da’ dacă-s slabe bateriile tot o aud, Corina, te 
rooog, mie îmi place să mănînc brînza... Ea izbucnește și mai 
tare în rîs, parcă acuma şi-ar da seama că-s în cameră, totuși, 


le povesteşte și cretinilor de pe fir „i-auziţi, fraierilor, am aici 
o colegă care îi place brînza!” şi atunci ies pe balcon să fumez 
o țigară şi să mă uit cum traversează oamenii trotuarele, apa- 
re şi Nicole imediat după mine - ce zici de şedinţă, cum crezi 
c-o să se rezolve „incidentul jaluzeaua”? 

Habar n-am cum naiba o să rezolvăm și incidentu’ ăsta pe 
lîngă atîtea altele rămase de săptămîna trecută, izbucnim în 
rîs pînă una alta şi după ce ne trece mă priveşte Nicole lung 
şi se încruntă fată! tu încă te mai gîndești la nemernicu' ăla!? 
băi, ce mă enervezi, fă dracului ceva că te usuci pe picioare! 

păi și normal că mă usuc Nicole dragă dacă nu reușesc să 
dorm ca lumea de un secol parcă mă tot plimb aiurea pe străzi, 
fără sens, fără direcție, mă opresc în față la Odeon, piu-piu 
joaca! pauză de țigară, nu-mi mai vine să mă ridic de pe ban- 
ca asta, nu mai reușesc nici să-mi dezlipesc ochii de pe nişte 
afişe imense cu piese prea strident colorate și cu niște figuri de 
personaje foarte ascuţite, pînă sub piele se simte ascuțimea 
aia, să citesc mai bine cîteva pagini din Kundera, poate așa 
îmi revin naibii cumva, da' înainte să-mi revin răsare nu ştiu 
de unde dracu' un cerșetor bătrîn, se tot uită la mine şi-mi 
zîmbește năuc - e liber aici? da, bine-nţeles, de ce naiba să 
fie ocupat? îi fac loc lîngă mine și mă trag spre marginea băn- 
cii, bine că sînteţi voi fericiţi, cerșetorii dracului, bine că zîm- 
biți voi aşa aiurea-n tramvai în locul nostru, de pe locul nos- 
tru - se eliberează o bancă alături, se ridică batrînul și se 
mută în dreapta mea și de-acolo se uită la mine în continuare 
şi-mi zîmbeşte mai departe pînă cînd încep eu să mă foiesc 
un pic ruşinată - băi, o fi vreun bătrîn din ăla vrăjit care ci- 
teşte gîndurile şi te pune la încercare, o fi sfintu' Petru deghi- 
zat, poate ar trebui să-i dau ceva, să-i las niște bani? nu, că 
deja e tîrziu şi am ratat momentul și gestul ar părea acuma 
deplasat, dacă nu-l faci imediat și spontan, fără să stai pe gîn- 
duri, nici nu se mai pune, prefer să plec naibii de-aici, aşa că 
mă ridic, mă duce drumul fix prin dreptul lui, îl depășesc fără 
probleme, încă rușinată, după cîțiva pași îmi arunc privirile 
peste umăr, întorsese şi el capul după mine, îmi tot zîmbea 
cu ochii ăia senini aproape ironici - m-a apucat atunci o furie 
din aia surdă, am crezut c-o să mă întorc și-o să-i fut una 
peste gură ca să-i dispară suriîsul ăla neînțeles, să-i sară din- 
ţii pe asfalt, că nu-l mai suport, mi se mai şi pune un nod în 

gît şi-mi dau lacrimile de nervi şi mai încolo mă opresc două 
ţigănci - don'şoară, dă-mi şi mie 500 de lei să-i iau un covrig 
la ăsta micu', m-am oprit şi m-am uitat la ele cu jind, le-am 
dat 1.000, ia vino mai aproape, don'șoară, că nu te mănînc, 
acoperă-ți palma cu un ban să-ţi zic de dragoste fo’ două, îi 
întind pumnul cu ultima mie de lei, numa’ să-i țin strîns între 
degete că altfel imediat mă trezesc fără ei, astea-s șmechere, 
ohoo nu glumă şi îmi ia țiganca pumnu'n mîna ei - te iubeşte 
unv’ înalt brunet cu ochii căprui eei, nu zău!? surîd eu ca o 
proastă fericită, îmi și răsar în cap ochii Iu’ Marius, îmi po- 
menește mai departe ţiganca despre nu știu ce gagică blondă 
care-ar fi în patul lui acuma şi pînă să mă dezmeticesc eu a şi 
dispărut mia de lei în neantul țigăncii - ia pune un ban mai 
mare don'șoară că-ţi zic și cum îl cheamă! 

Lasă, tanti, că ştiu eu mai bine cum îl cheamă, da’ nu vă su- 
păraţi, pe dumneavoastră cum vă cheamă? 

Poftim? se uită la mine lung, de sus pînă jos, parcă în- 
curcată 

Cum vă cheamă? eu sunt Andreea - îi întind mîna ca să fa- 
cem cunoştinţă ca lumea dacă tot ne-am pus pe taclale - ia 
uitați-vă la mine, am eu față de ban mare? îmi descoperă în- 
tre timp și blugii mîzgăliți cu pixul pînă la genunchi și începe 
să dea din cap a înţelegere şi compasiune - maică... îți pare 
rău după mia asta? vrei să ţi-o dau înapoi? 

Nu, păstraţi-o că mai am una acasă - mă îndepărtez cu pri- 
virea ei lungă în spate, mare scofală să te iubească unu” înalt 
cu ochi căprui, mare pagubă-n ciuperci, da' măcar m-am în- 
veselit pentru mai departe pentru tot înainte am cravata 
meaaaa sînt pi-o-nier! o iau pe lîngă Arhitectură spre Romană - 
pe-aici a fost văzut, pe-aici se plimba și el zilele trecute... nu 
că s-ar putea întîmpla să-l văd şi eu măcar o dată, măcar un 
pic așa de departe, nu că s-ar derula minunea a doua oară şi 
pentru mine da' îmi povestea Mirela că pe-aici te-a văzut, 
pe-aici ai trecut, ai recunoscut-o, te-ai uitat la ea scurt şi ai 
întors capu-n altă direcție, nu ţi-ai scos mîinile din buzunar 
şi nici măcar n-ai salutat-o, n-am îndrăznit nici eu s-o întreb 
oare cu ce haine erai îmbrăcat în momentul ăla, erai sictirit 
sau poate doar obosit, ei i s-a părut c-ai fost de-a dreptul ne- 
simţit, ai traversat strada şi ai intrat la KFC poate te-ai așezat 
chiar la masa unde stăteam și noi odinioară poate i-ai arun- 


cat o ultimă privire de pe scaunu' ăla și ţi-ai șoptit în barbă 
fir-ați ale dracu’ de fete fierbinţi şi alunecoase! mi-am aprins 
o țigară ascultînd-o și fosforul bățului de chibrit a spart dita- 
mai liniștea din creierii mei pustii, a pocnit surd în miezul zi- 
lei ca un mini-foc de artificii, am ridicat din umeri - și ce-mi 
spui mie toate astea, n-ai părinţi? că eu una nu mai am nici o 
gară cu el, nu l-am mai sunat de vreo trei luni, din partea mea 
să intre și la McDonalds dacă are chef și i-am întors spatele, 
încercînd să curăț mai repede tastele aparatului să-mi imagi- 
nez doar cam ce haine ar fi putut să poarte, ce culori, ce zîm- 
bet să fi ales pentru după-masa aia, cît de tulburi să-i fi fost 
privirile aruncate Mirelei sau recunoașterea, n-ar fi exclus să 
se fi întrebat chiar aproape distrat da' Andros oare ce mai fa- 
ce, cum o mai duce cu secolul de singurătate douăzeci? cum 
se mai înțelege cu tipele alea zevzeci? îmi închipui că-i mer- 
ge excelent, nu m-a mai sunat de atîta vreme - îţi închipui 
prost, Marius băiatule, îmi mușc degetele la greu, îmi belesc 
ochii la magazine, la vitrine, într-o bună zi poate-mi cumpăr 
şi eu ţoale ca astea expuse aici, da’ înainte traversăm regula- 
mentar, ne holbăm și la afişele cinematografice şi la metrou 
aş putea să mă așez un pic cu fundu' pe cimentul ăla, să ve- 
dem cine mai iese, cine mai intră, o grămadă de figuri străi- 
ne, schimonosite unele, nici unu' nu zîmbește ca Marius, așa 
arcuit și înalt, hai c-am zăbovit destul şi p-aici, s-o iau mai 
bine la dreapta pe străduţa asta de lîngă Patria, ba nu! stai 
aşa că nu-i asta direcția corectă, nu-i ăsta drumul potrivit - 
mă scarpin în cap nedumerită, cre' că m-am rătăcit, cre' că 
nu mai știu pe unde trebuia s-o iau, sau poate că... fraaate, ce 
fraieră pot să fiu! care dracu' să fie drumul potrivit, cînd nu 
ai nici o ţintă precisă? nu am de ajuns nicăieri, futu-i, m-am 
țicnit de tot să-mi bag picioarele, nu am nici o treabă pe nică- 
ieri, am doar o grămadă de timp de pierdut și în cazul ăsta 
nici măcar nu se mai pune la socoteală vreun sens, fie el bun 
sau rău - fac orice numa’ să se scurgă secundele mai repede, 
să uit de cotropirea asta, să deviez cu gîndul spre alte absen- 
țe, la fel de ascuţite, care să le anihileze pe primele, să-mi 
amintesc poate cum a venit tata în vacanţă din Regensburg, 
unde avea de terminat sculpturile alea uriaşe pentru o bise- 
rică a carmeliților, doi împăraţi-sfinţi-patroni de biserică - 
Heinrich şi Kunigunde îi chema, a rămas tata în ţară atunci 

vreo două săptămîni să se liniştească înainte de ultimele fini- 
saje, înainte de montarea lucrărilor sus pe turnul mănăstirii 
şi într-o bună dimineață m-am trezit devreme de tot, pe la 
şase, o trezire din aia bruscă, mirosea prin casă a nu ştiu ce 
chestie bizară proaspătă mirosea a cuptor parcă, m-a deș- 
teptat un fel de zgomot - tata era și el treaz demult, băuse 
deja o juma' de cană de cafea, fuma Carpaţi și se uita la plopii 
din spatele blocului de pe locul lui din bucătărie, de lîngă 
geam, m-am aşezat şi eu pe un scaun, în fața lui, fără să zic 
nimic aproape o oră, mi-am pus doar cafeaua rămasă în ibric, 
mi-am aprins o țigară- fumam amîndoi, n-aveam nici o 
treabă, nici o jenă față de tăcerea aia oarecum grea, oarecum 
lungă, poate ar trebui să-l întreb ceva, să discutăm ceva, să-l 
întreb înc-o dată cum era faza aia cu bunicu' sau cine a zis 
despre mama lui c-ar fi frumoasă ca o icoană, sau cum s-a 
hotărît el într-a opta să dea examenul la liceul de arte, cum 
era toată familia lui ieşită la cosit și el a împlîntat coasa-n 
deal la un moment dat și a zis io mă duc să mă cac - și dusa 
fost, a furat niște bani de sub perna maică-sii și s-a cărat în 
Cluj, să-l întreb cum și-a cumpărat în primele ore înghețată 
de şaizeci de lei, orice, numa' să interpunem niște cuvinte în- 
tre noi poate şi s-a întors el atunci spre mine, m-a privit o cli- 
pă, ah, are el ceva în cap să-mi spună, se gîndeşte el la ceva, 
şi-a aruncat privirile dincolo de mine, undeva pe pereţi, alte 
cîteva minute bune s-au scurs pe lîngă noi, abia tîrziu de tot 
a răsuflat aşa din greu - individa... o să reziste cam patru su- 
te cincizeci de ani, în schimb individul hm... o s-o ducă bini- 
şor chiar cinci sute de ani, cu toate ploile și vînturile din 
Regensburg asta era... cam atîta calculase el c-o să reziste 
sculpturile, cam cincisute de ani, mi-am sprijinit capul într-un 
pumn şi m-am tot uitat la el m-am tot uitat și nu mi-a venit 
să cred, mi-am aprins încă o țigară- tu mai vrei cafea? că 
parcă eu aş mai bea un pic... 

nu, acuma nu-mi mai trebe - s-a întors iară cu faţa spre 
plopi - a apărut o stăncuţă nouă uite acolo, și-a făcut cuib de 
cîteva zile între crengile alea două, nu se înţelege deloc cu 
prigorii din plopul vecin, sper să n-o alunge ăștia ca pe cea 
de luna trecută - degeaba mă uit eu în direcția aia, nu reu- 
şesc să văd nici stăncuţă nici prigorii, nu-mi dau seama cum 
naiba le deosebește între ele și cum reușește să recunoască 


păsări aşa de mici de la atîta amar de distanță și cum arată 
prigorii ăia în definitiv? că atunci mi-a fost ruşine să-l întreb, 
mă gîndeam lasă că mă uit mîine într-un atlas zoologic la bi- 
bliotecă, da’ n-am mai apucat și între timp au tăiat și plopii, li 
s-a făcut frică oamenilor să nu cadă lunganii ăia peste 
blocuri n-am mai apucat nici pata aia de culoare domoală şi 
melancolică şi leneșă din privirile de ţăran adevărat care era 
bunicul meu, mai ales atunci cînd mergea cu tata în pădure 
să taie cîțiva copaci de pe terenul C.A,P.-ului, tocmai se în- 
cheiase cu succes colectivizarea în comună, da’ țăranii n-o prea 
băgau în seamă, cînd aveau nevoie mergeau în pădure își tă- 
iau un copac, doi copaci, trei copaci şi după aia își trimiteau 
copiii să planteze puieţi la marginea pădurii ca să nu le pice 
dealu-n cap mai tîrziu și bunicul meu, spre disperarea şi 
groaza bunicii, tăia copacii, îi încărca în căruţă şi venea cu ei 
fix prin mijlocu' satului, în miezu' zilei, în centru, lîngă biseri- 
că era bufetul cu ușa larg deschisă prin care se vedea că la o 
masă stă însuși brigadierul silvic al satului, care brigadier în 
paranteză fie spus, era chiar tatăl mamei mele, pus acolo toc- 
mai să supravegheze posibile hoţii din proprietatea socialis- 
tă şi bunurile avutului obștesc şi se lăsa o tăcere de gheață 
atunci cînd trecea bunicul cu căruța prin mijlocul uliței, în- 
cremeneau tovarăşii de pahar ai brigadierului care arunca o 
privire cruntă, da' cruntă de tot, spre căruţa plină, cu tatăl 
meu, copil mic pe atunci, cocoţat chiar în vîrful lemnelor, 
speriat că imediat o să iasă din crîșmă brigadierul și o să-i 
ceară bunicului autorizaţia, care îi lipsea cu desăvîrşire buni- 
cului eeei şi nu era de-ajuns că bunicul n-avea autorizaţie 
pentru lemne da’ îndrăznea să mai şi oprească boii în drep- 
tul bufetului și să se îndrepte agale spre brigadier şi oamenii 
de la masa lui și din uşă, aşa peste umăr, aproape obosit (îmi 
imaginez şi eu așa, la zeci de ani distanță de întîmplare) îi 
striga tatălui meu: Grigooore! mînă tu di-bolii pîn’ acasă că io 
mai stau la vorbă cu niște cetățeni respectabili şi să gate Maria 
tocana pînă-ntr-o juma’ de ceas cîn' sosesc! Și tata n-avea de 
ales, cu inima mică-mică pînă trecea de bufet, ducea lemnele 
acasă, bunicu' intra să bea un pahar cu oamenii ăia care da- 
că-l vedeau așa de relaxat şi nepăsător își închipuiau că mu- 
sai are autorizaţie, altfel nu i-ar fi ars lui de băut tocmai cu 
brigadierul, despre care se ştia cît de hîtru era cu amenzile și 

ordinele de la centru şi povestea se termină mult mai tîrziu, 
după moartea bunicului, cînd între timp tata se căsătorise cu 
mama și care va să zică brigadierul de pe vremuri devenise 
socrul lui, era abonat la Scînteia și uneori venea în vizită la 
noi să bea horincă și să povestească pînă noaptea tîrziu cu 
tata despre Gorbaciov sau despre Regele Mihai sau despre 
întîmplarea aia veche şi tata îi dezvăluia la fiecare întîlnire 
că ştiţi... tata totuși nu avea autorizaţie atunci... 

da'dacă avea?... 

n-avea! păi nu stăteam eu acolo sus pe lemne? mă învăța 
dinainte nu cumva să mîn prea repede căruţa, să fiu atent să 
fie aceeași viteză şi înainte şi după oprirea în fața crîşmei, 
n-avea nici o autorizaţie... 

da' dacă avea? 

păi dacă vă zic eu că n-avea! ne povesteam din timp cum 
să facem... 

da’ dacă avea totuşi autorizaţie...? 

n-avea da’ tata trebuia să se lase păgubaş de fiecare dată - 
şi să vrei să-i spui omului adevărul uneori chiar nu se poate, 
uneori chiar nu-ți dă voie și mai uită-te dracului pe unde mergi, 
fă! clipesc buimacă - mă scuzațţi, iar am picat în reverii din 
alea străvezii în mijlocul străzii îmi răsare în față o mutră 
enervată de tip cu mușchi uriași şi cu tricou' cretin şi colorat 
din care sar pe trotuar niște litere strîmbe „eşti singură?” nu, 
sînt Andreea, iubitule, am vorbit şi săptămîna trecută, dacă 
nu mă-nșel, bine-nțeles că după voce te-am recunoscut, păi o 
voce mişto ca a ta nu se uită cu una cu două, ce crezi?! nu cre- 
de, nu vrea decît să-l fut și pe el cîteva minute, că de nevastă 
nu se poate atinge, e gravidă în luna a opta, e îmbicsită at- 
mosfera, dintr-o clipă în alta tre' să apară şi Cătălina, zic fete- 
le din tura de dimineaţă că e nervoasă rău de tot și ofticată 
pe cine? că eu abia am sosit, n-am apucat să aflu, ah, jaluzea- 
ua?! nici nu m-am uitat cu atenţie la ea pînă acuma, ca să vezi 
ce chestie, cine-o fi mușcat din ea?... 

după ședință intru eu în tură ca-n brînză, își aprind fetele 
pe balcon paispe mii de ţigări, abia o să se distingă vocile 
băieţilor prin atîta fum gros şi albăstrui, abia o să-i înțeleg 
încă stoarsă de somn și cu gînduri sleite încă întoarse spre 
Marius abia o să le aud pe fete ca printr-un geam deschis, ca 
printr-un vis cum îşi calculează deja cam cît ar fi 5% din sa- 


lariu, îmi trage Nicole una după cap - nu cumva să adormi la 
ora asta, Andreea, că-ţi fac astea referat imediat! aşa că tre- 
sar şi strîng somnul tare-tare între pleoape că și dacă iese 
acuma tot n-am unde să-l ţin - alo-da-iubitule... te aud și te 
ascult bine-nţeles, nici nu ştii ce bine-mi pare c-ai sunat, uite 
sînt excitată de nu mai pot şi mai ales sînt singură, tînără și 
neliniștită 

eşti singură pe dracu... să mi-o sugi! 

cu plăcere iubitule, numa' să stai 

da' nu stă, închide imediat cu zgomot surd, clipesc acuma 
şi mă dumiresc că n-au mai rămas pe balcon decît vreo cinci 
fete din hoarda de la ședință, eu orişicît vorbeam foarte seri- 
os, chiar eram singură, chiar mi-am perdut iubitul încă de anul 
trecut şi în curînd n-o să mai știm care an cîntăreşte mai greu — 
ăla pe care l-am trăit împreună sau ăsta în care am trăit se- 
parat, mai știi poveştile alea cu Făt Frumos care creștea într-un 
an cît alţii în trei? mă-ntrebam la un moment dat dacă nu 
cumva am trăit și noi într-un an cît... alo! iubitule, ce faci?! 
mă fuți sau mă laşi să vorbesc pînă la loc comanda? 

mă Andreea, tu iar tragi din ţigara aia ca din pula săra- 
cului! 

zîmbesc cu gura pînă la urechi cînd recunosc inflexiunile 
din Constanţa - Viiictor! 

în carne și oase! ce mai faci, lumina ochilor mei? la fel de 
umedă ca şi cascada Niagara? te-am sunat ca să-ți spun c-am 
aflat care-i culmea consolării, tu o știi? 

nu prea - care-o mai fi şi aia? 

„nu-i nimic că nu se mai scoală, uite ce frumos atîrnă!” eh? 
nu-i așa că-i tare!? simțeam nevoia să împărtășesc și cu tine 
senzația asta, hai că începe imediat meciul în NBA şi nu pot 
să-l ratez, oamenii ăștia fac magie pe terenul ăla şi noi ne 
vrăjim aici ca proștii, păi se poate? 

Nu se poate, îmi închide repezit telefonu' da’ de data asta 
nu mai intru-n panică, știu c-o să mai sune o dată în pauză să 
mă-ntrebe dacă știu ce ochi mișto are?! toate fetele-s în lim- 
bă după mine prin Constanţa şi eu visez ca tîmpitu' la vocea 
ta... să-mi bag picioarele, grea e viaţa asta prin telefon mă 
Andreea, cre c-o să-nnebunesc cît de curînd da’ tu cum o 
mai duci, lumina ochilor mei? meciuri la voi în firmă?! da' ce 
naiba aveţi de împărțit voi acolo douăzeci de fete frumoase 

şi deştepte? fraaate, trăi-ți-ar, o jaluzea?! deh, șefu-i șef şi-n 
pielea goală, mă Andreea, da' las' că uite vine imediat vara, 
păi n-ar fi mişto să vii în vacanţă p-aici pe la Constanţa? să 
ne plimbăm numa' noi doi pe faleză, să-ți arăt marea, să te 
arăt şi tovarășilor mei de cartier şi să le strig bă, fraților, Ea 
este! lumina ochilor mei și vraja inimii mele și de la o vreme 
dintr-un punct încolo îţi vine să sari pe pereți tot căutînd un 
detaliu nou în camera asta veche o muscă pe bec un fir de 
praf pe jaluzelele de metal o urmă de umezeală pe mocheta 
bleumarin sau o colegă care să nu doarmă ghemuită pe două 
scaune învelită cu geaca de blugi sau de piele sau în lipsă de 
altceva încep să mă vrăjesc și cu Oli din Cluj şi după vreo ju- 
mæ’ de oră inevitabil ajungem la capitolul românul s-a născut 
poet, îmi citeşte acuma poeziile scrise pentru iubita lui în ar- 
mată, nu sînt prea atentă, îmi notez la repezeală crîmpeie, cît 
să mă agăţ de ceva în caz că sună şi data viitoare - războiul 
zace între noi... m-am aplecat să te sărut dar miroseam a praf 
de pușcă... sînul tău în palma mea cu forma-i de grenadă ... 
m-am răzvrătit în şoapta serii - foarte romantic, măi Oli, ce 
să zic, numa' că pierd iar şirul, îmi arunc ochii aiurea pe ta- 
van şi trag în piept ultimul fum de ţigară, îl trag de-l rup, îmi 
ard degetele și scap chiştocul pe jos pe sub masă pe undeva 
mă aplec să-l culeg repede, să nu cumva să ia foc mocheta - 
Oli, îl avertizez, că tot te văd aşa sensibil din fire... oare ţi-am 
spus că noi pregătim o antologie de poezii 

o ce? 

noi, eu... adică mă rog... firma noastră vrea să facă o cule- 
gere cu toate poeziile care s-au auzit aici, bag la înaintare în- 
că o minciună fără probleme fără remușcări eu una am adu- 
nat vreo cincizeci de poezii, mi le-au dictat la telefon băieții... 
bărbații... şi cine s-a mai nimerit să sune pe-aici în definitiv! 
așa că s-au strîns o grămadă de versuri de doi ani încoace de 
cînd călăresc firele astea cîrlionțate, n-ai vrea să apari și tu 
în volumul ăsta...? 

în volum să apar? da’... o să scrii acolo că am sunat aici la 
liniile erotice? 

o, doamne iartă-mă, nu! parcă mai contează pe unde au 
sunat oamenii care au scris versurile?! să fim serioşi, măi Oli! 
rima să fie împerecheată că restu’ vine de la sine, nu crezi? 


hm - nu prea îi surîde ideea, apar pe fir încă doi tipi care 
stau şi ascultă un moment, două, trei, patru momente fără 
să-i salut și mă simt eu datoare să schimb din mers subi- 
ectul, începem să povestim despre altceva, despre zodii, de 
pildă, care cum se fute, care ce poziție preferă, ați observat 
cumva că balanțele preferă mai degrabă să stea cu cracii-n 
sus? ați băgat de seamă că ăștia născuţi în gemeni au în- 
clinații morbide spre tot felu’ de perversiuni sexuale? sau ați 
băgat de seamă că leii își fut cam des femeile din picioare? 
nu, n-au băgat de seamă - da' după părerea voastră ce în- 
seamnă perversiune sexuală? mă aberez cu graţie orişicit, 
pînă se împrietenesc și ajung și la punctul de maximă sensi- 
bilitate, ăla în care reuşesc să-și povestească unul altuia ne- 
cazurile - băi, am cunoscut-o pe Dana asta și m-a orbit de 
tot, să-mi bag pula, credeam că dacă io-s Dan și ea e Dana 
cine ştie ce mare căcat o fi Bogdan: Păi erai flămînd şi tu... 
n-aveai nici o vină, tocmai te liberai, nu? 

Dan: Mda... numai că îi las să discute în continuare, nu-i 
mai ascult, pun totuși telefonu' pe speaker ca să aud cînd se 
împotmoleşte conversaţia sau să-i aud dacă mă strigă și mă 
îndrept spre filtrul de cafea, intervine între ei și Augustin, un 
secretar de partid de filială PNŢCD nu mai știu precis din 
care oraș din Ardeal, oricum la o aruncătură de băț de 
Bistriţa, mă fură peisajul la un moment dat și mă uit aşa cu 
ceașca de cafea atîrnînd goală între două degete mă uit la te- 
lefon cum zace acolo pe jos, cu firul răsucit întins ca un 
şarpe, cu receptorul alungit departe de aparat, cam la un me- 
tru distanță sau poate chiar doi, parcă l-ar fi decapitat oare- 
cine, clipește butonul roşu al speakeru-lui, clipesc și eu în rit- 
mul lui în pas cu el țișnesc vocile lor parcă fix prin luminița 
aia pîlpîitoare - băi! o tîmpenie mai mare ca asta nu prevede 
nici legea junglei, m-au amendat bolovanii de pedeseriști 
pentru c-am lipit afișe în campania electorală, cică mă-nvaţă 
ăştia cum să trăiesc, adică mă manipulează ei pe mine ca-n 
țara lu’ Pazvanti chioru'! da’ ce? nu mă duce mintea să-mi 
bag pula-n ei așa original?! - clipeşte iar beculeţu' ăla roşu 
cu gene invizibile pînă-mi simt pleoapele grele de atîta pri- 
vit, să vezi tu dacă n-o să mă hipnotizeze prostu' dracului 
imediat, îmi întorc privirile şi schimb repede direcția, mă în- 
tind mai bine spre filtru, să-mi mai pun un pic de cafea în ca- 

nă, nu pe lîngă, ca-n serile trecute, bună, iubitule, eu sînt Andreea, 
cu cine am plăcerea? 

cu Moş Crăciun, drăguțo... 

ei, nu zău! izbucnesc în rîs - la fix te-am prins, Moșule, am 
o listă foarte lungă de cadouri pentru tine și în primul rînd 
aș pofti și eu o pereche de role, dacă nu ţi-e cu supărare... că 
doar n-ai sunat aici ca să ne futem...?! 

ăăă... ba mi se pare că da, măi fata moșului, am și eu ne- 
voile mele, ce credeai!? 

io cu Moş Crăciun nu mă fut, aşa să știi... îți pasez altă co- 
legă la telefon dacă insiști să faci sex cu receptoru-n mînă... 

mă rog... cine mai e de serviciu în seara asta? 

îi spun cine mai e de serviciu în seara asta, e plictisit ori- 
cum și nu prea are chef să stea de vorbă cu nici una dintre 
noi - biiine, lasă - cît pe-aci să închidă, da’ îl oprește-n loc, ca 
şi pe mine, de altfel, vocea Augustei, să tot aibă vreo 45 de 
ani, socotesc repede ascultînd uimită timbrul vocii de femeie 
bătrînă cu dinţii de lînă, sunete scoase cu cleştele dintr-o tipă 
gata trăită, cică tocmai din Brăila ne sună, fantastic, nici nu 
apuc să-i fac introducerea de rigoare, mă pocneşte direct în 
cap o avalanșă de cuvinte - poţi să receptezi vocea într-un 
fel senzitiv, nici o problemă, pentru că vocea trece prin ini- 
mă, nu? tu de exemplu, ai o voce stilată da’ nu-i aşa că ești 
complexată de șoldurile tale şi nu-i aşa că n-ai picioare 
lungi? bănuiesc că eşti şatenă şi ai ochi căprui, îți recomand 
din inimă cele cinci scrisori ale lui Sigmund Freud și Marii 
inițiați, o carte interesantă scrisă de Schuon, femeile deştep- 
te nu se împiedică niciodată ci profită, o să mă gîndesc la o 
formulă managerială mai potrivită pentru voi, numa' să-mi 
iasă şi mie ceva de-aici, să-i transmiţi patronului vostru să 
mă sune, bine? la numărul de telefon pe care ţi l-am lăsat, 
tre’ să mă învirt şi eu cumva, ca asistentă în spitalul ăsta, ce 
să zic, sînt plătită trist şi îngîndurat, auzi, Andreea, tu poţi să 
iubeşti? 

de ce mă-ntrebi? surîd pe ascuns 

presimt că nu poți, eu una am făcut din viața mea un pilon, 
mi-am învățat şi mi-am strunit limba cum am vrut eu și pînă 
la urmă am ajuns la concluzia că tot copiii sînt ultima noastră 
salvare, legitima noastră apărare în fața judecății de apoi 


copiii? nimic altceva? păi în cazul asta eu nu mă mai joc, 
trag o linie peste foc, piu piu joaca! 

eeei, dragă, după ce că nu ești decît o zgaibă mică, mai faci 
şi valuri! ce fumezi acolo? ia-ţi țigări bune, da? respectă-te ce 
naiba... 

da, să trăiţi de mîine îmi iau cele mai bune şi mai respec- 
tabile țigări bună ziua iubitule, bună să-mi fie inima, cum de 
eşti acasă într-o după-masă ca asta? eu sînt Andreea, gata să-ți 
sug pula pentru patrie, rege şi popor şi-mi răspunde vocea 
unui tip așa limpede și frumoasă că-mi zăpăceşte creierii in- 
stantaneu, îmi spune că e Camelia, să-i ling sinii şi să-i sug 
sfîrcurile 

izbucnesc într-un hohot de rîs onest și-l iau la mişto cu 
impresia aia în cap de voce limpede deci implicit inteligentă 
şi cînd colo ciuciu, începe să răcnească la mine şi să mă 
înjure și mă face în toate felurile şi abia după ce-mi trînteşte 
telefonu’ mă prind că omul vorbea totuși serios, ca să vezi — 
şi chiar nu m-ar fi costat absolut nimic să-i răspund bună 
seara Camelia, vai ce sîni frumoși ai! și ce mîini puternice şi 
ce blană catifelată și ce dinţi ascuţiţi ai bunico! da’ cu vocea 
ta ce dracu' s-a-ntîmplat?! uite că nu mi-a picat fisa la timp, 
m-am plafonat să-mi bag picioarele în celălalt colț de cameră 
unde geme Mirela de vreo zece minute, e palidă deja și de pe 
scaun întinde o mînă foarte lungă aproape scheletică după sti- 
cla de plastic cu apă minerală, bine că sare Nadia şi îi ia re- 
ceptorul din mînă și continuă ea să geamă fix din punctul în 
care a rămas Mirela, trecerea de la o voce la alta se face aproa- 
pe imperceptibil, toate răcnesc la fel atunci cînd le fuţi, noi 
oricum ne sprijinim una pe alta, că dacă noi nu, atunci cine 
dracu’? numa' că se plictiseşte şi Nadia şi după vreo zece 
minute îi pasează telefonu' Alinei, gem toate pe rînd pînă se 
linişteşte băiatu' și nu se mai aude nici un gifiit în receptor, 
nu mai icnește nimeni de dincolo, nu-și mai freacă nimeni 
pula aşa că acuma ar trebui să se înceapă și o conversaţie cu 
el care să dureze tot o juma’ de oră dacă e posibil - Cristi 
iubitule ce faci acolo? gata, ţi-ai dat drumu’? îşi încearcă Alina 
norocu' cu el 

da... iubito, am terminat - începe să plîngă, urlă că după o 
labă aşa de tristă îi vine să ia cuţitu' de bucătărie și să-l bage 
în mă-sa şi-n ta-su de dincolo, din dormitor 

ăsta-i țicnit de tot, vrea să bage cuţitu-n mă-sa - îi întinde 
Alina receptoru' Mirelei - io n-am chef de nebuni în seara 
asta, rezolvă-l tu 

ce să faci?! stă Mirela un moment și-l ascultă cu atenţie — 
bă?! ăsta vorbește serios sau îşi bate joc de mine?! 

n-o să aflăm niciodată 

poate că-i arde de joacă da’ ni s-a mai întîmplat să ne sune 
cîte unul din Tîrgovişte sau naiba știe de unde să ne ţipe la 
telefon curvele dracu’, mîine mă bagă-n puşcărie din cauza 
voastră! și a doua zi să citim despre el în Evenimentul zilei și 
să constatăm că pizda mă-sii! tîmpitu' de ieri seară chiar vor- 
bea serios și noi nu l-am crezut! așa că mai bine să-și ia Mirela 
rolul în serios și să-i țină lecţii de morală iubitului, să-i vor- 
bească acuma ca o mamă din aia universală - Cristinel iubi- 
tule, cum să bagi cuţitu-n părinţii tăi?! vrei să ajungi după 
gratii şi să nu ne mai vedem 

săptămîna viitoare cînd ajung eu la Botoşani? ia spune du- 
pă mine Cristi: tatăl nostru care eşti în ceruri 

Tatăl 

„nostru care eşti în ceruri - repetă după mine Cristinel, 
că după aia o să te simți mai bine, o să vezi tu... se string 
fetele în jurul Mirelei care-i vorbeşte aplecată, cu capu-n miini, 
cu ochi aproape înspăimîntaţi, nu se aud de la celălalt capăt 
al firului decît niște horcăieli şi niște bufnituri care le sperie 
şi pe fetele care pînă atunci credeau că labagiu' ăsta face 
mişto de noi şi că imediat o să-l auzim urlînd - fă, proastele 
dracului ce-ați mai pus botu’! fă, curvelor, habar n-aveţi de oa- 
meni și psihologii şi mentalități, sînteti nişte cretine toaaate! 

fa-că 

că! 

se! 

se!! 


voia ta! 


spune mă Cristi că nu mai ai mult! Facă-se voia ta! 


amin! 

amin! nu Ave! amin! A.M.I.N! 

taci dracului că nu te mai pot asculta, uite că-mi curge sîn- 
ge din ureche din cauza ta! trînteste probabil telefonu’ pe jos 
pe undeva fiindcă răzbate pînă la noi un zgomot surd de obi- 
ect trîntit şi se face tăcere, liniște oarbă cîteva minute, Mirela 
îşi freacă degetele, se joacă cu inelul de pe degetul mare, îl tot 
scoate si-l împinge la loc şi iar îl scoate și apoi se apleacă și-l 
culege de sub scaun și începe să facă paşi mari de la geam pî- 
nă la ușă şi stîn-ga-mprejur apoi fără să zică nimic, noi ne ui- 
tăm la ea speriate, habar n-avem ce să-i spunem, am auzit și 
noi vocea lv’ Cristi, de obicei îi ghiceam în cîteva minute pe 
ăştia care sună la vrăjeală, de obicei nu rezista nici unul la un 
show ca ăsta de patruzeci de minute, cam atîta a trecut de 
cînd e băiatu' pe fir și face scamatoriile astea sau ce naiba or fi 

alooo!?! s-a întors cu un răcnet din ăla disperat, din toţi 
rărunchii ţișnit, înghețăm toate pe scaun și începem deodată 
să comentăm încet, un cor din ăla bizar de murmure - alo 
cine-i acolo?!?! 

Mirela sînt! 

care Mirela? 

Mirela de la Crucea de Piatră, nu-ți mai amintești, Cristi? 
ai sunat la linia asta erotică și 

a cîntat cocoşul?! 

poftim? 

cocoșul! a cîntat cumva? ăăă, lasă... ce-i cu vocile alea aco- 
lo? mai sînt şi alți îngeri cu tine? 

îngeri poate-n pizda mă-ţii, șopteşte Mirela înveselită că în- 
că vorbeşte cu el şi că are situaţia sub control - nu-s îngeri 
băi Cristi, sînt colegele mele 

a... da? bine, eu mă duc totuși să-i omor, dacă-mi iese faza 
te sun mîine seară şi-ţi spun, să vii să mă vizitezi la pîrnaie 
îngeraș 

Criiisti! nu mi-ai spus ce zodie ești! strigă Mirela după el 
da' tot degeaba, acuma nu mai funcționează decît metoda aia 
sictirită şi plictisită să se ridice una dintre noi de pe scaun, Alina 
nu, fiindcă vorbeşte cu un client mai vechi, Nadia nu, c-a ieşit 
pe balcon la o ţigară, Cristina și Mihaela nici atît că-s prea 
speriate de bombe, să mă ridic eu atunci de pe scaun ener- 
vată de exemplu și să-i smulg receptoru’ Mirelei şi cu o voce 


99 


100 


obosită să mă răstesc la individ - tu ce pula calului vrei, mă?!? 
ai zis că te duci să-i omori? păi du-te-n pizda mă-tii odată și 
bagă brişca-n ei, nu le mai fute la creieri pe fetele mele că stă 
producția degeaba! Alo! eu sînt! Cătălina! ţi-au povestit de 
mine? sînt şefa lor mă boule și crezi că-mi convine să le văd 
pe toate-n limbă după tine? băăă, mi se rupe de cuțitu' tău și 
de părinții tăi ăia proşti care te-au scremut aşa handicapat, 
curvele mele tre’ să muncească aici, nu să fută buha, ţi-e clar?!? 

şi îi pasez apoi telefonu’ Mirelei care începe să-şi ceară 
scuze uşor încurcată - vaaai, Cristinel, iartă-mă, eram aşa de 
speriată de ce mi-ai spus c-o să faci încît nici nu mi-am dat 
seama cînd a intrat ṣefa în birou, da, uneori mai trece pe-aici 
noaptea să ne controleze, o să-mi ia 10% din salariu fiindcă 
m-a prins vorbind aşa cu tine! ştii... noi nu prea avem voie să 
ne ataşăm de clienţii cu care vorbim pe fir da’ tu... nu ştiu, 
parcă eşti altfel... pentru tine parcă 

aș sări şi de la etajul șaișpe iubitule cu capu-nainte şi 
mi-aș băga pula în tot trecutul nostru glorios, tot viitorul 
sumbru, toți bărbaţii pe care i-am iubit şi i-am lăsat în urmă 
sau orice altceva de genu' ăsta l-ar da gata pe Cristi, c-o fi 
vrut să bage cuţitu-n cineva sau nu - problema lui, atmosfera 
alunecă deja înspre alte direcţii, a căzut fraierul în capcană, o 
să-l ţină Mirela pe fir de-acuma încă o oră pe puțin numa' ca 
să-i povestească de scorpia de Cătălina sau de greutățile 
de-aici şi de sacrificiile pe care le facem noi fetele fierbinți şi 
în final o să îndrăznească totuși să-i spună că şi-ar dori atît 
de mult să-l întîlnească măcar o dată măcar la o cafea chiar 
dacă după aia n-o să-l mai vadă niciodată în viaţa ei chiar 
dacă mă trîntesc înapoi pe scaun şi sorb încet din cafea sau 
mizgălesc cercuri şi linii frînte o pagină întreagă de agendă 
pînă cînd îmi sună și mie rîndul de data asta dintr-un birou, 
cel mai probabil, un spațiu mic orișicît fiindcă se aud încă 
două voci de bărbați care discută despre tva şi profitul de 
anul trecut şi nu știu ce taxe neplătite încă - bună, iubitule, 
eu sînt Andreea, știi c-ai sunat la o linie erotică, nu-i așa? 

nu răspunde nimeni nimic, ăia doi discută în plan secund 
în continuare în șoaptă, ăsta se face că așteaptă să se forme- 
ze numărul, cu o mînă pe receptor și poate cealaltă sub biro- 
ul de lemn lăcuit în bej, mă conformez și vorbesc şi eu încet 
de tot - bine, iubitule, hai s-o punem de-o labă mică și veselă, 


încep să gem șoptit, sună bine vocea mea, să-mi bag picioa- 
rele, eu însămi o ascult un pic încîntată, sună gutural și mai 
mult decît sexy, sună atît de bine încît mă înseninez şi-mi ar- 
de brusc de joacă așa că încep să răcnesc ca apucata - geme- 
te din alea cum numa-n filmele porno mai apuci - se face 
deodată liniște în biroul de la capătul firului, se întrerupe 
discuţia celorlalți doi, acuma probabil că îmi privesc uluiţi 
clientu' deci e cazul să încep eu să urlu și mai abitir - fu- 
te-mă, iubitule, nu-i băga în seamă că se uită la tine și mor de 
ciudă! huai şi ce pula faină ai iubituleee! 

nu-mi dau seama dacă s-au auzit cuvintele suficient de 
răspicat, iubitul cu pula faină de sub birou îmi întrerupe ela- 
nul repede şi tulburat, acuma stai să vezi ce explicaţii o să le 
dea colegilor, jubilez cîteva clipe cu receptoru-n mînă apoi îl 
aşez tacticos la locul lui şi-mi întind picioarele pline de satis- 
facție - hait că i-am făcut-o! 

i-am făcut-o pe dracu' 

Andreea! ce tîmpită şi gratuită poți să fii uneori, cui dracu’ 
foloseşte chestia asta? mîine poate că sună ceilalți doi, din 
același birou, în aceeași tăcere conspirativă îmbrăcați, fute-m-aș! 
că parcă mai tîrziu nu tot eu o să-mi șterg ochii în bucătărie, 
în fața zilei ăsteia de primăvară februarică ghemuită pe sca- 
unul de lîngă geam între cuvintele astea contorsionată cu tăl- 
pile ridicate pe calorifer și cu pumnu' sprijinit în tîmplă nu 
ştiu cum încep să socotesc că din șapte cam patru nopți pe 
săptămînă le petrec pe scaunul ăla negru cu braţe de fier sau 
pe gresia de pe balcon sau pe mochetă cu picioarele încru- 
cișate sub mine și telefonu” alături pe jos, futu-i, patru nopți 
din şapte! mă apucă așa brusc un fel de silă de călciie de-mi 
vine să plîng mocnit, prafu' o să se-aleagă de viața mea, se 
scurg lacrimile din ochi în pumn apoi pe încheietura mîinii şi 
mai jos pe sub brățara de aramă pînă lîngă cot, pînă lîngă di- 
mineaţa asta teribilă de februarie pe care o măsor dinăuntru, 
din spatele ferestrei - să fi fost măcar o curvă din aia origi- 
nală, una adevărată de pe Mătăsari sau de oriunde altundeva 
da' așa... am murdărit fragmente întregi de suflet, zice mama, 
am stricat deja cuvintele şi am făcut de ruşine multe lucruri 
sfinte, senzaţii şi sentimente se reduc de-acuma la un gea- 
măt așezat pe scaun sau la un icnet scheunat în marș între 
patru pereți prea înguști sau la un miorlăit pe balcon pe o 

lungime de doi metri, adică fix atîta cît îți permite firul de 
telefon să te întinzi - De ce oftezi pentru mine fă-mă să oftez 
şi eu iar dacă oftezi pentru altul îți doresc să oftezi mereu! 

poftim? ce-ai spus? 

deh, ţi-am scris o poezie dragă Andreea, da’ iar nu eşti 
atentă la ce vorbesc, în fine, eu ţi-o dedic oricum cu toată 
dragostea mea din inimă, ia spune-mi tot ce ai pe suflet, 
Andreiușca, spune că eu te-nțeleg, mi se pare că te-am pus 
puțin pe gînduri 

daaa, mă Dănuţ! să ştii că m-ai cam pus pe gînduri... da’ 
povesteste-mi mai bine ce-ai făcut tu în ultima vreme, că nu 
te-am auzit de-un secol! 

eh, aş face eu da’ n-am cu cine, nu găsesc persoana potri- 
vită, asta e, unele spune una, alta... am fost la ministru în au- 
dienţă, la ministrul telefoanelor, acolo sus, am depus o plîngere 

haoleu, Danuţ, da’ ce-ai pățit? 

eh, multe 

şi mărunte şi abstracte, nu-i așa...? 

așa-i, mă Andreea - te rog să-mi cer scuze, te-am sunat la 
o oră matinală foarte tîrzie dar efectiv mi-era dor să poves- 
tesc cu tine, zău aşa, colegele tale e aşa de grăbite și de proas- 
te, mă plictisesc toate, numai tu ai răbdare să înţelegi ce 
spun - mă ridic în picioare și fac cîțiva paşi prin cameră, 
mi-a amorţit curu’ în întregime cu tot cu buretele de sub pîn- 
za neagră, arsă pe alocuri de cîte-o ţigară scăpată de sub 
control sau adormită sau am avut treabă cu un inspector de 
facultate, de aia nu te-am mai sunat în ultima oară şi apoi știi 
tu că a trebuit să plec urgent în Japonia, nu? ţi-am povestit? 
m-am apucat acum de cîntat 

olala! păi cîntă-mi şi mie ceva mă Dănuţ 

hm, ştiu şi eu... 

te rooog! mă străduiesc să miorlăi cît mai convingător și 
le fac și fetelor semn că e rost de circ și distracție la mijloc, e 
Dan Saturnul pe fir - eh, momental nu se poate drăguţo pen- 
tru că-s cam răcit, da’ atunci cînd sînt sănătos cînt foarte bi- 
ne, am intuiție, am ureche, am tot ce vrei, am scos chiar și un 
cd cu melodii bănățene cu Dolănescu împreună, ce știi tu, în- 
cerc şi eu, asta e, ce să-i faci, mult problem, pînă rezolv eu în 
mintea mea asta micuță... 


lasă, mă Dan că se rezolvă ele problemele astea, impor- 
tant e c-ai ajuns pînă-n Japonia, nu? 

eeei, m-am plimbat peste tot, am fost și la Veneţia, pe Luvru 
cu vaporașul, m-am bătut acolo cu un karatist, i-am dat cam 
5 sau 6 lovituri pe secundă 

nu se poate!? 

dacă-ți spun! ce naiba mă Andreea, păi te-am mințit eu 
vreodată? 

nu... ce-i drept, nu m-ai minţit niciodată, Dan, da' cum nai- 
ba ai nimerit tu acolo?! 

eeh, am fost cu bursă în Franţa 

ahaaa, înseamnă c-ai văzut şi statuia libertăţii 

cum să nu?! 11 luni am stat acolo 

ai terminat bursa în unspe luni!... 

daaa, bine-nţeles şi să știi că mi-a fost dor de tine! 

te-ai gîndit la mine non-stop-zi-și-noapte, nu-i așa? 

păi cum să nu? doar ţi-am mai spus o dată cît țin la tine şi 
cît te iubesc, în fine, noi ne limităm acum în limita posibilită- 
ților da’ asta nu înseamnă să nu ne iubim chiar și așa la tele- 
fon, nu? 

într-adevăr, păi o să ne iubim și la telefon, Dănuţ, da' nu-mi 
mai zici o poezie înainte? mă excită la culme poeziile astea 
frumoase şi cu sentiment 

vaaai, păi cum să te refuz eu tocmai pe tine Andreea 

Mă uit la televizor 
De tine zău că-mi vine dor 


Dar va veni și ziua mea 
Cînd tu vei fi numai a mea 


huai de capu' meu 

daaa, sînt foarte tare posesiv... uite, acuma sînt chiar în fa- 
ţa oglinzii și să zicem că aş vrea să-mi fac laba, tu ai putea 
să-mi spui şi mie două cuvinte? așa mai dulci... 

cu plăcere, iubitule, cum să nu pot? 

pot, șoptesc, gem, răcnesc ca din gura de şarpe, sînt atît de 
convingătoare încît eu însămi mă excit iubitule şi încep să-mi 
frec pulpele și atunci cînd închid ochii să fii sigur că de-ade- 
văratelea mă trezesc pe insula asta pustie cu palmieri fier- 
binți în preajmă şi cu tine alături și de-adevăratelea întind 
mîna şi înainte de toate îi fut una receptorului de plastic pî- 

nă-l desființez şi abia apoi te găsesc, te simt sau te resimt în- 
călzit și gata de 

şi acum făceai dragoste cu mine, nu? și tu aveai organism 
după organism şi 

ce aveam?!? 

aveai organism dragă pentru că te sărutam așa de dulce 
după urechi și pe gît și te legam apoi de copac şi te chinuiam 
așa cu un cuțit lung numai că tu te liberai nu știu cum și mă 
legai apoi tu pe mine şi ce-mi făceai?!? 

ce-ţi făceam? ohooo, păi înainte de toate îţi tai blugii cu cu- 
țitu' ăla lung, în chiloţi te las Dănuț dragă! şi mă aplec după 
aia și îți ating pula cu pletele mele lungi și mătăsoase și in- 
stantaneu ţi se scula pula, ce mai!? și atunci, ca s-o văd mai 
bine, efectiv îți sfîșiam cu o mișcare bruscă și chiloţii şi mă 
repezeam la ea s-o sug și mmm, Daaan, sugeam din pula ta 
ca dintr-o țigară și 

şi uitai că am şi eu ascuns un cuţitaș la mine! un briceag cu 
care mă liberam repede și apoi te legam eu pe tine!... 

băi, Dan, stai așa, de unde dracu' ai tu briceagu' ăsta? şi eu 
cum de nu l-am văzut pînă acuma? ai, nuuu, așa nu mă mai 
joc! 

eeej, da’ asta era o surpriză, măi Andreea! 

eeei, nu mă zăpăci! îmi întind gâtul spre ecranul verzui al 
telefonului, vorbesc cu Dan de pe la trei dupămasa, între 
timp s-a făcut nouă jumate seara, m-a tîmpit de cap, la zece 
cînd o să ies din tură nici n-o să mai știu pe unde s-o iau spre 
casă, o să-mi tremure picioarele de la atîtea cuvinte trase de 
limbă sau de gîtlej răgușit întins încins - alo! Adi mă cheamă, 
îmi dai şi mie un număr de la o fată?! 

42 la picior merge? 

hai, fă, nu mă lua la mişto că nu-i frumos... 

ah, pe tine te cunosc, ai sunat și mai devreme și ai închis 
înainte să ne futem, dacă-mi amintesc eu corect ziceai că ești 
student la teologie cumva...? 

da, şi ce dacă? mai păcătuiește omv’ din cînd în cînd... auzi, 
şi să nu-mi dai un număr din ăla inexistibil! că io-s un tip 
destul de frumos, așa să ştii, deci merit ceva pe cinste 

deci da, ia un creion şi scrie: de cîteva ori am mai vorbit la 
telefon, ce-i drept și atunci povesteam cîte-n lună și-n stele 
cîte-o oră jumate pe puţin, alunecam așa de la un subiect la 


altul, săream să le cuprindem parcă pe toate, cu foame multă 
şi grabă, că cine ştie cînd o să mai prindem o ocazie ca asta — 
ridea așa înseninat şi cald de mă topeam acolo lîngă recep- 
tor, ai, Marius, Maaarius! foarte tîrziu ne-am întîlnit, după un 
an, mai relaxaţi şi mai uituci şi mai nepăsători, îmi povestea 
deja despre Cristina, iubita lui - cred că de data asta am în- 
curcat-o, mi-am găsit nașul de data asta, mi-e rău fără ea, 
mi-e rău cu ea, e singura care mă face să-mi pierd orice urmă 
de autocontrol, nu-mi mai stăpînesc situația, corpul, gînduri- 
le şi senzaţia aia ciudată că dacă nu acum poate mîine, poate 
peste trei luni, trei ani, treizeci de ani tot cu ea aş putea fi, 
certitudinea aia în creier, parcă ar fi a mea acum și întot- 
deauna 

Mie-mi spui!? zîmbeam înţelegător și muşcam nervos din 
hamburgerul ăla uriaş, cădeau cartofii prăjiți în urma mea pe 
trotuar și mă grăbeam să-i acopăr repede cu talpa, îi stin- 
geam cu sete pe caldarîm ca pe-o ţigară fumată pe jumătate, 
mda, parcă mă auzeam pe mine vorbind, futu-i! parcă eram 
eu acum cîteva luni cînd îi povesteam lui Alex cum ar fi Marius 
cerul şi pămîntul meu, aceleași cuvinte, aceeași idee, că adică 
o să tot fie iubiţi la mijloc, amanți şi aventuri da’ la un mo- 
ment dat tot o să mă opresc în mijlocul drumului ca să-mi 
dau seama că aia din dreapta totuși nu e urechea lui, au vrut 
ei să lipească urechea lui pe capul unui străin da' nu le-a 
mers, m-am prins la timp că era doar un fals, era doar octom- 
brie și mă ploua mocănește din toate părțile, ca-n București, 
aşa oameni - așa ploaie, numa” la Bistrița mai pomenești ploi 
torențiale şi hotărîte, tată! nu anemice ca astea din sud, îi 
ascultam vocea cu privirile aruncate aiurea pe străzi, peste 
clădiri, peste figuri de oameni plouate, Cristina care va să zi- 
că, olala, şi zici că locuiţi împreună, fără Alex, fără...? pardon, 
adică locuiţi doar voi doi în toată casa? 

mă rog, un apartament cu două camere, cam ca al vostru, 
ca ăla de pe Baba Novac 

huai... ce mişto! 

ce mișto cresc amintirile uneori, vorba poetului, mai ales 
atunci dnd mă trece aşa un sentiment de spaimă că adică 
de-adevăratelea o să mă tot fută la icre dorul ăsta sistematic 
şi ascuns? pînă cînd? pînă la disoluția finală?! pînă cam peste 
trei luni cînd nu ştiu cum naiba se întîmplă de ni se încru- 

cişează iar drumurile, cît să ne lăudăm că maaamă, ce bine 
ne merge şi maaamă, ce fericiți sîntem, cît să mă-ntrebe cu 
vocea aia repezită de apă tulbure - tu...? ţi-ai găsit pe cineva? 

Daaa, l-am găsit pe Felix... tu? te-ai căsătorit cu Cristina? 

încă nu. 

Păi aveţi timp. 

Bine-nţeles. 

bine aşa mînca-ți-aş, o vreme poţi să-l mai suni, îi mai scrii 
un mail, două, trei, să-i spui la mulţi ani de ziua lui sau în 
zilele de sărbătoare naţională, pot să-l și asigur că am trecut 
şi de Felix, am acuma un cavaler frumos lîngă mine, nu mă 
doare nici în cot, nici în cur... da' pînă la urmă te calmezi dra- 
cului, nu se știe ce mai gîndeşte, ce mai simte, ce mai trăieşte 
sau cu cine se fute durerea mea, destrămarea mea draaagă, 
greșeala mea fatală, Marius, în definitiv, cu cine face dragos- 
te în ora asta fermecată? cu toată lumea, evident, nu ca mine, 
aşa că nu mai are sens să-l caut, nu-l mai suna, nu-i mai scrie, 
abține-te copios, pe rupte, pe spate că doar se poate trăi şi cu 
o figură descompusă, fulguită, ilizibilă, de nemaicitit printre 
neuronii zidurilor țepene, încă puţin şi se destramă de tot şi 
vocea mea și timpul ăsta, timpii stătuți prea mult în ei, în 
toate colțurile cardinale te-am pierdut iubitule te-ai schim- 
bat mult între timp? că eu una nu prea reuşesc să mi te mai 
închipui, nici în urechi nu te mai presimt, nu te-a mai văzut 
nimeni pe străzi să-mi povestească despre hainele tale și 
deasupra mea Coltrane ăsta cu dragostea lui supremă în care 
mă așez turcește şi-mi amintesc uneori cum a făcut atunci o 
pauză, cum a respirat adînc, a spus cîteva cuvinte și apoi 
„liniştea mea”, ca şi cum ar fi murmurat „...iubita mea” încet 
de tot, cuvintele alea palide şi uluirea mea că-l am totuşi viu 
în față, la o distanţă de cinci minute, fantastic, nu mai am 
timp, tre’ să ne întîlnim la monumentul lu’ Samsung al 21ea, 
pînă la Sfînta Vineri fac vreo cinșpe minute, ar trebui să ies 
acuma să nu cumva să ajung prea tîrziu că iară se enervează 
Marius, mă aştepta acolo cu o casetă video - hai să ne uităm 
un pic la asta, vreau să-ți arăt ceva - şi aruncă peste umăr 
carcasa, întinde mîna și introduce caseta în monument, în 
batonu' ăla de plastic pe care scria Samsung cu litere mari și 
roșii, aha! deci nici măcar nu era un monument, era un video 
player camuflat, fir-ar! am început să rîd și să mă minunez, 


ne-am așezat pe jos, cu picioarele încrucişate sub noi, era 
moale asfaltul de la căldura de peste zi, ziceai că e un fel de 
covor mai murdar, povesteam despre ce vedeam pe casetă, 
dădeam din miîini, gesticulam și rîdeam, se adunau tot felu’ 
de prieteni de-ai lui, tovarăși de cartier, colegi de şcoală, în- 
cercam eu să-mi notez nu știu ce idee din film, să zicem că 
film era, şi la un moment dat se uită Marius spre mine și-i 
vine repede o idee - băieţi, hai să mergem să bem ceva, fac 
eu cinste! se ridicau toți și o luau în șir indian pe linia de 
tramvai spre Universitate, mi se părea că nu mă invitase Marius 
şi pe mine, aşa că mă întorceam pe călcîie și o luam în di- 
recția opusă, spre Călărași, se căsca acolo brusc un fel de pa- 
saj subteran pentru maşini - oare de ce naiba intru-n pasajul 
ăsta, cînd e mai luminată strada pe deasupra?! dinăuntru 
răsărea un individ, îmi aţinea calea, îmi tot bara drumul și nu 
mă mai lăsa să trec, încercam eu de cîteva ori să-l ocolesc da' 
nicicum nu reușeam, făceam cale-ntoarsă, ocoleam monu- 
mentul lui Samsung, în față răsărea o vale, nici urmă de blo- 
curi, dispăruse şi hala aia imensă de la Kilometru 0, alergam 
ca bezmetica printre buruienile văii, tipul se ținea în continu- 
are după mine, începuse să alerge şi el, m-am enervat atunci — 
ia stai un pic, ce dracu' mă stresez în halu' ăsta? M-am aple- 
cat, am cules din iarbă steriletul ăla lucios, m-ara întors și 
l-am aşteptat cu o mînă-n sold şi cealaltă la spate, cînd a 
ajuns în dreptul meu, înainte să apuce să-mi spună nu știu ce 
avea în minte să-mi spună, am scos la iveală steriletul și i 
l-am băgat urgent în stomac, s-a prăbușit omul la pămînt cu 
ochii mari, m-am aplecat să văd cine dracu” o fi, îi recunosc 
mutra? din stomacul lui se lățea o rană ciudată, albicioasă, 
culmea, ăstuia nici măcar nu-i curge sînge, marginile rănii 
deveneau metalice, cu reflexe de ceară și apoi invers - ce- 
rate, cu reflexe metalice - eeei, pula-n beci, ce facem acuma, 
ne jucăm de-a extraterestrii?! M-am cărat plictisită, da' pe 
drum începusem să transpir, ce dracu’ mă fac dacă-mi desco- 
peră poliția mortu' din vale, ajunsesem deja la monumentul 
lui Samsung, Marius era tot acolo, băieţii o luaseră înainte - 
hai odată! pe tine te aşteptam, unde naiba ai dispărut așa? 

m-am rătăcit, mi s-au încurcat iar drumurile, am ucis doi 
oameni pînă aici 

bine, hai să bem pentru sufletul lor pierdut... 

Marius, da' - mă lua de după umeri, nu-l interesau deta- 
liile din povestea mea și în definitiv de ce naiba i-am zis de 
doi oameni morți cînd de fapt nu fusese decît unu’? începea 
atunci Marius să cînte o melodie stranie, un ritm din ăla le- 
neş de doină „în-chi-soa-rea meaaa 

e mai bună ca a taaa 
nînaa, nînaaaa... „ 

am început să rîd uşurată că nu-i pasă de crimele mele și 
am tot rîs pînă mi-au dat lacrimile pe la colțuri, mă uitam la 
el şi nu-mi venea să cred - tu de cînd ştii să cînţi în haaalul 
ăsta, Marius!? 

închisoarea meaaa, e mai bună ca a taaa şi acum strofa a do- 
ua, fii pe fază Andros că asta-i dedicație specială pentru tine 

sclipește în aer o stea 

e inima mea 

lipită cu sînge de viaţa ta - eh, ce zici? e poezie sau nu e 
poezie? Și se uita la mine plin de orgoliu şi mîndrie și mă tre- 
zeam eu cu vorbele astea sfirîind în creier, gemeam ca la li- 
nia erotică, icneam acolo cu fața-n pernă si-mi frecam picioa- 
rele de cearșaf cînd mi s-au deschis ochii brusc peste umbre- 
le aruncate-n tavan de niște faruri, am stat o clipă nemișcată, 
am aşteptat să treacă mașina pe stradă pe sub cele şaişpe 
etaje şi abia după aia m-am ridicat încet, m-am dus la baie, am 
făcut pişu, m-am întors biîjbîind printre pantofii de pe hol, 
m-am trîntit înapoi în pat, las’ că pînă dimineaţă nici n-o să 
mai ştii ce-ai visat, pînă dimineață mi se pot întîmpla încă 
paișpe vise pe puţin, unul mai fantastic decît altul, pînă di- 
mineață am putea să și murim marius sau să mai ascultăm 
un disc să mai fumăm o ţigară să-mi fac o cafea tare și amară 
să facem dragoste pe întuneric iar dimineaţă să sar speriată 
din pat - aoleu, am întîrziat la serviciu! da’ înainte să sar jos 
din pat, îmi pipăi cu o mînă tremurătoare steaua lipită cu 
sînge de ceafă, ok, e tot aici, arunc o privire încețoşată ceasu- 
lui - ohoo, e doar cinci dimineaţa, am timp să mă mai învîrt 
prin pat, să răsucesc visul pe toate părțile, mă ridic abia pes- 
te o juma’ de oră şi înainte de a porni victorioasă spre firmă 
beau restul rece de cafea rămas de aseară şi-mi trag blugii pe 
mine şi cămașa în carouri roșii și o oră de-acum înainte mă 
tot învârt între bănuieli și presupuneri și cînd ajunge tram- 
vaiul la intersecţia cu Dristor începe să mă doară și stomacul 


în felul ăla ciudat și nedeslușit încă de nici un medic, încep 
maţele să-mi sfîriie acolo parcă sfîrtecate - poate c-ar vrea 
să-mi vorbească sau poate are necazuri sau prin cine ştie ce 
minune poate chiar îmi simte lipsa sau i s-a făcut dor de mi- 
ne, prin absurd zic, pentru că e foarte clar deja: am ajuns ine- 
vitabil și pe Calea Călăraşilor unde aruncăm o privire scurtă 
sau nedumerită bisericii de pe asfalt și facem schimb cu 
tramvaiul pînă la firmă, e foarte clar deja: atunci cînd iubitul 
nu poate să-ți vorbească sau cînd pur și simplu nu are voie 
sau cînd niște împrejurări nedrepte îl împiedică - atunci e 
cazul să te uiţi cu atenţie în jur, fiindcă străzile şi copacii şi 
clădirile o să-ți vorbească ele toate în locul lui, o să-ți facă 
vreun semn într-o limbă ascunsă de îngeri şi prin ea o să 
vezi ca printr-un evantai de cărți de ghicit ca printr-o oglin- 
dă și după aia o să vină şi vremea cînd o să stăm față-n față şi 
atunci o să ştim totul pe toate părțile din toate părțile mă 
ploua și curgeau cartofii prăjiți în urma mea nu ca acuma 
cînd cunoaștem doar în parte fragmente de adevăr aşa cum 
ne-am cunoscut și noi de altfel marius iubitule 

de ce? 

de pula să mă treci strada 

să sară-n aer toate ştiinţele din lume, să explodeze pur şi 
simplu lingvistica, matematica, literatura şi mai ales ghiceala 
în cărți sau în alte semne rătăcite din greşeală pe străzi - nu- 
ma’ dragostea noastră să nu cadă, să rămînă ţeapănă să în- 
cremenească aiurea-n tramvai și să se împlinească atunci şi 
ultimul cerc de vrajă maaarius să vezi că alternativă de-ade- 
văratelea nu mai există să socotești atunci că efectiv te surpi 
fără ființa lui ființa ta ființa mea absenţa asta să te despice-n 
două să mă rupă-n figuri geometrice pricepi tu Marius cum 
ar fi să te plimbi pe stradă aşa ciuntit și spart în două şi oa- 
menii să se uite la tine ca la o jumătate de om călare pe o ju- 
mătate de iepure şchiop care toate le suferă toate le crede și 
le nădăjduieşte și le rabdă îndelung și este binevoitor și nu 
pizmuieste nu se laudă nu se trufeste nu se poartă cu necu- 
viință nu se aprinde de mînie nu gîndeşte strîmb şi se bucură 
de adevăr 

fiindcă şi să ai darul profeţiei şi tainele toate să le cunoşti 
şi să ai atîta credinţă cît să scoţi munţii din rădăcina lor fără 
dragoste, ce-ai să fii? 

nimic - gata, m-a uitat, acuma chiar că și-a găsit liniştea şi 
iubita și echilibrul, nu mai trăim paralel, nu mai comunicăm 
în nici un fel, nici pe pămînt nici pe sub pămînt, s-au termi- 
nat şi visele cu el şi durerile de burtă transportatoare de me- 
saje intrinseci, nu mai simt cordonul ombilical - firul subțire 
de sînge care se presupune că ne leagă, numai nădejdea, cre- 
dința şi dragostea mi-au rămas numai numele lui 

mais certo que futuro 

marți 


tura de dimineață 

aia cu ochi cîrpiţi încă de somn știrb somn ciuntit de două 
ore jumate care te face să nimereșşti greu staţia de troleu sau 
să-ți împleticești picioarele aiurea mai ceva decît un zombi 
mă împiedic în tocurile astea subțiri de la pantofi, cred că 
urc regulamentar în tramvai şi cînd colo îmi nimereşte genun- 
chiul pe lîngă ușa îngustă pliată ca un evantai înaintea mea, 
îmi izbesc din greșeală și capul de tabla asta îngălbenită a 
tramvaiului pînă mîine o să-mi crească o pată vinătă pe 
picior, iubitule, pupă-mă să-mi treacă da' înainte de asta bu- 
nă dimineața! eu sînt Andreea, pentru prieteni şi cunoscă- 
tori - Andros, spune-mi mai bine cu ce ocazie ai aterizat la 
noi aşa cu noaptea-n cap? chiar crezi că te pot ajuta cu ceva? 
nici eu nu cred. da' putem să ne prefacem un pic iubitule sîn- 
tem într-o realitate virtuală oricum, aici se poate întîmpla 
orice, adică totul, adică mai nimic, toate fetele de-aici sînt 
niște curve la fel ca şi alea de dincolo, numai că ele nici mă- 
car n-o bănuiesc, în timp ce noi auzim replica asta din zece-n 
cinșpe minute, așa am aflat, altfel muream dracului în igno- 
ranţă şi noi, la-nceput ce-i drept eram fete bune şi finuțe da’ 
liniile astea erotice ne-au stricat de tot, nu ne-a mai rămas 
de-atunci moștenire decît un singur punct sensibil, minuscul 
sau aproape invizibil, adică ne crizăm toate la un moment 
dat din cauza vreunui principiu, aşa să știi, Claudia, de exem- 
plu, se crizează cînd o face cîte unu' proastă, imediat sare cu 
un răspuns usturător de genul - sugi pula, boule, io sînt stu- 
dentă în anul IV la Drept, pentru şcoală vin aici şi mi se fute 
creierii cu idioţi ca tine! Și după ce-l înjură așa pînă-l face să 
cedeze nervos, se întoarce la integramele descompletate pe 

care le ține deasupra cărților de drept internaţional și din 
cînd în cînd ne mai întreabă - cum se zice la corect din patru 
litere? O iartă fetele, se abţin şi nu fac mişto de ea, fiindcă lo- 
cuieşte cu bunicii ei care au și crescut-o şi tot cu ajutorul lor 
își plăteşte acum facultatea în timp ce pe Diana o doare fix în 
cur, ea se crizează numai atunci cînd o bagă cineva în pizda 
mă-sii, Mona se crizează cînd se ia cineva de Bug Mafia, e 
moartă după formaţia asta, nu cumva să îndrăzneşti să-i spui 
că nu-ți place, fiindcă te rade de pe fața pămîntului în cîteva 
clipe, Vera se crizează cînd sună cîte unu’ şi-i trînteşte telefo- 
nu' în nas după cîteva secunde, Ela se crizează cînd ajunge la 
firmă dimineața și constată că niciuna din tura de noapte n-a 
măturat mocheta și toate fetele se crizează în cor atunci cînd 
sună cîte unv’ și le face curve „Curvă-i mă-ta, boule, cu tine 
împreună fiindcă te-a făcut așa de idiot să suni aici şi să-ţi 
freci pula cu telefonu’ în loc s-o fuți pe nevastă-ta! janghi- 
nosu' dreacu', te-o fi dat femeia afară din casă fiindcă nu ţi se 
mai scoală, hai sictir, pula bleaga!” și după ce ne ofticăm şi ne 
răcorim așa cîteva minute bune, tot noi ne agităm uneori ore 
întregi să demonstrăm cîte unuia că nu-i adevărat, nu sîntem 
curve, noi vorbim doar, folosim cuvinte într-o slujbă ca ori- 
care alta, una chiar elegantă, dacă stai să te gîndesti că nu ne 
murdărim trupul ca fraierele alea de pe Mătăsari și după aia 
ne avîntăm și ne încîlcim în tot felu' de discursuri complicate 
şi interminabile despre cît de inteligentă tre' să fie o curvă 
sau cîtă șmecherie îţi trebuie sau n-ar fi mai normal să oco- 
lim pur şi simplu subiectul ăsta, mă întreb şi tot eu îmi răs- 
pund - cel mai tare mă crizez atunci cînd își imaginează ci- 
neva că mint, că nu-i adevărat, nu te cheamă Andreea, n-ai 
ochi căprui, n-ai părul scurt şi șaten, minţii toate la greu și 
vă doare-n cur de labagiii care sună aici și îşi pun sufletu' pe 
tavă în fața voastră în realitate răspundețţi la plezneală, o fa- 
ceți și voi pentru bani ca alea de pe stradă - băi, nu mai vorbi 
așa, mie chiar îmi place ce se-ntîmplă aici şi dacă într-o bună 
seară sună un tip ca să-mi spună că-l cheamă Andrei sau că e 
actor la Bulandra, c-a jucat în Patul lui Procust şi-n Scandal la 
Palermo şi c-o să-mi lase în Pitar Moş o invitaţie la Caligula - 
eu de-adevăratelea mă duc si-ntreb la poartă trei zile la rînd 
de invitaţia aia, poate c-o fi lasat-o în a patra zi, n-o să ştim 
niciodată da’ dacă mă sună trei puştani care fac bairam în 


sufragerie, beau gin tonic și ascultă Sex Pistols şi se tot cear- 
tă de la nu ştiu ce cursuri din liceul de muzică - în prima fază 
poate că nu-mi vine să cred da' în a doua fază tot îl rog pe 
unul dintre ei să zicem Șerban să-mi cînte la vioară o piesă chi- 
nezească din Mendelssohn și așa de bizar se aude la telefon 
vioara încît mă scurg instantaneu acolo lîngă receptor, profa 
lui de ansamblu cică ar fi din Cluj, ne conversăm după aia 
aproape o oră despre muzici fine şi ardeleni ascunși - ei, na! 
ar pufni Marius dac-ar auzi una ca asta și dacă îți cînta din 
Paganini imediat te întîlneai cu el, nu?! şi ar fi răzbătut în 
vocea lui un fel de ciudă geloasă şi atunci i-aș fi suris eu îna- 
poi - eeeh, n-a ajuns încă la Paganini că l-am întrebat, ce crezi? 
şi apoi numa' o ceartă din aia zdravănă ar fi putut să urmeze, 
mai ales că în duminica aia de-adevăratelea m-am dus la 
Ateneu să-l ascult pe Șerban, ştii tu, concertele alea educati- 
ve de la 11 dimineaţa, i-am găsit numele trecut pe afiș și 
l-am salutat așa din priviri de departe din gînd fiindcă era 
prea multă lume pe-acolo şi mi-a fost rușine să mă dau de 
gol care vă să zică fă bine și nu mai vorbi aşa, mie îmi place 
să lucrez aici, chiar dacă Marius ar putea să sară cu o replică 
de genu” tu nu te implici Andros, tu pui botu’! 

tot un drac, îmi pare fantastic ce se-ntîmplă aici și 
de-a-devăratelea 

făăă, ce texte expirate! ce vrăjeală ai pa tineee! 

asta nu mai e vrăjeală iubitule, îmi vine să-i răcnesc în re- 
ceptor, cea mai simplă minciună e adevărul însuși, adevărul 
în pielea goală, da' o las baltă, nu mai îndrăznesc să fac nici 
un pas nu mai îndrăznesc să scot nici un cuvînt cînd îmi 
amintesc cum povestea Crina despre iubiţelul ei săracu' și 
despre cum s-a rugat el de ea pînă să-i sugă pula, da' de ce 
dracu' să-i spună Crina că nu ştie şi că n-a mai făcut-o pînă 
acum și că nu e pregătită bulangioaica de ce naiba să bage la 
înaintare „vrăjeli din astea”? ca să rămîn eu singură să-mi 
amintesc toată noaptea că o, doamne doar şi eu am folosit 
aceleași cuvinte cu Marius cînd am încercat să exprim o sim- 
plă reacție speriată care la Crina nu era decît un efect futu-i! 
da' dacă bărbații ştiu deja că e vorba despre vrăjeli, da' dacă 
o să obosească la un moment dat să facă diferenţa între re- 
acţii şi efecte, da’ dacă nici măcar n-o să-i mai intereseze ce 
spui tu acolo şi n-o să aştepte decît futaiul de la capătul tune- 

lului...? cum să mă creadă Marius pe mine? și cum s-o întreb 
pe Crina dacă are idee ce gîndesc bărbaţii pe tema asta și cum 
să nu-mi fie ruşine să-l întreb pe Marius dacă m-o fi crezut 
sau nu în noaptea aia? mai bine te faci că plouă și laşi lucru- 
rile aşa cum au picat în cap în pat în sac - avea dreptate tata, 
şi să vrei să le spui un adevăr oarecare - uneori ăștia chiar 
nu te lasă, avea dreptate și tipu' ăla cu care am vorbit maxim 
cinşpe minute, sclipitoare conversaţie, usturătoare replici şi 
starea aia de graţie cînd joci tenis cu idei şi cuvinte picate la 
fix nici în dreapta nici în stînga ci la marele fix am picat prea 
repede în capcană, m-a luat cu lasă că ești şi tu ca toate 
celelalte, vorbeşti așa fiindcă ești plătită pentru asta, poate 
am chef să discut acum cu o femeie adevărată, nu cu o voce, 
ori asta e imposibil, voi şi cînd spuneţi că veniţi de fapt nu 
veniți la întîlniri aşa că totu’ e apă de ploaie, 

praf în ochii proștilor, mi-e silă- greşești, hai să ne 
întîlnim să vezi şi tu că se poate, ok, să ne-ntîlnim deci, la 
McDonalds la Unirii pe la zece seara, după ce ies şi eu din 
tură, bine? numai că am întîrziat, ca de obicei, trebuia să mă 
uit după un cielo gri metalizat, cînd l-am reperat eu, el toc- 
mai dădea în marșarier ca să iasă din parcare, am alergat un 
pic şi-am ridicat mîna să-i fac semn și taman atunci, drăcia 
dracului, m-am împiedicat și am aterizat în genunchi, am 
rămas cîteva clipe înfiptă în cimentul cald şi nu mi-a venit să 
cred futu-i! mi-am găurit și pantalonii în cădere și tot degea- 
ba, ăsta n-o să mai sune, n-o să mai sune nici măcar să mă în- 
jure sau să mă facă nesimțţita dracului, n-o să am cum să-i 
spun că eu am fost acolo totuși, m-a învăluit de-a dreptul po- 
etic fumul din țeava de eșapament, ok Andreea, hai acasă că 
s-a făcut tîrziu, mi-am scuturat praful de pe genunchi, m-am 
uitat înc-o dată înapoi, să fiu sigură că nu m-a văzut prin 
oglinda retrovizoare doamne fereşte, apoi m-am cărat ener- 
vată, acasă am băut două înghiţituri bune de ţuică înainte să 
mă dezbrac, am tras cu sete din sticlă, cutia viorii era des- 
chisă, aşa că am apucat vioara de gît și am început să cînt 
aiurea da' nici asta n-a durat prea mult, după vreo cinci mi- 
nute dracu' ştie de ce, poate apăsasem prea tare arcușul pe 
corzi, s-a rupt coarda mi, m-a și plesnit peste față, mi-a tras 
un bobîrnac, așa, la mişto, peste sprîncene cu bumbul ăla 
metalic, am aruncat vioara pe pat, am mai tras o dușcă, hait, 


începe imediat Rondul de noapte, nici nu mai știu cum îl 
cheamă pe tipul ăla, nici nu mai ştiu dacă în seara aia ştiam, 
la toate alea paişpe mii de voci care-mi fulgeră în cap şi pro- 
babil tot atîtea chipuri nici unul concret, nici unul limpede, 
construite toate figuri geometrice în devenire - deh, am 1,85, 
ochi căprui și părul tuns scurt, ca la pîrnaie, restul ţi-l imagi- 
nezi tu, că doar nu te doare mintea - nu mă doare mintea și 
mă recomand politicos cu amintirea răcnetului de cocoș tri- 
dimensional între coaste foarte recent parcă acum cîteva cli- 
pe ar fi cîntat a treia oară iar noi deja ne-am lepădat omul în 
țărînă și luăm altul la rînd, o mulțime de voci o miime de 
apeluri o grămadă de minute - operăm și aici cu mulțimi, în 
definitiv, mulţimea A s-a lăsat inclusă în mulţimea B alături 
de care se lățeşte mulțimea C - rămasă vidă şi gravidă şi le- 
pădată de prieteni în conformitate cu normele sau legile uni- 
versului nostru geometric şi ce bine că la sfîrşit ăla închide, 
ăsta sună acum pentru prima oară la această linie eroootică 
iubiiitule unde organismul o ia bine mersi înaintea ta şi îţi 
trădează dezordinea amoroasă din care sar fetele pe tine și 
orice gest nervos e interpretat ca atare - eşti nefe, dragă, sau 
ce mă-ta ai?! și din toate astea tu poți să tragi liniștit conclu- 
zia că ne-a rămas totuşi o brumă de sensibilitate-n pizdă, cum 
zicea Nicole zilele trecute, da' cu toată sensibilitatea asta să 
ştii că nici una din noi nu se compară cu Cătălina atunci cînd 
intră în birouri trîntind ușile, cu agenda aia neagră și groasă 
într-o mînă şi cu telefonul mobil în cealaltă, e nervoasă rău - 
da' rău, nu glumă, băga-mi-aș picioarele că iar m-au luat ăia 
de jos la întrebări că de ce n-aţi făcut curăţenie după tura de 
noapte! Păi ce pula mea să vă mai zic, ce să vă mai fac? Vă iau 
din salariu, vă penalizez la bani, să mor io dacă nu - poate 
aşa să vă realizați şi voi că nu tră-im-în-tr-o-co-ci-nă-de-porci! 
Păi e posibilă una ca asta? Să mă oprească domnu' Oprea pe 
scări să mă ia la mişto că păstoresc o turmă de curve? E po- 
sibil?!” Noi lăsăm capul în jos, rușinate, nu, nu e posibil şi du- 
pă ce răcneşte așa vreo cinşpe minute şi se răcoreşte, ne sim- 
tim datoare să-i abatem gîndurile spre zări mai senine - „Oai, 
Cătălina, ţi-ai luat Mitsubishi Trium?!” 

„Păi sînt o doamnă, ce pula mea! și luna viitoare mi-a pro- 
mis al meu maşină că vorba aia...” „eşti o doamnă, ce pula ta!” 
îi completăm în gînd sintagma care a intrat deja în imagina- 

rul nostru colectiv, cu voce tare nu comentează nimeni, o ad- 
mirăm toate așa pe tăcute, o ascultăm cu gura căscată cînd 
ne povestește despre afacerile prietenului ei, despre mafioți, 
bani spălaţi sau nopți în care se adună toată gaşca lui în 
Pantelimon, îşi cumpără seminţe şi cola şi se uită la filme 
porno, fiecare cu gagica-n poală, i se mai scoală la cîte unv’, 
își ia femeia de mînă şi se repede în camera alăturată, în glu- 
mele și miștocăreala celorlalţi şi se întorc în zece minute, ea - 
cu părul zburlit, el - încheindu-se la sliț „și fată!” povesteşte 
Cătălina mai departe pentru toate de fapt, nu pentru una sin- 
gură „tîmpita aia se încruntă imediat şi dă așa cu nasul în jur 
ca un cîine de vînătoare şi face bă! aici miroase a căcat sau mi 
se pare mie? şi el o plesneşte peste cap fă! proasto, te-am 
futut în cur, du-te şi spală-te! băi, e posibil aşa ceva? m-am 
pişat pe mine de rîs, nu alta...” Fetele se împrăștie şi ele pe jos 
de rîs cînd aud povestea și mă trezesc eu să întreb dintr-un 
colţ - da’ ce film aţi văzut în seara aia? 

Izbucnesc fetele și mai tare în rîs - rîd pînă le dau lacrimi- 
le, un cor de hohote stridente, pe diferite voci, ce glumă bu- 
nă! iar n-ai priceput nimic bă Andreea! vezi că sună telefo- 
nu”, fute-l tu pe ăla pînă ne revenim noi... Eu îl fut, ele își re- 
vin încet-încet şi își doresc în secret să ajungă ca și Cătălina, 
poate nu azi, poate nu mîine, da’ într-o bună zi, cine știe, 
poate le scoate cineva în cale un tip cu bani care să le aștepte 
şi pe ele seara la zece cu maşina în fața firmei, cînd ies din 
tură, pînă atunci n-avem decît s-o ascultăm cu atenție, să-i 
folosim expresiile sau să învăţăm să sugem pula cu folos — 
auzi Cătălina, da’ ai aflat de ultima bombă? cică și-a găsit şi 
Andreea un gagic, îţi vine să crezi? rîde Corina în continuare, 
îi fac un semn că adică să se ducă-n mă-sa cu răutatea asta că 
deja exagerează! 

„Şi...? Ceva băgău-băgău?” o întrerupe Cătălina din ușă, cu 
ochi jucăuși 

„Ohoho, băgau la greu!” 

„Bravo, Andreea, mai înveţi și tu ceva de la noi, că-n rest...” 
îmi face apoi cu ochiul să n-o iau în serios, a glumit şi ea pu- 
țin, după ce pleacă, o vreme mai plutește în cameră parfumul 
ei de femeie de succes, se destinde atmosfera iar fetele vor 
să capteze cumva starea asta de graţie, privilegiul de a fi în 
preajma ei sau norocul de a fi venit ea în inspecție tocmai pe 


tura noastră, aşa că una din noi merge să cumpere bere de la 
chioşcul din faţa blocului, să sărbătorim! 

să bem pentru Andreea care a executat saltul, nu neapărat 
mortal, de la fetele de dincolo la fetele d-aici, mai ţineţi min- 
te ședința aia cînd ne-a anunţat că vrea şi ea să încerce la li- 
nia erotică? să-mi bag picioarele şi ea nici măcar nu ştia să 
zică pulă fără să roşească băi, ne-am pișat pe noi de rîs atunci, 
o mai ţineţi minte pe asta mică cum şi-a scăpat cărțile pe jos 
şi a vărsat paharu' de cola cînd a pus-o Cătălina să zică pulă? 
băăăi! da' fază ca aia din prima ei zi de muncă n-am mai po- 
menit aici de cînd sînt, să mor io, ia zi Andreea, cum a fost cu 
Dragoş ăla? ăăh? ţi-a zis pe față că-i un porc, nu? şi te-a rugat 
să-ți scoţi naibii ciorapii ăia că-l încurcă pînă se întoarce el 
ea cică să fie dezbrăcată, fată, şi unde n-o văd pe Andreea că 
înţepeneşte instantaneu pe scaun, își îndreaptă spatele repe- 
de ca la şcoală şi cască ochii fraaate și se întinde spre pantofi, 
își descalță dreptul şi îşi mișcă degetele strînse sau 
amorțite - mă uit io la ea ca la felu’ paispe, ce faci, trăi-ţi-ar?!? 
o măsor de sus pînă jos și ea începe să se fisticească ca vaca 
„păi zicea să-mi scot ciorapii, se întoarce imediat, adică...” — 
făăă, fraiera pămîntului, îi zic, cînd îți spune ăla suge-mi pula 
tu nu i-o sugi pă buneee! îi spui doar că i-o sugi, fată, e o di- 
ferență ce pula mea! nu te dezbraci cînd zice ăla să te dez- 
braci că oricum aici nu te vede nici dracu' 

da... ştiam! nu tre’ să răcneșşti la mine în halul ăsta și nici 
să te holbezi așa?! m-a tulburat un pic, ce mare scofală? se 
mai întîmplă... 

îmi aprind repede o ţigară şi ies dracului pe hol să nu mai 
văd pe nimeni să-mi bag picioarele că avea o voce aşa de fai- 
nă și adîncă, pe numele ei adevărat sau fals Dragoș, tre’ să fi 
avut peste 27 de ani, am povestit la început despre radio și 
tv şi inevitabil am ajuns şi la Exarhu, care-mi plăcea de nu- 
ma' pe vremea aia, le înnebunisem pe toate cu Rondul de noap- 
te - bine-nţeles, toate caprele se îndrăgostesc de Răzvan Exarhu, 
da' la Octavian Paler nu va uitaţi nici una, fir-ar! acuma eu 
eram un porc bine? scoate-ţi rogu-te dresul ăsta negru că mă 
încurcă şi pînă mă întorc eu tu să fii gata dezbrăcată și-n pat! 
futu-i! era un simplu dialog la telefon şi eu înghețasem ca 
idioata, nu mai ştiu de unde naiba impresia că parcă ar fi pu- 
tut să mă și pocnească dacă nu mă dezbrac imediat, izbuc- 


117 


118 


nește Iulia în hohote şi pe lîngă ea și celelalte fete, îi închid 
nenorocitului telefonu' de nervi da' revine după vreo zece 
minute şi nimerește la Iulia care mă dă de gol cu gesturile 
alea idioate, e de-a dreptul încîntată cînd îmi întinde recep- 
toru’ ce scumpiiic, vrea să-și ia rămas bun de la tine, se ca- 
ră-n Italia mîine dimineaţă - cară-te învîrtindu-te, iubitu' 
dracului, murmur înciudată 

lubitooo, păi se poate să te prezinţi la erotice cu aseme- 
nea neliniști metafizice!? izbucnește Dragoș într-un hohot de 
rîs absolut molipsitor și senin - şi eu care te credeam deja în 
pat dezbrăcată gata și cu fermoaru' tras 

Eeei, nici chiar așa... mă bîlbîi catastrofal cîteva minute da’ 
îmi revin pînă la urmă şi mă enervez cum se cuvine - nici 
chiar așa!! răcnesc enervată și nu mai rîdeţi ca broaştele la 
barieră că i se poate întîmpla oricui, ce naiba... 

Da' să nu intri în panică, Andreea, ok? că după aia n-o să 
mi se mai scoale şi nici ţie n-o să-ți convină 

vai de mine... și cînd spuneai că pleci? şterge-o-n pizda 
mă-tii şi fă-ți bagajele odată 

iubito, te-ai enervat?! plec mîine dimineaţă, mă gîndeam 
că poate ai chef să mă conduci la aeroport? poate apucăm 
una’ mică înainte de decolare? rîde ca bov’, îl doare fix în cur 
de nervii mei și ruşinea din faţa fetelor 

îhî, negreşit apucăm și una mare dacă ne străduim un pic, 
haidi pa! îi mai închid o dată receptoru' în nas și le transmit 
fetelor că nu mai sînt în birou pentru el, ies pe balcon să fu- 
mez o țigară, două, trei, să număr un trecător, doi, trei care 
măcar nu hohotesc aşa la fiecare cuvînt dinăuntru - băi 
Andreea, hai să ne trăieşti că demult n-am mai rîs ca la şe- 
dința aia cînd te-a pus Cătălina să zici pulă şi ţie ți s-au îm- 
prăştiat cărțile pe jos - coțofenele dracului, hai sictir! parcă 
voi n-aţi venit de atîtea ori cu sticla de votcă în poşetă la în- 
ceput pînă să vă iasă toate alea 

băăăi, da’ pe Crina o mai ţineţi minte!? mai știți cînd s-a 
făcut muci de beată ce era şi tot o făcea pe Cătălina la telefon 
şi răcnea ca din gură de şarpe „sînt o pulă ce doamna mea!” 
hai că nici faza asta n-a fost rea, m-am împrăștiat de rîs în 
seara aia, să mor dacă nu... 

gata! linișteee! ia nu vă mai rîdeți acolo ca focile proaste - 
sare şi Cătălina în apărarea mea, lăsați fata să-ncerce, ce pula 


mea, două săptămîni de probă şi dacă nu se descurcă - să 
mor io dacă nu vin cu reportofonu' s-o înregistrez pe Andreea 
cum îi fute pe ăia - stai și vezi-ți mai bine de cărțile tale bă 
Andreea vezi-ți mai bine de şcoală pe cuvîntu' meu ţi-o spun 
aşa ca-ntre femei, ca-ntre prietene, meseria asta nu-i de na- 
su' tău, îți trebuie talent şi dăruire aici, nu glumă, ai văzut şi 
tu cîte tipe au trecut pe-aici și cît de puţin au rezistat în stre- 
su' ăsta, apropo tu de cîte ori te-ai futut pînă acum? 

ăăă... la început a fost cuvîntul şi-apoi o limbă străină în plus 
nu strică nimănui, orice se poate învăța - mi-am dat eu cu 
părerea şi după aia mi-am amintit că în contexte ca astea se 
necesită un răspuns evaziv și convingător totodată așa că hai 
sictir! nu înțeleg ce drac de legătură există între liniile ero- 
tice şi futaiurile mele?! da’ în săptămîna aia chiar că au făcut 
rost de un reportofon și m-au înregistrat pe la spate și au rîs 
apoi încă o săptămînă pe tema asta, a ajuns caseta pînă la şe- 
fii cei mari, nici n-am mai vorbit cu ele, nici nu le-am salutat 
cîteva zile de nervi, da’ unora li s-a părut că sună și răsună 
vocea mea aşa de sexy şi gutural încît m-au chemat pe urmă 
să fac și înregistrări - vezi bă Andreea, te-ai supărat ca 
proasta şi cînd colo noi ţi-am făcut un bine! cîştigi un ban în 
plus, înregistrezi şi tu povești din alea de cîteva minute, mai 
hard sau mai soft, mai cu pulă sau mai cu penis, în funcție de 
categoria de receptori și segmentele de public vizate, mai tîr- 
ziu am ajuns să scriu singură scriptele pentru fetele care fă- 
ceau înregistrări, pentru că nimeni nu putea descrie mai bi- 
ne ca mine scenete scurte cu administratorul din lift care-o 
prinde pe Maria, actrița blondă de la saișpe, și blochează lif- 
tul între etaje ca s-o fută ca un nebun trei ore nu înainte de 
a-şi da jos ochelarii iubiiitule, ce penis viril aaai! aaah, da, mai 
adînc, penetrează-mă, aşa, lasă butoanele în pace, iubeşte-mă 
şi posedă-mă chiar aici în lift! acum! nu mai pot aștepta - 
Andreea, te felicit pentru acest debut anormal în literatura 
românească suburbană! 

Aleeex... 

care literatură, între noi fie vorba, va deveni în curînd ab- 
solut urbană orişicît tu poţi să te consideri debutată gata cum 
bine intenționat te sfătuia şi Bogdan într-o scrisoare la care 
n-ai mai răspuns niciodată tu ai făcut vreodată dragoste cu 

un nor, Andreea? atunci rămii abstinentă, fă literatură și mai 
ales citește. Alex, această cîrtiță a norilor, la fel 

deci bună dimineaţa iubitule și bine-ai venit la această li- 
nie atît de dreaptă şi de erotică mînca-ţi-aș pe mine mă chea- 
mă Andreea, pentru prieteni și cunoscători - Andros, da’ tu 
cu ce ocazie ai aterizat pe firu’ meu? nu cumva îţi imaginezi 
c-o să ne futem!? la șase și zece dimineața? aşa pe stomacu' 
gol? fără cafea, fără o țigară de întîmpinare? ohoho, visezi cu 
ochii deschişi!” 

Iubitul nu răspunde, își închipuie deocamdată c-aș fi un 
robot sau o voce înregistrată și cînd colo eu deschid bine 
mersi geamul, îmi sprijin coatele de pervazul ferestrei, îmi fi- 
xez receptorul între umăr şi obraz și apoi încep să-mi sorb 
cafeaua tacticos din cană „iubitule, întîi bem o cafea împre- 
ună şi apoi ne futem cum vrei tu, bine?” şi cu privirile lipite 
de strada pustie îmi pică deodată o fisă „iubitule! tu ai ob- 
servat că parc-ar fi mai puţine mașini albastre în orașul ăsta? 
plouă foarte frumos, trotuarele toate sclipesc sfîșietor dar 
sînt prea puţine maşini albastre! bine că măcar nu ducem 
lipsă de mașini roşii, să ştii că atunci cînd trece o mașină ro- 
şie prin dreapta ta înseamnă că i-e foarte dor de tine, așa se 
zice... în maşinile roșii se ascunde dorul lui sau al ei - acolo-i 
place, cred că-l atrag picăturile umede de pe capotă, de după 
ploaie, numai că mie între timp mi-au amorțit coatele pe 
pervazul ăsta, o să intru înăuntru pînă la urmă, da’ tipul ăla 
ce-o fi căutînd la şase dimineața pe stradă? de unde se în- 
toarce? i-e frică oricum, se gîndeste și el că nu prea e sănătos 
să circuli pe stradă așa de devreme în București, fii atent, 
acuma întoarce capul în spate să vadă dacă nu cumva e ur- 
mărit, nu cumva să-l atace bug mafia de după blocurile gri, 
scriem tot mai puține scrisori și ne este tot mai frică să ieşim 
noaptea pe străzi, iubitule, ai observat? pe mine una tro- 
tuarele astea ude mă scot din minţi, eeei, şi abia acum se tre- 
zeşte lumea la viață, abia acuma se crăcăna de ziuă, cum spu- 
nea tata și iarna cînd ningea spunea că uite, ninge bărbosul 
cu amîndouă mîinile și atunci imediat îți imaginai că deasu- 
pra blocului de-adevăratelea stă un bărbos la pîndă cu pum- 
nii strînși și plini de fulgi de zăpadă şi erau alea niște vre- 
muri... de nu te-ntreba nimeni nimica, te luai și te porneai pe 
dealuri sau prin păduri aiurea ca ideile tale și tot plimbîn- 


du-te așa era imposibil să n-o nimerești la un moment dat pe 
fetița aia din satul lui, poate o colegă de clasă de care era el 
îndrăgostit în secret da’ care stătea pe-un deal cu curv’ în grîu 
umed și rece, grîu din ăla care trebuia să încolțească ime- 
diat-imediat cu fetiță cu tot şi ea stătea acolo uitată de mă-sa 
şi de Dumnezeu, ca o sculptură, pe cuvîntu' meu - se învîr- 
teau berzele pe deasupra satului și fata se uita la ele cu capu' 
pe spate, se legăna în faţă și-n spate și striga din toate pute- 
rile tu, Lisafeeetă! hai să vezi cocotiiirșii!? tu Lisafetăăă! 

n-am înţeles - n-a înțeles nici acum ce-i cu strigătele alea, 
că doar Lisafeta putea să vadă berzele şi de pe prispa casei 
ei, se vedeau din orice colț al satului aproape, da' copila aia a 
stat cu curu'n grîu ore întregi tot strigînd tu Lisafeeetă, hai 
să vezi co-cotîrșii, deh, în chip poetic locuieşte omul, cum bi- 
ne spunea cineva, mi-e tare dor de tata, să ştii, da' dacă vrei 
tu oricum ne futem iubitule! ne futem în ciuda dorului și îm- 
potriva curentului, opreşte-mă tu atunci cînd vrei să-ți sug 
pula sau ceva de genu' ăsta și eu o să mă execut imediat, bi- 
ne? altfel, ai grijă că eu pot să vorbesc nonstop pînă la trei 
după-masa cînd o să ies din tură, nu cumva să cazi în 
capcană!” 

Nu se aude nici un zgomot de la celălalt capăt al firului, mă 
uit la el, răsucit cum e pe degetul meu arătător, s-o fi stricat 
tele-fonu' ăsta, ce naiba? da’ luminiţa asta verde indică faptul 
că cineva a format totuşi numărul care-l plasează aici pe por- 
tativul meu și deci „cumva cumva tot ar trebui s-ajungem să 
comunicăm, iubitule, sîntem în secolul douăzecișiunu' ime- 
diat, secolul comunicaţiilor cu viteză maximă și noi tăcem în 
halul ăsta? păi e posibil așa ceva? vrei poate să-mi scrii o 
scrisoare? un mail? auzi, ţie de fapt îţi place cafeaua mai dul- 
ce sau mai amară?... a! serios? ca să vezi coincidenţa naibii — 
şi eu o beau tot amară și tare de tot, dac-avem și portocale 
sau grapefruit la cafea sîntem boieri! hai noroc și la mai ma- 
re iubitule, stai să-mi aprind înc-o ţigară, că după aia vreau 
să-ți spun ceva important, vreau să facem o convenție, da? 
baţi o dată cu unghia în receptor pentru da şi de două ori 
pentru nu, poate călătoreşti incognito, poate eşti în misiune 
şi nu vrei să te recunoască oarecine, se întîmplă astăzi tot fe- 
lu” de chestii, ni’ nu mai ştii ce să crezi, într-o seară ca oricare 
alta am ieșit de exemplu cu niște prietene la o bere, cu Mimi 

şi Carmen, mai precis, la o terasă şi din vorbă-n vorbă nu ştiu 
cum dracu' a început Carmen să ne povestească de bunicul ei 
bătrîn de optzeci și ceva de ani, dintr-un sat de lîngă Bistrița - 
bunicul ei avea o iapă uriașă, un cal pînă-n grindă sau poate 
nu chiar-chiar pînă-n grindă, poate mai scund, da’ așa se ve- 
dea calul de la optzeci și ceva de ani, bunicul se trezea în fie- 
care dimineaţă la cinci jumate’ ca să-şi adape calu’ și ador- 
mea pe scăunesul ăla mic cu trei sau patru picioare, mai știi 
scaunele alea mici pe care stau țăranii cînd îşi mulg vacile? 
alea strîmbe pe care se văd uneori urme de la cum a fost cio- 
plit chiar în casă, poate vara trecută. ..? oare tu ai mai apucat 
scăuneșe din alea? ei, nu contează, nu te întrista că bunicul 
oricum adormea după ce-si adapă iapa, adormea chiar pe 
scăuneş cam pînă la doișpe cînd sărea brusc în picioare fi- 
indcă ştia că acuma trebuia să-i dea calului și fîn să mănînce, 
numa” că de la o vreme - povestea Carmen - bunicu' săracul 
nu prea reuşea să se trezească la fix, dormea pînă pe la unu, 
două şi după ce se trezea începea să se certe cu bunica păi tu 
de ce nu m-ai trezit?! că ce alt dumniezău de treabă ai cînd 
toată gosopodăria o ţine noră-ta și doar ştii că nu-i voie să 
rămînă calu’ nemîncat, nu-i voie! ei și acuma mare consiliu în 
familie la Carmen că adică hai să-l menajăm un pic pe buni- 
cu’ şi să-i cumpărăm o iapă aşa mai șchioapă, mai slăbă- 
noagă, mai pe măsura lui, ca să nu-i fie chiar aşa de greu s-o 
întrețină şi ca să nu se simtă bunicu' aiurea, să nu bănuiască 
oarece aluzii la vîrsta dumisale, la neputința sau iresponsa- 
bilitatea lui - tatăl lui Carmen a început să vorbească cu bu- 
nicu' să-i cumpere cică el iapa aia... Ei bine, află că şi în ziua 
de astăzi sînt în tratative, deşi e foarte puţin probabil ca bu- 
nicu’ să-şi vîndă calul, că doar îl are de nu ştiu cîți ani, doam- 
ne iartă-mă, cum să-l vîndă sau de ce? că doar n-are nici un 
motiv să se plîngă de animal - şi se opreşte aici Carmen, mai 
trage o duşcă de bere și priveşte așa în gol, un pic gînditoare 

„mda... zice şi Mimi și îşi aprinde încă o ţigară şi mă tre- 
zesc eu să întreb dintr-un colț de masă „da' chiar așa! cît s-o 
fi făcut acuma un cal?” și imediat îmi dau seama băi, ce dra- 
cu' am!? ce naiba mi-a venit să pun tocmai întrebarea asta, 
de parcă aş fi ştiut vreodată cît costă un cal, de parcă m-ar fi 
interesat vreodată! în satul bunicilor mei nici măcar nu se 
foloseau cai, se foloseau bivoli, o fi fost de la bere sau naiba 


ştie pe unde dracu' s-o fi strecurat întrebarea în capul meu 
oricum am încercat imediat s-o maschez să nu cumva să mă 
ia fetele la mişto şi tocmai cînd scotoceam în minte după un 
alt subiect pe care să-l lansez urgent între noi - ce să vezi? ce 
crezi că-mi aud urechile?!? culmea, contrar tuturor aşteptă- 
rilor, îmi răspunde Carmen, foarte firesc „băi, habar n-am cît 
e calul, da’ bunicu' vrea să-i ceară lu' tata șaizeci de milioane. 
Că atîta știe el că face o Dacie...” și atunci de-ade-văratelea nu 
ne-am mai abținut și am izbucnit toate trei într-un hohot de 
rîs şi am rîs așa cîteva minute bune, pînă cînd a apărut chel- 
nerul la masa noastră să ne întrebe dacă mai vrem ceva, cî- 
teva persoane întorseseră capul spre noi dezaprobator și noi 
nu reușeam să ne oprim din rîs, nu mulțumim, nu mai vro- 
iam nimic, ce dracu' să mai vrei cînd auzi de bunici care cîn- 
tăresc un cal în funcţie de-o Dacie și atunci sare şi Mimi cu o 
amintire - că bunicul ei, mare şmecher în comună, era cu- 
noscut pe șapte sate împrejur fiindcă reușeşte prin cine ştie 
ce șmecherie să cumpere întotdeauna boii cei mai ieftini şi 
să-i vîndă foarte scump în fiecare joi cînd era zi de tîrg în co- 
mună și cînd se prezenta bunicu' lu’ Mimi în tîrg țanţoș ne- 
voie mare, îmbrăcat în costum popular, cu boii pe lîngă el 
sau cu vacile sau cu ce-şi punea în cap să vîndă, ei, într-o zi 
s-a întîmplat să vrea să cumpere porci și s-a tot tîrguit el cu 
unv’ de peste deal pentru trei porci, s-au înţeles și la preț 
exact așa cum vroia bunicul şi apoi s-au dus să bea o cupă de 
horincă, așa era obiceiul pe atunci - în loc să semnezi con- 
tractul de colaborare, mergeai în sat să bei cu omu', numai că 
bunicu' era cam beţivan din fire, mai ales la ocazii din astea 
cînd încheia afaceri ca lumea, ei, și omu' cu porcii la un mo- 
ment dat s-a ridicat să plece că-l aștepta nevasta, bunicu' ar 
mai fi stat că abia se adunase lumea-n cîrciumă și n-apucase 
să se laude la toată lumea, așa că urcă el porcii în căruţa pro- 
pitarului şi-l roagă frumos să-i lase porcii la casa aia verde, 
număru' 27, zis şi făcut, omul se îndepărtează cu porcii-n 
căruţă, bunicu' mai stă la poveşti cîteva ore, ajunge acasă, mai 
trage un păhăruț de horincă și cu nevasta care s-a minunat și 
ea că vai ce porci faini ai luat mă bărbate și apoi merg amîn- 
doi liniștiți la culcare și dimineaţa ce să vezi!? merge bunicu' 
să se mai uite o dată la porci, da’ în coteț numa’ doi porci și 
în capul bunicului așa o perplexitate și o uluială, că nu mai 

ştia acuma dac-o fi cumpărat într-adevăr trei porci sau poate 
numa” doi, parc-ar fi fost totuşi trei da’ băuse prea mult ca să 
poată face scandal cuiva, că nu mai știa exact ce s-a întîmplat 
de fapt, vreo trei zile n-a mai scos un cuvînt, cu bunica îi era 
rușine să vorbească, abia după vreo patru ani a îndrăznit să-i 
spună totul bunicii, că tot după vreo patru ani a şi aflat de la 
vecinu' de peste drum că sătenii plănuiseră toată farsa aia, 
se jucaseră cu el, a plătit pentru trei da' nu s-a ales decît cu 
doi porci - “mnezeii mamii voastre! păi io am crezut că sînteţi 
oameni de cuvînt, și a plecat furios şi nu i-a mai salutat prin 
sat vreo săptămînă și ceva, nu s-a supărat nimeni pe el, prea 
se dădea măreț cu tîrguielile lui şi prea era încrezut, merita o 
lecție dar! Dar, iubitule... hai să trecem la chestii mai seri- 
oase, nu? hai să nu ne mai vrăjim aşa ca prostii, de povestit 
putem să tot povestim fiecare cu prietenii lui, nu? tu ai sunat 
la o linie erotică, deci uite cum stau lucrurile p-aici: înainte de 
orice eu tre' să mă prezint politicos, tu dacă vrei îmi spui cum 
te cheamă, dacă nu - nu, eu oricum o să te întreb după aia 
dacă ești excitat şi dacă vrei să facem sex sau dacă dimpo- 
trivă, ai sunat doar aşa, la vrăjeală, de curiozitate, tu o să-mi 
zici că ai sunat din curiozitate, fiindcă ăsta e cel mai inteli- 
gent răspuns ca să nu te faci de ruşine în fața lumii întregi și 
dacă tot ai sunat vrei să auzi cum se desfășoară lucrurile aici 
şi atunci mie o să-nceapă să-mi turuie gura imediat că adică 
la o linie erotică iubitule nu există decît trei posibilități sau 
trei poziţii, respectiv eu te întreb cum anume ai vrea să fa- 
cem sex, ai vreo poziţie preferată? tu o să-mi spui că da, 
vreau să-mi sugi pula iar eu o să-mi imaginez, ca să folosesc 
aici un eufemism, o să-mi imaginez c-aș fi lîngă tine și fiind 
lîngă tine în loc să tac dracului şi să-ți sug pula pur și simplu 
eu îți explic cum că acuma îţi sug pula, îmi descriu practic de 
una singură fiecare mișcare, ceea ce sună uneori absurd, al- 
teori însă, atunci cînd tu de-adevăratelea ești excitat - vră- 
jeala ţine, să știi, e suficient să închizi ochii şi datorită sau 
din cauza vocii mele tu chiar o să-ţi dai drumul și chiar simţi 
pe pielea ta senzaţia aia de plăcere, aceeaşi pe care o ai și în- 
tr-un pat adevărat, cu o femeie adevărată sub tine, de unde 
rezultă că mare e puterea cuvîntului într-adevăr, atît de ma- 
re încît de cele mai multe ori habar n-avem, eu de exemplu 
n-aş ști s-o folosesc cu iubitul meu sau nu aș îndrăzni să-i 


vorbesc în timp ce facem dragoste sau mi s-ar părea deplasat 
şi vulgar sau mi s-ar părea că nici un cuvînt nu funcționează 
mai bine decît un gest deşi, ce ciudat, la telefon cuvintele 
funcționează, cu o condiţie ce-i drept - să te lași tu alunecat 
în starea aia de vrăjeală, un cuvînt derivat dintr-altul mai ui- 
tat el de felv’ lui, ceea ce nu e cazul tău, tu nu poți să uiţi că ai 
totuși un receptor în mînă și tocmai de aia treci la a doua po- 
sibilitate şi-mi spui că vrei să mă fuţi pe la spate şi apoi la a 
treia, cînd tu vrei să mă fuți în cur, alte poziţii eu n-am po- 
menit aici deocamdată sau n-a sunat încă nimeni să-mi ceară 
ceva încolăcit sau ceva cuibărit, cum ştii şi tu că se întîmplă 
noaptea uneori adică ea să doarmă cu fundu-n poala ta şi ție 
să ți se scoale brusc s-o pătrunzi așa ca-n vis iar ea să geamă 
încet și să mormăie, să se desprindă tiptil, să-și întoarcă fața 
somnoroasă dar zîmbitoare spre tine şi să se lipească de pe- 
rete asta presupunînd c-ar dormi ea la perete și tu la mar- 
gine şi apoi să-și scoată picioarele de sub plapumă și să le 
atîrne peste mijlocul tău și să-şi întindă mîna şi să cotrobăie 
ea între picioarele tale și să se potrivească ea în tine cum știe 
mai bine şi în cazul ăsta ea ar cădea ca un fel de dreaptă per- 
pendiculară în pula ta şi s-ar simţi chiar mişto, crede-mă, nu- 
mai că aşa ceva la telefon este imposibil, omul, ascultătorul, 
în fond, m-ar înjura instantaneu unde pizda mă-tii te crezi, 
fă? la ora de geometrie heuclidiană? 

mă scuzațţi 

în afara celor trei poziţii mai sus pomenite să ştii că aici se 
poate întîmpla orice, adică totul, adică mai nimic, eu pot să-ți 
zic uneori că de obicei nu mă fut în cur, nu vreau și nu-mi pla- 
ce sau că dimpotrivă, iubitule, îmi place la nebunie să mă fut 
în cur, e foarte excitant şi cu ocazia asta afirm şi reprezint o 
stare de lucruri neconformă prejudecăţii general răspîndite 
la români, cum că adică numai curvele se fut în cur, numai 
curvele sug pula, sau, dac-ar fi să stabilim şi mai clar rapor- 
turile dintre noi, pot să răspund înțepată - iubitule, pe mine 
nu mă doare gura să-ți spun fute-mă-n cur, că pînă una alta 
sîntem în aer, nu? și nici pe tine nu te doare mintea să urli de 
satisfacție - curva dracului, capră să stai, să ţi-o trag în cur 
pînă-ţi rup găoaza aia spurcată - găoaza ca găoaza, da’ cu 
gura cum rămîne? spurcată gaură, spurcată limbă, fişie de 
limbă, secțiune, ce-o fi, punem pe foc vocabularul limbii ro- 

mâne, iubiiitule - lungesc şi vocala, la nevoie - ce pula bună 
ai!? aah, daa, mai adînc, aşa, e bine, ah! îmi place cum se 
mulează pizda mea peste... ăăă... sau poate pe deasupra?... 
peste pula ta! şi evităm astfel şi un genitiv penibil care ar fi 
trebuit să urmeze instantaneu locuţiunii pe deasupra’, iubitu- 
le, mie să ştii că mi-a plăcut întotdeauna gramatica... ție ce 
ţi-a plăcut să înveţi la scoală?” 

Iubitul se încăpăținează să nu spună nimic, în schimb se 
aude muzică de la celălalt capăt al receptorului rainy days, 
neversay goodbye, I like Chopin... bon, hai că devenim şi ro- 
mantici, dacă o cer interesele partidului, îmi place de tine că 
eşti răbdător și nu mă înjuri cum face toți ţiganii ăia, măi 
Chopin dragă, tu chiar nu vrei să ne futem? uite, ţie îți dau 
voie să mă fuți în cur, că ești băiat finuţ, sau poate ai prefera 
să-ți sug pula? o dată, de două ori, de trei ori adjudecat! Chopin, 
te rog frumos, spune ceva! un cuvînt, o notă, o gamă în si minor. 

nimic 

acuma îi place jocul de-a necunoscutul și crede că tăcerea 
lui mă oftică sau îşi imaginează că simte în vocea mea un fel 
de iritare sau sinceritate şi acuma îi plac aberaţiile mele în 
gol „să-ți povestesc mai bine despre cavalerul meu de acum, 
iubitule? să recunosc că stau așa tolănită și nesimţită lîngă el 
pe covor cînd prea bine știu că cineva îl iubeşte mai mult de- 
cît mine şi îl mai și aşteaptă ascunsă în munți și nu mă abțin 
şi-l întreb aşa alunecos la un moment dat - de fapt tu de ce 
m-ai chemat azi la tine? şi sper să pice în capcană 

cum de ce? ca să fumăm iarba asta, nu? 

nu pică, se ține strîns de bară de covor de marginea patu- 
lui - ah, da... uitasem 

iarba asta 

nu mă calmez nicicum nu-mi bag minţile-n cap nu poves- 
tim niciodată despre noi pentru că la ce dracu' ne-ar folosi 
cuvintele, cînd gesturile curg oricum unul dintr-altul așa de 
firesc şi tăcut el face un pas, eu îl fac pe următorul, el mă îm- 
pinge uşor spre coapse și eu ştiu exact cînd vrea să i-o frec în 
palmă sau cînd vrea să-mi simtă buzele pe piele sau mă în- 
treabă dacă-mi place să mă joc cu mîna în părul lui de pe 
piept, „ăăă, da... cre' că-mi place” 

nu m-am gîndit la asta pîn-acuma, nu obișnuiesc să mă joc 
cu degetele în părul de pe piept al bărbaţilor da' dacă el sin- 


gur trage de halat să-şi descopere pieptul atunci normal, nu? 
întind și eu mîna şi încerc s-o potrivesc acolo, între coaste, s-o 
lipesc de catifea, mda, să fumăm mai bine iarba asta odată să 
ne fofilăm printre cuvinte să rîdem ca demenții cu farfuria 
de salată în față şi să încercăm după aia să lipim motivele la 
loc în clipele lor limpezi absurde înghețate clipe și descărcări 
electrice cică sexul ar fi cea mai mare forță magică între un 
bărbat și o femeie, nu îmbrăţișările animalice nu sentimenta- 
lismele fade şi idealizante nu regimul domesticit al legătu- 
rilor conjugale autorizate ci mirajul, extazul, trauma obscură 
din clipa de sex mă Chopin mă! nu intra în panică, am găsit 
ideile astea pe coperta unei cărți, mi-au plăcut şi uite că acu- 
ma mă ascund în spatele lor în rest în cercul lui de prieteni 
dă bine să recunoști că cel mai bun roman al lui Kundera e 
Incredibila ușurătate a ființei- ba mie mi-a plăcut o vreme 
Cartea risului și a uitării 

mda, dacă stau să mă gîndesc un pic, Cartea risului e mai 
mișto, da' cealaltă e mai la modă 

aha... mi-a trecut şi de Cartea rîsului după ce-am citit-o a 
doua oară, ai observat cîte feluri de lecturi ni se întîmplă în 
viața asta?! lecturi isterice, limpezitoare, lecturi cu zîmbetul 
pe buze pe gînduri călare, lecturi viscerale, înspăimîntate, 
crispate, înfrigurate, pasionate, zgribulite, năucitoare, repe- 
zite, rezistente, opace, liniștite, tîrîtoare şi arse pe piele de 
trei ori de patru ori de cinci nopți o tot visez pe soţia lui, mă 
trage de păr şi-mi transmite prin colegele ei să-l las în pace, 
nu pot decît s-o aprob și să mă tund săptămîna trecută, nu 
ştie decît să zburde fericită, într-un alt vis, mai aiurit, mai 
încîlcit şi mai confuz, sau să-mi spună că tunsă așa de scurt 
arăt şi mai copil, arăt ca o puştoaică de paişpe ani de fapt şi 
el o să simtă asta şi o să-i fie mai greu, e comic cum se cram- 
ponează amîndoi de vîrsta mea - din punct de vedere oniric, 
bine-nţeles, că realistic vorbind, problema se află într-o cu 
totul altă parte şi capcana şi viața se află în altă parte, cum 
zicea poetul, între altele, numai că ei încă nu şi-au dat seama, 
Marius s-a răstit la mine odată „cum dracu' e posibil să visezi 
ceva ce nu cunoşti și pe deasupra să mai şi crezi că visezi re- 
alul, Andreea!? că în realitate, tu proiectezi imagini deja...” 
„care realitate, Marius?! şi cum naiba să nu fie posibil să vi- 
sezi aşa ceva?” nu pricep, deşi acuma îmi amintesc că inclu- 

siv Dana crede că e grav, că ar fi mai bine să-mi notez visele 
așa, în scop terapeutic, să nu să încurc realitățile şi lumile în- 
tre ele, să nu cumva să mă pierd de tot, să rătăcesc graniţa sal- 
vatoare, mă rog, nici la pericolul ăsta nu m-am gîndit încă, 
iubitule, cum e mai corect? cum e la modă? tu ce mă sfătu- 
ieşti să fac?” 

nimic 

așa că mai iau o gură de cafea, turtesc ţigara în scrumieră 
şi-mi schimb poziţia, că deja mi-au amorțţit brațele pe perva- 
zul de lemn, mi-au crescut dungi roşii în coate aşa că mă las 
pe vine, alunec cu telefon cu tot pe covor şi îmi sprijin coas- 
tele de caloriferul cald pînă cînd îl simt prin cămașă și bluză 
şi simt cum se uită la oameni şi cum se îngrozeşte cum rîde 
cum se încruntă sau se zbate între îndoieli cum intră pe ușă 
cum doarme cum bea bere vineri seara cum se uită la priete- 
nii lui cum întinde mîna după telefon - habar n-am ce să fac 
cu toate senzațiile astea, bănuiesc că tre’ să folosească şi ele 
la ceva că altfel nici nu s-ar povesti, probabil că miros și ele a 
ceva, a orice numa' a dragoste nu, poate a obsesie, că doar 
stau așa cu genunchii la piept toată ziua şi mă leagăn pe căl- 
cîie şi mă gîndesc la el ca o vacă pînă-mi amorțesc mușchii şi 
atunci o iau de la capăt cu ochii larg închiși la plus infinit în- 
cerc să-mi amintesc iar dansul ritmul spasmele alea răcne- 
tele pătrunderile usturimea da' umezeala aia ce gust avea? 
încerc să-mi închipui ce-o fi în mintea lui la ora asta de ma- 
ximă audienţă, poate că avea dreptate Peladan cînd zicea că 
facem dragoste aşa cum facem aproape totul, adică stupid şi 
inconştient, poate că niciodată n-o să-i fie dor de mine, poate 
că nici nu-și mai amintește coapsele mele curbate sau umerii 
sau ochii el se gîndeşte din mers la toate, adică atunci cînd 
are timp, numai că e un om foarte ocupat așa că nu-i rămîne 
prea mult timp pentru gîndureală, da' asta nu dizolvă nimic 
din ce am trăit eu lîngă el, iubituleee! să nu adormi la tele- 
fon! uite c-am dat-o în confidenţe de doi lei cin'zeci, da’ atîta 
tînjesc după comuniunea aia de care scria Evola, băi, iubitu- 
le, vreau şi eu să trăiesc o experienţă sexuală transpsihologi- 
că şi transfiziologică şi vreau stări multiple şi subtile de con- 
ştiinţă sexuală şi vreau o deplasare de nivel în viața mea, ce 
dracu”!!! şi ştii de fapt care e nedumerirea mea? că dacă ar 
exista, toate astea s-ar datora cumva sau ar fi determinate de 


cealaltă persoană din cuplu, nu? şi atunci în capul lui ce se 
întîmplă - presupunînd că aş trăi sau aş trece prin toate alea? 
ar trebui să simtă și el același lucru? sau poate o fi destul şi 
suficient să simtă unul singur comuniunea aia, poate că fie- 
căruia îi vine rîndul la simţit în altă vreme, în alt timp, oa- 
recum paralel cu al tău, poate că tre' să simtă fiecare separat 
şi nu neapărat concomitent, poate că le-a trăit şi el cu 
altcineva, în altă parte, altădată, Andros, ai-belit-o-să-mă-ierți, 
într-un singur cuvînt, ar zice fetele p-aici dac-ar ști în ce în- 
curcătură m-am băgat, tu ai observat în cîte feluri poţi să-ți 
exprimi tulburările astea ontice? că la noi în gașcă, de exem- 
plu, într-o vreme se zicea shit-băga-mi-aș-pula! tot dintr-un 
foc şi tot fără să respiri între cuvinte, iubitule, tu chiar nu 
te-ai plictisit încă?! sau vrei să mă vrăjești de-adevăratelea!? 
că tăceri ca ale tale n-am mai pomenit de mult, să știi, pe mi- 
ne așa ceva m-ar putea cuceri definitiv, tu chiar vrei să te cer 
de nevastă?” da’ nu mai apuc să îngenunchez sau să-i cer mi- 
na, începe să sune telefonu' într-o veselie, s-o fi făcut ora exac- 
tă pentru prima reclamă televizată pe ziua de azi, năvălesc 
brusc pe fir alți șase sau șapte tipi, jumătate se pierd după 
primele secunde, da’ tot reușesc să pescuiesc vreo doi acolo — 
bună dimineaţa, iubitule! răcnesc cu forțe noi și proaspete fi- 
indcă îmi imaginez că măcar unu' dintre ei o să-mi vorbească 
totuși, prea sună bolnăvicios Chopin ăsta, prea melancolic şi 
plouat pentru gusturile mele învolburate - habar n-am cum 
arăţi şi nici nu tre’ să-mi zici, te văd deja, e vorba și de ima- 
ginaţie aici bine-nţeles și-n plus ai aşa o veselie-n tine! para- 
doxal e că tu nu exiști doar în imaginaţie... sau mai ştii?! ori- 
cum eu nu pot trăi ca un simplu spectator, eu tre’ să mă im- 
plic de fiecare dată, că altfel mă îmbolnăvesc, da' hai să nu 
facem psihologoree aici pe fir, cu atîta lume de față 

Narcis: Ionas, tu ești medic pe bune? mă gîndeam și io zi- 
lele trecute c-ar trebui să-mi fac o operaţie estetică, să-mi 
respect numele pînă la capăt ce mă-sa 

Ionaș: Mda, mi-aş pune şi eu o pulă mai mare... și dup-aia 
aşa de mult aş vrea să te am lîngă mine, Andreea, chiar da- 
că-s atîta de beat încît nici să te fut nu pot da’ aș vrea totuși 
să fii lîngă mine... ştii, eu cît sînt, sînt tot numa’ o problemă și 
nevastă-mea nu m-ajută cu nimic, parcă nici n-am fi împre- 
ună, io-s cu ale mele, ea cu ale ei și fiecare cu pizda mă-sii, 

Andreea! vino-ncoace, dumnezeii mă-tii! cu asistenta de gar- 
dă vorbesc acuma, nu te speria, de-o juma’ de oră trebuia să-mi 
aducă o cafea și dacă n-o înjur nici nu mă bagă în seamă, 
numa’ tu mă înţelegi mă Andreea, să-mi fut una dacă nu, așa 
aș vrea să murim împreună măcar un ceas, nu-mi ajung nici 
trei cartiere cu mintea ta da’ las’ că te prind eu odată, așa ușor, 
să nu te murdăresc, să nu te jenez şi atunci eu o să stau pe 
spate şi tu deasupra mea înaltă şi înfiptă, bine? 

Eu: Bine, lonaş, aşa să fie - surîd şi pe cuvîntu' meu cu pri- 
ma ocazie cînd o să nimeresc prin Timişoara îl caut, să mor 
io dacă nu şi încep să mă foiesc pe scaun tulburată cînd îmi 
dau seama că mi s-au umezit chiloţii m-am excitat futu-i de 
la neliniştea asta pe care numa” el știe s-o semene între ati- 
tea voci numa' pe-a lui o mai aud uneori cu inflexiunile alea 
chircite vocea aia ca o gutuie amețită de băutură, huai ce mă 
doare stomacu' acuma, ce-mi mai chiorăie maţele, cre’ că de 
la cafea şi biscuiţi mi se trage 

Ionas: Păi chiar așa, măi fată! de fiecare dată cînd te sun 
tu bei cafea sau mănînci biscuiţi și mai şi fumezi pe deasu- 
pra! Narcis tu de unde naiba ziceai că eşti? 

Narcis: Din Tîrgu-Mureş, pe lîngă Teatrul Naţional locu- 
iesc, da’ mai du-te dracului și bea-ţi cafeaua, că io n-am sunat 
aici ca să te aud pe tine, clar? Andreea! cînd îmi faci o vizită? 
că tocmai m-am întors din Germania cu patru mașini după 
mine, pot să-ţi ofer tot ce vrei tu 

Eu: Nu zău!? mă întind după sticla de plastic de lîngă pi- 
ciorul scaunului și trag o dușcă de apă minerală plină de 
nervi şi bulbuci și ai grijă că te-njur de mamă și de tot nea- 
mu” tău de prost-crescuţi dacă mai vorbeşti aşa despre Ionas! 

Narcis: Bine, uite cum facem, vin eu la București, că ori- 
cum tre' să-mi pun viza săptămîna viitoare, că mă car înapoi 
în Germania, cît vrei pentru o noapte cu mine? 

Eu: Cît ești dispus să pierzi? 

Narcis: Jumătate. Dacă ești mică de statură și slabă și ai 
sînii mari, da' nu exagerat de mari ci așa, potrivit de mari, 
atunci aș putea să pierd și mai mult 

Ionas: Şi pentru ce ai ucide mă rog frumos? 

Narcis: Pentru o cauză dreaptă, să zicem... am lucrat mai 
demult în Ministeru' de Interne, am văzut moartea cu ochii, 
nici o problemă, dacă aş avea o iubită kilăriţă și aş fi înnebu- 


nit după ea, aş ucide şi eu, cot la cot cu ea, îţi dai seama... și 
nu suport să fiu înjurat de mamă, pentru asta aş... nu, nici 
chiar aşa, n-as ucide, da' de snopit în bătaie tot l-aş snopi pe 
ăla care se ia de maică-mea 

Ionaș: Ah, evident, cînd ţi-e lumea mai dragă, iese la inter- 
val sînul matern 

sfircul care hrănește irisul ochiului, sfîrcul care botează 
unghiile de la picioare şi binecuvântează gheaţa din frigider, 
în sfîr(c)şit! sfîrcul care împunge receptorul telefonului după 
o baie aprinsă într-o apă fierbinte ca asta stau bine-mersi în- 
tinsă pe pat, cu ochii-n tavan și mîinile sub ceafă, îmi 
amorţesc braţele în cinci minute și atunci le schimb poziţia, 
mi le aşez pe burtă ca un mort, ca o moartă, ca o moarte - un 
deget o ia razna la plimbare pe burtă în jos spre un mal fru- 
mos, da' se împiedică în buric şi cade, se trezeşte cu unghia 
înecată de părul mărunt, cîrlionțat, ah, pardon, mă scuzațţi, n-am 
vrut, se întoarce, o coteşte mai la dreapta, în scobitura sau 
încheietura piciorului, nici nu-mi dau seama cînd începe un- 
ghia să se frece aproape amorțţită de fişia de piele caldă, abia 
atinge marginea chiloţilor - cum am întins degetul în clubul 
ăla după prima noapte de dragoste mare şi i-am atins frun- 
tea, cavalere, îți desenez acuma o linie erotică dreaptă și alu- 
necoasă de la rădăcina părului pînă în vîrful nasului, mi-era 
să nu fi fost cumva noaptea trecută o nălucire a minţii mele, 
da’ nu era - aluneca degetul meu încet pe fruntea lui n-avea 
nici o treabă pe linia subțire a nasului, ca acum, la granița 
dintre lumi, închizi ochii că nu mai e nimic de văzut în mo- 
mentele astea în scobitura dintre picioare în lichidul fiert vîs- 
cos întins pe cearșaf cînd propriul tău gînd ca un deget curi- 
os și umed alunecă se bagă-n tine și te cotrobăie pe dinăun- 
tru cînd te scurmă gîndul și te vrea aiurea-n tramvaie pe 
străzi în pat te vrea peste tot pînă cînd îl vrei și tu pe el, îi 
vrei mîinile minţile şi picioarele lungi grele ca o plapumă su- 
focantă irespirabilă să mă învelească să mă cuibărească să 
mă aducă-n simțţiri, să-mi bage minţile-n cap să nu uite să-mi 
lase banii pe noptieră - o mie, o sută de mii, o brumă de im- 
presie că ar putea la o adică să fie el, i-ar putea lua locul, fir-ar, 
mi-ar înlocui iubitul primordial fără să bag de seamă!?! 

măi femeie, ăăă... fată! 

că altfel nu poţi să-mi zici, nu? 

măi, pe mine mă cheamă Lucian, am 40 de ani împliniţi şi 
tu nu mai fi supărată, că găseşti altu’ în loc, ce dracu’! eşti 
domnişoară drăguță și simpatică, măi fată, io nu-s tîmpit, io-s 
om de casă și divorţat, io am nevoie de o femeie de casă! 

ah, înţeleg... 

aşa că, dacă tu vii aici la Constanţa, să faci bine şi să devii 
o femeie de casă, nu mai lucrezi acolo, gata, îţi interzic să stai 
acolo cu curvele alea, te țin eu acasă, stai cuminte și faci mîn- 
care şi calci cămășile, bine? 

ăăă... Lucian, da' eu nu știu să calc cămășile... 

păi câți ani ai tu, măi fată...? 

21... 

000, tinerică și proaspătă, cum îmi place mie mai bine! ei, 
lasă că te învăţ eu să calci cămăși, bine? da’ de fapt tu ce știi 
să faci, măi fată? 

cafea 

ttt! ttt! ce generaţie depravată! că numa’ să fumați știți și 
să beţi cafea și să vă uitaţi la telenovea! da’ lasă că ajungi tu 
aici si-ți scot io toți gărgăunii din cap, da-n primu' rînd nu 
trebuie să mai lucrezi acolo, că e mare mizerie cu toate curve- 
le alea la un loc... 

Lucian, da' tu crezi c-o să ne descurcăm doar cu banii tăi? 
cam cît cîştigi tu pe lună, dacă nu te superi că întreb? 

măi fată, o să ne descurcăm noi cumva, io iau în mînă cam 
un milion patrusute 

aha... eu aici iau în mînă cam șase milioane, da’ dacă zici tu 
c-o să ne descurcăm, gata, io mă las de erotice... 

sase milioane!? măi fată, atunci... ei... dacă tot te-ai obișnu- 
it acolo poţi să mai lucrezi, da’ nu așa mult, că te strici de cap, 
să lucrezi şi tu mai puţin, cam de patru milioane, bine? şi acu- 
ma fii atentă, dacă vii la Constanţa, tre' să vii dimineaţa, că 
după-masă poate vine nevastă-mea pe la mine 

păi Lucian! ai zis că eşti divorțat?!? ce naiba înseamnă 
asta? adică mă minţi aşa, pe față? 

măi, îs divorțat, stai liniștităăă, da' nevastă-mea nu vrea 
să-mi acorde divorţul... 

de ce?! 

pentru că am un nume deștept, de aia! nu vrea să-mi lase 
numele! 

măi să fie... şi mă rog care e numele ăla al tău? 


Moldovenescu! ăsta e! 

băi, mă laşi?!? nu mă interesează problemele tale cu ne- 
vastă-ta, da' pe mine să nu mă bagi în căcaturi din astea, că 
imediat mă enervez și nu mai vin nicăieri, ce dracu’! vrei 
s-ajung să mă păruiesc cu nevastă-ta prin Constanţa? păi fru- 
mos mi-ar sta?! 

asta este, poţi să vii dimineața?... ăăă, şi vezi că am un 
mort pe scară... 

ce ai?! 

a murit un vecin pe scară, dragă! 

bine, bine şi ce treabă am eu cu el? l-aţi lăsat acolo pe scări? 
tre’ să sar cumva peste el? 

nu, draaagă, n-ai înţeles, mortu' e la etaju' trei, da' e multă 
lume pe casa scării, e vecinii toţi ieşiţi pe-afară, dacă te întrea- 
bă cineva unde te duci, tu le spui că te duci să-l vezi pe 
Dumitru Văcaru - mortu.... 

ai, nu! ştii ceva? las-o-n pizda mă-sii de ea treabă, n-am 
chef să văd nici un mort, clar? întîi e faza cu nevastă-ta, acu- 
ma şi de vecini să mă feresc?! io-mi bag pula în toată aface- 
rea asta şi nu mai vin! 

bine-bine, hai că te aştept io la gară, da? te aştept acolo cu 
o integramă în mînă şi dacă-ţi place despre mine, mă bagi în 
seamă, dacă nu-ţi place.” ăăă... nu mă bagi în seamă, bine? 
sau treci mai departe și gata. Auzi, da’ tu chiar vrei să vii...? 

da, mă Lucian, dacă am zis că vin, atunci vin, ce naiba!? 

aoleu! cînd ne-om vedea, să vezi tu cum mă pierd, să vezi 
tu cum mă fisticesc, că io nu-s genu' ăla care abordez o fe- 
meie pe stradă, să vezi tu cum mă pierd, aoleu, io-s om de ca- 
să, măi fată, io vreau o femeie de casă... 

da, Lucian, înţeleg 

îmi trag un scaun în fața celui pe care stau, îmi întind pi- 
cioarele și scotocesc prin sac după vreo casetă, nu mai am chef 
să-i răspund, m-am plictisit şi de jocul ăsta, să-l întreb mai 
bine de nevastă-sa, să-l pun mai bine să-mi povestească des- 
pre căsnicia lui, de la nuntă pînă la copiii crescuți și plecaţi 
de-acasă, între timp îmi pun căştile pe urechi, belesc ochii pe 
pereţi, vorbește Lucian singur, n-are treabă, parcă atîta ar fi 
aşteptat, să-şi descarce sufletu', să-și dezvăluie toate alea toa- 
te mişcările i le presimt toată viaţa și toată mintea i-o storc 
din creier dacă vreau, pînă cînd nici nu mai are ce să ţiș- 

nească din el, pînă cînd tot puroiul se prelinge din tine în mi- 
ne, ca în bătrînul cu urechea piîlnie, cu poveşti scurse într-o 
ureche într-o peșteră voci sunete fosforescente umbre, în 
realitate habar n-am ce-ar putea fi în capul lui, unii se lasă 
storşi, mulși de poveste ca o vacă de lapte, cîte o noapte în- 
treagă, alții nu, alții se deșertează într-o juma’ de oră, gata, 
iubito, m-am terminat, mă duc să aduc un prosop să şterg 
sperma asta de pe jos, pa! te mai caut io! ești cea mai bună! 

bine-nţeles, cum altfel? trag aer în piept să-i zic vreo două 
de noroc da' mă răzgîndesc pe drum că doar lasă, nu-s ei sin- 
gurii care se deşertează așa fără milă, fără rușine, și noi o 
facem, cumpărăm bere şi începe fiecare să povestească des- 
pre „al ei”, disciplina și rigoarea lipsesc cu desăvîrşire din min- 
tile noastre, io vă tot spun, liniile astea erotice ne strică pe noi, 
ele rîd, nu zic nimica, sau dimpotrivă, zic - fato, aţipiseră 
toate acum trei nopţi şi io mă gîndeam băi, nu mă culc, că da- 
că adorm, nu mai fut pe nimeni, ştii tu cum răspunzi la tele- 
fon cînd eşti ameţită de somn, deci rezist ca martiru' toată 
noaptea, tot așteptînd să sune dracu' cineva, alea dormeau 
pe rupte şi nu-ți povestesc, fată! sună telefonu” pe la cinci di- 
mineața, mă uitam ca tîmpita la el și nu-mi venea să cred, 
ooo, al meu ești iubitule, zic, pe ăsta-l ţin pe fir pînă la şapte, 
să-mi bag pula dacă nu, alo, bună seara iubitule, îi şoptesc cît 
pot de suav şi-mi răspunde de dincolo o voce beton-beton, 
băi, da’ ştii ce timbru mişto avea?! şi așa, senzual, mă întrea- 
bă tipul - iubire, nu dormi?!? băi, să dau în orgasm, nu alta, 
da’ mă abțin și zic iubiiitule, cum aș putea să dorm cu tine 
alături?! - alături unde, iubire? mă întreabă ăsta, fată, şi apoi 
îmi zice cu o voce din aia dulcică foc știi ceva, dragă? du-te și 
tu la culcare că e tîrziu! Şi-mi trînteşte telefonu’ bov’ dracu- 
lui... păi nu mai sună ăsta o dată? băga-mi-aș pula-n tot nea- 
mv lui si-n poporu' lui de chinezi împuțiţi, de nu l-am înjurat 
pe idiotu' ăla vreo zece minute, n-am înjurat în viața mea, s-au 
trezit toate de la răcnetele mele, eu mi-am băgat picioarele, 
m-am culcat şi nu m-am mai trezit decît la 7 fără ceva, bulan- 
giv’ dracului, păi să-mi facă mie așa ceva după ce că l-am aş- 
teptat o noapte întreagă!? morții mă-sii că mă-nervez numa' 
cînd îmi aduc aminte de el! 

Băi, da’ pe Dan Saturnu' îl mai ţineţi minte? ştiţi c-a sunat 
zilele trecute? nu mi-a venit să cred cînd l-am auzit, să mor 


io, băăăi, Dănuţ! ce mai faci, n-ai mai sunat pe la noi de-un 
secol, lugu-lugu, vreo trei ore m-am vrăjit cu el, am crezut 
că-nnebunesc, mi-a făcut iar capu’ baniţă cu aberaţii d-ale 
lui, moțăiam așa, dormeam pe mine cu receptoru' la ureche 
şi-l întreb și io așa, la mangleală cam ce fel de femei îți mai 
plac, ce femei preferi tu mă Dănuţ că de cînd n-am mai vorbit 
se mai schimbă oamenii și gusturile, şi el - prefer orice fe- 
meie, suflet să aibă, şi-mi pică mie fisa să-l întreb: da’ femeile 
gonflabile îți plac, Dănuţ? Și după vreo două minute îl aud 
că-mi răspunde - poftim? dacă-mi plac femeile gonflabile? 
păi... depinde de caracterul lor, nu? Băi, m-am pișat pe mine 
de rîs, scot unii niște aberaţii de te doare mintea, mă, 
te-doa-re-min-tea! să-mi fut una, dacă nu 

mie-mi spui?! te pocnesc unii cu cîte-o poveste şi te căpi- 
ază ore întregi pînă cînd te trezeşti absolut din greşeală ab- 
sorbită înăuntrul lor, ca o ventuză, ca o caracatiță îţi sug sîn- 
gele poporului şi ţi se năpustesc noaptea în minte şi rad tot 
ce găsesc pe-acolo, nu-ți mai rămîne decît un vis mărunt de 
zilele trecute, visul cu fetița aia mică din povestea cu cocotir- 
şii, de data asta nu mai striga după Lisafeta să vină să-i vadă, 
striga cuvintele unei tipe care a sunat săptămîna trecută şi 
mi-a răcnit în ureche „alo! curvelor, hai pa, că fac impulsii 
degeaba! şi mai futeți-vă și voi pentru santixfacții, nu pentru 
bani!”, în sat la bunica se întîmpla acțiunea, stătea fetița în 
cur chiar pe coasta Popoasei şi răcnea aceleași cuvinte „fute- 
ți-vă pentru santixfacțţii!” se auzea în tot satul, se închinau 
babele, își făceau cruce și mă recunoșteau tîrziu: a, asta-i fata 
lu’ Grigore - într-adevăr, Andreea sînt, bună dimineaţa iubi- 
tule, bei întîi o cafea cu mine sau ne futem fără nici o intro- 
ducere? ştii c-ai sunat la o linie erotică în direct, nu? putem 
să facem sex la telefon sau putem să stăm de vorbă despre ce 
vrei tu, ce variantă preferi? 

Cum adică să facem sex la telefon? o întreabă iubitul neîn- 
țelegător 

Ooof, răsuflă Oana c-un aer plictisit, iară tre’ să-i explice 
că iubitule! a face sex la telefon înseamnă a geme și a vorbi 
eu şi a-ți freca pula tu sau celălalt tip de la capătul firului! ce 
măsa-n cur e atît de greu de priceput?! şi repetă explicaţia as- 
ta fiecărui tip, cu un fel de răbdare obosită, mă apucă dracii 
cînd aud infinitivele alea acolo, i-aș arunca o scrumieră-n cap, 

ce naiba, puţină imaginaţie băi doamnelor, băi domnişoare- 
lor, discursul ăsta erotic ar putea căpăta niște rezonanţe pe 
puţin bizare, chiar şi aşa șoptit la telefon artificial am putea să 
facem şi să desfacem anumite situaţii sau contexte - le-am 
construi mental ca pe un castel de nisip, un castel de cuvinte 
cu rădăcini pierdute undeva în zare, în simţirea celuilalt - în 
mintea lui fantasmagorică, agățată la uscat într-o iluzie de 
cui sau într-un cui de iluzie - în mintea lui mai mult sau mai 
puțin dispusă să accepte stupefiantul în cuvinte, cuvintele în 
joacă sau jocul în stupefiante sexoase evident în fine! mintea 
aia care se aruncă asupra misterului cu atîta disperare atunci 
cînd frustrările măsoară cîteva kilograme bune de structuri 
nervoase și încîlcite și atunci cînd tramvaiul nu-i mai poartă 
zîmbetul șăgalnic între roţi şi nici străzile nu mai clipesc as- 
cuțit ca niște pleoape nedormite și nici aerul nu mai lucește 
a vrajă - ce dracu’ să-ți mai povestesc, Chopin, că-n timpul 
zilei nu prea avem timp de conversații, imediat încep să sune 
oamenii de la serviciu, copiii lăsaţi nesupravegheaţi acasă sau 
bărbații lăsaţi singuri închid repede, ce-i drept, fără să vor- 
bească de cele mai multe ori apeluri scurte de cîte două-trei 
minute, habar n-ai cine se ascunde după tăcerea asta de plas- 
tic, poate să fie cine ştie ce copil care încă habar n-are ce 
înseamnă pula, alo! mă cheamă Cristi şi am optișpe ani 

aha, și cine te crede? ai făcut dragoste pînă acum, Cristi? că 
eu nu-ți dau mai mult de paișpe, după voce. 

nu, nu-mi place 

de ce? întreb şi eu ca proasta 

nu-mi place să las fetele gravide 

o, bravo! îmi place cum gîndești, hai să vorbim mai bine des- 
pre altceva, nu? cum te distrezi tu acolo în Craiova? 

ăăă... mergem la film, la teatru... 

la teatru!? şi ce spectacol ați văzut ultima oară, dacă nu-i 
un secret? 

ăăă... Titanicul! 

Titanicul?! și ţi-a plăcut? 

daaa, am şi plîns la el! 

vai, vai... habar n-ai cine se ascunde după tăcerea asta de 
plastic, noi tre' să ne facem treaba oricum, fiindcă se mai su- 
nă şi de jos, mai nimerim cîte un control, se poate uneori să 
fie chiar directorul firmei sau poate să fie doar Cătălina care 


după aia o să urce val-virtej la noi să răcnească iară „Băi! de 
cîte ori să vă atrag atenţia că nu aveți voie să vorbiţi urît!? 
voi chiar v-aţi tîmpit? v-aţi plafonizat de tot, ce pula mea? Și 
auzi, Andreea! nu mai face mişto de oamenii de pe fir, că nu 
eşti tu cea mai tare din parcare şi dacă mă enervez te şi pe- 
nalizez la salariu!” 

„Da, scuze... n-o să se mai întîmple” murmur vizibil ruși- 
nată şi mă rog cum adică vine aia să vorbeşti frumos la o li- 
nie erotică? mai e cazu' să facem aici distincţia între a vorbi 
frumos și a vorbi urît? sau cum naiba se defineşte frumosul 
vorbirii în definitiv? fiindcă fără doar și poate la Cătălina „a 
vorbi frumos” înseamnă „nu mai înjuraţi, fire-ați ale dracu’ 
de toante că mai sună și copii, pe ăștia nu tre’ să-i futeţi, le spu- 
neți povești şi uite așa vă faceți minute și bani în plus, tot io 
tre’ să vă-nvăţ o chestie simplă ca asta?!” bună, iubito, Mirel 
la telefon! adică o voce absolut rînjită, o voce de om nătîng 
„aha, si... bănuiesc că vrei să facem dragoste” 

„nu” 

„înseamnă că ai deja o prietenă cu care faci dragoste...” 

„nu” 

„ah... păi atunci poate ai simţit vreodată nevoia să faci dra- 
goste...? sau uneori, noaptea tîrziu poate că ai simţit nevoia 
să săruțţi o fată...?” 

„nu” 

„atunci te masturbezi?” 

„cu ce?” 

„cum cu ce? cu mîna!” 

„ăăă... şi ce fac cu mîna?” 

„îți freci pula atunci cînd nu ai o femeie lîngă tine, ca să i-o 
bagi ei înpizdă...” 

„ăăă...unde să i-o bag?” 

„în pizdă!” 

„ce-i aia pizdă?” 

„ei! cum să-ți explic, e un orificiu pe care-l au femeile între 
picioare” şi mă scarpin în cap încurcată - ăsta face mişto de 
mine sau chiar nu ştie? 

„ce-i ăla orificiu?” 

„O gaură!” 

„Şi cînd trebuie să-i bag pula în gaură?” 

„i-o bagi atunci cînd eşti excitat, Mirel...” 

„Şi cînd o să fiu excitat?” 

„ei, lasă, o să-ți dai tu seama...” 

„cum?” 

„O s-o simţi mai tare, mai grea...” 

„ahaa... da’ tu ai pizdă?” 

„nu, am pierdut-o, din nefericire... 

„vai, ce păcat! Da’ măcar ţiţe ai?” 

„O, da, ţiţe am, slavă domnului!” 

„hă-hă, pe astea nu le-ai pierdut, ă? le ţii în sutien, de aia 
nu le-ai pierdut...” 

„vezi că ştii, Mirel!... acuma taci un pic, că a mai venit ci- 
neva cu noi pe fir, bună dimineaţa iubitule... bună dimineața 
iubito, da' mă iau cu mîinile de cap, tot un copil am nimerit, 
Adrian, să tot aibă zece ani și deja urăște meciurile de fot- 
bal - aha, atunci ce altceva îți place?” 

„sexul” 

„olala... ştii tu ce vorbă este vorba sex, Adi, dragule?” 

„daaa, am futut-o pe una deja!” 

„vai de mine, cum ai futut-o?” 

„am dus-o acasă, s-a dezbrăcat în pizda goală... ăăă... am 
luat-o în braţe și... am futut-o!” 

„bine-bine, da' ce i-ai făcut, de fapt?” 

„ia mai lasă-mă cu întrebările astea indiscrete, ce, tu nu știi 
cum se fute o femeie?!” 

„nu ştiu, pe cuvînt, uite, nici Mirel nu ştia ce-i aia pizdă, nu-s 
toţi la fel de luminaţi ca tine, ce crezi? sau... unii sînt luminaţi 
doar pe dinafară, de un reflector, să zicem, și atunci lumina 
cade doar asupra conturului, la suprafață, parcă, da' înă- 
untru e tot liniște și beznă oarbă, înţelegi? lumina ar trebui 
să cadă cumva dinăuntru în afară, zic eu...” 

„păi nu încape un reflector înăuntru tău!” 

„„. ai dreptate, nu încape.” 

Radu: alooo! salutare fraților, Radu sînt, vreau să fac şi eu 
un sex cu o gagică mişto! 

Eu: Radu închide dracului telefonu”, știi bine că n-ai voie 
să suni la o linie erotică! 

Radu: da’ tu ştii că Bill Clinton a vorbit cu Tony Blair la 
telefon prin internet? 


Eu: ia te uită ce preocupări au puştanii din ziua de azi! fac 
pariu că nici nu ştii cine e Tony Blair - îi surîd drăceşte și 
sper să-l încui odată 

Radu: ăăă... e secretarul de stat al... ăăă 

Eu: Radu, închide telefonul că ești prea mic pentru mine şi 
dacă mă-nervezi te spun la maică-ta 

Radu: dacă faci sex cu mine te las în pace 

Eu: fugi mă de-aici că tu n-ai mai mult de 8 ani 

Radu: vrei sa-ţi citesc programul de pe Antena 1? 

vreau să închidă odată telefonu' ăla, mă scarpin în cap of- 
ticată, mă foiesc pe scaun, pe cadranul telefonului mai figu- 
rează încă doi tipi care stau și ascultă, n-au scos nici un cu- 
vînt și în cîteva clipe aterizează încă unu' pe care îl salut 
regulamentar, îi spun cine sînt, aflu că-l cheamă Liviu şi-i ex- 
plic că tre’ să aibă un pic de răbdare să scăpăm de puştiul ăs- 
ta obraznic 

Radu: Liviu! da’ de ce-ai sunat aici? nu ţi-e rușine să dai 
telefoane la liniile astea erotice? tu n-ai nevastă acasă? 

Liviu: Poftim? 

Radu: Nu pofti că ți se-apleacă! 

Eu; Radu! nu te mai băga în conversațiile mele! 

Radu: Liviu, ai auzit că Bill Clinton a vorbit cu Tony Blair 
la telefon prin internet? 

Liviu: Alo? Cine-i acolo? 

Radu: Sssăru' mîna nenea! 

Liviu: Alo! N-am nimerit la... 

Eu: Ba da, aici ai nimerit, da’ ne bruiază băiețelu' ăsta ca- 
re-a sunat aici din greşeală şi acuma nu mai vrea să închidă, 
mă sîcîie pe mine la melodie 

Radu: Să trăiești, Andreea! 

Liviu: Alooo!? Vreau să fac şi eu un sex total cu tine 

Radu: Mă! Las-o-n pace pe mama, că acuma se joacă cu mine! 

Eu: Raaadu, nu mai apăsa în halv’ ăsta pe taste că-mi ţiuie 
ca dracu' în receptor si-o să mă doară urechea două zile 
non-stop! 

Radu: De ce? Ești paralizată la ureche? 

sînt paralizată-n pizdă - murmur enervată că nu pot să-i 
închid puștiului telefonu” fără să le tai macaroana și celorlalți 
care au sunat şi aşteaptă răbdători și cuminţi să fie futuţi da’ 
eu nu şi nu - nu cu copilu' ăsta pe fir și nici cu celălalt, un pic 

mai mare, care mă ia la unşpe metri că-s nesimțţită, i-am pro- 
mis că-i scriu şi nu te-ai ţinut de cuvînt, sincer, m-ai deza- 
măgit mă Andreea... 

Cum?! Daniel, n-ai primit scrisoarea mea! fir-ar să fie, păi 
ţi-am trimis-o încă de luni! Să-mi bag pula-n toată poşta ro- 
mână - mă enervez cît ai zice peşte, pînă cînd îl aud că în- 
cearcă să mă calmeze emoţionat de faptul că eu chiar i-am tri- 
mis scrisoarea aia?! Bine-nţeles că i-am trimis-o, ce dumne- 
zeu, n-aş avea nici un motiv să-l mint, mă cunoaște doar - 
răsfoiesc foile din agendă pînă la pagina unde i-am notat adre- 
sa şi i-o repet ostentativ, cu voce tare 

Andreea! nu e blocul 9, e blocul 3! 

Vai, nu se poate! Păi aici la mine în agendă scrie 9! 

Cred că ţi-ai notat greşit sau ai înţeles greșit 

Huai, nu se poate, Daniel, îţi scrisesem acolo nişte chestii 
așa de importante! Ţi-am pus şi o poză de-a mea... 

Ooh... tu vorbeşti serios? 

Lasă, Daniel, că încerc să-ţi mai scriu o dată, bine? mint cu 
nerușşinare că doar nu mă costă nimic și-l întreb imediat cum 
o mai duce, aflu cu groază că mi-a mai scris o poezie - dedi- 
cație specială pentru Andreea: iubire bibelou de porțelan 

Daniel, ai scris tu aşa ceva?! sar eu uluită 

Daa, de ce întrebi? 

Ştiu şi eu... parc-aş mai fi citit pe undeva poezia asta 

Nu, nu, ţi se pare, eu am scris-o! 

Ok, gata, nu mai striga că te cred da' ce înseamnă iubire 
bibelou de porțelan, Daniel? 

înseamnă ca atunci cînd ai casa plină de bibelouri foarte 
valoroase pe care le iubeşti foarte mult, deci ale mele sunt 
toate bibelouri de export 

Bine, mă Daniel, da' mie nu-mi plac bibelourile! de ce nu 
m-ai întrebat înainte să-mi scrii o poezie?! Cum adică mă faci 
pe mine bibelou? Adică mă iubeşti de parc-aş fi de faianță? 

Nu, mă Andreea, nu te supăra, asta e doar o poezie, ce dra- 
cu’? mai bine ia-ți agenda şi scri-o acolo și după aia îţi explic 
eu totul 

Ok, aşa mai merge 

„„ obiect cu existența efemeră... 

Ce înseamnă efemeră? 

Adică n-are suflet, e ca o statuie 


Daniel! țip eu enervată de-a binelea - adică mă faci sta- 
tuie, atîta ai înțeles din personalitatea mea complexă? 

Andreea, dacă nu mă lași să citesc să știi că închid tele- 
fonu', eram foarte şucărit atunci, credeam că ţi-ai bătut joc 
de mine Te regăsesc pe-aceeași etajeră pe care te-am lăsat 
acum un an. Dar cum? Ce s-a-ntîmplat? Ce suflet caritabil te-a 
păstrat în lipsa mea, în lipsa ei, în lipsa noastră - altă strofă 
acum - iubire obiect cu smalțul nepătat, alt vers, de mă iu- 
bești de o iubeşti de ne iubeşti mai stai aşa virgulă după „de 
ne iubeşti” strofa a patra acum o zi un an un singur an atît - 
alt vers cu literă mare lubire bibelou de porțelan strofa a 
cincea Că ne iubim o știm şi noi o știe lumea toată Dacă ne 
vom iubi nu ştim nici noi virgulă nici lumea toată și acum ul- 
tima strofă cea mai mişto - Tu crezi c-a fost iubire adevăra- 
tă? alt vers eu cred c-a fost o scurtă nebunie... 

Daniel, cre' că ai dreptate, cre' că e o nebunie la mijloc. Da' 
una mai lungă, orișicît 

Asta am scris-o cînd tot sunam și nu te mai găseam pe fir, 
răspundeau tot alte fete și stai să-ți citesc și cum începe scri- 
soarea pe care ţi-am scris-o ieri, are un motamo 

Un ce? 

Unu' din ăla care se pune la început 

Aha... 

„Sentimentele nu se cultivă în seră, ca florile, ele se nasc 
să fie însămînţate iar dragostea trebuie să fie un fapt eroic, un 
fapt necugetat...” 

Daniel, ce înseamnă fapt eroic? Adică unul cu război și cu 
arme? 

Nu, mă Andreea, altceva vroiam să zic acolo, deci dragos- 
tea e ceva foarte mare, cît un război 

Olala, acuma înțeleg 

„„„deoarece dragostea se naște spontan şi numai lucrurile 
făcute de spontaneitate sînt într-adevăr sincere şi curate” — 
ei? ţi-a plăcut? 

Enorm, e foarte romantic Daniel ăsta, a scris deja treizeci 
şi două de poezii dintre care douăzeci le-a publicat acolo în- 
tr-un ziar din Baia Mare, nu te mai obosi atîta să citești, Daniel, 
mulțumesc, mi-am făcut așa o idee, mi-e destul pe ziua de azi, 
m-ai emoționat de-adevăratelea, pe cuvînt... 

Am promis inimii mele Că-ntr-o zi am să mă duc La mor- 
mâîntul mamei mele Să îi spun tot ce-am făcut Să ridic piatră 
de piatră Să privesc chipul duios Mîna obosită-n lucru Părul 
alb şi mătăsos Dacă ţi-am greşit mămico Să mă ierţi ca pe-un 
copil Viaţa asta-i tare crudă Din pămînt nu mai revii În 
curînd apar și zorii, doar o clipă a trecut lar sărmana mea 
mămică pe veci ea a dispărut - cedez nervos băi Daniel ce fel 
de poezie e asta? cum adică să te duci la mormînt să ridici 
piatra aia grea? cum dracu' să vezi acolo păr alb şi mătăsos? 
te-ai ţicnit de tooot? n-aţi învăţat la școală cum se descom- 
pune un cadavru? 

Andreea! dragostea se naşte spontan și numai lucrurile 
făcute de spontaneitate sînt într-adevăr sincere şi curate, aşa 
să ştii! 


miercuri 


nu are asemănare pielea lui, numai cînd sînt beată pot s-o 
privesc - de departe, bineînțeles, printr-un ochean întors, că 
de aproape nu s-ar vedea nimic, nici măcar cu un microscop, 
la început aveam impresia că mii de sunete minuscule s-au 
lipit de pielea lui ca solzii - structuri tridimensionale în toată 
regula, structuri melodice infiltrate în pielea lui, cu rădăcini 
lungi înfipte în oase - o întreagă coloană vertebrală, roșiatică 
şi sonoră cît 750KB de informaţie răscolită zilnic într-un re- 
gistru codificat, pielea mea, păcătoasa dracului, dimpotrivă, 
nu are nimic sonor în ea, se rupe în fişii, prinde în clești tot 
ce apucă, se lipesc de ea muște, cioburi de sticlă, fire de praf, 
bucăţi de ziare, frunze de pe stradă - pînă cînd devine un fel 
de sacrilegiu atingerea, aşa crede el, așa mi-a spus o dată mai 
demult, cel mai simplu ar fi să-i ating pielea cu o unghie doar, 
poate cea mai mică și mai transparentă, să-i ating gâtul cu 
două degete săltate pe unghii ca pe vîrfuri să cobor pe gru- 
mazul lui, acum cît încă mai e posibil, cu pași mici confec- 
ționaţi din degete să cobor, să mă împiedic într-un măr de 
adam, să mă ridic repede şi speriată să privesc în toate păr- 
tile ah, încă doarme, nu simte nimic iubitul meu, păşesc atunci 
tiptil mai departe, mai jos, pînă la claviculă, de aici începe 
calvarul, și-a tras iubitul meu o claviculă din aia circulară cum 
nu s-a mai pomenit! da’ nu comentez, străbat așa osul ca și 
cum aș călca pe un psalm, nu privesc nici în dreapta, nici în 
stînga, nu e voie, doar înainte e voie - călare pe un psalm 
osos, doar înainte, spre umăr înc-o juma’ de oră de marș din 
ăsta, pînă diseară poate ajung la stomac, pînă diseară se poa- 
te răsturna totul, se poate întoarce pe cealaltă parte sau se 
poate întoarce cu spatele la mine, numa' să nu mă prindă de- 

desubt, că atunci am belit-o să mă ierţi! o să mă sufoc fără 
discuție, sub coastele lui o să-mi găsesc sfîrşitul, toată pielea 
lui groasă o să-mi intre-n ochi, în nas, în urechi, în gură, o să-mi 
lipească fața de cearșaf definitiv, ai! ai! pălesc brusc buzele 
mele, galbene se fac și se lăţesc ca o foaie de hîrtie pentru că 
se infiltrează deja gustul, un pic amar, un pic acruț, mă rog, 
gust de piele umezită sub plapuma alunecoasă, gust de piele 
arsă - ca și cum ar curge un fir subțire de fum prin gîtlejul meu, 
ca şi cum s-ar lichefia pielea lui şi ar aluneca printre dinţii 
mei lacomi, ca şi cum aș lua o dușcă zdravănă de must și o 
fişie din pielea lui mi s-ar prelinge din colțul gurii pe bărbie 
şi cu un dos de palmă, jap! îmi şterg repede privrile sălbăti- 
cite și o iau de la capăt, nu-mi abțin foamea de nici o culoare, 
nu reușesc să-mi înfrîng setea, de fapt de ce-aș face-o? din 
pielea ta beau iubitule în fiecare noapte şi apoi mi-o întind 
pe pernă și numai de ea își lipește obrazul în fiecare vis ani- 
malul din mine numai carnea ta o mestecă și o înghite încet, 
cu grijă nici o firmitură să nu scape pe jos, ah, dement festin 
canibalic, dementă şi impresia asta de saturație după o halcă 
de muşchi de vacă necoaptă sau poate dimpotrivă, mult prea 
coaptă pentru vîrsta noastră ingrată şi puţină, dementă im- 
presie de căpşuni și portocale și ciocolată - Isus Christos să 
fi fost și iubitul meu nu mi-ar fi smuls cuiele cu dinţii, nu 
mi-ar fi lins rănile din picioare şi ochi, Isus Christos să fi fost - 
să-mi învălui tălpile în părul lui, degetele de la picioare să mi 
le înfig în creştetul lui și să-l retez ca să simtă și el arsura, nu 
doar obiectul de lemn care este crucea, nu doar marginea 
subțire care este oglinda, nu doar ruşinea şi muzica - un fel 
de geometrie noneuclidiană, un fel de intersecție cu două 
universuri paralele, ca și cum crucea de lemn ar pătrunde 
dintr-o dată în carne, ca și cum călcîiul meu i-ar străpunge 
dintr-o dată ochii cu lentile cu tot şi dacă pling o să creadă 
că-l șantajez, o să creadă că vreau să-l atrag în capcană, cînd 
în realitate nici nu poate fi vorba de așa ceva, poate fi vorba 
doar de plapuma lui care cade grea pe mine sau pe covor sau 
poate fi vorba și de pătrunderea asta geometrică şi lentă din 
somn în vis - ar fi trebuit să presimtă iubitul meu toate as- 
tea, ar fi trebuit să ştie cum să privească sub unghii şi să ci- 
tească de-acolo 
Felix!? 


Otilia! cea mai caldă dintre toate femeile, cea mai dragă, ar 
fi şoptit, cea mai adînc înțepenită în gîtlej ca o bucată de cio- 
colată sau ca un sentiment prea dulce înfipt în virful limbii, 
încerci să înghiţi, se opreşte respiraţia o clipă, amorţeşte și 
limba tot încercînd să provoace dracului înghițitura, încerci 
să înghiţi sentimentul ăla da’ nu reușești - îmi stai în gît iubi- 
to! cu pielea ta cu tot, pielea ta devenită senzațional de dulce 
şi fierbinte în pleoape - cam aşa mi-ar cînta iubitul meu, niș- 
te cuvinte încîlcite pe care să nu le priceapă nimeni, o litanie 
poate, sau chiar o biblie întreagă mi-ar şopti de la un capăt la 
altul, una într-una, ar recita din ea paişpe zile şi paișpe nopți 
pînă cînd cuvinte s-ar rostogoli în artere, nu sînge și ar tro- 
poti ele pe-acolo, ar zgîlții boitele şi pereţii arterelor, ar aco- 
peri fără probleme distanţa de la etajul patru pînă jos, per- 
pendicular pe grădina asta de zarzavaturi care se vede din 
balconul lui, ceva-ceva ar trebui să facă totuși și cu terenul 
viran din față, de un an de zile se foiesc pe-acolo vreo șase, 
şapte muncitori, s-a făcut octombrie între timp, pînă și aerul 
s-a răcit, îmi răcorește nările, intră în mine ca o avalanșă de 
gheață, respir adînc 

„O să avem timp să facem toate nebuniile din lume...” 

„cu siguranţă!” îi răspund, îi zîimbesc și îmi aprind o țigară 
şi braţele mi le sprijin pe grilajul îngheţat al balconului, gîn- 
durile mi le sprijin pe umeri, privirile pe străzi, străzile pe de- 
getele de la picioare, mi-e frig - nu mai sta cu picioarele goa- 
le pe ciment, o să răcești! îmi strigă Felix din baie 

mda, da’ înainte să răcim de tot, înainte să înghețăm defi- 
nitiv o să avem timp să ne şi jucăm, să facem dragoste cu în- 
cetinitorul şi fiecare centimetru de piele să se amplifice, să se 
dilate și să ocupăm noi cu corpurile noastre tot orașul, toată 
țara, s-o sufocăm şi ceilalți să dea buzna afară îngroziți 

„iară fumezi!?” strîmbă din nas dezamăgit „eşti femeie, mă 
Andreea, ce dracu’! ai fi perfectă dacă n-ai fuma și te-ai în- 
griji ca lumea!” 

care lume, Felix? îl întreb în gînd, perfect ești tu cu tot 
neamu' tău în afară de mine 

perfect şi enervat și iară n-o să mai vorbească două ore cu 
mine pe puțin şi cre’ că în curînd o să ne vedem fiecare de 
drumul lui, eu o să-mi trag tricoul verde de sub plapumă, o 
să-l arunc grațios peste umăr şi cu el așa de ostentativ agăţat 

o să intru în baie, cu tupeu înainte marş imperial oarecum 
forțat de împrejurări, tremură carnea pe coapse în mers, o 
văd cu coada ochiului și nu-i zic nimica, încă mi-e frig, pînă 
intru în baie, că acolo închid ușa în urma mea cu grijă, îmi 
îmbrac și tricoul, pentru orice eventualitate şi din trei pași 
ajung la cadă, îi încalec marginea și mă las pe vine, iară nu curge 
decît apă fierbinte, îmi ascund şi genunchii sub tricou, m-ar 
certa mama dacă m-ar vedea cum îl lărgesc așa aiurea, stric 
bunătate de bumbac - un ghemotoc verde cu plete căprui eram 
pe vremea aia, ehei, cinspe minute mă uitam pe atunci cum ies 
aburi înecăcioși din dușul încolăcit în celălalt capăt de cadă, 
fără să mişc nici un deget nici un fir de păr din cap nici un pi- 
cior - acuma s-au schimbat toate sau au trecut sau nu mai 
am eu răbdare să mă uit la aburi, păi de unde răbdare dacă 
în zece minute tre’ să fiu gata, să mă îmbrac, să ajung la lift, 
să cobor saispe etaje, să alerg pînă-n stație după troleu, să-l 
dau la schimb pe un tramvai alb cu scaune foarte portocalii, 
să ajung la firmă şi să mai și urc treptele alea lungi, iar am în- 
tîrziat, futu-i, de paispe mii de ori am zis că data viitoare o să 
plec la timp de-acasă! și de-aici încolo gata, nu mai eşti decît 
o voce, dacă poți îi oferi o oarecare consistenţă și o umpli da 
iubitule cu spermă, bine-nţeles, așaaa, fute-mă, aaai, frea- 
că-mă! frea-că-mi minţile între palmele tale, între coaiele ta- 
le, între creieri, un creier doi creieri, ca şi cum ai apăsa pe un 
buton imaginar se declanșează de la sine toată mașinăria, curg 
gemetele pe bandă rulantă fără probleme - halo!?! tu eşti aia 
care se fute prin telefon? 

ăăă, cre’ cada... 

atunci fute-mă urgent! 

da, să trăiţi! unu”, doi, trei şi! vreau să-ţi simt pula iubitule 
în pizda mea goală sau plină, la alegere, numa' să mi-o tragi 
repede, că-s udă toată! îtîh, maaamă ce mişto e! da’ pe tine 
cum te cheamă, dragă?! ce? ne futem așa... ca animalele, fără 
să ştim cum ne cheamă? eu sînt Andreea, tu cine eşti? 

lon! 

Florin: Ioane, futu-ți tigaia mă-tii, numa’ pe ciobani îi chea- 
mă așa, tu ce ești? cioban sau baci? 

Ion: lo-s bodiguard - aceeași voce răgușită şi tremurătoa- 
re, parc-ar fi toţi din aceleași sunete Scuti - băga-mi-aș pu- 
la-n mama voastră că vă-nmulțește ca pe șobolani! 


Eu: Floriiin! iar te bagi pe fir şi-mi înjuri clienţii la ora asta 
de maximă audienţă!? a închis Ion cînd te-a auzit rîzînd și- 
categoria asta socială înfloritoare, paznicii de noapte, pîn- 
dăii, cum le spunea Gabi, oamenii sechestraţi în spațiu’ ăla 
îngust în jocul ăla stingher din care îi simți cum scapă în cî- 
te-o noapte ca asta, îi simți cum inventează poveşti nemuri- 
toare - şi te rog frumos nu te mai lua aşa de ei că mă supăr 
pe tine, pe cuvîntu' meu că nu te mai salut pe stradă dacă nu 
te calmezi 

Florin: lasă-l mă Andreea, că şi-aşa era prost 

Eu: că doar nici noi nu sîntem mai breji, Florine da' stai un 
pic și nu mişca, a mai aterizat cineva cu noi pe fir, bună seara 
iubitule și bine c-ai ajuns în sfirsit la linia noastră erotică, eu 
sînt Andreea 

eşti Andreea pe dracu' 

băăi iubitule! nu mă-nerva, că pot să-ţi trimit pîn’ fax şi 
foaia de bolentin ca să te convingi cu ochii tăi că mă cheamă 
Andreea, cu doi de e! 

dacă tu ești Andreea io-s Bocelli, bine? ia fă un bot și pen- 
tru mine! 

ce să fac?... 

suge pula şi taci din gură! 

ah, nu ştiam de expresia aia 

lasă expresia și suge-mi pula mai repede, că-s escitat rău 
de tot! 

auzi, iubitule, da’ înainte n-ai vrea să mă esciţi și tu pe mi- 
ne? să-ți sug pula așa cu pasiune, cu dăruire? zi-mi şi mie ce- 
va frumos, te rooog, o poezie, o atenţie, o măslină, ştii tu... 

Florin: iubito, scuză-mă că m-amestec în ițele voastre te- 
lefonice... eu sînt! soţul tău iubit! eu și de la slujbă m-am în- 
tors rănit, ăăă, cum era mai departe? nu contează, ţi-am pre- 
gătit acasă o tocănițăăă... marfă de marfă, să moară mama! 
şi-acu dacă tot am terminat-o m-am gîndit să te sun, să văd 
cum merge treaba la tine, cum se descurcă băieţii pe fir? 
te-au mai futut astăzi în cur? bă, labagiu împuțit, spune-i, bă, 
o poezie mişto lu' nevas-tă-mea că altfel nu i se scoală lin- 
dicu’! alo!? Boticelli! unde-ai dispărut, mă? fute-o că nu te las 
de două ori! 

Adi: păi de ce nu mi-ai spus fă tîmpito că eşti măritată, că 
te lăsam în pace curva dracu'! 

îmi trînteşte Adi receptoru’ enervat, izbucnesc eu în ris, 
își dezlănţuie şi Florin hohotele în aer si-mi promite că e ul- 
tima oară cînd se mai bagă așa peste mine pe cuvîntu' meu 
de pionier Andreea nu te supăra, n-am reuşit să mă abțin - 
încep şi eu să rîd molipsită de veselia lui, nu prea mult, fi- 
indcă timpul ne presează, ne sună-n cap, ne anunţă o noapte 
zbuciumată şi deja plină de minute da, sigur că-mi place să 
mă fut în gură iubitule din cînd în cînd, îţi sug și ție pula olea- 
că, nu rezist tentaţiei, nu, nu, hmmm, că dulce a mai făcut-o 
mă-ta, zău așa iubitule ah! da, trage-mă și mai adînc, da, și 
mai în pizdă 

auzi, Andreea, degeaba te scremi așa... în meseria asta, tu 
joci un teatru umilistic, nu-mi place, hai pa 

hai pa iubitule și bună seara, eu sînt Andreea, cu cine am 
plăcerea... onoarea... ni’ nu mai ştiu cum să-i zic 

„„ăăă.. vreau și eu o sugătoare... 

ce anume? 

o sugătoare 

poate vrei să zici sugativă, iubitule, dacă s-o fi spart căli- 
mara cu cerneală acolo la tine... 

sugătoare, sugativă, tot aia-i, repede, că-mi curge toată 
sperma... 

ok, nu intra în panică, iubitule, vine imediat şi sugătoarea! 

şi bocitoarea şi conexiunea şi analogiaaa! 

du-te-n pizda mă-tii de curvă împuţită 

ok... m-aş duce iubitule dac-aş mai încăpea, doamne iar- 
tă-mă, că altceva nu mai știți decît du-te-n pizda mă-tii și cu 
asta v-aţi scos ce să-ți povestesc! așez receptorul în furcă, mă 
ridic de pe scaun și fac cîțiva paşi prin cameră - băi, m-am 
săturat! simt nevoia și mai ales lipsa unui dicționar de în- 
jurături şi imprecaţii! de ce nu există așa ceva în limba ro- 
mână? celelalte limbi sigur au un dicționar din ăsta, numa' la 
noi se fac toți că plouă, mai puţin Iova sau Paleologu ce s-a 
mai ocupat cu aşa ceva, într-un eseu din Bunul simț ca para- 
dox, el ce-a mai încercat să disece instinctul metafizic su- 
perior şi simțul absolutului din pizda mă-sii, fără să-i spună 
pe nume totuși, din rațiuni lesne de înțeles, cît despre reduc- 
ţia la neant sau recuzarea ontică, eu aveam impresia că nu-ţi 
respingi neapărat adversarul de la matca originară, cu un 
dispreț radical și transcendent ci dimpotrivă, îi oferi încă o 


şansă, să zicem şansa celei de-a doua nașteri, într-o formă 
mai convenabilă, poate - du-te bă în pizda mă-tii, dacă poți, 
că pe pămîntu' ăsta nu mai ai ce căuta, ratalăule! cară-te îna- 
poi și încearcă să mai intri o dată ca lumea - utopică viziune, 
oricum, da’ nu mai puțin fabuloasă, fiindcă în cazul ăsta ne 
arogăm instinctiv puteri incredibile, aproape divine, vezi va- 
rianta „te bag în pizda mă-tii”, cu verbul plasat într-un pre- 
zent atît de categoric, de parcă noi, oamenii, am fi respon- 
sabili cu renașterea asta, de parcă atunci cînd i se scoală 
unuia să te înjure aşa - gata, tu ai și intrat în pizda mamii fă- 
ră probleme şi ai putea să ieși de-acolo cînd vrea mușchii tăi. 
Cît despre mentalitatea abjectă a românului care disprețu- 
ieşte dorinţa erotică - nimic mai adevărat, atunci cînd pose- 
dă o femeie românul chiar își închipuie că-i neagă implicit fi- 
ința, de unde și concluzia general răspîndită că dacă te-a fu- 
tut- te-a desființat/ umilit/ înjosit pentru tot restul vieții, 
dacă se întîmplă să te fută din prima, ai belit-o să mă ierţi - 
ţi-a spulberat din start tot misterul şi te consideră curvă şi 
după aia nu-ți mai rămîn decit vreo trei, patru nuanţe adia- 
cente care exprimă și ele în fond sărăcia fanteziei noastre 
erotice - e admisibil, adică, să recunoști că din cînd în cînd 
sugi pula, da' nu foarte des, că dai de bănuit și gestul de a su- 
ge pula tre' să fie întotdeauna precedat de replica lui mascu- 
lină, că altfel pici de fraieră, adică să-ți intre bine-n cap, 
Andreea, nu te apuci tu aşa de capu' tău să-i sugi pula fiindcă 
ți se pare dulce sau bună la gust, nu! îl pui pe el primu' să te 
lingă în pizdă şi abia apoi eventual îi sugi şi tu pula iar dac-o 
faci totuşi, taci dracului și nu spune nimănui, așa cum nici ei 
nu se laudă în gaşcă că au dat limbi în pizdă, e extrem de 
umilitor şi efectiv riști să pierzi respectul şi prestanţa și 
onoarea şi aprecierea tovarășilor care se uită toți la tine ca la 
un fraier, ca la o cîrpă - culmea, mentalitatea rurală funcți- 
onează pe cu totul alte legi, în satul bunicilor mei lucrurile 
stăteau taman pe dos, de exemplu, acolo își mai dădeau unii 
cu părerea despre vreo fată din sat că adică liniștit poți să bei 
apă din pizda ei şi prin asta voiau țăranii ăia să spună că indis- 
cutabil și fără drept de apel fata respectivă era foarte curată, 
dacă nu cumva era chiar un fel de sfîntă, ceea ce nu mai pupi 
tu în universu' nostru citadin unde nu e indicat nici să recu- 
noști că te fuţi în cur, fiindcă și asta e sinonim cu a fi curvă, 

numa’ curvele sug pula și se fut în cur. Sau alea care vor să 
demonstreze cu orice preţ că-s virgine, cum era Dora, care 
ne tot povestea despre băieţii cu care iese în oraș și la care 
mai rămîne peste noapte uneori da' nu fac niciodată nimic, îi 
ține ea la distanță - cum dracu' reușeşti una ca asta, fă?! 

greu, cum altfel?! că doar toţi sînt niște porci, toți vor s-o 
fută, numai că acasă o aştepta maică-sa și din cînd în cînd 
mergea cu ea împreună la ginecolog ca să se convingă că fi- 
ică-sa e încă fată mare, era de fiecare dată, de vreme ce nu-i 
lăsa pe ăia s-o fută decît în cur - aşa îmi place mie, iubitule, nu- 
ma' așa mă satisfaci, numa' după vreo trei beri a recunoscut 
că între timp practic s-a obișnuit şi cu asta - de gura mai- 
că-sii, evident, de teama ei s-a obișnuit să-i placă numa-n cur, 
i-e frică acuma să încerce și invers, bine-așa mînca-ţi-aş, cică 
francezii nu au nici o aluzie sexuală în înjurături, ci dim- 
potrivă, au o perspectivă foarte galantă și străină de orice ul- 
tragiu sau mojicie iar domeniul erotic reprezintă pentru ei un 
spațiu al consimțţirii, ca să vezi, pînă şi violul este persuasiv 
la ei şi între timp înjurăturile italiene se adresează unei 
dogme constrîngătoare, ăștia se revoltă împotriva lui Dumnezeu, 
care va să zică, sînt în stare să te facă porco di Dio, ceea ce 
nici nu mai reprezintă o înjurătură fiindcă, să fim serioşi, ci- 
ne n-ar vrea să fie porcu' Domnului mai degrabă decît func- 
ționaru' statului? ăla io, ăla io - nu-i bai, c-au exprimat româ- 
nii ce n-au reușit italienii, adică tot pe la bunică-mea prin sat 
îl mai auzeai din cînd în cînd pe nenea Simion răcnind ener- 
vat de dincolo de poartă fută-te dumnezeu să te fută! cre' că 
numa” la Ilie se putea răsti în halul ăsta, cre’ că iar rătăcise 
băiatul vreun dibol prin lanu' de porumb al nu știu cui și 
atunci era clar că vreo zece minute numa' așa o ținea ochii și 
dibolii! că al'ceva nu ne-o rămas pe lume, ce pula lu' dumnezău 
nu-nțălegi!? şi cînd ajungea la pula lu’ dumnezău ieșea Viorica, 
nevastă-sa, din casă speriată îmbro-bodindu-și năframa pe 
lîngă gît - mă bărbate taci din gură că te-aude popa și iar te 
spune-n beserică după sfînta liturghie! 

da’ spună-mă! mai bine popa decît Vaier a lu’ Americanu’ 
cu care avea el nu ştiu ce de împărţit încă di-nainte de vacan- 
ţa de vară cînd ajungeam eu acolo și dacă era zi de tîrg ie- 
şeam cu bunica la cumpărat batiste și agrafe strălucitoare şi 
mereu se întîmpla să se strîngă bărbaţii roată lîngă vale la o 


cupă de horincă şi atunci mă uitam după Vaier a lu' Americanu' 
şi credeam c-o să-l recunosc după cuvintele alea spuse de 
badea Simion către el, da’ nu reușeam niciodată, nici nu şti- 
am cum arată de fapt, în schimb îi auzeam luîndu-se la harță 
din cauza lui Gorbaciov - băga-mi-aş pula în christosu' mă-tii 
de şomer mai apucam să aud înainte să mă tragă bunica du- 
pă ea înapoi acasă că astea-s povești de oameni mari, fătucă 
dragă, tu să te rogi mai bine la Dumnezău să-ți dea minte şi 
sănătate şi mașinuţă mică şi cînd zicea „mașinuţă mică” în- 
cepea să viseze la o dacie roșie și tot despre o bunică îmi po- 
vestea și Mimi odată cum că adică n-avea decît o singură în- 
jurătură pe care o scotea la interval numa” atunci cînd se în- 
tîmpla cîte-o ploaie din aia mare sau un îngheţ sau vreo ur- 
gie de-a naturii - fute-o pe mă-ta legată de tren! șoptea buni- 
ca ei într-una și nimeni nu ştia cu cine naiba vorbește, cui îi 
spune s-o fută pe mă-sa, de ce neapărat legată de tren şi cum 
dracu’ să-şi imagineze c-ar fi posibil vreun futai în viteza aia 
sau cum naiba or fi născocit țăranii din Bistrița înjurătura aia 
teribilă cu „futu-ți dumnezăoaica mă-tii” că m-am crucit au- 
zind-o şi după aia am avut coşmaruri nopți la rînd cu un dum- 
nezeu femeie care-şi pieptăna părul lung pe wc şi se scremea 
de vreo două ori şi pac! ieşea lumea ca un plod nou-născut 
prin pizda dumnezeiască şi scotea lumea capul la lumină di- 
rect în budă și în definitiv ce naiba au bucureştenii cu morții 
şi cu răniții că pe-aici, din cîte am observat eu, ăştia sînt la 
mare căutare, cu toate că răniții s-au cam terminat pe melea- 
gurile noastre, uneori ce-i drept imaginile care rămîn în pi- 
cioare în urma înjurăturii îți îngheaţă sîngele în vine băi ne- 
crofililor mai ales atunci cînd îmi mărturiseşte Marius că una 
dintre înjurăturile care-şi fac într-adevăr efectul instant la el 
în cartier e aia cu „lua-ți-aş morțţii-n pulă” părerea mea, pen- 
tru că în felu’ ăsta murdăreşti ceva sacru îţi închipui tu că e 
aşa, eu zic că dimpotrivă, nu există nimic mai sacru decît 
propria ta persoană vie şi nevătămată și cele mai aiuritoare 
şi de efect înjurături sînt alea care acționează sau se referă la 
tine însuţi așa cum am auzit eu într-un bar la Bistrița doi tipi 
certîndu-se şi la un moment dat unu' din ei l-a băgat pe 
celălalt în pizda mă-sii iar ăla a ridicat o privire atît de înse- 
tată de credeam c-o să-l soarbă acolo pe loc, în schimb i-a zis 
doar „creşte-ţi-ar coaie în talpă, cretinule!” și s-a ridicat şi 

s-a cărat imediat după aia și n-a mai apucat să-și vadă înju- 
ratul cum se chircește după masă și borăşte acolo cine ştie 
cîte sticle de bere băuse în seara aia și din aceeași arie se- 
mantică pare-mi-se că face parte şi înjurătura aia „trage-mi-aș 
pula pe coliva mă-tii, să-mi sară coaiele din bomboană-n bom- 
boană ca la măscărici! sau mai bine tîrî-mi-aş coaiele pe bar- 
ba lv’ tac-tu, curvă penală ce eşti!” - se certa Corina cu niște 
tipi într-o seară, se auzea în toată camera fiindcă lăsase tele- 
fonu' pe speaker și se legăna acuma pe scaun cu brațele sub 
cap și le răcnea înapoi tot felu' de blesteme, se-n-ghionteau 
ăia ca la concurs și-i tot auzeam şușotind între ei „bă, cum 
era aia cu prezervativu' și cu maimuța, cheamă-l pe Radu că 
el ştie mai multe şi-o face praf pe tîmpita asta din trei vor- 
be!” - dg’ de ce ca la măscărici? o-ntreb înveselită, cu măscă- 
ricii ce-aţi avut, bă?! mă bag și eu ca musca-n conversaţia 
lor - taci, fă, deșteapto, lasă-mă pe mine, că-mi strici tot şpi- 
lu’! o las, că oricum se descurcă mai bine decît mine și ori- 
cum de-aici încolo ar trebui să iasă la iveală un alt soi de in- 
vective, alea care nu se sprijină pe nici un cuvînt așa-zis obs- 
cen, da’ care îţi lasă-n gură un gust amar de blestem și un mi- 
ros împuțţit de mizerie sufletească şi crudă aşa cum am sim- 
tit tot în sat la bunica mea între două babe cătrănite pe o ve- 
cină de-a lor pe care o blestemau să dea domnu' să n-o pe- 
treacă nime’ pîn’ la groapă singură să intre-n pămînt să vadă 
apoi cît de frig i-o fi aşa fără preteni - erau ceva de speriat 
babele alea sau era iară foarte grav să strige în urma ta „mi- 
ra-s-ar lumea de tine!” sau „te-ai făcut de minune”, ca să vezi, 
în satul lor să stîrneşti mirarea cuiva era o mare ruşine și 
dezonoare, ca și cum adică vreun gest de-al tău sau cine ştie 
ce faptă ar putea să şocheze şi să ia pe nepregătite o lume 
în-treaaagă sau ar cîntări cît o calamitate naturală și un ac- 
cident de avion la un loc, pe cînd în universul nostru citadin 
raporturile s-au inversat definitiv, ai observat? că-n momen- 
tul în care uimești pe cineva înseamnă automat că l-ai scos 
din inerție și atunci ieşi brusc în evidenţă și se scrie despre 
tine şi dacă ai noroc te alegi şi cu o invitaţie la chestiunea 
zilei, pe scara noastră axiologică mirarea îndreptată asupra 
cuiva devine sinonimă cu aprecierea iar dacă ai ocazia s-o 
prinzi pe Nicole în formă într-o noapte de miercuri lungă ca 
asta - te prăpădești de rîs şi apoi îţi pică fisa că astea ar fi 


tocmai înjurăturile alea lungi și sofisticate care-şi pierd orice 
putere de șoc, tocmai datorită preţiozității lor, înjurăturile 
manieriste pe care le pomenea şi Paleologu, ce mai, o mul- 
time de nuanţe în lumea asta a imprecațiilor, ca şi în lumea 
animalelor, de altfel, pe care ai fi tentat s-o crezi necuvîntă- 
toare şi stearpă și cînd colo alo! Gigi la telefon! vreau să te 
căci în gura mea! 

poftim?!? 

vreau să te căci în gura mea! 

„Si dacă nu-mi vine acuma să mă cac...!? 

haide-haide, ca de aia eşti pusă acolo! 

în birou pe scaun, cu picioarele strînse la piept, cu recep- 
torul încleștat în mînă, cu căștile pe urechi şi sonoru' la 
maximum, urmăresc din cînd în cînd telefonul cu coada 
ochiului, că dacă ar suna nici nu l-aș auzi - bine, iubitule, stai 
aşa că acuma încep să mă concentrez la căcare îîh, fh, 
îttîhh - mă screm de zor, că de asta-s pusă aici - stai aşa că 
vine, vineee! iubitule, aah, uite că iese! hop-așa... gata... și 
acuma ce facem? 

îmi întinzi căcatul pe față, pe piept... 

mă iubitule, bag sama că tu te crezi la cosmetică aici, hm? 

vreau să te fut în pizdă pînă-ţi curge sîngele pe cearșşaf 
să ţi se întoarcă pizda pe dos, 


să urli de durere... să... să usture aerul greu 

să picure sînge din ţițele tale ca oţetul, să şchioapete ziua ca 

pe pieptul meu luntrea dogită să-ntirzie ora, 

pe buzele mele, în timp să se-nghită şi 

să te mușc de lindic nemărginită secunda să-și treacă 

să se sfişie pizda ta prin suflet, gigantică 

în dinții mei unda iar ţie, jivină gingaș gînditoare, 
să-ți fie şezutu' 

unitatea de legătură, cuprins de zăvoare, 

conectorul logic să-ți crape măselele-n gură 

conectorul gramatical şi dinţii cu detunătură! să-ți pută 

ăla care leagă două tipuri sărutul oftatul să-ți pută, mormînt 

de discursuri distincte cu mocirlă stătută 

două suprafeţe de glezne tîrîş să-ți atîrne ghiulele 

paralele de capete cîrne rînjite scrîşnite 


şi nerăzbunate măceluri osîndă păcate 

aaah, mușcă-mă! vampirul meu drag și crud! fă-mă toată o 
băltoacă de sînge, așaaa, fuuute-mă! din vampir în vampir, 
din băltoacă-n băltoacă mi se face poftă de o țigară, mă întind 
după pachetul de pe masă, vorbesc în continuare, mai scap 
cîte un răcnet, cîte un geamăt la momentul oportun, cade un 
băț de chibrit din cutie pe mochetă - ah, fute-mă de moarte, 
iubitule! aaau, săriți! mă omoară! uuuh! bampirul asasiiin! 

așa! fute-mă, că-mi place! 

da, iubitule, te fut eu, n-ai grijă, tu rupe-mi pizda în două 

gem de vreo cinspe minute, el nu mai spune nimic, se mas- 
turbează în linişte, pe mine începe să mă doară gîtul, parcă 
toate gîndurile mele s-au concentrat în zona asta, a gîtlejului, 
deja îl simt ca pe o parte străină de restul trupului, o piesă 
izolată, ruptă de întreg, un obiect de bucătărie, o răzătoare 
de fructe, de exemplu, sau o rîșniță de cafea ruginită, o buca- 
tă de şmirghel pe care alunecă sunetele, 

hîrşiie 

horcăie 

hoşcăie 

viermuiesc în gîtlejul meu, magic și fabulos organ de re- 
producere, asexuat, atemporal, aruncînd în joc spermatozo- 
izi-sunete, spermatozoizi-sonori, cuvinte-ovule, ovule-idei, 
picături mici de salivă, picături de sudoare pe care le simt 
curgîndu-mi printre sîni, pe piele, pe receptorul asta crescut 
ca o prelungire, o unghie a degetelor de plastic, senină difor- 
mitate a trupului meu - receptor, receptoare/ receptori, s.n. 
(anat.) organ care face legătura între obraz și umăr, organ 
osos, uneori cartilaginos, uneori plasticizat, uneori ameţită de 
atîtea replici, îmi las într-a-devăr obrazul să se odihnească 
pe umăr şi atunci între umăr şi obraz se insinuează, inevita- 
bil, receptorul - acest unificator al unor contradicții anatom- 
ice şi atunci pe obrazul meu rămîn urme roșii, dungi, dîre, se 
imprimă formele de plastic printr-un transfer empatic pe 
piele și atunci buzele rostesc mai greu cuvintele, insuporta- 
bilă apropiere, atunci buzele aproape că se lipesc de 
receptor, execută un dans încorsetat al cuvintelor greu răz- 
bătătoare prin fiziologia plasticoasă a telefonului, și atunci, 
chiar în acele momente de epuizare, atunci - Andreea, dră- 
guţo, cînd te aud cum gemi așa, zău că-mi vine să mă excit, tu 
cu vocea asta mai bine dădeai la Conservator, pe bune!... 


Bună seara băi domnilor, băi doamnelor și nu în ultimul 
rînd băi domnișoarelor - gem fără probleme, din inerție, cum 
ar veni, de o ureche mi-am lipit receptorul, de cealaltă mi-am 
agăţat una din căşti- bună seara... vreți să vă spun bună 
seara? 

vreau să-mi fac şi eu laba 

vă spun bună seara! 

cum? 

umeri craci 

aha... 

mai repede! nu mă ţine de vorbă 

de pula te ţin iubitule, nu de vorbă 

aşa, așa, hai pişă-mă-n gură! 

să te piş în gură?! eu pe tine însuți? fantastic ce-ai mai 
motroşit reflexivele astea, iubitule, te piş unde vrei tu pe ches- 
tia asta! te fut unde vrei tu, te încalec în mintea mea cu alte 
paișpe mii de voci de fragmente înregistrate de la televizor 
din decembrie '89 lîngă bucăţile de Oscar Peterson şi Clark 
Terry şi vocea lui Ceauşescu şi vocile ăstora din receptorul 
meu şi 312.69.82.89.89.89.89 opt nouăăă! zapaţi pe comuni- 
care şi pe incoerenţa originală a limbajului, ăsta era diplom- 
atul cu care vroia să plece, astăzi, 24 decembrie, ora şaispe şi 
zece, în ajunul de Crăciun... cabinetul lui Ceaușescu 

Bună seara, cine sînteți dumneavoastră? 

Iulia. Nu vreau să risipesc nimic, vreau doar să vă mulțu- 
mesc c-ați pus Garbarek în seara asta 

AĂăă? Greşeală mare, ca să zic aşa... da’ spuneţi, că oricum 
nu despre asta era vorba în emisiune, spuneţi-ne și nouă din 
gîndurile dumneavoastră 

Gîndurile mi le spun în gînd 

Ei, unii le mai și exprimă, scriu poeme, scriu conferințe, 
scriu firme 

Să zicem că scriu și eu poeme 

Păi scrie-ne și nouă un poem în direct 

Nu le am aici, sînt în bibliotecă 

Da' nu sînt ale dumneavoastră? 

Ba da, ale mele sînt 

Aah, domnu' Eminescu! Dumneavoastră eraţi?!? 

Ăăă... nu, nu... 

Și eu care credeam... 

Sînt doar un descendent 

Ei, nu-i nimic, lăsați... 

Un descendent lipsit de condescendență 

Mai ales! şi de indecenţă, după cum se poate vedea... Sîn- 
teți complet lipsită de indecenţă, nici nu știu cum să te tratez — 
atenție, bijuteriile! Veniţi să vedeţi, un colier de perle! Da, 
perle! în geantă cu astea... se predau documentele... le duc la 
tezaur... băieți aduceţi un pachet de ţigări, nu vă mai înghe- 
suiţi aicea! 

312.69.82.89.89.89.89 comunicăm pe înțelesul tuturor, 
din mai multe direcţii şi în tot mai puţine sensuri, încercăm 
împreună să articulăm un lung moment poetic, cu gust de 
banane, de căpşuni, de Ion Iliescu - veniţi să vedeţi! Să vină 
şi un parașutist cu tine, urcă sus! Nu are loc şi cățelușul meu 
aici? - aha, bună seara, dumneavoastră cine sînteţi? 

Emil din Țăndărei 

Și ce faceţi în Țăndărei? Comunicaţi, poetizați sau bîiguiți 
acolo? 

Sînt cu un tovarăș de-al meu, Sorin, aici în - sala de tor- 
tură, urme de ceară, urme de sînge, resturi de haine arunca- 
te... bineînţeles, în afara clădirii... din nou, imagini calcinate... 

Dumneavoastră nu auziți ce s-a-ntîmplat în '89? La 
312.69.82.89.89.89.89 ducem o luptă disperată cu ideea, cu 
omul de pe stradă și nu în ultimul rînd cu Rondul de noaaa- 
apte! alo, Andreea, mai ești acolo? 

Emisiunea asta nu mă amuză deloc 

Nici pe mine, să știi că nici n-o ascult 

Bună seara iubitule, eu sînt 

să mi-o sugi! îmi trînteşte repede telefonu” înainte să apuc 
să-i spun cum mă cheamă înainte să apuc să intru în panică îl 
culeg de pe un alt fir pe Laurenţiu din Botoşani care începe 
repede să-mi debiteze despre nu ştiu ce carte pe care se pre- 
găteşte el s-o scrie „Jocul sentimentelor și al intereselor”, o 
carte psihologică Andreea dragă, un fel de autobiografie deşi 
eu n-o recunosc ca autobiografie, e mai mult din experienţa 
personală, este cam cum văd eu lumea, de Rodica am divor- 
țat fiindcă am prins-o cu altu’, m-a durut enorm trădarea ei, 
dar am rămas tot un romantic incurabil, citesc tot ce prind din 
Sandra Broin şi colecția de dragoste Sidney Sheldon și între 
timp mai ascult şi eu un Beatles, un Pink Floyd, un Celine 


Dion, un Abba, dacă mă crezi - nici nu te văd bine de somn, 
da' îmi doresc enorm o prietenă, am impresia că noi doi 
ne-am înțelege perfect de bine, pentru mine un prieten este 
cel care te ajută reciproc, m-am luat eu de Rodica atunci la 
divorţ și i-am spus fă, analfabeto! nu-ţi ajunge c-ai luat 
canapeaua, teveul și șifonierul?! vrei să-ți dau şi cărțile mele 
de dragoste!? cărți bune, nu glumă - un Minulescu, un Coşbuc, 
un Goga, munţii noștri aur poartă, noi cerşim din poartă-n 
poartă! nu i le-am dat că şi așa nu ştia deloc să citească, nu 
mă înţelegea deloc, eu chiuleam de la școală ca să ajung la 
operetă fă analfabeto i-am zis ca să văd Traviatta lu' Verdi 
sau Carmen a lu' Bizet, îmi plăceau şi filmele mai sentimen- 
tale, westernurile, polițistele, Andreea cred că noi doi sîntem 
două suflete gemene, ce mai! zău, am rămas blocat de atitea 
potriviri, un singur lucru mi-e teamă - să nu zîmbeşti de mi- 
ne, am citit și Shakespeare integral şi îmi place teatrul 
enorm, ai văzut piesa aia de Teodor Mazilu? aia cu Proștii sub 
clar de lună, eeei? zici că te-am pus pe gînduri serios? dæ’ ai 
auzit de ailaltă - Au pus cătușe florilor? s-a jucat în pielea 
goală, imaginează-ţi! și la Puricele am fost cu Horaţiu Mălaie- 
le, aoleu, te-am pus pe gînduri rău de tot, mai spune și tu 
ceva acolo! ce am eu mai bun este sufletu', ăsta mi-e sufletu', 
asta mi-e casa, să așteptăm destinul să vedem ce soartă ne 
hărăzeşte să vă trăiască limbajul! ați ascultat o emisiune bîi- 
guită de Călin Gheorghe și Răzvan Exarhu, încă o dată înche- 
iem aici această emisiune nesfîrșită care vă aparţine în în- 
tregime, de la naștere pînă cînd... ăăă... pînă cînd! aloo! firma 
de curve? 

nu, greşeală, aici e firma de fotomodele 

000, bine, aici vroiam să nimeresc, sunt Nicu! nevastă-mea 
doarme dincolo, de aia vorbesc așa încet, sper să nu se 
trezească şi dacă se trezeşte, tu să-i zici că eşti vară-mea, bi- 
ne? aş suna și eu la o firmă de curve, că pentru 3950 de lei pe 
treizeci de secunde o fuți pe aia de nu se vede, da’ mi-e frică 

de ce să-ţi fie frică mă’ Nicu?! 

păi sida e mare 

mă Nicule mă... sida prin telefon?! 

nu, fată! Te duci acolo şi o fuţi pe aia în direct... 

ahaa, înţeleg... în direct... brațele mi le sprijin pe grilajul 
îngheţat al balconului, gîndurile mi le sprijin pe umeri, pri- 

virile pe străzi, străzile pe degetele de la picioare, picioarele 
în balta de peste drum care provoacă toate reacțiile alea în 
lanţuri bulbucate și umede, din balcon le văd, da’ numa’ pen- 
tru că sclipește becul ăla de neon din colţ chiar deasupra apei, 
gata, mi se face dintr-o dată frig așa că mai bine mă retrag, îl 
reazem pe Nicu vorbind mai departe singur de caloriferul 
din cameră şi execut un salt peste pervaz înăuntru da' mi se 
încîlcesc picioarele din greşeală în firul telefonului futu-i ca- 
re se prăbușește zgomotos pe mochetă alooo! Andreea, ce 
faceți mă acolo? vă bateţi!? nu, încă nu, îmi amintesc doar 
cum mergeam zilele trecute spre studio, de pildă, vreo zece 
povestiri erotice aveam de înregistrat, în 133 mi-a venit 
să-mi sprijin capul de bara aia metalică și slinoasă, întîm- 
plător prin fața proteveului se plimba Exarhu însuși, n-avea 
nici o gară cu nimeni, avea ochelari de soare şi pantaloni 
largi, fluturînd în vînt zălog de legămînt, în studio m-am în- 
curcat de vreo trei ori între litere, nu apucasem să citesc tîm- 
peniile alea decît o dată, între două ţigări, scrisul ăla îngră- 
mădit, ilizibil, da, iubitule, vreau să-ţi simt sexul, daaa, oh, așa, 
mai adînc, mişcă-te în mine, mmm, penetrează-mă odată că 
nu mai pooot! mîngiie-mi sînii - înregistrările alea soft, fără 
vulgarități sau şocuri substantivale, verbale, interjecționale 
sau cum or mai fi fost, că mai sînt și celelalte - povestirile 
hard, las' că pe alea le înregistrăm săptămîna viitoare, le-ajung 
labagiilor astea pînă atunci, ok, mie-mi convine, mai ales că 
mi-au amorțit mîinile pînă mai sus de coate, ca niciodată, nu 
le mai simțeam aproape deloc, mi s-au împrăștiat şi foile la 
un moment dat pe jos, le scăpasem dintre degete, poate 
mi-am încleștat palmele exagerat sau am gemut prea din sto- 
mac, prea din inimă, că altfel nu-mi explic, mă enervasem pe- 
semne, nu reușeam să-mi scot din cap figura lu’ Exarhu plim- 
bîndu-se pe trotuarul ăla aşa relaxat, fără nici o treabă, s-a 
intersectat şi Cristi în tot amalgamul ăla de cuvinte, fix el îmi 
lipsea în cofetăria de lîngă Arhitectură, vorbind de fenome- 
nologia morţii la Heidegger, minunîndu-se așa de frumos — 
maaamă, ce cap a putut să aibă omv’ ăsta, cu fărașu' mă cu- 
leg de pe jos după ce citesc cîteva pagini, parc-aș fi un pietroi 
pe lîngă el, fir-ar, după ce ies din studio pe hol şi trag cu sete 
cîteva fumuri din ţigară mi se încețoșează privirea cu tot 
felu' de dungi verzi și albastre, huaaai, să vezi că acuma mi se 


scoală să leșin şi o să mă culeagă și pe mine cu făraşul de jos 
fără nici un Heidegger în preajmă sau în cap ci cu foile astea 
împrăștiate aşa de artistic în jurul meu, futu-i, Marius, am 
aşa o presimţire despre cum îmi ratez eu sistematic opera şi 
existența şi mă simt amară - să-i treacă acuma prin minte 
vreunui canibal să mă mănînce, instantaneu și-ar da seama 
că nu-s bune la ronţăit oasele mele și sîngele i s-ar părea prea 
acru la gust şi greu de înghițit pustietatea asta a omului lipsit 
de credinţă greu de digerat şi străzile fiindcă nu mai clipesc 
ascuţit ca niște pleoape nedormite, nu mai luceşte nici aerul 
a vrajă și nici tramvaiele nu-ți mai poartă-ntre roți zîmbetu' 
şăgalnic, cît despre tremuriciul ăla neurotic care-mi traversa 
zilele şi nopțile, ei bine... da, mizerabilă noapte, Marius iubi- 
tule, adineauri s-a enervat un tip fiindcă i-am răspuns prea 
ironic la telefon, credea că fac mișto de el, poate că avea drep- 
tate, nicicum nu-mi iese starea de curvă, nu reuşesc să mă 
montez de nici o culoare - prostănac actor de provincie, par- 
că asta aș fi, superficial şi contrafăcut, se întîmplă ceva și cu 
lumea asta, nici țigările fumate pe balcon nu mai adîncesc 
noaptea ca pe vremuri, nici cafeaua nu mai are gustul ăla 
magic iar la sfîrşit se trezeşte și tîmpitul ăla să sune ca să mă 
întrebe „auzi, Andreea, tu iubeşti?” 

„„.mda” ezit eu pe bună dreptate 

„ei bine, află că mi-e milă de tine!” 

„ei bine, pula-n beci!” tipul afaceristului clasic, îl identific 
în cîteva secunde iar într-un sfert de oră începe să-mi poves- 
tească de altfel cam cîte probleme are cu cheresteaua din Bacău 
„deci ne futem sau ne milogim acuma iubitule?” fără vrăjeală 
şi fără mangleală, da? 

fiecare lucru la locul lui, stele normale și mici, trotuar fix 
şi nemișcător, parcă n-am mai avea rădăcini înfipte-n vis, fu- 
tu-i, parcă n-aş mai avea pe ce să-mi sprijin febrilităţile, o fi 
asta adevărata luciditate, marius, tu ce crezi? adică nu aia 
veche, nu amplificarea aia de lucruri și tremuriciul aerului și 
mersul asfaltului sau pasul gîndacului? te pomenești că alea 
țineau doar de sensibilitate și de simțuri prea-senzitive? sau 
lucid e omul care percepe conturul fix - ăsta e un creion şi 
nimic altceva decît un creion? fir-ar marius după tine ce 
înseamnă să fii lucid? că eu una cre' că m-am încurcat 

noapte bună andros lasă că mai comunicăm și mîine o dată 

Nici un mîine, Andreea! azi! acum! că de cînd te aştept 
mi-a crescut barba și mi-a îmbătrînit pula cu doi centimetri, 
mă fată, să moară mama! 

Salut voios de pionier, da' cu cine am onoarea, mă rog fru- 
mos? tresar, mă rup de gînduri şi alte alea și mă străduiesc 
să recunosc urgent vocea, da' nu reușesc, deşi îmi sună tare 
familiar în urechi, sigur am mai vorbit cu tipu' ăsta de vreo 
patru, cinci ori - eeei, roagă-te tu mult și bine, iepuraș, eu tot 
Marin Chiţac am rămas sau Chiţac Marin, la alegere, ia zi, te 
întîlneşti astăzi cu mine sau iar nu te lasă ăia să ieși pe nicăieri? 

Băi Marin Chiţac ţi-am mai spus că n-avem voie să ne în- 
tîlnim cu cei de pe fir, zău că mi-eşti drag și zău că mor de 
curiozitate să te văd... da' nu se poate - mă miorlăi cum pot 
eu mai bine numa’ să-l conving să renunțe la idee, numa' să 
schimbăm subiectu' 

Lasă, mă Andreea, așa zici de fiecare dată, da’ să știi că 
m-am interesat io pentru tine, nu vă face nimeni nimic dacă 
vă întîlniți cu cîte unv’ din naști în paști, am auzit că altele au 
făcut-o, da’ eşti tu aşa mai pe invers, las’ c-o să-ți pară ţie rău! 
o să vii tu să-mi ceri mașinuţele... și atunci n-o să-ți dau nici 
una, aşa să știi! 

Face pe îmbufnatu' da' o să-i treacă imediat, de fiecare da- 
tă cînd sună mă cheamă la o cafea în oraș, de fiecare dată îi 
spun că nu se poate, deja s-a obișnuit, da' ne vrăjim totuși aşa 
în gol - atunci hai mai bine să ne futem și noi în gură un pic, 
să ne mai treacă timpu', să mai schimbăm o impresie, o aten- 
ție, o măslină, să ne futem în ciuda pulii, cum ar veni... ai au- 
zit de orgasmometru? scrie în toate ziarele de azi despre el, 
ştii cum funcționează? deci să-ți explic, acest obiect de frî- 
nare se folosește în următoarele contexte: îl găseşti şi nu 
funcționează, nu-l găseşti şi atunci pleci dracului să-l cauţi 

Auzi, Marin Chiţac, aş avea o întrebare pentru tine, ai idee 
ce înseamnă luciditate? cum vine aia adică să fii lucid, după 
tine, aşa... 

Lasă-mă cu textele astea mă Andreea, că eu abia azi mi-am 
dat seama că efectiv numa' cu o femeie frumoasă m-aș în- 
sura, o ţin aici, în adîncul străfundului sufletului meu și o aş- 
tept să apară de după un colț, de undeva și atunci o să fie ca 
şi cum te-ai trezi brusc cu o conștiință după cap, ţi-ar fute 
unv’ aşa o conştiinţă după gît şi atunci nu mai ai chef și nu 


mai simţi nevoia să ţi-o tragi cu nimeni altcineva, poate că 
atunci înseamnă că ești lucid dracu' ştie da' e clar că deci ga- 
ta! te-ai îndrăgostit şi trăieşti un sentiment ciudat de consex... 
Marin Chițaaac, nu mai pricep nimic! izbucnesc în rîs ne- 
încrezătoare deşi ştiu că are şi el dreptatea lui da’ mă fac că 
plouă, că ninge, că mai sună cineva - fii atent iubitule, ziceam 
că într-o bună dimineață mă găseai tu pe malul mării, ce crezi 
că făceam acolo? făceam plaaajă doamne iartă-mă și te apro- 
piai tu de departe şi te întrebai în gînd ce naiba caută fata as- 
ta așa de dimineaţă pe nisip? ce să caute, i-o fi frică de mulți- 
mile de mai tîrziu, mulțimea aia gălăgioasă și împuțţită de la 
amiază - ghiceai tu imediat şi te apropiai tiptil de mine, că de 
departe ți se părea că-s tare frumoasă, de aproape încreme- 
neai de-a dreptul, pentru că de-adevăratelea sînt brunetă cu 
ochi de drac care te bagă-n boală imediat iubitule şi-s subți- 
rică la mijloc şi am niște sîni fabuloși nu chiar ca ai Pamelei 
Anderson dæ’ frumoși nevoie mare, ce mai, ţi se scula pula 
cînd mă vedeai cum zac acolo întinsă fără griji, îți spuneai că 
poate fix pe tine te aştept, mie îmi tremurau un pic pleoapele 
fiindcă simțeam o umbră nedesluşită în dreptul ochilor, da’ 
nu îndrăzneam să-i deschid să văd cine dracu' îmi fură din 
soare, te opriseşi tu chiar în dreptul meu, mă măsurai acuma 
cu privirea hămesită, bănuiam eu c-o fi vreun tip care se 
holbează la mine si-mi ziceam în sinea mea deh, se uită el cît 
se uită, da' pînă la urmă tot o să plece, habar n-aveam că era 
vorba tocmai despre tine, de unde era să știu? și după aaaia... 
ce să vezi? nu-ți mai vine să pleci, iubitule, îţi vine brusc să 
mă fuţi, așa că te întinzi tiptil lîngă mine iubitule şi începi să 
mă atingi cu un deget printre ţițe și mai jos, îți strecori încet 
mîna în bikinii mei şi te uiţi pe furiș la mine, oarecum spe- 
riat, că nu știi cum o să reacționez, „da' dacă sare fata ca arsă 
şi-ţi trage una cu geanta-n cap?” numai că pizda mă-sii, îmi 
plăcea la nebunie ce făcea el cu degetele între picioarele me- 
le, mă topeam instantaneu ca un ness frape, nici nu îndrăz- 
neam să mai deschid ochii acuma de teamă ca nu cumva să 
se spulbere atîta amar de plăcere așa că îmi înfig degetele în 
nisip şi strîng tare din pleoape, strîng tare între degete un 
pumn de nisip şi tocmai atunci... huaaai! să-mi fut una, cînd 
mi-era lumea mai dragă cînd credeam c-o să-şi strecoare şi 
al doilea deget înăuntru - să-mi intre aşchia asta de scoică 

sub unghie! o înțepătură din aia dureroasă și ascuţită și fir-ar 
ale dracului toate scoicile astea mărunte de pe plajă! cre' că 
n-au mai curăţat-o de paişpe ani pe puţin! mi-au dat lacrimi- 
le instantaneu, am întors capul, mi-am scos mîna din nisip, 
am deschis ochii, începuse să-mi curgă sîngele de sub unghie 
amestecat acolo cu fire de praf şi scoici mărunte de tot fu- 
tu-i! stai să-mi pun nişte spirt aici, să nu se infecteze dra- 
cului... şi cum m-am întors un pic, am simțit mişcîndu-se iar 
degetul înăuntrul meu, o, doamne, iubitul! uitasem complet 
de el, cum dracu”, uite-așa, în schimb el ce crezi c-a făcut, băi 
nu mi-a venit să cred, mi-a luat atunci mîna și a început să-mi 
sugă liniştit degetu', m-a omorit cu gestul ăsta, adică... să-mi 
bag picioarele, nu mă aşteptam la așa ceva... să-mi lingi tu pi- 
căturile de sînge de pe unghie, iubitule, hmmm... daaa, îmi 
place... mdaaa, vreau să-ți simt buzele în palmă, ai, da, da! şi 
la încheietura miinii... o să înnebunesc iubitule de atîta exci- 
tație! ci fute-mă odată că nu mai pooot! fute-mă! acum! repe- 
de pînă nu mă răzgîndesc - și de fapt cum dracu’ m-aş putea 
răzgîndi, încep doar să respir mai sacadat, mai gutural, mai 
convingător - vaaai, ce drăguță ești!... 

nu-i așa? drăguță și durabilă și întind mîna să-mi sting ți- 
gara în scrumiera de lîngă telefon și fără să-mi dau seama 
apăs aşa de tare mucul pe sticla aia murdară încît crapă, fan- 
tastic, a crăpat ţigara în scrumieră, a pocnit surd și îndesat și 
cum spuneai că te cheamă, iubitule? ah, Marian... din Buzău? 
i-auzi, ce interesant! 

ce sleită mă simt dintr-o dată ce aprinsă și uscată vara as- 
ta din aerul transpirat şi sacadat din omul ăsta care sună fă- 
ră carne fără oase, cu organele-n voce încropite la repezeală 
din sunete subțiri labagiul - omul oral, omul text, nu ca 
Marius care este era a fost tot ce poate fi mai simplu într-o 
curgere de zile - aerul, pîinea, apa, țuica, uneori parcă am fi 
căsătoriți de paişpe ani, intră-n baie, face pișu în timp ce mă 
spăl eu pe dinți și îl privesc cu coada ochiului cum stă așa 
drept în fata wc-ului şi cum pare de două ori mai înalt - îmi 
opreşti şi mie un pic de apă caldă în cadă? mi-e foame - face 
un pas şi ajunge în spatele meu, îşi aranjează părul în oglin- 
dă, mamăăă, ce bine arăt! singur mă minunez uneori cum pot 
să fiu așa de mişto! 


vaaai, Marius, aceste cuvinte ne doare, ceea ce vă dorim și 
dumneavoastră! parafrazez şi-i trag un șold în coapsă, se 
lipește Marius de mine şi îmi înconjoară mijlocul cu braţele 
şi se freacă încet de fundul meu gol Maaarius! 

Andreeea! 

Ce faaaci? îmi iese așa o voce de miorlăită în situaţiile as- 
tea, într-o clipită mă umezesc, mă zbat să scap, mă foiesc - 
bine Andros, las’ că ajungi tu la mine, vii tu să mă rogi și atunci 
n-o să mai vreau eu! o să mă duc să mănînc pur și simplu! 
dacă vrei să comunicăm hai în bucătărie 

Sau invers - întinde mîna, ia cratița cu cartofi din frigider, 
o pune pe aragaz, se învîrte apoi prin bucătărie aşa în pielea 
goală, își aprinde o ţigară, se scarpină pe burtă, se ridică în- 
cet de pe scaun și-mi spune ieșind - dacă vrei să comunicăm 
hai cu mine în baie unde intră cu zgomot în cadă, pleoscăie 
apa, se bălăceşte Marius acolo ca o rață și îşi tot freacă pielea 
cu buretele ăla pînă cînd o simt eu roşie și arsă în palme cum 
stau aşa ghemuită cu picioarele ridicate pe capacul wc-ului 
si-l privesc cu obrajii sprijiniți în genunchi, al dracului de fru- 
mos te-a făcut mama ta Marius iubitule - cam cît ai de gînd 
să-ți mai freci pielea acolo, Marius!? 

Cum adică o frec? dimpotrivă! rîde printre picăturile de 
apă care i-au aterizat pe obraji - o spăl pur și simplu, ce, tu 
nu faci la fel? 

Nuuu, eu nu suport să fac baie aşa de lung și de mult... mă 
plictisesc... 

Ei, na!? uite că eu nu mă plictisesc, vreau să fiu curat, e va- 
ră, bărbații transpiră, n-am chef să miros urît cînd mă duc 
să-mi vizitez gagicile, care gagici Marius? eh, alea vechi, nu le 
ştii tu, da’ află că-s multe, e vară, ne acoperim cu un cearșaf 
subțire și ne trezim de trei sau patru ori în fiecare noapte nu- 
ma' pentru că mîna mea atinge din întîmplare coapsa lui sau 
îmi ridic eu genunchii la piept și din greşeală îi ating pula cu 
vîrful degetelor și pînă să ne dezmeticim noi de-a binelea 
sîntem hăăăt departe înșurubaţi în fenomen în noi înşine în 
vara asta uscată de care mă ascund în pat, mă strecor sub cear- 
şaf, Marius bate ceva la mașina de scris, vrea să facă nu știu 
ce eseu despre Veacul de singurătate, fumează și apasă rar 
pe clapele mașinii de scris - fumez și-mi apăs rar pașii pe as- 
falt pe străzi pînă cînd mi se subţiază picioarele și tălpile şi 

încep să pling cu o furie mocnită-n oase și să-i car la pumni 
în burtă în stomac în cap de spaimă că mi-a furat ochii mi-a 
curs sîngele mi-a zdrelit picioarele s-au închegat urmele aco- 
lo și m-am albit - la cine te gîndești acuma Andros? se întind 
privirile lui lacome peste mine, mă priveşte Marius cu sprîn- 
cene încruntate - la Agopian bine-nţeles, că parcă numa' lu- 
mină sau întuneric ar exista pe lumea asta şi drumul subțire 
dintre ele, parcă acuma ne-am fi trezit și noi singuri la mar- 
ginea dimineţii ăleia și parcă am fi văzut cu ochii noştri șo- 
bolanul cum se furișează și cum îl apucă loan de coadă si-l 
ridică spre geam - ce-ar fi bre să-l mîncăm? sclipea vocea lui 
lihnită şi într-atât îi înveseli ideea încît în febra ei au mai 
prins trei şobolani pe care îi gîtuiesc scurt. Privesc apoi fer- 
iciți la leşurile lor şi Armeanul începe să spună o poezie - ce 
fel de poezie, Andros!? 

nu mai ştiu, că l-a oprit loan la timp, se făcuse în zid o ure- 
che mare şi curioasă iar armeanului i s-a făcut poftă să se pi- 
şe în pîlnia urechii sau măcar să scuipe în ea și atuuunci... ce 
să vezi?! urechea se transformă înapoi în zid mucezid și umed 
așa că se întoarce și Armeanul la primul şobolan și umflîn- 
du-se în plămîni cu aer îi suflă șobolanului în cur pînă-l face 
de două ori mai gras și după aia astupă gaura cu degetu' şi 
respiră ușurat în sfîrşit şi apoi scoate degetul brusc și-ți dai 
seama Marius că atunci trupul animalului explodează deoda- 
tă şi e aruncat afară din piele cu o bufnitură de pușcoci care 
o sperie pe loana 

ce face?! 

o sperie pe Ioana şi operaţia se repetă aşa încă de trei ore 

sfişiem apoi burta cu o unghie pe care în prealabil o ascu- 
tim o vreme pe zid apoi scoatem măruntaiele, loana-ncepe 
deja să curețe usturoiul, i-a trecut spaima şi un miros plăcut 
ne gîdilă nările, ne schimbă gîndurile triste de le-om fi avut - 
ne oprim la un moment dat fiindcă apar patru soldaţi cu pri- 
viri de oameni nedormiţi care ne baaat! huai de capu’ meu, 
ne snopesc în bătaie pînă cînd se plictisesc și uite aşa tră- 
iți-ar ne lasă ăştia pe toţi leşinaţi într-un colț și se cară 

primul se trezi Ioana - nu-și mai aducea aminte nu mai 
ştiam pe unde-am fi așa că l-am întrebat pe armean unde 
dracu’ sîntem, vocea mea l-a hotărît să-şi deschidă ochiul 


uriaş de-l avea în mijlocul frunţii - eşti ca un fel de ciclop! 
i-am strigat 

el clipea nedumerit din ochi - eşti ca un fel de Bjork, bre! îmi 
răspunde cu ciudă și încearcă o vreme să-şi pună ochii la loc. 

Dar nu reuşeşte. Priveşte nedumerit lumea cu ochiul din 
frunte şi lumea se înfige în el, își bagă pula netrebnică în 
ochiul lui, îl sperie de moarte mă sperie de moarte îmi trag 
repede pătura pînă sub gît sub nas îmi acopăr urgent toți ochii 
părul ţeasta întreagă o ascund sub cearşaf poate aici să mă 
liniştesc un pic, să citim mai departe - nu, nici aici nu se lea- 
gă frazele din carte aşa că o las jos pe covor, lîngă pat, încep 
să bat cu degetele de la picioare un ritm alert, nerăbdător, de 
sub cearșaf nu se vede decît un ghemotoc, o vietate năucă, 
prin ochii ei parcă m-aș uita la Marius pentru prima oară, îl 
privesc pe sub pleoape pînă cînd nu mai pot, îl înghit cu 
totul, chiar în momentul ăsta descoperă nu ştiu ce sens as- 
cuns al cărții, începe să-mi, vorbească febril despre ea - ce 
ciudat că nu mi-au venit în cap ideile astea atunci cînd am 
citit-o, îți dai seama Andreea că e vorba aici despre - îhîm se 
desfăşoară un zîmbet larg din pat pe buzele mele da' îl as- 
cund repede sub cearșaf și deschid ochii acolo: aproape în- 
tuneric, se mai strecoară o dungă de lumină subțiată, cîte un 
pocnet sec al mașinii de scris în rest, ce să vezi? în toate păr- 
tile, în stînga și-n dreapta şi dedesubt miroase a Marius, s-a 
impregnat peste tot mirosul lui de piele care se umezește în 
dragoste şi transpiră de dragoste cu ochii larg deschiși în- 
cerc să ating mirosul ăla, să-l văd, să-l țin minte să-i ating 
apoi pielea subțire cu unghia să-l vreau repede înăuntru și 
atunci să întind gîtul ca o girafă ca să-i ating buzele și nu ştiu 
cum naiba să se aplece el brusc în același timp și să ne izbim 
dinţii aşa sec şi zgomotos aaai, scuză-mă! şi repede şi vino- 
vată mă lipesc înapoi pe pernă, îl privesc cu ochi îngroziți - 
sprijinit într-un cot își șterge Marius picăturile de sînge de 
pe buze, apoi se apleacă încet și îşi alunecă fruntea între umă- 
rul și gîtul meu şi rămîne acolo, rămîne frumos acolo pînă 
într-un tîrziu cînd se înalță iar şi de atîta mocnită plăcere mă 
zbat și îmi tresare genunchiul cu un fel de zvicnet de nestă- 
pînit şi îl nimeresc fix în zona crepusculară fix între picioare 
futu-i! strîng tare din pleoape, nici nu trebuie să-l văd, îl simt 
imediat cum se crispează brusc și se rostogolește lîngă mi- 

ne - Andreeea! poate ai de gînd să-mi rupi şi-o mînă pînă di- 
mineață!?... 

Maaarius... iartă-mă, n-am vrut... 

bine-nţeles că n-ai vrut, ar fi fost culmea să mai și vrei - în- 
cearcă Marius să glumească, zimbește un pic forțat şi se apro- 
pie de fereastra deschisă şi scuipă sănătos în noapte, de fapt 
îl doare rău, îmi dau seama după cum iese din cameră și in- 
tră în baie, se aude apa curgînd, îmi mușc degetele îngrozită, 
mă întorc cu faţa la perete, ai, Marius, îți scriu imediat o poe- 
zie numa' să uiţi de gafa asta brutală ființa lui se strecoară sub 
pleoapele mele se înfiripă din sunetele ascuţite ale grotelor sco- 
țiene, ale mării portocalii - ascultam Loreena McKenith în 
seara aia iar 
capul lui verde, capul bunei speranțe 
se lungea - șarpe sufocant 
se încolăcea în jurul oaselor mele făceam dragoste cu toată 
pielea din afară, cu toată pielea dinăuntru 
care s-a despicat brusc în fișşii lungi 
s-a împurpurat şi a plecat 
devorator iubitul meu, mi-am șoptit uluită 
curînd mă voi transforma 
în afişul publicitar care îi limpezeşte privirea 
dimineaţă devreme curînd se va transforma 
în apa vie pe care o beau noaptea tîrziu nu există 
democraţie - scriu unei nopţi, unei zile de dragoste care nu 
s-a întîmplat niciodată şi care este deja imprimată 
pe umărul meu drept - tatuaj barbar sonor şi trădător 

asta e poezie?! mă întreabă Marius ironic peste cîteva zile 
cînd găsește foaia cu versuri în mașina de scris - Andreea!... 
asta ai scris-o pentru mine? adică eu aș fi tatuajul barbar şi 
trădător? şi brutal pe deasupra? hm... pufneşte din nas și zîm- 
beşte înțelegător, dă din cap a neputinţă și mă mîngiie pe creş- 
tet şi nu-mi dau seama ce naiba vrea să spună gestul lui — 
fetițo, mai încearcă, ai timp să scrii şi poezii mai bune 

poftim?!... adică nu-ţi place? 

eu zic c-ar fi bine să mai încerci 

eeej, vax, lasă-mă-n pace, n-o să-ți mai arăt niciodată nimic 

cum vrei, ridică din umeri nepăsător, mie oricum îmi plă- 
ceau alea cu strofe şi rime 


băi, mă laaaşi!? da’ ce naiba, sîntem în evul mediu să scri- 
em cu rimă şi strofe? în poezia modernă avem voie să scriem 
liber, Marius, se desființează toate granițele poeziei clasice, 
îți înșiri gîndurile pur şi simplu pe foaie, nu te mai împiedici 
în șmecherii cu rime și strofe şi atunci chiar totul poate să 
devină poezie, şi semafoarele și strada 

poftiiim?! semafoarele şi strada ar fi poezie după tine!? 
împinge cît colo Dragostea lui Cărtărescu şi-mi zîmbeste strîmb, 
parcă dezamăgit, apoi se răzgîndeste și se uită la mine cam 
oblic şi cam jucăuș, jubilează acuma cînd mă vede așa por- 
nită şi agitată, Andreea, ce prostii scoţi din tine! adică oricine 
își înşiră gîndurile cît de cît artistic și le publică într-un vo- 
lum poate să spună că scrie poezii? 

ăăă, da... dau înapoi un pic, apoi mă răzgîndesc şi revin în 
forță - da! în definitiv oricine poate încerca, dacă reușește sau 
nu asta-i altă poveste 

băi, mai lasă-mă, se ridică din pat şi începe să se îmbrace, 
își trage blugii pe el cu gesturi repezite şi neglijente şi își tra- 
ge fermoarul și se întinde uriaș peste mine după cămașa în 
carouri mototolită pe pernă sub capul meu încă din timpul 
dragostei de acum o juma’ de oră- păi așa mi se scoală şi 
mie să scriu o poezie, nu? 

se dezechilibrează şi scapă din mînă pantoful pe care în- 
cearcă să-l încalțe, se agaţă cu o mînă de clanţa ușii, o întinde 
pe cealaltă spre mine, face pe actorul recitator acuma, încep 
să rîd ca dementa - Marius, eşti caraghios 

fii atentă aici creaţie, da? mi-aş băga pula punct într-o 
mare de oameni punct 

se uită la mine cu satisfacție, apoi se apleacă, își ridică în- 
cet pantoful și mă urmăreşte cică încremenit cu o nerăbdare 
ascunsă - spune și tu acuma, Andreea, asta-i poezie? Izbuc- 
nesc în rîs şi-l privesc cîteva clipe lungi şi dragi, încă se ba- 
lansează cu pantoful în mînă şi aşteaptă verdictul - ăăă, eu 
aş zice că este poezie, încadrabilă, ce-i drept, într-un gen liric 
un pic mai deocheat. Da' e poezie! fiindcă se petrece la mijloc 
o metaforă, Maaarius! un om normal nu poate să-şi bage pu- 
la într-o mare de oameni, poţi să-ţi bagi pula într-unul sin- 
gur, într-una singură, da' nu într-o mulțime... sau o fi un fel 
de hiperbolă frustrată aici, Marius? tu eşti foarte supărat pe 
lumea asta dacă vrei s-o fuţi fără să clipeşti 

își lasă pantoful să cadă zgomotos pe covor - hiperbolă pe 
dracu'! mă duc după ţigări că văd că nu ajung la nici o con- 
cluzie pozitivă cu tine... 

ia şi-un Caţavencu dacă tot ieşi, strig în urma lui, că noi 
am uitat ieri să-l cumpărăm, bine bine, îl aud mormăind de 
după ușă, apoi dispare, apoi mă întind eu după agendă să văd 
de program şi de turele din zilele următoare, miercuri lucrez 
de noapte, vineri e zi liberă iar sîmbătă îmi alunecă dintre 
foile agendei scrisoarea sosită la firmă zilele trecute pentru 
Lia, am luat-o pe furiș de pe birou după ce-au citit-o toate fe- 
tele, după ce s-au prăpădit de-atita rîs și miștocăreală am 
adus-o acasă, am întins-o pe pat şi mi-am zis c-ar fi păcat să 
se piardă, maaarius, să vezi și tu ce minunăţii - despre urma 
lor n-o să se mai știe nimic, n-o să mai rămînă decît neșşte cu- 
vinte zgribulit alunecate într-o noapte nebună, n-o să mai ră- 
mînă decît această scrisoare a toată fața pămîntului pe care a 
scornit-o el, am furat-o eu, cel mai sus iscălit, căci ironia sor- 
ţii a vrut să fiu rob pe moment, rareori mai credeam că voi fi 
liber iubirea să o cunosc în adevăratul ei sens, nud și deplin al- 
tar de lumină - asta-i iubirea! 

O, Elenă a sufletului meu, unde te-ai ascuns în așteptare? în 
Troia lui Paris? În Atena lui Agamemnon? în Sparta lui 
Menelau? Sau în Itaca plină de farmec a lui Ulise? Sau ai fost 
prizonieră în insula Circei? Sau în Egiptul antic regină ai fost? 
Ori în Bizanţ domnit-ai duios, supus fiindu-ţi eu un paj cre- 
dincios? Dar te-am găsit în sfirsit printre veacuri și sper și cred 
că mă vei primi să-ţi fiu alături — la picioarele tale. Deplin și 
nobil - senin în gîndire. Slujind cu plăcere. Tăcut în iubire. 

Aș vrea să-ţi cînt ceva 

Ce acum e pe inima mea 

Aș vrea să-ii spun de mult cît te iubesc 

Și cred că acum totu-i firesc 

De cînd te-am auzit 

Răsuflarea mea a pierit. 

Glasul tău minunat, suav, dulce, de o dulceaţă asemeni am- 
broziei mă face să mă simt minunat în acest miez de noapte 
nebun ca mine. Glasul tău m-a mîngîiat în nevoia mea de co- 
municare, de ieșire din cotidian. Glasul tău mi-a redat speran- 
ţa de viaţă. Glasul tău, izvorul limpede al sufletului tău, a reu- 
șit să aprindă în mine văpaia necontenită a ceea ce eu, la 


această oră nu pot defini. Vocea ta e blîndă și mîngiietoare. 
lartă-mă dacă repet ceva din ceea ce am spus la telefon, dar 
asta simt. Deși nu te văd, simt privirea ta sfredelind interiorul 
sufletului meu cercetînd și întrebîndu-se: oare cu cine am de-a 
face? Este un om bun? Poate cineva să-mi dea un răspuns? Te 
asigur din toată inima mea de noblețea și puritatea sufletului 
meu. Prin vocea ta, ai aprins în mine o candelă nestinsă, o lu- 
mină ce îmi va purta de grijă atitpe timp de noapte, cit și în 
timpul zilei, o lumină mai puternică decit soarele eclipsat și 
neeclipsat. Fiorii vocii tale mi-au înfiorat mintea, gîndul, ini- 
ma, ochii, trupul Dulceaţa vocii tale, of! Ce să fac? Asta-i rea- 
litatea, domnule! ăsta-i dement, Andreea, sau e ţicnit de-a 
binelea?! 

nici nu știu cum să-l definesc, Marius, el zice c-ar fi avocat 
în Constanţa, Carol îl cheamă, a scris foile astea pentru Lia 
după ce-a vorbit cu ea trei nopți la rînd acuma vrea să vină la 
București s-o vadă, chiar dacă e căsătorit de patru ani cu o 
juristă și-au dat deja întflnire, da' ea n-o să meargă, un gînd o 
animă totuși, tipu’ e bogat şi mai are şi un volvo negru un 
gînd mă animă totuși pe neașteptate: „lubește și vei fi iubit!” 
Dar se pare că platonismul iubirii mele care a pus stăpînire pe 
mine încă de pe băncile liceului, nu îmi permite să pot iubi cum 
aș vrea. Să pornesc un drum nou, „pătruns de o dragoste cura- 
tă / credincios unui vis ademenitor..."? (Pușkin, 1829, poezia „A 
fost odată un nobil cavaler”) și, pornind pe drumul nou, să 
spun asemeni lui Cezar la trecerea Rubiconului - alea jacta est! 

Dar oare ce îmi rezervă zarurile? Uneori poţi să cîştigi, al- 
teori poți să pierzi. Dar mai sunt eu capabil să pornesc pe un 
alt drum? Se spune că odată ce ai ales un drum în viaţă nu te 
mai poți întoarce. Dar oare ce poţi face dacă acel drum se în- 
fundă sau este greșit? Să mergi pe el pînă la capăt afundiîn- 
du-te în nefericirea ta, murind cu gîndul că un vis îţi putea 
schimba destinul? Dar dacă și acel vis ţi-ar fi oferit tot un ast- 
fel de drum? Stai și meditezi și te gîndești că, uneori, ar fi fost 
bine să aplici principiul că „încercarea moarte n-are”. Doar de 
aceea ești om! Să încerci cît mai multe variante și s-o extragi 
pe cea norocoasă. 

Dar oare și cu dragostea să mergi la fel? La risc... ca la o 
loterie? lată o întrebare al cărei răspuns nu îl înțeleg pe 
moment. Poate că o să mi-l dai tu. Cînd și unde? Sunt întrebări 


169 


170 


la care doar vocea ta din eter îmi poate răspunde. Și continuu 
să visez la vocea din eter... și simt că și ea, influenţată de cele 
spuse de mine, în această noapte sublimă, mirifică, de poveste, 
se gîndeşte la mine, la cealaltă voce din eter și îmi pun între- 
barea: oare de ce nu ne-am întîlnit mai devreme cînd totul era 
posibil, cînd totul ar fi fost altfel? 

Neînţelese sînt căile Domnului, spune un pasaj din Biblie. 
Tot ceea ce simt în acest moment este o înfrigurare bolnăvi- 
cioasă. Voi aștepta cu înfrigurare reîntilnirea cu vocea din eter, 
după acel scurt și crud: la revedere! Aștept să văd reacţia ei 
cînd va da ochii cu mine. Va fi o dezamăgire cruntă pentru ea 
sau nu? Pentru mine în orice caz va fi o fericire! O undă de fe- 
ricire blîndă va cobori peste sufletul meu. Mai presus de tot și 
de toate voi căuta să par calm și să analizez: ce se întîmplă cu 
sufletul meu? 

Sufletul meu tremură ca o frunză în bătaia vîntului. Mintea 
îmi este confuză și tulburată. Prisma prin care întrezăream ade- 
vărul s-a răsturnat. Toate ideile mele despre lume și viață nu 
mai valorează doi bani. Ce m-a făcut să mă schimb într-atit? 
Scriu, scriu și iarăși scriu și nu găsesc nici un răspuns, nici o 
rază de lumină printre nourii ce mi-au cuprins mintea. Nu gă- 
sesc nici un pai de care să mă agăţ în încercarea mea de a ieși 
la liman. Să fi fost oare atit de tulburat de vocea din eter? Ce 
are mai altfel față de celelalte? Nu știu. Tot ce știu și pot să 
spun cu mîna pe inimă este că m-a fascinat pur și simplu. Mă 
aşteptam să întîlnesc la capătul firului o satisfacţie erotică de 
moment, un surogat al dragostei și, din contră, am întîlnit o 
ființă minunată, un spirit puternic, bun și sincer. 

Amor est insomnia mentis, ardor intestinus, insatiata fames 
ceea ce în traducere draga mea Lia ar însemna că iubirea este 
o nebunie a minţii, o ardere lăuntrică, o foame fără saţiu, hol- 
da sufletului meu aș vrea să fii 

Radioasă și pășind diafan 

Iubirea un suflet senin să ţi-o-mpartă în plină zi 

Iar noaptea, nebun să-ţi cerșească amar 

Atingerea-ţi dulce, un suflet precar 

Ce duios și nebun cu un clinchet hoinar 

Va răzbate cu greu din propriu-i hotar... 

Și dulce și vesel și trist și plîngînd, 

Pornește amăgit la drum suspinînd 


Cu crezul specific oricărui naiv: 

„Să spere-n ceva, în orice, dar să spere...” 

Deși speranţa e deșartă durere 

Sau unii ar spune să nu ne legăm 

De lucruri efemere 

Cu alte cuvinte, arzînd de durere, declam, „o! Deșertăciunea 
deșert! Totul este deșertăciune!” vorba Eclesiastului, deșertă- 
ciune sînt eu, deșertăciune ești tu, deșertăciune e depărtarea 
dintre noi doi, doar două lucruri pe lumea asta nu sînt deșer- 
tăciune dragă Lia: credinţa în Dumnezeu și iubirea. lubirea de 
aproape. Sau iubirea de departe...? Sau iubirea medievală, iz- 
vorită din lupte, din zbateri de spade, din cuget de preot cu- 
prins de văpaie. 

În aceste momente mă simt fericit. Corpul meu, mintea 
mea, sufletul meu se află într-o stare de beatitudine de nedes- 
cris — în aceste momente aș dori să mor și corpul meu să fie 
îmbălsămat cu aroma minunată a vocii tale... ascultă și vei co- 
menta la sfirsit: pînă relativ recent, teologii catolici s-au în- 
trebat dacă i se poate recunoaște femeii un suflet şi Augustin 
însuși se pare c-a declarat mulier facta non est ad imaginem 
Dei, că tot ai amețţit-o tu pe Lia cu citatele alea în latină de 
n-a mai priceput fata nimic, așa că bagă la ghiozdan și află că 
prin 1555 încă se mai întrebau popii în sinea lor dacă femei- 
le ar fi sau n-ar fi adevărate ființe umane, că te pomenești 
c-or aparține altei specii, sărim acuma peste cîteva pagini şi 
ajungem la pasajele despre Otto Weininger care m-au rupt în 
două, trei dacă nu cumva patru fragmente incongruente, mai 
ales acolo unde se subliniază că atît memoria cît și logica au 
o valoare etică normativă, pentru că exprimă rezistenţa fi- 
inței, strădania ei de a sta dreaptă, identică sieşi, strădania de 
a se reafirma în fluxul fenomenelor interne și externe, cum 
ar veni Weininger zice că în femeie nu există nici memorie, 
nici logică, nici etică - ea nu cunoaște nici un imperativ logic, 
nici un imperativ etic, cu atît mai puțin determinarea şi ri- 
goarea purei funcții intelectuale a judecății, care prezintă un 
caracter evident masculin! și dup-aia tot el iese la înaintare 
cu niște precizări de ultimă oră, cum că adică n-ar fi vorba 
aici de memoria „vitală”, legată de subconștient, durată sau 
flux al experienţei trăite, ci de memoria organizată și domi- 
nată de partea intelectuală a propriei ființe - ei bine, fix acest 

al doilea fel de memorie îi lipseşte femeii, datorită naturii 
sale „fluide” și lunatice, vrei să-ți citesc mai departe? poate 
așa să înţelegi dracului odată că la nevoie femeia se foloseşte 
fără probleme de logica curentă, cu o indiscutabilă abilitate, 
deşi nu frontal, ci polemic și evaziv, ca într-o luptă de ghe- 
rilă, într-un mod foarte apropiat de sofistică, îi lipseşte de 
asemenea cu desăvirşire logica înțeleasă ca expresia unei iu- 
biri pentru adevărul pur şi pentru coerenţa interioară, care 
duce la un stil riguros și impersonal de gîndire, un fel de im- 
perativ lăuntric, propriu bărbaților, de fapt nu tuturor, ci 
doar bărbatului absolut, face Evola o distincție mai în faţă și 
explică el acolo cum e cu femeia absolută şi cu bărbatul ab- 
solut, da' asta nu ne interesează deocamdată, deşi 

Andreea tu ești cumva geloasă pe Lia? mă întrerupe Carol 
şi-mi taie macaroana cu un fel de veselie cretină în voce, n-a 
priceput nimic din ce i-am subliniat pe carte încă de-acasă - 
îs geloasă pe mă-ta, nu pe Lia! îmi zic înciudată și brusc sic- 
tirită îl întreb cum o fi vremea la Constanţa cum o fi marea 
tot întunecată întorc capul în altă parte cu un fel de silă, nu 
profundă ci doar uluită că individu' a terminat totuşi Dreptul 
şi i-a scris fetei aberaţiile alea şi s-a lăsat să curgă la vale ca o 
balegă, fără să vadă că la mijloc nu e decît un joc prostesc pe 
care eu, jucîndu-l prima, nu mai am voie să-l demasc - Marius! 
hai să facem şi noi o revoluţie! vreau acţiune, vreau să se în- 
tîmple cevaaa, vreau să se schimbe dracului ceva! 

Andreea... tu crezi că nu-ţi dădeam eu acţiune dacă aveam? 
da' acum pe moment n-am, zău că n-am! calmează-te și lasă 
fotoliul la locul lui că l-ai mutat deja de trei ori şi tot în colț stă 
cel mai bine, da? hai aici lîngă mine să citim, ia tu pagina asta, 
dă-mi-o mie pe aia cu dosarele chix să mă mai enervez o dată 

iau pagina din mîna lui şi citesc o vreme băi și îmi pregăti- 
sem fragmentele alea special pentru el și am așteptat să sune 
şi-am vrăjit-o pe Crina numa’ să mă lase să vorbesc cu el sin- 
gură, futu-i, şi cît mi-a luat să înghit şi să recunosc toate alea 
înainte să i le citesc și cum mă învîrteam în pat pe toate păr- 
țile cu un fel durere în oase ca aia din liceu cînd învățam ziua 
despre Luceafăr și noaptea visam că mă chemă în stele și eu 
acceptam instantaneu plină de frenezie nu ca fraiera de 
Cătălina întindeam mîinile şi ele începeau să se lungească, se 
lungeau încet şi picioarele mele, pînă dimineaţă devenisem 


grotesc de lungă și acuma nu mă mai voia Hyperion, eram 
prea lungă pentru gusturile lui, pentru aşteptările lui, cres- 
cusem peste noapte din pămînt pînă-n cer și mă dureau oa- 
sele înfiorător şi mă gîndeam cu groază acuma nici n-o să 
mai încap în clasă, în casă, în oraș, în România! Şi-l nimeresc 
acuma și pe Evola cu metafizica lui tulburătoare - îmi cu- 
prinde Marius umerii cu un braț părintesc - Andreea... lasă-l 
pe Evola, că mi se pare că n-ai altceva de făcut decît să te re- 
semnezi şi de data asta şi să tragi aceeaşi concluzie pe ca- 
re-am tras-o eu de foarte multă vreme, că respectiv sîntem 
condamnaţi să stăm deasupra... noi, bărbaţii, ca specie supe- 
rioară, vreau să zic 

voi ca specie superioară... aha!... 

Andros, hai mai bine să trecem la lucruri serioase, da? la- 
să naibii agenda să cadă pe covor şi vino în pat unde printre 
hohote şi cearşafuri începem să ne frecăm unul de altul deja 
înfier-bîntațv mă scotocește cu limba-ntr-o ureche și-astfel 
dorința-i gata Marius da’ noi cînd o să facem o revoluţie? 

Nu știu, Andros, da' mă gîndesc și te anunţ eu, bine? 

Bine 

Și cum te simţi cînd îţi dă cineva limbi, cînd te fute în cur 
cum te simți? Povesteşte-mi cum te fute pretenu' tău! Sau 
ce-ai face dac-as trece pe lîngă tine și ți-aş spune salut, eu 
sînt Vali 

Ți-aș spune salut Văii, eu sînt Andreea 

Aşa... şi mai departe? mai departe ce-ai face? cum te-ai 
purta? 

Mai departe...? habar n-am, poate te-aş invita la o cafea... 
tu cum ai vrea să mă port? 

Păi nu m-ai pupa? nu m-ai atinge pe pula? 

Ah! asta voiai! păi de ce nu spui așa de la-nceput, iubitu- 
le!? sigur că te-aş săruta și ți-aș desface pantalonii şi mi-aş 
strecura mîna înăuntru şi acolo... huaaai, dau de pula ta um- 
flată și tare ca piatra iute ca săgeata, Vaaali şi încep s-o frec — 
hmmm, ce bună eee! da’ ia stai puţin că mai vine cineva cu noi 
pe fir, am uitat să-ți spun că aici la noi e posibil să ne futem 
şi-n grup, en-gros sau la grămadă, dacă îţi convine mai mult 
orgie telefonică în masă sau, dimpotrivă, o simplă operațiu- 
ne tehnică, teleconferință îi spunem noi, să vedem cine-o fi, 
da' tu să nu închizi, bine? că dacă e prost îl decapităm repe- 

de, alo, bună seara...” sună cam apatic vocea mea, am obosit, 
nu răspunde nimeni de dincolo și nici Vali nu mai are răb- 
dare să stea dracului pe fir așa că-ncep să mă aberez de una 
singură cu noul venit clipocind acolo pe ecran sub forma 
unei luminiţe verzi vorbesc ca o moară stricată aproape do- 
uă ore despre filtrul de cafea mocheta bleumarin preamătu- 
rată troleele alea multe din fața universităţii chioşcul de pes- 
te drum de unde-mi iau biscuiţi sau eugenii cu vînzătoru' ăla 
cretin care se bagă-n seamă cu noi și ne tot întreabă ce faceţi 
voi acolo toată noaptea mă luaţi şi pe mine odată pe Baba 
Novac cresc teii cu boltă nu se mai vede decît un tunel verde 
în plină vară cînd ies la cumpărături cu capu' tuns golaș 
de-mi vuiește toată lumea pe lîngă urechi îmi urlă soarele cu 
tot felu' de raze prin firele mici de păr îmi înmoaie două trei 
spaime acolo hai sictir totul poate fi spus la telefon într-o 
scrisoare într-un e-mail și încă-ți rămîne loc liber suficient 
pentru altele alţii altul altfel îmi arunc ochii prin cameră să 
văd dacă e vreo fată disponibilă - Ella doarme îngrămădită 
pe două scaune, lipite între ele, Crina citește un roman din 
ăla de dragoste sub veioză, Nicole își pensează picioarele, 
„copii, tre' să ies pe balcon să fumez că nu mai pot, vorbesc 
cu ăsta de mai bine de-o oră și încă n-a scos un cuvînt, m-am 
dilit de tot...” 

„Du-te, las' că-l iau eu un pic în pulă, să nu se plictisească 
băiatu' de tot” îşi aşază Nicole penseta la loc în trusă, o în- 
chide cu fermoaru' vişiniu şi-mi ia receptoru' din mînă după 
ce își trage blugii negri peste picioarele goale şi-i lasă așa 
descheiaţi cu nasturii metalici ițindu-se prin tricou „de ce nu 
vrei să vorbeşti bă iubitule, o laşi pe fata asta drăguță să se 
roage așa de tine?!... păi atunci de ce pizda mă-tii ai mai su- 
nat? ţi-a spus Andreea că e o linie erotică în direct? băăăi, n-ai 
ambiție dacă nu mă înjuri și pe mine o dată! şi apoi să-mi 
trînteşti telefonu’ cu graţie, cum numa' tu ştii s-o faci,.. alo! 
Caracal! băi! ăla cu pula naşpa, bă dilăule, tu ce crezi, c-o 
să-ți vorbesc subțire şi piţigăiat şi dulce toată noaptea? ei, 
drăcie cu pălărie, că mă-nervez imediat și dacă îţi pun pizda 
pe față, îţi fac și barbă și mustață, să ştii! io nu glumesc cu 
treburile astea, ia spune iubitule cum vrei să ţi-o trag? să ţi-o 
trag la măsea? să ţi-o trag în pizda? în pulă? a fi sau a nu fi în 
pula ta belită - asta-i întrebarea, capsomanule...” ea întreabă 


şi tot ea răspunde sau își imaginează cu voce tare răspunsu- 
rile lui sau se răsucește brusc pe scaun, tușeşte o vreme în- 
delungată, îşi drege glasul în final şi începe să vorbească se- 
rios acuma „alo! pro-teve timișoara?! aici antena doi, că an- 
tena unu' e pula ta, iubitule, ai ghicit! şi tot degeaba, că uite 
ce bleaga a devenit... măi dragă... tu te-ai futut vreodată la 
Marius Tucă Show? nuuu? nu te-a luat Marius Tucă în direct 
niciodată? nu ţi-ai băgat încă pula în emisiunea aia? vaaai de 
mine, iubitule, nu știi ce-ai pierdut! eu, una, mi-am băgat şi 
pula şi picioarele, da’ mai ales picioarele, iubitule și nu mai 
ride ca broasca la barieră, că nu mă impresionezi!” 

Se uită la mine prin geamul larg deschis și ridică din umeri 
surizătoare - a început rîdă, măgaru'! aveam impresia că s-a 
blocat apelul în centrală şi vorbim ca tîmpitele la receptoru’ 
gol, ştii că s-a mai întîmplat... își aranjează telefonul pe scaun 
şi-l trage pînă lîngă mine, lîngă geamul deschis „Hai că te 
scot la aer, că-ți pute pula deja, iubitule, habar n-am ce i-ai 
făcut da’ să ştii că pute! ia spune, mă fuţi sau nu mă fuţi? sau 
tre’ să-mi chem instalatoru? mișcă-ţi odată pula aia, fraieru- 
le, că-mbătrînesc în ea pînă vine orgasmu’... cam cîți ani ai, ă? 
eşti bătrîn? nu-i nimic iubitule, să nu fii trist, că-ți dă mama 
pulicilină şi-ţi trece imediat iar data viitoare nu mă mai doa- 
re nici pe mine gura de atîta supt, ok? hei! calmeaza-te, draa- 
agule, că mă gîdili, ce naiba! și nu te mai agita aşa, că pizda 
mea e largă iubitule, este loc pentru toată lumea în pizda mea, 
mînca-o-ai cu dulceaţă sau cu miere, să faci diabet, tu și toți 
ceilalți labagii nenorociţi ce sînteţi, că sunați la linii erotice şi 
uitaţi să vă futeţi nevestele cu săptămînile, ba mai și tăceţi ca 
derbedeul ăsta de-acum care nu vrea să scoată nici o vorbă... 
auzi, iubitule, tu te gîdili oare, din cînd în cînd? băi, dacă nu 
te gidili înseamnă că ai îmbătrînit dracului, hodorogule! gata, 
nu mai ai simţire-n pulă, în tine, în fabrici și uzine, vai de 
steaua ta, iubitule, vai de zodia aia păcătoasă în care te-a 
scuipat mă-ta în lume! și știi ceva? deja m-ai scos din sărite, 
fii atent, dacă-n zece secunde nu-mi vorbeşti, să ştii că te-njur 
rău de tot! atîta-ţi zic! pun proefemu' pe tine! ce, ţie nu ţi-e 
frică de Andrei Gheorghe de la profm punct ro punct ro 
punct ro?!? da, mă, ăla care începe emisiunea aia bestială cu 
halo, naţiune, ce pula mea mai vrei!? ia să asculți şi tu, să vezi 
ce înseamnă nervi încordaţi la maxim ca Minodora și pula de 

bărbat adevărat, nu ca pula ta, belitule! Andreea dă-mi şi mie 
apa minerală că ăsta încă nu vrea să-şi scoată pula din panta- 
loni, îmi dau demisia după noaptea asta, să mor io, m-am ra- 
blagit de tot, e clar, m-am plafonat, îmi schimb meseria, case- 
te avem? nu, n-am chef de jazz acuma, stai aşa să mă fută pu- 
țopalmistu' ăsta, și dup-aia punem tot jazzu’ din lume, auzi, 
iubitule, fii atent că-ți pun nişte muzică ambientală, dacă nici 
acuma nu ţi se scoală pula, atunci ești pierdut pentru umani- 
tate, ia ascultă... Bug Mafia... îți place? o ştii pe aia cu ridi- 
că-mă la cer în pulă? aia e de bază, dragă și cealaltă, bine-nțeles, 
aia cu suuugeți pula, suuugeți pula și cu curu’ și cuguraaa! şi 
uite că-i gata încă un album Bug Mafia, asta a fost tot, atîta 
ştie - atîta cîntă băieţii, că mai mult ar fi prea greu, eşti de 
acord cu mine? bravo! iubitule, da' dacă mă duc pînă la baie, 
mă aștepți? cam două, trei minute durează să fac pișu şi-apoi 
îți povestesc ceva tare de tot, bine?” așază Nicole receptoru’ 
încet pe scaun lîngă telefon și se uită cîteva clipe la luminița 
verde de pe ecran, să vadă dac-o aşteaptă iubitul sau dacă în- 
chide, îi mai vine o idee luminoasă și fixează aparatul de ra- 
dio lîngă scaun, dă muzica mai tare şi acuma se poate duce 
liniștită la baie, trage de timp, se întoarce abia în zece minu- 
te, cu o cană de cafea proaspătă și aburită între degete, cu o 
revistă recuperată de la baie sub braț - iubitule, n-ai idee ce 
te-așteaptă, am găsit aici un horoscop absolut demențţial, ce 
zodie ziceai că eşti? aha, fii atent aici că e vai şi-amar de pula 
ta, cică nu mai pupi tu pizdă pînă tooocmai în ianuarie! hao- 
leu, abia atunci vei întîlni o gagică cu care ţi-o pui de dimi- 
neața pînă seara şi de seara pînă dimineaţa și după aia îmi 
aranjez eu telefonu’ pe pervazul ferestrei şi mă ghemuiesc pe 
balcon cu ochii la becu’ din colțul străzii „ooo, noapte neagră 
noapte de catran, ooo! noapte ce soseşti cînd nu e zi!” pînă 
cînd se găsește unv’ la telefon și pentru mine încep să-mi miz- 
gălesc agenda cu tot felu' de linii frînte sau curbe sau cuiburi 
sau drepte perpendiculare pe deasupra unor figuri foarte 
geometrice de după care răsare Rodica în toată splendoarea 
unor forme prea pline, prea supuse la cure de slăbire de toa- 
te felurile, da' nu despre asta e vorba în propoziţie acum, ci 
despre fiul ei de opt ani pe care-l trimite la ore de desen în 
fiecare sîmbătă și la ore de vioară de trei ori pe săptămînă și 
fraieru' își scapă vioara pe trotuar și cască sau se uită pe 


geam atunci cînd ea îi pune să asculte numa' muzică de bună 
calitate cum ar fi Bregovic a să nu se tîmpească băiatu' de 
mic cu manele îl mai și pocneşte peste cap din cînd în cînd 
pentru toate astea că altfel n-o să-i intre nimic în meclă deci 
își aprinde o țigară şi se apleacă peste foile mele să le desci- 
freze, dacă tot s-a nimerit studentă la psihologie faaată, dac-ar 
fi să pornim de la psihanaliza lu' Freud, aş zice că e mare 
vraiște în subconștientul tău, te simţi închisă într-un labirint 
sau într-un cerc vicios şi pari foarte nervoasă şi agitată pen- 
tru vîrsta ta, dragă, oricum cert e că spiritul tău nu respiră 
deloc liber din punct de vedere sexual evident 

îmi aprind o ţigară, da’ nu reușesc să mă abțin decît vreo 
trei patru fumuri după care sar la gîtul ei - știi ceva? muzica 
de bună calitate nu începe cu Bregovic, nici nu continuă și 
nici nu se sfirşeşte cu el, Bregovic în momentul de față e la 
modă mai ales pentru balcanofilii care şi-au apărat ţara cu 
peptu' dezvelit împotriva golanilor din Imperiul Otoman ma- 
re căcat în timp ce o tot sîcîi la melodie așa vreo zece minute 
pînă s-o întreb că de ce mă-sa-n cur îl trimite pe ăla mic la vi- 
oară dacă lui nu-i place 

ah, de asta te fute pe tine grija, dragă!? Păi află că pînă una 
alta io l-am făcut, ţi-e clar? Şi tot eu o să-l educ cum știu mai 
bine - mi-e clar, gata, haidi pa să nu ne mai certăm așa în gol 
că-mi sună telefonu” şi vorbesc cu Honorius cam douăzeci de 
minute despre dumnezeu şi religii, uit de Rodica și de plodul 
ei nefericit și notez în agendă o singură replică - nu, nu exis- 
tă viață după moarte, există înviere - doar atît s-a păstrat din 
discursul lui Honorius care a sunat de curiozitate, să audă ce 
se-ntîmplă pe la noi de obicei, mai nimic adică totul cavalere 
am încheiat citatul după care urmează întotdeauna altcineva 
intervine mereu altu' la rînd așa că lasă-te prădat de melan- 
colie şi lasă-te jefuit de tristețe tu - ai o prietenă? 

da, da'nu-mi place... 

de ce? e proastă?.,, 

nu 

e uriîtă..,? 

nu 

e înaltă? 

nu 

atunci o fi egoistă? 

nu... 

e isterică...?! 

nu... mie-mi plac fetele voluminoase şi deci... volumul are 
mai multe aspecte longitudinale sau latitudinale sau... 

mda... înţeleg - George ăsta, sau cum l-o fi chemînd, e beat 
pulbere, adică e fascinant, mă instalez mai comod în scaun, 
așadar şi-mi aprind o țigară 

sau... io nu ştiu ce fel de fată ești tu... da' eu unul... sînt băiat. 

mi-am dat seama, chiar ai voce de băiat... tu crezi în 
dumnezeu, George? 

ăăă... un pic... 

atît cît se cuvine? 

jumătate... 

ah 

păi eu în fiecare dimineaţă iau tramvaiul din intersecția 
aia de la Dristor, ştii? şi-n fiecare dimineață mă calcă tram- 
vaiul și-mi stă mintea-n loc, mă minunez de fiecare dată real- 
mente - cum de mă calcă tramvaiu' în fiecare dimineaţă... 
atîta am vrut să-ți spun, noapte bună. 

noapte, bună, totu-i vis şi armonie, se ridică mîndra lună 
peste-a nopții feerie, dorm și florile-n grăină, noapte buuună! 

auzi, dragă, lasă porcăriile alea de poezii, că io nu pentru 
asta am sunat, da? 

da, Marcel, tu vrei să facem sex... 

aşa, da. 

cam ce-aş putea să fac eu pentru tine? 

zi-mi orice numa’ să mă gat odată 

îi zic orice numa' să se gate odată, începe să respire mai 
sacadat - io îmi frec pula acuma, da’ să știi că nu-mi place - 
reuşeşte să-mi spună printre giîfiituri - nu e aşa cum îmi ima- 
ginam eu... nu e aşa cum credeam cu o pizdă imaginară, cu 
senzaţii în direct 

asta zic și eu, iubitule, vai de oamenii care trăiesc în ima- 
ginaţie da’ altă soluție nu avem deocamdată, nu? aşa că e bu- 
nă şi o pizdă imaginară în definitiv 

da 

închide, așez şi eu receptorul în furca lui domestică și în- 
cep apoi să frec tacticos bucățica de mochetă dintre picioa- 
rele scaunului, cu talpa sabotului, rămîne în urmă un ghemo- 
toc de fire de păr numa' al Corinei poa’ să fie după lungimea 


firelor şi după culoarea asta neagră, numa’ ea își mai scoate 
la sfîrşit peria şi îşi piaptănă pletele pe toate părțile pe stînga 
pe dreapta apoi bretonul apoi îşi prinde şuviţele cu palma 
desfăcută și le aruncă peste ceafă, se îndoaie de mijloc şi 
smuceşte afară din claie ghemotocul de păr suplimentar, se 
îndreaptă, mă aplec și-l culeg de pe jos cu tot cu resturile 
alea de unghii tăiate cine ştie cînd și le transport la coșul de 
gunoi, sună telefonu' și mă întreabă unu' de poziția mea pre- 
ferată, mă aberez la greu, îl vrăjesc de nu se vede cu tot felu' 
de chirceli închipuite acolo pe loc și cu senzații de nebănuit, 
îl întreb și eu da’ preferata lui care-ar fi, mă rog frumos? 

arta dragostei 

„arta dragostei”? asta e poziția ta preferată? bine-așa 
mînca-ți-aș, are prietenu' meu o carte cu toate poziţiile în 
care se poate face sex... da’ peste arta dragostei încă n-am dat... 

ştiu! ştiu și eu cartea aia! îi spune... ăăă ...KamaSumatra! 

nu, îmi pare rău, titlu’ corect e Kama-Su-mă-ta - într-o 
limbă pe cale de dispariţie, din păcate 

ăhăhă, ce le mai ai cu limbile! ia spune, îmi dai și mie o 
limbă pe coaie? 

da, iubitule, hai să trecem la lucruri serioase la futaiuri 
telefonice miorlăieli de toate soiurile grohăieli aproape care 
nu costă decît 9.950 de lei- primele cinşpe secunde și 
următoarele la fel melodioase și minime ca volum orișicît 
pentru că dorm fetele obosite pe cîte două scaune lipite-ntre 
ele, în timp ce altele mai odihnite din fire discută acuma 
despre sanvişurile cu parizer pe care mi le-a pregătit al meu, 
fată, să am de mîncare în noaptea asta, îți dai seama ce băiat 
scumpic mi-am tras? da’ al tău ce mai face? 

păi să socotim coane Fănică - mașina mea banii mei tim- 
pul meu cravata mea sînt pi-o-nieeer - însă cînd vine vorba 
de băiat, nici nu mai e nevoie să specifici substantivul în- 
soţitor, zic fetele al meu şi atunci e clar că numai despre fuc- 
kerv’ lor poate să fie vorba în propoziţie, Nicole a introdus 
termenul ăsta în imaginarul limbajului nostru colectiv şi nu- 
ma' ea știe să-l spună ca pe un alint cu un fel de duioşie greu 
de transmis sau explicat în cuvinte, toate celelalte atunci 
cînd spun „fuckeru' meu” spun implicit „cretinu ăla care mă 
fute” toate celelalte, numa' eu nu reușesc să leg adjectivul 
ăsta „al meu” atît de posesiv din fire de nici un bărbat cu care 

m-am culcat pîn-acum, degeaba încerc eu să socotesc că la 
început a fost Marius apoi Felix şi acum cavalerul sau că 
mi-au fost pe rînd plapumă cămașă plapumă degeaba, că nici 
unuia nu i se potrivește numele ăsta - poate să fie impotenţa 
mea de vină, că altfel nu-mi explic, poate că undeva pe drum 
am călcat pe lîngă subiect, nasol, am greșit pașii de dans pe- 
semne, tu ai o prietenă, Marian? 

deodată nu' 

deodată nu?! ce înseamnă asta? s-au terminat fetele în 
Tîrgu-Jiu? 

nu, da' eu sînt așa, mai deosebit, mai extraveral, n-am gă- 
sit una cu înțelegere, sau poate că eu vreau cu tine, ce zici? se 
poate? 

deodată nu ştiu... depinde dacă-mi placi sau nu, deodată 
nu se poate decit la telefon ce naşpa! 


joi 


îmi izvorăşte sîngele în gură 

cald, sărat gust de flori care-mi apasă picioarele 

pieptul adînc între coastele mele și-a săpat urletul 

culcuș 

adînc în pizda mea s-a ascuns încă de ieri tot universul și 
toate problemele lor psihonotorii în meduza în care mai și 
amorțeşti uneori, drag cetăţean al străfulgerării, în fisura în 
care amorţesc și eu ca şi cum aş dormi pe mine, răcoroasă 
pizdă friguroasă încă o dată surpată în leșin de plăceri - unui 
mare maaare chirurg i-a reuşit în sfîrșit un transplant pe o 
icoană deschisă la cord, ca să vezi ce înseamnă să cazi în dis- 
grația ploii! ca să vezi cum e să-mi simt pizda ca pe o zbatere 
a atîtor oameni morți cu sperma izvorînd dintr-un stilou din- 
tr-un pix ieftin, cu un urlet, două urlete, trei urlete săpate 
într-însa într-însul - mormîntul meu ascuns între picioare, 
cavou înfierbîntat în aghiasmă, sau izvor pipăit, mișcător is- 
vor stors frămîntat izvor de Dincolo care îmi îneacă gura iu- 
bitule îmi ţișneşte pe urechi și pe nas sperma aia futută pînă 
la disoluția finaaală de vaaară when the livin’ is easy an’ the 
fish are jumpin’ and the cotton is high, cum bine le zice şi 
Billie Holiday, fiinţa dracului, ne-am futut pînă ne-am făcut 
praf și pulbere iubitule iar acuma ne amestecăm răcnetele 
într-un embrion electric colorat în eprubete suburbane ca un 
culcuș al sîngelui politic social și economic, culcuş endemic 
futut și răsfutut.., cuib auto-portret şi nesimţitor 

protext galben căzut în cap si-apoi cu curv’ într-o pulă - 
aripă într-o pulă scremută cine ştie cînd sau cine știe unde 
ieri înspre astăzi sau dinspre astăzi spre ieri plămădită îl 
construiește încet pe mîine, Miine, iubitule, fie-ţi frică o să 

devin eu Demonul Roșu care își revendică ochiul divin de la 
capătul călătoriei o să fiu eu capătul pizdei - duşmanul meu 
subjugat în păr negru cîrlionţat care își revine într-un final se 
trezeşte freamătă a pulă absentă, şi ce dacă, urlă-se, supor- 
tă-se ca atare, descurca-se cumva! facă-se port jegos de ma- 
rinari condamnați care s-o fută ca pe-un sac de box 

ei nu, nici chiar aşaaa, 

draga mea pizdă, 

în primele rînduri de aprinsă scrisoare, îți doresc multă 
sănătate, care sănătate mi-o doresc și mie, pe-aici e frig, s-a 
lăsat iarna iar noi tocmai acum ne-am găsit să avem de stră- 
bătut atîtea drumuri, poate că va și ploua pe alocuri zile și 
nopți şi săptămîni, trebuie să fim pregătiți pentru orice cata- 
clism natural sau artificial, trebuie să-ţi învelești pizda într-o 
pelerină de ploaie, nici transparentă, nici de plastic, o peleri- 
nă simplă şi lungă pînă-n pămînt, îmi trag fermoarul, avem 
cale lungă să ne-ajungă de străbătut eu și pizda mea avem 
paişpe mii de atacuri şi asedii în față, pizda mea clipeşte uşor 
din pleoape, taciturn acord, ne înţelegem bine pînă una alta, 
iar acestea fiind zise, eu mă închei la scrisoare tu dă-mă dra- 
cului /drumului / pulii dă-mă odată cuiva pe treizeci de ar- 
ginți ia-mă ia-te aspiră-te îndesat ca un fum de țigară nu mul- 
țumesc, eu nu mai vreau, am un fel de scrib instalat confor- 
tabil înăuntru, un scrib din ăla vechi care notează cu pizda în 
palmă tot ce se petrece în jurul lui, în jurul ei, un soi de 
doamnă Metamorphosis parcă ar exista deja în mine cam 
virtual şi cam anemic, da’ nu poți să știi niciodată, ăștia-s în 
stare sa-ţi vîre minciuna pe gît cu miere cu tot, cu avorturi 
înregistrate pe nesimţite în nesimţire într-o clinică total an- 
esteziată, fir-ar! şi pizda să fie absentă tocmai într-un aseme- 
nea moment crucial pentru viața ei sau s-o găsesc după aia 
într-un alt loc, nu neapărat ultimul în care am căutat-o, ci al- 
tul, celălalt - cleios şi rece ca un cartof prăjit uitat de alată- 
ieri pe farfurie - şi acolo uneori s-o prinzi că visează pe as- 
cuns cum din pula lui aș sorbi o cafea de timp amară și fier- 
binte cafea neagră de secunde de mișcări lente și înghit atunci 
la timp, mamăăă, înghit la secunde pînă la loc comanda şi 
cînd ajung la loc comanda iau lingurița de pe farfurie și încep 
să amestec în cafea, să răsune a clopot de biserică marginea 
de porțelan din pula iubitului meu 


e prea cotropitoare foamea asta dintre noi e distrugătoare 
de vieţi şi cuceritoare potemkin de noi tărîmuri necivilizate 
iubitule să ne unificăm deci să ne civilizăm pula și pizda în- 
tr-un singur lichid spasmodic într-o identitate națională, într-o 
lecție de anatomie de pat unde picăm laţi şi respirăm saca- 
dat și abia mai tîrziu ne aprindem cîte-o țigară şi începem să 
povestim eu cu ceafa sprijinită de brațul lui, el cu ochii în- 
tunecați clipind aiurea în întuneric, prea sîntem înşurubaţi unul 
într-altul marius iubitule - mă-ntreb cum o să se termine 
toată mascarada asta... mă-ntreb cum o să... 

eeei, Andreea, o să se termine nașpa, cum altfel? că doar 
nu trăim în filme 

„că doar nu trăim în fiiilme”... Marius! îi surid molcom îi 
ating genunchiul adormit cu degetele de la picioare îi rostesc 
numele mai des decît s-ar cuveni fiindcă o traducere mai po- 
trivită n-am găsit deocamdată, hai să ne sinucidem, Marius, 
să ne aruncăm odată de la etajul şaișpe! 

Andros! ce de prostii scoţi din tine dteodată! ia nu te mai 
da în bărci şi hai să luăm ceva de mîncare - bine, piua, îmi 
sting ţigara în scrumiera de pe burta lui, mă ridic în fund, 
dau pătura la o parte, îmi dau și picioarele jos din pat și cad 
pe gînduri să știi că nu era o idee chiar aşa de rea marius să 
murim brusc într-un futai apocaliptic dement demult de tot 
acum supravieţuim fiecare separat, pentru că altfel nu se 
poate, alternativă n-a existat niciodată. Nici democrație. A 
existat în schimb o părere un fel de bănuială un fel de impre- 
sie că la sfîrșit trebuie să plătim regulamentar și pe măsură - 
şi mă rog frumos cine să ne stabilească nouă măsura? 

poate o foarfecă în timpul mersului în miezul zilei dacă te 
întorci brusc să surprinzi chiar în spatele tău un fir subţire 
de ligament albicios sau roşiatic (depinde de caracter) care 
porneşte fix dintre picioarele mele, o fi clitorisul, dracu” știe, 
o fi el însuși în carne şi oase ăsta care se înalță gelatinos, foș- 
nitor ca un şarpe, se curbează frumos de-a lungul feselor și o 
ia de nebun tot înainte - o coadă care se pierde încolo în li- 
mita invizibilă a orizontului printre străzi printre blocuri la 
capăt se află el, ca să-l ating ar trebui să parcurg înapoi atîta 
amar de distanţă sau să trag de clitoris cu amîndouă mîinile 
sute de kilometri lumină pînă să ajungă capătul cu marius cu 
tot înapoi în palmele mele, pînă să-l găsesc a doua oară iar 

atunci o să ne dăm seama instantaneu că e vorba de o uriașă 
încrengătură de raze din astea infraroşii de oameni legaţi din 
față de cineva din spate şi apoi de altcineva de nevăzut, de 
negăsit din alt spate şi tot așa pînă Dincolo o rețea compli- 
cată de ligamente de reacţii înlănțuite ca la orele de chimie 
pînă cînd o să mă trezesc într-o bună zi plimbată pe străzi și 
trecută pe lingă monumentul lui Samsung al II-lea, spre 
şcoala lui Marius, ia să mă agit un pic pe-aici - poate se în- 
tîmplă cine ştie ce minune și trece Marius pe-aici şi mă vede 
din tramvai și coboară în prima stație și mă aşteaptă - băăăi, 
fraiera lumii, e vacanță deja, n-are nici un motiv să treacă 
pe-aici nici azi, nici mîine, nici poimîine așa un dor dur și 
compact în capul meu aşa o căldură fiartă afară şi o sete adîn- 
că, o sete arsă de marius - iubitule, numa’ de departe aș vrea 
să te văd, numa” o dată, un pic de tot ce-ar fi? cum ar fi să te 
mai văd o dată pe stradă să mă izbească privirile tale în piept 
într-o bună zi și eu să cad lată pe trotuar să alunec pe jos de 
unde nu s-ar mai vedea blocurile întregi, s-ar vedea strîmbe 
şi lunguieţe - morții mă-sii de halucinație - zici c-ar fi ochii 
lui lipiţi de toate clădirile astea și de după teatrul evreiesc 
s-ar uita lung după mine și din anticariatul ăsta în care o fi 
intrat și el măcar o dată în viaţa lui scurtă ce naiba ieşi la 
iveală şi nu mă mai fierbe așaaaa! 

o freci la rece - amintirea aia 

freci în creier figura lui subțiată, o masturbezi cum ar veni 
pînă cînd iese din ea toată seva aia fierbinte pînă cînd nu mai 
rămîne din el decît o cîrpă, ne frecăm iubitule - tu pe mine-n 
palme, eu pe tine-n gînduri, ne masturbăm de departe uniți 
aşa de un fel de cordon ombilical invizibil, ne traversăm bu- 
levardele, ne rătăcim trotuarele, ne uităm și-n urmă din cînd 
în cînd m-aş muşca de somn de lumină de umbră m-aș spîn- 
zura şi așa atîrnat în aer și uşor cît un sunet să explodeze su- 
fletu' meu într-un contrabas, într-o voce fantomă o voce ro- 
şiatică scheletică înfiorătoare și creatoare de ziduri sau ri- 
duri o voce în stare să-l culeagă de pe drumuri şi să mi-l adu- 
că înapoi, să se anuleze pierderea, să se desființeze despăr- 
țirea, să nu mai existe decît regăsire, oho, să treacă dracului 
ziua asta, să fie ștearsă din toate calendarele lumii, să fie ui- 
tată sau pierdută într-un buzunar de sacou, într-o liniște din- 


tre fulgi, într-o stea care sclipeşte în aer ca inima lui lipită cu 
sînge de viața mea ia spune, e poezie sau nu e poezie? 

Maaarius, tu ai rămas așa complexat sau obsedat sau cu 
fruntea alungită spre dreapta ca-n filme ca după o viziune 
sonor oblică îl aud traversînd camera de-a-ndărătul de la sfîr- 
şit spre început Dragă Andreea, 

Eu îţi scriu din Călimăneşti acum. Nu am mai mers în Franța 
şi m-am gîndit să mă duc la Călimăneşti, unde o să stau două 
săptămîni. Te rog frumos să-mi dai un telefon la numărul ur- 
mător: 050/ 731.528 familia Rădescu. Dacă nu mă mai ţii 
minte îţi aduc eu aminte cine sînt: Sînt Alex, cel cu care ai 
vorbit tu mult la telefon, cel care ţi-a dat telefon din America. 
Cînd o să-mi dai telefon la numărul pe care ţi l-am dat și o să 
răspundă altcineva în afară de mine, să mă ceri la telefon cu 
numele de Silviu pentru că cei de aici s-au obișnuit să mă 
strige Silviu şi s-ar putea să zică că e greşeală dacă mă ceri la 
telefon cu numele de Alex. Trebuie să vorbesc cu tine la te- 
lefon urgent așa că dă-mi telefon dacă vrei să ne mai întîl- 
nim. Telefoane poţi să-mi dai de luni pînă vineri de la ora 
19.00 încolo, iar sîmbăta și duminica la ce oră vrei. 

Să şti că te-am visat şi eram împreună, ne sărutam, ţi-am 
dat bluza jos şi ţi-am sărutat sînii și apoi am făcut dragoste. 
Dacă tot nu ţi-ai dat seama cine sînt îți mai dau cîteva indicii: 
în duminica în care am vorbit, spărgeam sticle în cap cu pri- 
etenul meu de 19 ani, Cosmin, eu sînt acel Alex care lucrează 
la Flaming Computers. Ți-am dat multe indicii și acum sper 
să mă telefonezi. Ai văzut ce caligrafic scriu? 

Cu dragoste, al tău prieten, 

Alex și încă, încă îmi amintesc după-amiaza aia 

de martie cînd trebuia să-i duc niște casete - sclipea soa- 
rele nefiresc de cald aşa că mi-am luat blugii ăia curaţi și un 
tricou albastru deschis, uite, cavalere! m-am deghizat într-un 
cer de vară și peste picioare mi-am tras niște saboţi negri 
si-am început apoi să plutesc peste străzi înspre delfin cu 
cerul senin deasupra mea și legea morală în mine e prima 
oară cînd îl văd după trei săptămîni lungi și după o nuntă 
ca-n poveşti da' mi se rupe acuma sînt veselă c-o să-l văd 
totuși şi o să-l găsesc îmbrăcat cu pantaloni căprui și scurți 
pînă la genunchi și cu bretele din alea de spiriduş peste tri- 
cou, ai, cavalere, o să-mi pierd minţile într-o bună zi și-o să 

te mușc de picior, de cameră, de dezordinea asta şi de foile 
împrăștiate pe covor! îmi face loc să intru şi se întoarce apoi 
la scaunul din bucătărie ca să-și termine desenul sînt într-o 
criză de timp ceva de speriat - pai și normal mă învîrt un pic 
prin cameră, mă uit lung peste desene și schițe mă așez pe 
covor cu picioarele încrucişate sub mine „Bei o cafea?” stau 
un pic să socotesc că am băut deja patru şi n-am mîncat ni- 
mic toată ziua da' o cafea ca a lui nu se face să refuzi nici în 
ruptu' capului deci „beau...” Și lui i s-a părut deodată că eram 
frumoasă şi s-a uitat scurt la degetele care-mi ieșeau din sa- 
boți de coapte ce eraaau și mie mi s-a părut că s-a tulburat 
un pic - nu ţi-a fost frig în picioarele goale? 

„Nuu. E tare cald afară...” 

şi am băut apoi cafea și am povestit despre vernisajul lui 
care ne ajunge vertiginos din urmă și despre muzica din Cuba 
şi despre cum o fi pe-acolo mişto cum altfel trece timpul prin- 
tre noi în pielea goală de parcă nu s-ar întîmpla nimic de 
parcă nici nu s-ar fi întîmplat nimic de parcă nici n-o să se 
mai întîmple nimic, într-o juma’ de oră tre’ să ieşim oricum, 
tre' să ajung la atelier, dacă ai chef să vii şi tu... 

„000, da, mi-ar plăcea mult!” şi trag de aerul cald în piept, 
aproape fericită, vezi, cavalere? cîteodată totul devine sim- 
plu și strada respiră ca o vioară caldă şi traversăm intersec- 
tiile de drepte perpendiculare pe şinele de tramvai și nu mai 
ştiu cum dracu' ne trezim dintr-o dată încorsetaţi într-o rea- 
litate, alta decît a trupurilor noastre, alta decît a străzilor, ne 
trezim într-o cămăruţă cu oameni mulți care-l felicită și îi 
urează casă de piatră - sau dimpotrivă, ride Alex de mine 
mai tîrziu, să le dea domnu' casă de căcat, ca să nu-și bage 
nimeni nasu-n ea da’ se lasă păgubaș şi-mi întoarce spatele 
imediat după ce îl privesc o dată crunt și o dată înghețată de 
vanilie te rog îl întîmpină cu „ce mai faci ginerică” sau „soțu,, 
dă-mi şi mie scrumiera aia”... și în el parcă așa un fel de cris- 
pare sau jenă sau poate mi s-o fi părut doar că deja băusem 
două beri și îmi dădeam seama cu un fel de surprindere că 
realmente și sincer am uitat am sărit peste felicitările alea 
fraze stereotipe ca mărgelele pe aţă nu i-am zis nimic nu l-am 
întrebat nimic că doar ce-ar fi putut să-mi spună și eu să nu 
ştiu dinainte, cu multă vreme în urmă, mai bine să ne con- 
centrăm toată atenţia posibilă și imposibilă la mărţişoarele as- 


tea medalioanele care se fabrică sub ochii noştri nesimţitori 
şi reci şi între timp trec iară nu mai ştiu cîte zile şi ne ajunge 
din urmă şi solstițiul de primăvară şi se întîmplă să mă sune 
dupa-amiază și din vocea lui ghicesc că gata esta es la ultima 
nocheee que pase contigo dragă Andreea, 

Eu credeam că o să-mi răspunzi la scrisoarea precedentă 
dar m-am înșelat. Se poate să nu fi primit scrisoarea trecută 
sau ca tu să nu mai vrei să vorbim. Dacă nu-ţi amintești de 
mine o să-ți amintesc eu acum: 

Eu sînt Alex. ţi-am spus că am 24 de ani, sînt blond, am 
ochi căprui, înălțimea mea este de 1,85 m, am 2 BMWuri, lu- 
crez la firma de computere Flamingo Computers, fumez ți- 
gări KENT, te-am sunat din America, am făcut o glumă proas- 
tă pe seama ta spunîndu-ți că am avut un accident de mașină 
şi că sînt pe moarte, tu atunci te-ai speriat foarte tare şi mi-ai 
spus că eşti blondă, ai 21 de ani, eşti născută în octombrie, ai 
1,72 înălțime şi cînd eşti nervoasă îţi scri pe blugi cu pixul, 
mi-ai spus că ești strimtă în pizdă. 

Sînt în Călimăneşti, o să-ți explic ce caut aici cînd o să-mi 
dai telefon, deci te rog frumos dă-mi telefon la numărul 050/ 
731.528 familia Rădescu. Dacă răspunde altcineva în afară 
de mine să mă ceri la telefon cu numele de Silviu căci cei de 
aici sînt obişnuiţi să mă strige Silviu. Dacă mă iubeşti aşa 
cum mi-ai promis cînd am vorbit duminică te rog foarte mult 
să-mi dai telefon. Dacă nu o să-mi dai telefon atunci îți spun 
ADIO de pe acum. 

Cu dragoste, al tău prieten, 

Alex crezi tu? crezi 

că așa stau lucrurile?! mototolesc foaia și i-o arunc în cap, 

tu să faci bine şi să-ţi vezi de viaţa ta şi să nu te mai bagi în 

chestiuni care nu te privesc - crezi tu? îmi răspunde cu acee- 

aşi monedă, crezi tu că nu mă privesc? băăă, Geta-i soră-mea, 

băăă! da' uit să-i azvirl înapoi o replică usturătoare sau mă- 

car ironică și înțepeneşte piciorul în aer înainte să mă ridic 

de pe covor şi rămîn acolo cu spatele rezemat de marginea 

de lemn a patului - Alexandru! cine spunea chestia asta? 

unde-am mai auzit cuvintele astea așa îndoielnic şoptite, de 

unde ni se trag? și duc mîna la gură, îmi pipăi buzele, le veri- 
fic, să-mi spună ele dacă ştiu „crezi tu?...crezi tu?” 

ascultă, domnişoară, mîncăm și noi ceva în casa asta!? 


187 


188 


gata, gata! nu mai răcni aşa, mă ridic încet şi ajung în bu- 
cătărie încă neliniștită şi fără vlagă scot cratiţa cu supă din 
frigider, o așez pe aragaz, dau drumul focului din lesă și ai, 
da! îmi pică fisa! cavalerul ce se mai uita aşa la mine cu pri- 
viri înălțătoare, nu, priviri care se înalță ca un zmeu de 
hîrtie, nu, priviri care se înalță pe tine de jos în sus te ling 
privirile alea şi se îndoiesc de mine totodată - crezi tu?... 

nu, nu prea cred, cavalere, mă întrebam doar ce-o fi vrînd 
să zică poetul atunci cînd definea realitatea fizică, materia, ca 
pe o rezistență relativă a unor sisteme de evenimente, mă gîn- 
deam la principiile alea de logică magică despre sistemele 
energetice şi despre evenimentele care posedă proprietăți 
dinamice și contradictorii, ai crede despre tine că ești un ase- 
menea amalgam de însuşiri tulburătoare, crezi tu aşa ceva?! 

tre să găsim urgent niște cuvinte noi nemaiauzite ne- 
maiîntilnite nemaivorbite să te atingă să te ating ca să simt 
cum gîndești prin firul ăsta cîrlionțat chiar să izbucnească 
vraja în noapte acum cînd toată lumea a adormit cînd toate 
visele curg în tăcere cînd se ţes rețele sexuale întregi de ob- 
sesii şi închipuiri - atunci mă nasc eu lîngă telefonul lipit de 
ușă cu receptorul întins pe covor ca un cadavru decapitat ca 
în visul de săptămîna trecută - ăla în care nu se mai sfirsea 
războiul fraaate tăiam cu un ferăstrău capete de oameni-duș- 
mani de mă plictisisem, era datoria mea să le tai, nici o pro- 
blemă, da’ obosisem! era cam greu şi ferăstrăul ăla, cu toate 
că în prima fază părea doar un bumerang, se întorcea asupra 
mea fiecare mişcare, eram plină de răni pe mîini şi pe gît du- 
pă fiecare căpăţină tăiată dușmanului de clasă, Alex juca 
solitaire pe un pat de campanie împreună cu Marius, nu-mi 
venea să cred, ei care nu s-au înţeles niciodată jucau acuma 
solitaire, rîideau, povesteau ce ne mai comercializăm noi sin- 
gurătățile aşa aiurea-n tramvai ce le mai împrăștiem în dreap- 
ta şi mai ales în stinga în loc să stăm naibii tăcuți, să alegem 
cu grijă cuvintele pe care le deşertăm la dracu-n praznic și la 
un moment dat să nu mai vorbeşti chiar deloc să începi un 
marş forțat prin bucătărie de-a lungul celor trei metri de 
mochetă să te plimbi între geam şi ușă pînă alunecă dulapul 
cu farfurii și pahare pe jos pînă se întoarce aragazu' pe dos şi 
se colorează a mochetă verde cu dungi negre şi firmituri 
pentru fraţii noștri gîndacii şi pete de ulei izbucnite ici colo 


de la cartofii prăjiți evident hai să dansăm mai bine dragă 
Andreea! 

Nu înțăleg de ce nu-mi răspunzi la scrisori. De ce nu mai 
vrei să vorbeşti cu mine? Ți-am făcut ceva rău? Te-a speriat 
scrisul meu? M-ai minţit cînd am vorbit cu tine la telefon? Nu 
ţi-a plăcut vocea mea? Mă urăști şi nu mă mai iubeşti? Nu în- 
țăleg care este motivul pentru ca tu să nu mai vrei să vor- 
beşti cu mine. Ce ţi-am făcut? 

Aceasta este a șasea și ultima scrisoare pe care ţi-o mai 
scriu. Nu ştiu dacă ai primit a patra scrisoare pentru că odată 
cu scrisoarea ţi-am trimis şi acel inel de aur care ţi l-am cum- 
părat din America. Eu încă îmi mai aduc aminte de duminica 
aceea în care am vorbit cu tine ultima dată. Eram în America 
cu prietenul meu Cosmin și bietul Cosmin băuse prea mult și 
nebunul începuse să-și spargă sticle în cap. Tot el îmi încerca 
reflexele de la picioare cu ciocanul. Am vorbit cu tine pînă ai 
ieșit din tură. Chiar tu mi-ai cerut să mă căsătoresc cu tine dar 
nu cred că ai vorbit serios. Eu în acel timp lucram la niște 
computere şi făcusem o glumă proastă pe seama ta și atunci 
mi-ai dat-o la telefon pe Nicole și ai ieşit din birou furioasă şi 
ea m-a certat că ţi-am făcut aceea glumă. Ți-am făcut o invi- 
tație, adică te-am invitat să mergi cu mine în Italia. Eu sînt în 
concediu acum și m-ai am două săptămîni pînă să plec în Ita- 
lia. Dacă vrei să mergi cu mine te rog pentru ultima dată dă-mi 
telefon la numărul 050/ 731.528 familia Rădescu. 

Cred că totul a fost o minciună cînd am vorbit cu tine la 
telefon. Eu nu pot să-ți mai dau telefon pentru că chiar și în 
conciediu sînt foarte ocupat. Eu la Călimăneşti îmi petrec 
conciediul. 

Nu am vrut să-ți spun acum dar cred că este momentul po- 
trivit căci se poate să nu ne mai vedem: eu sînt multimiliar- 
dar şi îmi pare foarte rău că toate fetele mă plac numai pen- 
tru banii mei chiar dacă sînt un băiat cu un fizic foarte fru- 
mos. Dacă nu ţi-ai dat seama cine ţi-a scris îți spun: eu sînt 
Alex, băiatul blond cu ochi căprui, înalt de 1,85 m, am 24 de 
ani, sînt în zodia Berbecului, îmi plac blondele ca tine şi 
BMWurile (de aceea am 2 BMWuri) şi lucrez la firma Fla- 
mingo Computers. 

Dacă vrei să ne întîlnim i-a legătura cu mine şi apropo să 
mă ceri la telefon cu numele de Silviu, căci am cîţiva neno- 

rociți pe aici care răspund la telefon și dacă mă cere cineva 
cu numele de Alex la telefon ei zic că este greşeală. 
Al tău prieten 
supărat că nu răspunzi Alex 
halo!?! tu ești aia care se fute prin telefon? 
„„ ăăă, cred că da 
atunci fute-mă! 

te fut iubitule, cum să nu? dacă e cu imperative din astea 
categorice şi absolute, te fut! unu' doi trei și! aaaah! ce pula 
bună ai, iubiiitule, pe toată o vreau în mine, hai, freac-o de 
pizda mea... mmm, aaah... stai puţin iubitule, mi se pare că... 

alo! bună seara, mă cac în pizda ta!!! şi îmi trînteşte recep- 
torul cu toată furia acumulată de el în vreo 30 de ani de exis- 
tență pe meleagurile mioritice și ondulatorii ce să mai zici în 
situaţii din astea? bine că măcar bună seara mi-a spus la în- 
ceput, bine că măcar introducerea a fost atît de suavă şi pu- 
țin prevestitoare, ea ce mai îndulcește gusturile din urmă, 
care, în general, nu se discută, se execută bine-nţeles, tu ce 
crezi, Costel? 

Cred că din cauza intimiditații mele nu mi se scoală nici- 
cum cu prietena mea, cu nevasta n-am probleme, funcționea- 
ză pula, da' cînd vreau să fac sex cu prietena mea... sau, mă 
rog, amanta mea, sau cum să-i zic? nu mi se scoală, pur și 
simplu nu mai am vlagă, e penibil.” 

Mda, intimiditatea asta... da' dacă ţi-o fi făcut nevastă-ta 
farmece? La asta nu te-ai gîndit? 

Farmece? Nu, la asta nu m-am gîndit 

Andreea, da’ dacă îți apare așa... un pensionar pe portativ 
acolo tu ce faci? 

Ce să fac, Nicule, vorbesc și cu el, încerc să-l cunosc, să aflu 
cum gîndeşte, uneori poate să fie mai mişto cu un pensionar 
decît cu un puştan de vîrsta mea, eu întotdeauna am zis-o da’ 
nu mă crede nimeni 

că bine zici măi fată, gîndeşti bine să știi, am aici în caietu' 
cu procese verbale o poezie am văzut pe cer o stea și mi-ai 
spus că-i steaua ta toată noaptea o privesc și la tine mă gîn- 
desc! să-ți pun acum o muzică, să vezi tu ce te îndrăgostești 
imediat de un moldovean sadea! 

bine, pune-mi o muzică, da' să nu fie tristă că-nnebunesc 
de tot, bagă ceva vesel 


manele e bine? 

eeei, nici chiar așa, Nicu dragă! bagă altceva, orice numa' 
să se termine odată cu tăcerea asta mizerabilă 

care tăcere mă Andreea? eu vorbesc, tu vorbești 

ei ele vorbește 

auzi, mai am un semn de mirare asupra mea, voi ăăă sîn- 
teți sau nu sînteți ăăă curve? că... ai o limbă cam depravată, 
măi fată, nu te supăra că-ți spun, uite c-am derutat de la subiect 

nu mă supăr, Nicule, cum dracu' să mă supăr, ai şi tu 
dreptatea ta - zîmbesc plictisită, mă ridic de pe scaun să-mi 
dezmorțesc fundul, las receptorul pe scaun, las ţigara în scru- 
mieră și mă îndrept alene spre filtrul de cafea, nimic nu se 
compară cu o cană uriașă de lichid amărui ținut în priza 
fierbinte la orice oră din noapte și mai ales atunci cînd încep 
gîndurile să se înfățișeze goale şi cînd îmi vorbește cavalerul 
aşa de mişto încît sclipesc în aer gîndurile lui ca niște baloa- 
ne de săpun şi cu toate că ard pielea baloanele dracului uite 
că nu-mi vine să mă întind totuși ca o mîță flămîndă spre 
genunchiul lui nu mi se scoală sîngele în priviri în picioare 
răscolite în taina care uneşte doi oameni în patul meu strimt 
ohoho ce bine era să adormim înghesuiți acolo - alooo, Andreea, 
m-ai lăsat singur pe fir!?! te-am supărat, drăguţo de nu mai 
vrei să vorbeşti cu mine? 

scuză-mă, Nicu, mă gîndeam că ești un tip așa de intere- 
sant totuşi 

gîndire liniștită îți doresc! da’ vezi că prea multă gîndire 
strică la casa omului 

ştiiiu, ştiu, noaptea asta luminoasă o fi de vină pînă dimi- 
neaţă ne trezim gata plasați într-o curbă adîncă a ființei din 
care eu mă gîndesc pe mine tu te gîndesti pe tine din capca- 
na asta mută n-o să scăpăm noi cu una cu două ne intersec- 
tăm în aparenţă într-o aparenţă firavă cît o voce, cît sunetul 
care compune timbrul unei voci 
într-o suprafață a conștiinței ne-am putea întîlni sau într-o 
undă a suprafeţei plane 
sau chiar într-o suprafață ondulatorie cu gust ciocolatiu - hai 
să facem și noi un sex anal, sau un cunilingus să ţi-o montez 
aşa, la gaura intimă 

la gaura intimă e ocupat acum, măi dragă 

atunci să mi-o sugi... să ţi-o introduc pînă în omuşor... ăăă? 
e dulce, nu? uite ce cap mare are pula mea! 

mie-mi spui! este extrem de gustoasă... iubitule, ai drep- 
tate şi gem în șir indian de şase, şapte ori, pînă-l aud că înce- 
pe să vorbească sacadat, e clar, are o pula grozavă în mînă şi 
vreau s-o ling pe toată, îmda iubitule, vreau să te ating cu bu- 
ze umede, să te sărut... să ne înțelegem onoarea pustie prie- 
teni să plătim, dacă trebuie, cu zările noastre, cu palmele să-ți 
freci pielea de catifea neagră jupuit spînzurat de glandă de 
lustră de coasta ei, sare timpul de pe un portativ pe altul, în- 
fometat se strecoară timpul printre bile negre litere negre 
muzici surde muzici surde cin! le ştie le aude și miroase tutu- 
nul de prost-gust, miroase muzica, miroase otrava şi carnea 
mea, duhnește totul, totul pute, iubitule! băga-te-aș în coș- 
ciuge de vise moarte răscoapte trădarea, cu energia suptă din 
oglindă îmi crapă capul și fisura se prelungeşte dincolo de mar- 
ginea craniului dincolo de oasele mele vomate pe drumuri 
chircite, o, simfonia na melodia, o irmao - se tînguie prima 
bocitoare din corul antic, o irmao... 

așaaa, hai, suge-o repede! imită mai bine că de aia plătesc 
telefonu”, ce dracu’?! 

ce să fac? rămîn cîteva clipe cu vocea suspendată-n aer, de 
data asta m-a luat prin surprindere, eu credeam că se mas- 
turbează omv’ pe nesimțţitelea pe bune pe rupte și cînd colo 
ştie el prea bine ce se-ntîmplă, nu mai gifiie, și-o fi dat seama 
că a încălcat regula jocului că-n orice încăpere a palatului ai 
voie să intri, numai în odăița aia mică nu, pentru că vei plăti 
scump de tot curiozitatea ta, o vei plăti cu viaţa deci bagă de 
seamă ce faci aaah, iubitule, așaaa, fute-mă, mdaaa, ce bine 
pleoscăi din buze şi scot din mine tot felu' de sunete numa' 
s-o belesc între buzele meleee... ne-am revenit amîndoi re- 
pede, ne-am prefăcut că nu s-a întîmplat nici o fisură, nici un 
surîs aaah, iubituuule bagă-ți pula adînc în văgăuna mea, așa! 
fute-mă, trage-mă mai aproape 

gata, acuma ţi-o introduc în pizdă 

000, da! introducere în pizdă, cum ai spune introducere în 
semiotică sau introducere în amniotică 

da, acuma vreau să-ți zeîndăr pizda 

aaah 

mai tare, că te fut de nu te vezi! 


aaah!... 

e bine! 

aaaaaah, da!!! răcnesc ascuțit, îl impresionez definitiv aşa 
că se ușurează tolănit în fotoliu probabil se chinuie să-și tra- 
gă izmenele la locul lor acuma sau își aranjează pula fericit 
în chiloţi și trece la întrebările de baraj 

ce fotbalişti îţi place ție? 

mie? nici unul, cum pizda mă-sii să-mi placă un fotbalist?! 

băi! n-ai înţeles! eu te întreb așa, ca frumuseţe, ce fotba- 
lişti îți plaaace!? 

ah, ca frumusețe? păi de ce nu zici așa de la-nceput?! ca 
frumusețe nu-mi place nici unul 

tîmpită eşti tu! mie-mi place Hagi rău de tot. Şi-mi place și 
bengănbir, da' nu prea mult, că apoi moare mintea și intră în 
acțiune băutura şi fetele blonde încă îmi place, tu eşti blon- 
dă? hai, măcar atîta să fii şi tu, că-n rest, vai steaua ta! ce pă- 
cat că nu ne putem întîlni, că dacă te-aș fute pă bune măcar o 
dată, apoi cu salteaua după tine ai veni să mă cauţi! şi cu oala 
de sarmale cu tot... 

mda, ce păcat - începe din senin să-mi cînte la telefon, îmi 
întind picioarele la dezmorțţit, pun telefonul pe speaker și mă 
duc să fac pișu să nu mă cauţi acasăăă că am copil şi 
nevaaastă 

te rog nu telefona 

că mai dau şi de beleaaa! 

rîd cu tine și glumeeesc 

să nu crezi că te iubesc! 

florăresele fac bani că vindeee... 

Eşti o zînă ești o stea, 

vreau să fii numai a meaaa - din baie îl aud și fără să-mi 
dau seama încep să bat ritmul cu papucul pe gresia albastră, 
îmi sprijin obrajii în palme şi mă tot minunez cum naiba reu- 
şesc să calc trotuarele în picioare de mă stropesc în haaalu' 
ăsta cu noroi pe blugi de la călcîie vreo douăzeci de centime- 
tri în sus măsor cu degetu' picăturile de noroi uscat, s-a ofe- 
rit Ani să-mi dea o pereche de iegări negri pînă îmi curăţ eu 
blugii cu un pic de apă, fugi de-aici că io nu mă schimb - hai, 
fată că sînt curațţi, ce pula mea, sînt cîteva plase ascunse du- 
pă uşă în care își țin ele hainele de schimb, cîte-un tricou, o 
bluză mai largă, ciorapi mai groși sau pantaloni vechi care 

nu se mai pot purta pe stradă - dă-i în pizda mă-sii de blugi, 
nu mă schimb! că doar nu-s în casa mea ca să-mi dau jos toa- 
te cele şi să mă simt bine în hainele care-mi plac, sîntem la 
serviciu! las’ că-i curăţ eu mai tîrziu, futu-i, nici să te pişi nu-ți 
mai vine în condiţiile astea îmi iese o casetă la sfîrșitul lunii, 
ţii minte numele meu? Marian Puștiul, sau Marian Lăutaru', 
stai să-ți mai zic o cîntare că ai voce sexy şi să vii după spec- 
tacol în spate la autografe bine? 

pe tine nu te potiubiii, 

oricît mi-ar cere inimaaa 

nu te primesc în viața mea 

că fiincă eu nu pot uitaaa 

că de-aş minți m-aș rușinaaa! ce zici? vii să-ți dau un au- 
tograf? îmi doresc foarte mult să te contactez fizic, să ştii că 
ascult și operetă... 

operetă...? 

da, Bach, Mozart, ăştia din top, Pavarotti, sînt cam brunet, 
ce-i drept... brunet de tot... adică rrom, ce mai! da' asta nu 
conteşte prea mult, nu? că în rest am o inimă de aur... 

da, te cred, stai un pic, a mai venit cineva cu noi pe fir, bu- 
nă seara, eu sînt... 

„Geme la maxim că altfel înnebunesc!” 

„Haoleu, trăi-u-ar neamu', fute-mă repede să nu înnebunesc 
eu înaintea ta...” 

„Vreau să fii sclava mea, spune-mi «bate-mă stăpîne!» hai, 
spune-mi tot ce vrei să-ți fac, cum să te chinui?” 

„Stăpiiîne! bate-mă şi leagă-mă de pat și” 

„Acum vreau să fii tu stăpîna mea, poruncește-mi să-ți ling 
tălpile, hai, vorbeşte-mi urît!” 

băi, speedy gbnzales, nu mă lua așa repede c-ameţesc! 
„Ah, nemernicule! linge-mă-n pizdă repede că nu mai pot...” 

„Nu așaaa! înjură-mă, fă proasto, că de aia dau banii aici!” 

„O, futu-ţi creierii mă-tii de labagiu ordinar, ia linge-mi 
tălpile, nenorocitule, pînă nu-ți rup pula-n două, beli-mi-ai 
lindicu' de coliva mă-tii... Hai, idiotule, mă fuţi sau te conce- 
diez? că de nimica nu sînteţi în stare, dobitocilor! fute-mă-n 
pizda mă-tii! că pun gaşca pe tine să te taie în bucăţi și să te 
dea la cîini, împleticitu' pulii ce eşti...” 

„Ooof, uuf, ce bine-i...” 


„Boule, măgarule, neghiobule, ghiță bucătarule! habar n-ai 
să fuți o pizdă ca lumea, hai sictir că mă plictisești! gata, nu 
mai ştiu alte înjurături, ți-or ajunge și ţie, nu?” 

„Mda” 

„Andreea, parcă aşa ziceai că te cheamă, nu? vă ascult de 
zece minute dæ’... eu chiar n-am auzit în viaţa mea asemenea 
absurdităţi, nu-mi dau seama din ce abisuri le scoţi...” 

„Ah, abisurile... Și cum spuneai că te cheamă pe tine măi 
flăcăule?” îmi frec tîmplele şi ochii cu mîna dreaptă, mă las pe 
spate în scaun, în sfîrșit un om normal la orizont, „n-am spus 
cum mă cheamă... noapte bună” - bună să-ţi fie inima, voini- 
cule, Silviu sau Bogdan sau cum ţi-or fi zicînd ție p-acasă 
Codrin Alex lonuţ Gigi Marian Emil Mihai George Cristi Lucian 
David Claudiu Vali Robert Eugen Costi Florin Dumitru Cipri 
Dan Radu Călin Fănel Paul Adrian Horaţiu Răzvan Cătălin 
Sorin Silviu Viorel Alexandru Leonard Alin lon Armando Oli 
Angelo Doru Ovidiu Marcel Cosmin Viorel Andrei Dorin Mircea 
Raul Matei Vlădut Paul Augustin Ştefan Gelu Alfredo Iulian 
Codruţ Liviu Gheorghe Mitică Ionel Laurenţiu Cezar Dragoş 
Tudor Stelu Petrică Dragomir Costică Sebastian Geo eu sînt 
Ismail, place filme porno la mine mult 

eu sînt gardian public şi nu-nţeleg de ce dracu’ sînt priviți 
moldovenii aşa de naşpa? de ce rîdeți de noi, bă?! că nici cu 
voi nu mi-e ruşine, aveţi p-acolea o grămadă de fete închipuite! 

ce-nseamnă fete închipuite, Nicu?! 

din alea cu nasu' pe sus 

aha... 

alooo!?! Gogu la telefon, dincolo cine-i? cîte sînteți acolo 
cu pizda umedă? 

numa' eu, mă Gogule, Corina a ieșit pe balcon să fumeze 
țigări iar Nicole s-a-ntins deja pe două scaune și doarme 

aha, Andreea! ci iartă-mă că-s aici cu oile pe cîmp și cu 
sluga mea Gicuţă la manivelă şi ce ne-am gîndit noi - ia să te 
sunăm înainte să spargem cu pula ultimele nuci de cocos, auzi, 
am o întrebare pe creier 

care creier? 

ăla mic, bine-nţeles - cerebelu' doamne iartă-mă 

aha... spune, dragu' moșului 

întrebare ar fi următoarea cum să fut o muiere ca să-i pla- 
că? că io chiar dacă-s mai şcolit decît sluga mea, uite că nu văd 

decît ca calu’ - paraii și bisnisu', pricepi? aseară de egzemplu 
io și muierea mea ne-am dușulit un pic amîndoi, ne-am șters 
pe rînd, ne-am băgat în pat amîndoi şi am adormit pe rînd, 
eu primu' că eram mai ostenit, da’ tot așa pățesc de cîţiva ani 
buni și-acu mi-i frică să nu mă lase, deci cum să-mi fut mu- 
ierea ca să-i placă? 

invers ai încercat? 

probabil c-am încercat, că doar mi-s şi eu un fel de giantăl- 
măn acolo - de la giantă se trage, nu? am reținut minte bine? 

perfect, Gogule, numa’ că eu nu mă pot pronunţa în cazuri 
din astea complicate cu muieri futute sau nefutute 

nu?! păi de ce? cam ce studii posezi tu? 

studii net superioare sau inferioare, Gogule, una din două, 
nici eu nu mai rețin prea bine minte 

bine-aşa draguțo, bine-așa! că doar time is money, cum 
spune şi iancheu' da’ cu tine cînd ne găsim și noi pentru un 
futai apocaliptique? 

numa” ieri se mai poate mă Gogule, că în rest toată agenda 
mi s-a umplut deja 

de bube, mucigaiuri sau noroi? 

la alegere... se poate spune şi aşa 

Andruşco, ci spune-mi odată cum să-mi fut muierea ca să-i 
placă, fiindcă vreau să mă fac şi eu băiat finuţ de capitală ca 
ai voştri de-acolo cu toate că ştii și tu poezia aia - cînd ai 
şapcă şi pulan nu se vede că eşti cioban, nu se vede că nu știi 
nici să citeşti nici să scrii - păi nu? n-am dreptate? 

ai, cum nu? da’ tu de unde eşti, de fapt, mă ciobane? 

din birou! 

băăăi, e departe... 

da' tu de unde ești jupîneaso? 

tocma' din Bistrița 

aha, merge, fain oraş.” şi de cînd nu te-ai mai scărpinat, mă 
rog frumos? 

ce să fac?! 

gata, ai plecat din Ardeal și deja ne-ai uitat graiu', ă? te-ai 
mai futut, mă femeie, de cînd te-ai dat cu capitaliștii ăia?! 

aha, asta era... 

păi ce dracu' altceva să fie? 

ce să zic, mă Gogule, atîta lucru știi și tu că adică nu poți să 
te scarpini chiar cu oricine, aşa că mai bine te calmezi o vreme 

să mor io dacă are cine să te calmeze trei sîntem doamne 
şi toţi trei din Europa sunăm: Blană, Talpă şi Priză, astea ni-s 
poreclele, n-are rost să-ți zicem cum ne cheamă pe bune, nu? 
că oricum e la mangleală conversaţia, auzi, păsărică, pot să-mi 
bat joc de tine în noaptea asta? 

dă-i drumu”, eu răbdare am 

şi atunci eu sînt deşteptu' şi tu eşti aia proastă, nu? 

da, frate, mai ales că eşti deştept pe banii tăi 

ştiu, ştiu păsărică, pişa-m-aș pe tine, da’ futută eşti? 

în ultima vreme... aşa şi-aşa 

în cur ești? 

nu 

bineînțeles, că doar te ustură... da’ în gură ai lua-o? 

da, cre' că da 

minți, oricît ai fi de topită după el, tu n-o să i-o sugi nicio- 
dată, așa te simt eu acum după voce 

mă simţi cam prost, da’ asta e numai problema ta pare-mi-se 

bine, dragă, hai să te pup și eu o dată la blană înăuntru' 
nimănui, mie întotdeauna mi-a plăcut să le pup pe fete pe 
buni-buni, la păsărică aia creață gogoneață 

pupă-mă și tu o dată deşteptule pentru binele naţiunii şi 
viitorul mașinii formale, frigideru' ăla din care iese porno- 
grafia electronică şi telefonică - se introduce acolo o poză de 
televiziune de-a lui, se învîrte apoi manivela, se toacă mă- 
runt de la dreapta spre stînga, ia spune, poţi să-l scoli din im- 
potență? ca să nu mai rîdă tot satul de el - ăsta micu’ abia aş- 
teaptă să te cunoască, uite, stau cu mîna pe el, e treaz, mă tot 
întreabă cine vine, cine vine? şi-mi zice - să nu mă înșeli! E 
mic, săracu', nu ştie multe, de-abia aşteaptă să intre în gău- 
rica ta, în ceașca ta - sună apoi Dan Saturnu’ si-mi zice că l-ar 
răcori o dragoste de iubire! da’ nu ca aia a lu’ tovarășu' lui, 
Marian, că prostu” ăla s-a sinucis el singur din cauza la o tipa, 
a vrut să ajungă top model în criminalistică ca s-o impresio- 
neze şi cînd colo... a ajuns ucigașul lui Versace, dacă mă află 
poliția c-am fost tovarăş cu el mă ridică și pe mine, de aia tot 
ce vorbesc eu acuma bat pe un sistem mai complicat, pe alfa- 
betul morse vorbesc cu tine, ca să nu mă intercepteze, de 
parcă n-ar fi fost destul - mă întreabă și cretinu' ăsta Andreea, 
eşti de acord cu expresia prostituție auditivă, prostituție 
vocală? 

Vocal eşti tu cu tot neamu' tău, Daniel, are 24 de ani și e 
student în anul doi la drept, patron de discotecă el sau tai- 
că-miu tot aia e, îmi place fetele şatene, blonde, cu ochi al- 
baștri sau căprui și în plus sînt și președintele organizaţiei de 
tineret 

Care organizație? care partid? dacă zici PDSR nici nu mă 
mai obosesc să te fut, voi aveţi deja o pulă-n gură 

Andreea! de ce vorbești aşa de urît...? și eu care vroiam 
să-ți cer prietenia... 

Poftim?! 

Tocmai vroiam să te întreb dacă nu vrei să fii prietena mea 

Sincer? nu, mulţumesc 

De ce? 

Pentru că acuma mă doare-n cur și n-am chef de nici o pri- 
etenie! 

Să ştii că ai un limbaj cam spurcat, în cît timp ai putea să 
te schimbi? 

Aaah... cam cît timp ai putea să mă suporţi aşa? 

O lună - o lună jumate’ maxim 

E puţin stimaaabile, da' poate că dacă m-ai ajuta tu să mă 
schimb atunci aş reuși, ce să zic? e plină lumea de minuni... 

Ai dreptate, păi unu' la mînă, dacă n-ai facultate, te bag eu 
la o facultă de-aici din Buzău, că atunci o să poți să alegi un 
post de profesor de română sau limbi străine 

Ah, da! la limbi mă pricep 

Nu, măi femeie! nu zic acum de dat limbi, mă refer la alt- 
ceva, aoleu, cît o să am de lucru cu tine... 

Ttt, ttt, ttti-am zis din start că-s un caz complicat 

Dac-o să-mi asculți sfaturile, dacă o să fii o fată silitoare, 
atunci o să ne-nţelegem de minune, iarna mergem la munte, 
vara la mare, fac eu un program din ăla strașnic 

Aha... da' fizic vorbind, cum arăţi, măi Daniel? că deştept, 
văd că eşti, nu glumă 

Măi... arat ca un om care a făcut sport grămadă, am un metru 
şi 12 sau 13, fac karate de doi ani, ce mai, sînt foarte dur 

Sper că nu și cu fetele!... 

Ah, nu, cum poţi să-ți imaginezi aşa ceva?! știu să cînt și la 
pian! 

Vai de mine... ce anume cînţi? 

Rapsodii de toamnă, de primăvară 


De vaaară... da' cine scrie rapsodiile astea mă Daniel? 

Mozart, bineînţeles 

Ah, Mozart... 

Da, ştiu și să gătesc, dacă chiar vrei să știi 

Ei, nu mă zăpăci! ştii şi să gătești? m-ai spart cu faza asta... 

Serios! ce zici? ţi-ar place? îți garantez că-n două luni cel 
mult te dau pe brazdă 

Mă dai pe brazdă? ia mai du-te-n pizda mă-tii, glumești, nu? 

Nu! și te rog să nu mai vorbeşti atît de vulgar, că nu-ţi stă bine! 

Ah, scuze, o să mă obișnuiesc cam greu cu atîtea schimbări 
pozitive, ce dracu.... 

Înî. Şi la-nceputul verii, nu știu dacă ţi-am spus, editez o 
carte de poezii, vreo trei sute... 

Dumnezeule, așa de multe?! 

Da, normal... 

Fantastic! ia spune-mi şi mie una, te rog... 

Cu multă plăcere, dragă: Nimic nu mai e cum am sperat/ 
mi-e dor de tine, știi bine 

știi se scrie cu doi de i? 

Da! Cu doi de i bine-nţeles, stai că-i citesc de la-nceput - 
ştii bine că mi-e dor de tine/ şi spune cine-a pus tăcerea în- 
tre noi?/ aş vrea să te opresc să-ți spun că te iubesc/ oare de 
ce nu mai e nici o zi cum a fost / simt că te pierd... 

Păi... Daniel! aici la sfîrşit n-are rimă poezia! 

Cum n-are rimă?! 

N-are rimă! E un vers alb aici! 

Aha... păi vezi că te-ai prins?... 

Vai de mine, da' cum ai reușit să scrii așa ceva, Daniel?! 
versurile albe sînt foarte complicat de scris, adică nici nu le 
vezi bine 

Da, cam aşa e... din Grecia am început să scriu poezii, de 
cînd am vizitat lerusalimul, m-a inspirat enorm 

Ierusalimul? în Grecia? 

Da, da... e foarte frumos, nu știu dac-ai ajuns pînă acolo 

Ai, nu... n-am ajuns, din nefericire 

Ei, lasă că te duc eu la vară, am un unchi, e decanul facul- 
tăţii de-acolo 

Olalaaa 

Păi da, eu sînt barca ce s-a-mpotmolit în golul din ochii tăi 
Și nu mai am mare să bat în retragere Nici valuri înspăimân- 

tătoare ca să-ți arăt curajul meu Nici orizonturi n-am, nici 
suflet Acum sînt doar o haimana Bodega lacrimilor tale Un 
mus umil sînt, o monedă pe cont şi-n călătoriile mele Nu mai 
găsesc pericole Ci doar comoara din privirea ta 

Daniel, ce-nseamnă „golul din ochii tăi”? acolo în primul 
vers... 

Ah, golul înseamnă cînd m-a părăsit iubita, adică mi-a lă- 
sat un gol în inimă... aşa... 

Tu vorbeşti serios? Nesimțţita dracului! Păi eu dacă eram în 
locul ei... ohohoo, nu te mai lăsam să pleci nicăieri, pe cuvînt! 

Da, era cam nemernică și barca are semnificaţia că alune- 
că de fapt pe lacrimi pe care le plîngi pentru pierderea pen- 
tru moartea cuiva și scrie acolo-n paranteză semnificația că 
inima plînge cu lacrimi, auzi, Andreea, da’ ţie ce muzică îţi 
place? 

Rockul și jazzul 

Ooo! Lasă-te de muzica asta că exprimă satanism şi moar- 
te, să te apuci de muzică disco, te rog, sau tehno sau senti- 
mentală sau chiar și clasica e mai bună decît rockul sau apu- 
că-te de bluzuri, eu arunc orice casetă cu muzică rock, să ştii, 
îmi place foarte mult muzica ușoară românească, de Crăciun, 
de exemplu am fost la operetă, mi-am luat bilet și mi-am as- 
cultat acolo melodia preferată, Bărbierul din Sevilla și ano- 
timpurile de primăvară, vară, toamnă, toate îmi plac şi îmi 
mai place Ceaskoski, rusul ăsta e deosebit, să știi 

Cum ziceai că îl cheamă? N-am auzit de tipul ăsta 

Ceaskoski, cum naiba n-ai auzit, e foarte faimos! 

Măi să fie... 

Sau încă o poezie mai nouă dacă vrei Seara asta toată e 
şipnotizată, adică asta înseamnă că nu vine să le creadă, că le 
spune la lume o veste, te surprinde adică și mai departe sună 
așa: Calea ţi-e deschisă, ușa ţi-e închisă 

Lasă fată vrăjile, că îți rup picioarele 

Eşti o fată minunată ești o fată-adevărată 

Eşti parfumul dimineţii după care mor băieţii 
Iarna trece, iarna vine, mă gîndesc numai la tine 
De ce oare mă gîndesc? 

Pentru că eu te iubesc! 

Spune-mi acum toată poezia de la capăt să văd ce-ai greşit 
„„ aha... da, ai scris bine... mie nu-mi place coca cola fiindcă 


conține prea multă heroină, ar trebui să te lași şi tu de cola, 
hai că-ți mai dedic o poezie „melancolia nopţii mele” începe 
aşa: cum valurile mării bat, ușa și vîntul adie în tăcerea nop- 
ţii, cînd toată lumea a adormit și numai acest pix nevinovat 
se mai aude scîrțiind, cum mă gîndesc ce să-ți mai scriu... în- 
cepe aici cu literă mare de strofa a doua Foarte sincer îţi vor- 
besc, alta-n lume nu iubesc şi acum spune-mi și tu dacă mă 
iubeşti sau nu.... Ai pantofi cu toc? 

Da, de ce-ntrebi?! 

Bănuiam eu, uite că ţi-am scris o poezie cu pantofi Cînd te 
strîng pantofii de nu poţi să mergi, să-ți aduci aminte că eu te 
iubesc! 

Daniel, ce vrăjeală ai în cap... 

Nu! nu e vrăjeală, vorbesc foarte serios 

Ştii, de obicei pe mine nu mă strîng pantofii 

Sînt militar și-mi amintesc că am o fată pe care-o iubesc şi 
nu mai am răbdare să mă liberez să văd fata pe care eu sin- 
cer o iubesc şi pentru asta dragă la tine dezertez - ţi-ar place 
să te stimeze cineva? 

Ce să-mi facă? 

Să te stimeze, să-ți spună adică „stimata doamnă” sau „sti- 
mată domnişoară” sau „stimată copilă” 

Sau stimată pulă-n beci! 

Andreea, îs tulburat foarte grav cînd te aud cum vorbești, 
zău, nu prea îmi vine a crede ce aud! am rămas flatat... O să-ți 
scriu o scrisoare despre asta, începe cu Dragă Andreea, nu i-am 
pus încă titlu, da’ oricum e cu multă stimă și conţine și o po- 
ezie: Stau la masa de stejar şi mă gîndesc ca un păznicel cîte 
zile au trecut de cînd noi nu ne-am văzut... - văd şi eu într-un 
tîrziu becu' roșu clipind, pizda mamii lor de poezii, cine ştie 
de cînd mă aşteaptă și Valeriu ăsta pe fir, a trecut Everestul 
în pulă, mă informează cu o voce sictirită, da' tot n-a găsit ex- 
tazul ăla de care vorbesc unii - adică nu fizic tre’ să ajungi la 
orgasm şi nici dacă te fuţi cu o singură femeie, mi-am tras mai 
nou o gagică interesantă, ne tot întîlnim în scara blocului, ne 
pupăm, ne frecăm unu' de celălalt, ne futem aşa la rece, da' 
practic nu scoatem nimic din noi, abia noaptea începem să 
visăm că ne futem propriu-zis şi în realitate nu știu dacă-i 
dai seama, da’ sîntem singuri, Andreea, sîntem amîndoi oa- 
meni fără față 

tu stai acuma întins pe pat, Valeriu? 

mda 

gol? 

nu, dezbrăcat 

ah... nu-i acelaşi lucru? 

nu prea, dezbrăcat eşti pe dinafară, gol eşti pe dinăuntru 

mda... și eşti excitat? 

nu, sînt mai mult zburlit psihic 

păi în condiţiile astea nu putem să ne futem măi Valeriu! 

mie-mi spui!? 

Valeriu, stai aşa, că mai e cineva cu noi pe fir și după zgo- 
motul de fond numa' lonaș poa’ să fie, ţi-am povestit că lu- 
crează cu schizofrenicii? în Timişoara, într-o secție de boli 
nervoase cum ar fi melancolia, depresia, deşi, mă rog, schi- 
zofrenici sîntem toți, unii în proporţie de 70%, alţii de 80%, 
mă întrebam zilele trecute dacă există oare ceva între adevăr 
şi minciună, în fantezia noastră zburătoare, noi credem că 
da... Eu sînt şaten, am ochi verzi, am făcut canotaj de la 12 la 
24 de ani şi m-am trezit acum, la 40 de ani cu o problemă de 
sex cît mine de mare, adică-s nebun, ce mai, aş fute tot, pe ti- 
ne prima, numai că-s cam timid, mi-e greu să-mi găsesc o 
curva, o singură tristețe am - viața m-a înnebunit pe mine, 
nu eu pe ea 

o singură mîndrie-avu, gospodărind cenușile 

poftim? 

o poezie mai veche... 

cum arăţi tu, Andreea? Nu-i așa că ești șatenă şi ai ochi că- 
prui? Măi, eu le-am sunat și pe fetele alea eroticele, da' m-au 
plictisit, dacă te-am supărat vreodată cu ceva... 

nu m-ai supărat, lonaaaş 

niciodată n-am vorbit treaz cu tine, asta ar fi trebuit să te 
supere, mă aflu mereu într-un delir calculat, conștientizat, con- 
gestionat, băga-mi-aș picioarele, nu prea gîndesc exact - azi 
m-am drogat iar, de exemplu, nu pricep de ce să-ți spun ţie așa 
ceva, da' îți spun - eu sînt o ființă care nu moare repede, tot 
trag de mine și poate că m-aș simţi mai bine dacă nu mi-aș 
face răul ăsta cu mîna mea... mda... să fii tu însuți e o luptă în- 
grozitoare, asta s-a mai spus, evident, totul e gîndit și deja 
calculat. Poate nu ţi-ai dat seama, da' acum eu sînt pacientul 
vostru... al tău... ceea ce mi se pare grotesc. Nu ştiu cîți ani ai, 


dar nu te mai gîndi tu la chestiile alea, astea, alealalte. O să 
vină ele singure iubirile, da' mi-ar fi plăcut să fiu eu primul 
pentru tine, așa ţi-aş trage niște limbi... ştiu, acuma îţi vine să 
mă înjuri, poate-ţi zici în gînd porcu’ dracului da’ cu voce tare 
te rog nu-mi spune nimic, bine? Așa ți-aş linge pizda pînă ar 
curge totul din tine, te-ai termina sub ochii mei măi fată, parc-aș 
fi prins într-o criză idioată, mai spune şi tu ceva, că eu sînt 
maniaco-depresiv, ăsta-i diagnosticul pe care mi l-aş pune nu- 
ma’ că...” îl ascult cu sprîncenele arcuite, sare aşa de la o idee 
la alta pînă cînd încep să mă foiesc pe scaun și să-mi rod un- 
ghiile, cre' c-ar trebui să dau o fugă pînă la baie, las receptor- 
ul pe scaun, se uită Silvia lung după mine şi izbucnește în rîs, 
trei minute să-mi frec acuma chiloţii cu hîrtie igienică şi tot o 
să se vadă, tot mai rămîn urme, cînd mă întorc îl găsesc pe 
Ionaș vorbind în continuare netulburat „Andreea! naiba să te 
ia, unde-ai dispărut? mă lași să vorbesc așa ca tîmpitu', păi 
cine te crezi tu - nevastă-mea? mamă! ce te-aş mai fute... iar- 
tă-mă, de data asta vorbeam cu dulapul, debitez, vezi bine, o 
noapte de gardă mai cretină ca asta n-am pomenit de mult, as- 
cult acuma privirea ta căpruie plutind deasupra zgomotu- 
lui - asta e dintr-o poezie pe care n-am mai apucat s-o scriu, 
sper că nu i s-a sculat vreunuia s-o scrie înaintea mea, citeş- 
te-mi ceva că eu o să mă-ntind aici pe canapea, vreau să dorm 
un pic cu vocea ta în gînd 

răsfoiesc foile agendei pe genunchi poate aici să găsesc 
ceva - fii atent că am adunat o colecție impresionantă de scri- 
sori primite de la oameni cu care-am vorbit uneori eu, alte- 
ori ele, îți citesc cu toată disperarea generată de ultimele zile 
de coşmar pe care le-am trăit 23:40 pm dă-mi Doamne la- 
crimi să plîng alături de natura ce plînge în această noapte. 
Oare de cine îmi este dor cu adevărat? De Irina sau de Lia? 
Care dintre ele două este ea - vocea suavă, dulce, fină, blîndă 
cu care eterul a inundat interiorul fiinţei mele? Irina spune că 
Lia. Lia nu spune nimic pentru că nu mai vrea să spună. Eu 
pe cine să cred? Să întreb doar în noapte, mut, asemeni lui 
Pavarotti în Tosca „Non ti scordar di me?” Minunata calitate, 
profunzime, prospețime a vocii din eter nu o poate explica 
nimeni. S-a învăluit asemeni autorilor ei preferați Blaga, Eliade, 
Kant într-o undă de mister ce m-a înnebunit complet. Și cum 

misterul nu poate fi descoperit decît cu greutate... sau poate 
cine ştie? 

Blîndă voce, blînd suflet, blînd chip și ascunsă minte, de ce 
nu îmi spui adevărul? Unde eşti? Cine eşti? Cum și unde să te 
caut? Am crezut naiv că te-am găsit. Ce mult m-am înșelat! 
Căutarea nu putea fi atît de scurtă. Minutul, clipa de fericire 
nu putea veni atît de devreme. Rondoul, menuetul, valsul şi 
tangoul atît de mult aşteptate nu puteau veni atît de devre- 
me. Și totuși... am sperat. Şi sper încă... în ce, Doamne?! Ara- 
tă-mi din puterea Ta divină drumul către ea. Luminează-mi 
tainic acest drum cu o pulbere de stele din mijlocul căreia să 
răsară ea, numai EA. 

EA, vocea din eter, vocea de-o noapte. 

EA, unda de lumină. 

EA, rouă dimineţii. 

EA, luceafărul existenţei mele. 

EA, cea care m-a scos la lumină. 

Unde este EA? CINE ESTE EA? 

O iubire idilică învăluită în mister. Dacă aş fi fost pictor aş 
fi învăluit-o în culori îmbinate de alb şi negru, de deschis și 
închis, de mister total. Dintre pictorii clasici i-am spus că îmi 
place Boticelli. Oare cum i-ar fi pictat el vocea fără să îi vadă 
chipul? 

Atâta vreau: să o văd. „Vedi Roma, poi morire” - să vezi Roma 
şi apoi să poți să mori. Să vezi chipul lui Dumnezeu și să mori, 
aşa cum scrie în Biblie, datorită cutezanţei ce ai avut-o. 

Oare Da Vinci ar fi putut s-o picteze pe Monalisa fără să o 
vadă? Dă-mi această bucurie sau plăcere de a vedea misterul 
ascuns al chipului şi sufletului tău şi apoi pot muri împăcat. 
Nu lăsa neterminat ceea ce se poate finisa, transformîndu-se 
într-o capodoperă. Nu te ascunde! Nu te teme! Nu te voi atin- 
ge nici măcar cu o floare, pentru a nu-ţi tulbura aura de mis- 
ter. Lasă-mă doar să te învălui cu privirea şi cuvintele mele, 
să te împlinesc, să te finisez pe tine, cea care spui că nu ești ter- 
minată. Lasă-mă să-mi cînt bucuria, fericirea în faţa ta. Lasă 
coardele sensibile ale sufletului meu să se îmbine cu instru- 
mentele delicate ale sufletului tău și să creeze armonia unei 
simfonii dumnezeieşti. Nu mă lăsa în durere. 

Nu mă lăsa în suferință. 

Nu mă lăsa în necunoaștere. 


Pentru că altfel, m-aș transforma în neant. M-aş duce aco- 
lo de unde am venit, unde nu e nici zi, nici noapte, nici iubire, 
nici dor, nici vise, nici vorbe, nici voci, nici TU, Şi eu vreau ca 
TU să fii! Să fii cu ființa ta cea minunată. Să fii cu sufletul tău 
pur. Să fii cu glasul tău. Să fii cu mine. Unde, cînd și cum? Nu 
ştiu! Doar TU îmi poţi răspunde! De eşti Irina sau Lia, doar 
TU poți şti. Dar ceea ce știu este că EU sînt ce sînt şi că vocea 
ta a devenit o parte a ființei mele. Aș vrea să pling dar nu am 
lacrimi. Aş vrea să te implor, dar nu știu unde te pot găsi şi 
nu știu cine eşti. Aş vrea să știu mai multe decît ştiu. Aș vrea 
să pot mai mult decît pot. Of! Ce mult aș vrea să fii lîngă mine 
în aceste momente grele. Am nevoie de tine! De aerul pe care 
îl respiri, de apa pe care o bei, de tot ceea ce ține de tine. În- 
țelege, de poți înțelege. Sper şi cred totodată că vei înțelege. 
Și atunci cînd ne vom vedea pe 28.08.2001, la ora 11 în Piaţa 
Universităţii, acel „la revedere” din finalul convorbirii va de- 
veni realitate iar sufletul meu iluminat, senin și în pace îşi va 
putea lua o nouă înfățișare, mai optimistă decît cea pe care o 
are în momentul în care scrie aceste rînduri... Salut Corina 

te sărut poştal 
că nu pot original! 

Aşa cum cerul își adună stelele pentru a forma o conste- 
lație a culori tot aşa îmi adun și eu gîndurile pentru aţi com- 
pune cîteva cuvinte care sper să-ți aducă zîmbetul pe buze. 
Corina dragă aceste inițiale care deocamdată nu-ți spun ni- 
mic, vor fi poate pentru tine începutul unui coşmar, căci ele sînt 
cutremură-te codul tău de identitate, acolo undeva, la cen- 
trul care tea trimis pe pămînt. Habar n-ai de asta, știu că ha- 
bar n-ai, dar aşteaptă să citeşti toată scrisoarea şi atunci vei 
înţelege. Poate că mă vei înţelege şi pe mine ai fost prima fe- 
meie din viața mea de care am impresia că mam îndrăgostit de 
tine prin telefon cînd team auzit miam dat seama că ești foar- 
te diferită dintr-e toate femeile din lume. Și nu te compari cu 
Andreea, colega ta obraznică și nesimţită. Cred că am fost 
primul client care tea distrat. Apropo deai putea măcar o sin- 
gură dată să-mi mai cîți un cîntec chiar dacă nu ști melodia la 
cîtec. Corina poți afla că eu sînt în unitate și mi sa făcut un dor 
de tine de simt că nebunesc. Corina tu ce mai faci cum te mai 
descurci cu meseria pe care o ai sper că bine. Dacă nu te su- 
păra că te întreb ai uitat bancul cu bafta puiului cred că nu-lai 


205 


206 


uitat sau acel cuvînt oltenesc sau mai bine zis înjurătură CAR 
care înseamnă (Pulă) Stau adesea și mă tot gîndesc la tine şi 
la vorbele care mi-le spuneai cu tesnică și iubire Corina poa- 
te cu altă ocazie te voi mai suna să te mai aud măcar o singu- 
ră dată şi atunci pot muri fericit. A.M.R. este scădere 12 zile 
au mai rămas din viața de soldat. Dar în curînd va pleca prie- 
tenul tău eu îi doresc armată uşoară și masturbare plăcută. 
Corina cred că te-am plictisit foarte tare şi nu te-ai supărat 
că ţiam scris mam ţinut de cuvînt, nu știu dacă te ţi și tu de 
cuvînt mi-ai promis că îmi vei scrie. Ai şi tu un singur prieten 
„Florin” de la Tîrgu Jiu. Toată viața mea pe care o am mă voi 
strădui să te pot întîlni în realitate poate ai bună plăcere 
sămi trimiţi o fotografie de a ta. Aici prieteno încerc să mă 
retrag încet din micuța mea scrisoare dar nu înainte de ați 
ura mult succes și fericire. Cu stimă și respect al tău prieten 
Florin 

19-X1-2001 

TE IUBESC AŞTEPT RĂSPUNS 

TE ROG 

Bună iubito 

În prima m-ia scrisorică pe care tio dăruesc ţie, iubito, pot 
săți spun că, am ajuns cu bine, și teafăr, din toate punctele, 
de vedere, am ajuns şi totuşi m-am echipat şi m-am așezat 
pe pat, ca, să îmi revin, nu fiind că, îmi era rău, dar să-mi pot 
imagina cuvintele, tale şi cu gurița, aia a ta dulce îţi văd chi- 
pul în ochii mei cum se apropie de ce îi este iubit nu pot uita 
clipele petrecute în seara aia numai că erai pe fir hei nui ni- 
mic totul e perfect pînă în prezent te rog să fie numai aşa. Dar 
să fi fost lîngă tine totul era numai perfect să fim numai noi 
întrun paradis al dmpului escitării dar nu am avut posibilita- 
te de a fi lîngă tine, nui nimic, putem vorbi pînă îmi eau și eu 
concediu te voi anunţa cît pot de repede posibil ca, să îţi poţi 
rezolva şi tu pentru concediu pînă atunci gîndestete la mine 
şi eu nu te voi uita nici o dată nici cînd voi fi lîngă tine, dragă 
Eva, îți mai aduci aminte cîte, am vorbit noi atunci seara dra- 
ga mia iubită. Am uitat ceva să-ți spui că, luni a fost ziua mia 
nu de naștere. Şi mai am o singură rugăminte la tine dragă 
am uitat pozele acasă și nu am acum la mine te rog nu te în- 
trista, că am să-ți trimit, cît pot de repede te rog, că, sînt 
foarte sincer cu tine te iubesc mai mult ca, ori ce pe lume, şi 


vom fi fericiți mai mult de cît ai fi fost vreo dată te voi simţi 
foarte bine alături de mine, să ști că am mai suna-t după ce ai 
plecat din tură tot nu eram sigur că ai plecat și am vorbit cu 
Nicole și cu colega aia a ta am uitat cum o chema parcă ceva 
rețin nu nu nu mai rețin nu sînt sigur dar tu știi hai să vor- 
bim despre noi cu dragostea mia eu nu mă joc ce vreau să stau 
alături de tine cît doreşte inimioara ta Eva, cuvintele mele 
sînt pentru tine ceva foarte important a mă angaja promisi- 
unilor spuse s-au promise față de tine îmi voi da toată silința 
pentru a ajunge cît de repede la tine. Tu vei primi scrisoarea 
şi vei citio cu drag şi dacă doreşti poţi să le spui și la cologele 
tale cu care-te-ai mai bine că, țiam trimis răspunsul dar pă- 
cat că nu am avut poză dar tio trimit cît pot de repede te rog 
credemă. Sînt nebun după tine te iubesc şi aş vrea să fiu ală- 
turi de corpul tău cald și săți sărut guriţa ta aia dulce săți 
strîng corpul în mînă chiar și braţe te rog, m-am îndrăgostit 
foarte mult de tine credemă nu mai rezist poţi săți dai seama 
şi nu uita trimitemi răspuns cît poți de repede vreau săţi aud 
cuvintele tale şi să le citesc te rog scuzămi scrisul eram gră- 
bit te rog nu mă uita că te iubesc foarte mult. Eva îţi aștept scri- 
soarea te rog! 

Marian 

12.01.2001 

Dragă Andreia aștept răspunsul 

sau foto 

încă de la început acestei scrisori îți pot spune că sînt să- 
nătos și îți urez și ţie multă sănătate de la mine Costel că nu 
ne-am văzut doar prim telefon sau fotografie să știi că sînt 
un băiat bun și respect orice fată. Andreia să ştii că eu ţi-am 
scris că după voce tea-m înţeles că eşti o fată bună şi îți place 
distracţia şi mie îmi place să ști că eu am o problemă că aş 
vrea să ne cunoştem ori în Alexandria ori în Bucureşti. Cum 
miai spus tu că eşti blondă cu ochi verzi Andreia să ști că te 
iubesc foarte mult după cum am stat de vorbă prin telefon şi 
să ştii că te iubesc Andreia pe Costel şi dacă vrei să ne întâl- 
nim scriem pe adresa pe care ţiam spuso sau dacă vrei să 
mai vorbim prin telefon dămi număru de telefon al tău Andreia. 
Eu te iubesc foarte mult dar să știi iubitul ăsta nu să ştie dacă 
e albă sau e neagră Andreia dar să ştii că eu după ce ția-m 
dat telefon am auzit vocea ta și parcă a mai trecut o zi din 

viață dar dacă vrei să ne vedem vino la mine sau vin eu la ti- 
ne că eu stau singur nu stau cu părinți stau singur şi mă gîn- 
desc la cîte o prietenă şi astep ziua cînd plec la servici. Să ști 
că am avut şi eu o prietenă şi nu a fost să fie cu mine că ei îi 
plăcea să se distreze cu altu nu cu mine că eu eram mai slab 
dar cum ţiam spus prin telefon Andreia dar să știi că am 2 
ani că nu mai miam făcut altă prietenă doar pe tine prin 
telefon doar să știi că am sunat de la servici şi team găsit pe 
tine pe fir să nu gîndeşti că eu dacă am sunat ca să te fac pe 
tine o prietenă bineînțeles că eu îm cer scuze că am vorbit 
așa prima dată așai la linia fierbinte. 

Eu cu acest mic anut îți pot spune că te iubesc Costel și îmi 
cer scuze pentru scrisul că lam scris la servici şi îmi tremura 
mîna. încodată îţi cer scuze pentru Andreia pentru scris. Fo- 
tografia mai tîrziu dar trimeto tu Andreia dacă vrei și apoi îți 
trimit şi eu. 

Altău prieten prin telefon şi scrisoare Costel pentru Andreia. 

23.01.2001 

Dragă Andreea, 

cred că unica soluţie este să vin eu la tine în București, la 
adresa care mi-ai dat-o tu să discutăm și apoi să te văd. Nu 
îmi place ca cineva să îmi rîdă în față mai ales acuma că am 
şi eu problemele mele pe care le știi şi tu și pe care nu este 
nevoie să ţi le mai scriu acum în această scrisoare. Nu știu ce 
părere ţi-ai făcut tu despre mine mai ales acum după ce 
ţi-am scris cea de-a trei-a scrisoare la care eu nu am primit 
nici un răspuns. Dacă nu mă crezi că este cea de-a trei-a eu o 
să îți dau cele trei tichete poștale precum că ţi-am trimis cele 
trei scrisori de care ţi-am spus mai sus. Dacă ai chef de glu- 
me te sfătuiesc să nu le faci pe seama mea pentru că nu o să 
reușești niciodată. Să nu te bucure faptul că eu sînt în Focșani 
şi tu eşti în Bucureşti pentru că nu se știe niciodată cînd o să 
te trezeşti cu mine la tine, adică la Bucureşti. Poate că o să te 
întrebi ce am vrut să spun prin cuvintele acestea și o să-ţi 
explic pentru că acum am timp deoarece am și eu cîteva zile 
libere după cum bine ştii de la telefon. Deci în concluzie mă 
refeream la faptul că nu îmi place să își bată cineva joc de 
mine adică, să mă „ducă de nas...”. O să te sperie faptul că o 
să vin la tine, nu-i așa? Dar sînt şi eu curios să văd cine face 
mişto de mine mai ales pe banii mei pentru că ţie îți convine 


să faci aşa ceva pentru că tu ești plătită să faci aşa ceva dar 
eu sînt obligat să plătesc ca să îţi țin ție companie la telefon. 

Dacă nu te superi, aș vrea să îţi pun și eu o întrebare pe 
care pînă acum nu credeam că ţi-o voi pune: „De ce dai spe- 
ranțe false tipilor cu care vorbeşti tu cu ei anumite lucruri 
serioase la telefon?” Nu ești obligată să îmi răspunzi la între- 
bare doar atît dacă vrei tu pentru că eu știu răspunsul chiar 
dacă nu este cel adevărat sau măcar pe jumătate adevărat. 
Tu le dai speranţe false deoarece în primul rînd te distrezi 
foarte bine împreună cu colegele tale de serviciu, iar în al 
doilea rînd te ţine tot timpul ocupată cu discuţiile şi aşa nu 
observi cînd trece timpul și ora pentru a pleca acasă după o 
zi istovitoare de rîs și de discuţii plictisitoare cu „tipi” care 
nu au ce face cu banii şi se plictisesc stînd degeaba sau nea- 
vînd somn. Dacă tot veni vorba de somn tu cum te mai simţi 
după insomniile de care mi-ai povestit că le-ai avut pentru că 
eu le am și la ora actuală. Cînd îţi scriu această scrisoare este 
joi spre vineri pentru că este 3:45, adică vineri dimineaţa. 
Acum să lăsăm aceste rînduri la urmă și să vorbim despre 
așa-zisul tău venit la mine. 

Nu sînt sigur că o să vii dar oricum eu îţi trimit pe cealaltă 
pagină o aşa-zisă hartă pînă unde mă vei găsi tu pe mine al- 
tădată dacă o să vrei să vii la mine să mă cunoști cu adevărat 
şi să mă vezi, dar de văzut m-ai văzut în poza pe care ţi-am 
trimis-o eu pentru că ai zis că îţi sînt drag, deci în concluzie 
dacă iubeşti o persoană sau măcar ţii la ea accept-o cu defec- 
tele şi greşelile pe care le are. 

în legătură cu desenul pe care ţi la-m făcut eu îmi spui da- 
că nu înţelegi ceva în el. Am uitat să îți spun dar am găsit ce- 
va care o să te bucure foarte tare şi ești curioasă să îţi spun, 
nu-i aşa? Am găsit bere neagră şi o pană de păun pe care am 
luat-o de la un ţigan în schimbul unei sume considerabile, îmi 
pare rău că nu am găsit de păuniţă care să te bucure și mai 
tare dar nu-i nimic cu încetul poate o să găsesc. Cum ţi-am 
scris mai sus nu îmi place ca cineva să își bată joc de mine te 
rog să nu o faci tu pentru că nu este cazul deoarece dacă vrei 
să-mi spui ceva care te deranjează la mine te rog să mi-o 
spui în față pardon pentru că noi nu ne întîlnim față în față 
ca să mi-o poți spune dar măcar scrie-mi sau fă-o la telefon. 

Cred că deja te-ai plictisit de atîta citit și normal că eu o să 
mă simt cel puţin măcar din politeţe să o fac pentru tine pen- 
tru că din spusele tale eşti destul de frumoasă. Nu-i aşa că 
te-ai săturat cît ai citit să fim cinstiți. Oricum eu să ştii că aș- 
tept în continuare scrisorile tale, sau măcar una dar şi aceea 
să aibă în ea și poza ta pe care mi-ai promis-o. Dacă nu am 
dreptate în tot ceea ce am scris te rog foarte foarte mult să 
mă scoţi din această dilemă dar cum? O să te întrebi tu, nu-i 
așa? Ei, o să-ți spun eu: îmi mai cer încă o dată iertare pentru 
ceea ce am scris și te-a supărat. Te rog mult să îmi dai altă 
pedeapsă adică să nu mă mai muști de năsuc că o să mă doa- 
ră şi o să pling. Te pup, dacă vrei te și sărut unde vrei tu, dar 
nu te gîndi la prostii că ne supărăm, îmi este dor de vocea ta 
şi în special de tine. Te iubesc chiar dacă nu te-am văzut. 

Al tău prieten, amic, cunoscut - Dan Viorel 

29.01.2001 

Te pup, 

„Andrea” 

te anunț că mă simt tare bine dar s-ar putea şi mai bine 
dacă sîntem împreună dar sper că timpul le rezolvă pe toate. 
Aici la Alba-lulia este tare frumos, pentru că este făcut „Oră- 
şelul copiilor” cu tot felul de beculeţe, ursuleți și jucării pen- 
tru ce-i mici. 

În fiecare seară mă plimb pe Bulevard unde întflnesc tot 
felul de persoane dar mai ales pe ce-i tineri „adică îndrăgos- 
tiți” şi le stă foarte bine pentru că sînt suflete care se iubesc 
şi mă bucur pentru asta. Aici mă plictisesc. Nu ţi-am mai 
spus la telefon atunci că și eu am stat la Bistriţa-Năsăud o 
perioadă destul de mare unde am stat aproape „13 Ani” un- 
de mi-am format tot felul de prieten la care ţin tare mult, iar 
perioada anul 1998 luna August am revenit la Alba-lulia. Aici 
am multe verişoare la care țin tare mult, dar este una tare 
frumoasă și deşteaptă la care la timpul potrivit a întemeiat o 
familie la care ţine tare mult şi mă bucur tare mult pentru ea, 
cîteodată mă uit la ea şi observ frumusețea pe faţa ei şi mai 
ales zîmbetul tău dulce şi în mintea me-a mă întreb dacă în- 
tîlnesc şi eu o fată drăguță ca ea. Dacă în fața ochilor mi-ar 
apare aşi răspunde „Da” o fată cu privirea scînteietoare cu 
ochii ca doi luceferi cu părul fermecător şi cu o privire ce-a 


dulce ași răspunde mi-o amintesc perfect pe această fată 
Andrea”! 

Închei această scrisoare cu drag pentru tine la care cred şi 
sper că îţi voi cuceri prietenia după o perioadă de timp. 

Nu sînt un visător 
sînt realist 
cu drag Sorinel 

08-04-01 

dragă Andreia 

De la începutul acestei scrisori te pot anunţa că sînt bine 
sănătos, ceea ce-ţi doresc și ţie şi la întreaga familie a ta. To- 
tuşi am reuşit pîna la urmă să-ţi scriu o scrisoare de pe me- 
leagurile Constănţene cu direcție spre Bucureşti. Cînd ţi-am 
dat telefon acum o săptămînă am vrut să-ți explic mai multe 
despre mine dar nu prea era loc de o convorbire mai lungă. 
Totuşi ţi-am făcut o ofertă dacă, eşti de acord dacă nu pe altă 
fată dacă găsești tu pe la tine pe la serviciu. Aș vrea ca pînă la 
urmă şi numai dacă se poate ca noi doi să ne împreunăm nu- 
mai dacă tu eşti de acord. Ți-am explicat prin telefon că am 
30 de ani am fost căsătorit în 1994 şi divorțat, cu toate actele 
în regulă. 

Am apartament proprietate personală și locuiesc singur. 
Lucrez la Primăria Kogălniceanu şi salariul este destul de 
frumos. Despre mine ce să-ți mai spun decit că aș dori să te 
văd și aş dori să ne cunoaștem după care dacă ne înțelegem 
facem împreună un pas spre viitor. Dacă totuși te răzgîndești 
şi cazi la o hotărîre de-a ta dă-mi un răspuns la micuța scri- 
soare şi nai să regreţi. Poate cînd îmi răspunzi și dacă nu sînt 
indiscret trimite-mi şi mie o fotografie de-a ta ca să-mi pot 
face o imagine reală cam cum arăţi. 

Eu închei aici mica mea scrisoare nu înainte de ați multă 
sănătate fericire ție şi familiei tale înainte de „Sărbătorile de 
Paști”. Dacă ai să reuşeşti să vii la Constanţa te rog să-mi dai 
un răspuns ca să te pot aştepta şi să-mi dai şi niște detalii 
despre tine cum să te recunosc. 

Dacă vrei să mă suni la muncă mă poți suna la tel. pe care 
ți l-am dat în noaptea acea și nu aminteşti la nimeni că am 
mai vorbit cu tine pentru că ne pune să plătim convorbirile. 
Sîmbătă şi duminică e program lejer, nue nici un şef 

stimă şi respect 

crimă şi pedeapsă - fire de lumină îngălbenite în bec, în 
veioza de plastic înțepenită în praf şi ea și caseta asta cu Misia 
pe care o întorc pe cealaltă parte a patra oară și încă nu mă 
satur, dimpotrivă - mă întind pe două scaune, e pe sfirşite 
noaptea şi toamna care plouă afară mărunt mocănește doar- 
me lonaș și sforăie încet în urechea mea stîngă chircit pe ca- 
napeaua aia de spital probabil pot să aşez acuma receptoru' 
la locul lui să mă întorc pe cealaltă parte să-mi las picioarele 
să atîrne peste spătarul scaunului să mi le răsucesc după un 
minut fiindcă-mi intră-n piele marginea de fier a spătarului 
să-mi pun ceva sub cap totuși să mi le aşez mai bine cruciș 
sub mine morții mă-sii de scaun să găsesc încă unu' fără 
spătar să-l bag la mijloc să mă plimb aiurea pe străzi după o 
partidă de somn ruptă-n două una mie una ţie să văd şi eu 
expoziția, să mă uit înc-o dată la liniile alea desenate, chiar 
dacă le cunosc pe de rost, chiar dacă le-am visat deja pînă am 
căpiat mai ales atunci cînd iubitul nu poate să-ți vorbească 
sau prin cine ştie ce împrejurări nedrepte pur și simplu nu 
are voie - atunci să te uiţi cu atenţie în jur, fiindcă străzile şi 
copacii şi casele o să-ți vorbească ele în locul lui, o să-ți facă 
vreun semn, o să fluture mîna așa cum făcea el sau o să schi- 
teze cîțiva paşi de merengue ca ai lui sau o să mă împiedic la 
un moment dat într-o piatră din pavaj şi-o să-mi cadă pri- 
virile asupra bălții din dreapta şi căzute rămîn chiar lîngă tro- 
tuar m-o fi înjurat băltoaca dracului că altfel nu se explică, nu 
te împiedici așa din senin, ce naiba! mă dezechilibrez un pic 
da' nu cad de tot, că doar nu mă doboară pe mine o baltă să 
fim serioşi să trecem pe lîngă ea cu scîrbă, s-o depășim și du- 
pă vreo zece metri abia să răsucim capul așa la plezneală s-o 
mai văd o dată, apoi mă opresc, cre’ c-o să mă răzgîndesc și-o 
să mă întorc, tre' să mă uit la ea mai bine, s-o fut pîn-o să-i 
sune apa-n cap s-o pătrund aşa de aproape cu priviri reci şi 
umede aşa că mă așez pe vine în fața ei, lungă şi balta asta, se 
termină cam violent fix în canal, la o aruncătură de băț, așa 
îmbrăcată toată în cafeniu nici n-ai zice că-i stă rău, dacă-mi 
țin palma întinsă cîteva clipe deasupra apei - răcoarea devi- 
ne frig, din centrul cercurilor de apă urcă tot frigul ăsta, evi- 
dent, în balta asta tre' c-au căzut cîteva sute de mii de pică- 
turi pe puţin numai de cînd mă uit eu la ea așa ghemuită cu 
genunchii sub bărbie și înainte să mă opresc eu cine ştie cîte 


alte sute de mii de picături or fi căzut şi or fi declanșat apoi 
sute de mii de unde concentrice și cercuri de apă care se tot 
cască pînă se deschid se întrerup și dispar de tot- dimen- 
soes dos olhares - rătăcesc pe străzile astea de o oră, fir-ar, 
şi nicicum nu găsesc Casa Americii Latine, nu ştie nimeni să-mi 
spună unde e, ce dracu”, doar n-o fi chiar aşa de mică, am 
oprit vreo zece bătrînei să-i întreb, să-şi dezvelească gingiile 
albicioase și vechi nu, nu știm pe unde e casa asta, pe ce stra- 
dă vine? „Vine ăăă pe strada... am uitat și strada, de fapt nici 
n-am nevoie de ea, am mai fost o dată, știu sigur că-i aici 
undeva în zonă, da' acuma parcă s-au schimbat toate, nu mai 
recunosc nimic, era noapte atunci şi nu se vedeau prea multe 
ce-i drept, da' ar trebui măcar să simt că-s mai aproape, cald, 
cald, călduț, fierbinteee! ar fi trebuit să-mi iau și o umbrelă, 
să nu mă mai simt așa de rece şi udă, pînă şi pulovărul de 
sub haină atîrnă greu, îl simt plouat peste încheieturile miîi- 
nilor și dacă mai stau mult ghemuită lîngă balta asta îmi 
amorțesc mușchii de tot și cînd o să încerc să mă ridic te po- 
meneşti c-o să şi cad cu curu-n ea, hai pa, că te-am futut des- 
tul, îmi sprijin palmele în genunchi și-i îndrept, la țanc, fiind- 
că între timp se apropie de mine doi gardieni, tre' să ştie ei 
ceva cu siguranță „Nu vă supăraţi, aveţi idee pe unde ar fi 
Casa Americii Latine?” îmi trec mîna prin păr, îmi aranjez bre- 
tonul, se uită la mine fără să-mi răspundă, mă măsoară pre- 
ventiv de sus pînă jos, mă derutează, te pomenești că m-or fi 
văzut de departe aplecată deasupra bălții, de pe trotuarul 
celălalt m-or fi văzut „Aș vrea să văd o expoziţie acolo, ieri a 
avut loc vernisajul, pe aici pe undeva ar trebui să fie da' mi 
se pare că m-am rătăcit...”, nici măcar nu mă ascultă, se uită 
la mine ca la o arătare şi de fapt de ce dracu' le spun atîtea 
detalii inutile în care mă încîlcesc şi mai mult, pe ei oricum 
nu-i interesează, ho, dracilor, că doar nu mă pișam în băltoa- 
că, ce dracu’! întinde unul dintre ei o mîna înainte fără să 
scoată un cuvint, futu-i, era chiar în spatele meu clădirea, 
„mulțumesc!” mă întorc pe călcîie și dau să plec „Da' nu mai 
găsiți pe nimeni la ora asta...” încearcă și celălalt „De ce?!” „E 
ora patru!” 

„Patru îmi pare o oră chiar rezonabilă” încerc să le zîm- 
besc politicos „de ce n-aş găsi pe nimeni acum?” 

„Pentru că e şi vineri” rîde primu' dintre ei ca prostu’ „Şi e 
zi scurtă, au plecat toți.” 

„Ah, e zi scurtă...” mă uit în jur - pustiu-pustiu, da’ încă e 
lumină afară, cam plumburie, da’ tot lumină e, nici n-o fi tre- 
cut o oră de cînd mă plimb prin zonă așa că înalț o pereche 
de priviri surizătoare „Şi unde au plecat, mă rog frumos?” 

Gardienii se îndepărtau deja, da' de ce să închidă la ora 
asta, ce naiba, e abia patru, să încerc măcar ușa, poate acuma 
se îmbracă ultimii, întîrziaţii, poate să-i rog frumos să-mi dea 
voie înăuntru măcar un minut, e totuși devreme, da’ nici nu 
ajung bine la treptele de la intrare și mă oprește încă un tip în 
uniformă „S-a închis, azi e zi scurtă.” 

„Ah... am auzit că e zi scurtă...” mă păleşte brusc o tristețe 
cît china, caut în jur o soluţie salvatoare, mă scarpin în cap 
abătută, îl întreb pe băiat dacă nu cumva are o cheie că n-aș 
sta înăuntru mai mult de două minute pe cuvînt n-ar avea ni- 
meni probleme doar un pic să arunc o privire prin sală, i se 
face milă şi clatină din cap a înțelegere da' n-are nici o cheie 
„Aşa care va să zică...” îmi alunecă brațul obosit de pe bareta 
rucsacului pe lîngă corp „Da' pe la trei mai era cineva aici?” 
presupunînd că nu m-aș fi rătăcit o oră pe străzi adică 

„Da, abia pe la trei şi ceva au plecat” 

„Ce mișto!” deja mă relaxez „Și unde au plecat, că asta încă 
n-am aflat...” îi zîimbesc și îmi ridic pantofu' pe prima treaptă, 
am chef de poveşti acuma chiar dacă îmi simt blugii uzi pe pi- 
cior cum se întind încet, se lungesc cu pielea mea cu tot, dacă 
tot am bătut atîta drum, măcar să mă interesez și încotro au 
plecat, cu ce au plecat, în ce direcție au luat-o, cîţi erau, aveau 
gagici cu ei? blonde sau înalte? de ce au ales să fie vineri zi 
scurtă şi nu sîmbătă? nici măcar n-am fumat, futu-i, da' parcă 
peste noapte m-aș fi trezit într-un film rusesc cu ceru' ăsta 
ud care n-a apucat să se usuce pe pînză și curge acuma la va- 
le ca un... ca un... „Poftim?” 

„Eh, glumeam...” 

„Mai încercaţi luni, e deschis pînă la șase!” 

„Luni e prea tîrziu pentru mine” fac cu spatele un semn de 
adio şi n-am cuvinte îmi îngheaţă degetele instantaneu pe ușa 
asta mică de fier - huai, cîtă apă peste tot, să-mi bag picio- 
arele, aaapă! corect și exemplar organizată în stropi identici, 
nu s-o fi uitat nimeni să-i analizeze să vadă dacă seamănă 


sau nu seamănă o picătură cu alta? nasol moment, din ușă mă 
uit o dată la străzile lungi din dreapta şi înc-o dată la străzile 
ude leoarcă din stînga, acuma am timp căcălău măria ta să 
mă-ntorc acasă pe orice drum oricît de lung sau de întorto- 
cheat ar fi pot să mă rătăcesc pe unde mi se scoală, am timp 
acuma să-mi pară rău că n-am fost ieri la vernisaj deşi... ce 
dracu” să fi căutat eu acolo? vernisajele sînt pentru prieteni 
şi neveste, restu' n-au decît să dea drumul la walkman s-o 
prind pe Misia tocmai la piesa cu este senhor dos meus olbos e 
sempre no meu sentido de parcă un cavaler ar putea să fie 
doar al ochilor, nu și al simțurilor, nu al atingerii, nu al pal- 
melor flămînde ci al ochilor, ca și cum adică de departe i-ai 
vedea mersul un pic săltat, un fel de dans al lui peste străzi 
sau ca şi cum ţi-ar povesti Mirela mai demult că îl vede pe 
Marius lîngă Arhitectură îndreptîndu-se spre Romană - băi, 
ce nesimţit! s-a uitat lung la mine, m-a recunoscut și nici n-a 
catadicsit să mă salute şi zîmbesc eu atunci oarecum strîmb 
fiindcă simt în palme pe sub piele cum crește instantaneu pri- 
virea aia a lui fixă care o măsoară pe Mirela de sus pînă jos şi 
o recunoaște şi o înfulecă rar şi gîndeşte la sfîrșit morții mă-sii, 
uite o străină care stă în fiecare zi aproape de liniștea mea, 
uite-o pe Nicole cea mai bună prietenă a ei cu care mănîncă 
noaptea sandvișuri cu finetti şi face mişto de labagiii care su- 
nă uite-l pe străinul cu care făceam dragoste odată aşa de 
adînc uite-l uită-l pe bărbatul care mă caută acuma în cîntece 
portugheze şi nicicum nu mă găsește nicicum nu pot să-i dau 
de veste să-i fac un semn aici sînt iubitule! bine-nţeles că 
vreau să-ți sug pula, păi cică pentru asta mă plătesc ăștia mă 
aplec și ţi-o iau în gură imediat mă scoate din minţi piesa as- 
ta de fiecare dată mă despică în două părți incongruente iu- 
bitule în două sintagme inegale hai să ne futem odată să nu 
răcneşti după aia că trag de timp şi te țin pe fir o veşnicie mai 
ales că-s tarifele aşa de mari și minutele astea-s aşa de scum- 
pe futu-i mai ales cînd fumul s-a transformat deja în fum s-a 
limpezit şi mintea și visul ne-a îmbătrînit în oase înainte de 
vreme şi ne-a tras un fermoar pe deasupra după o noapte ca 
asta după atitea străzi nici nu-mi mai vine să dorm nici nu 
îndrăznesc să mă culc 
da’ dacă nu mă mai trezesc dimineaţă? 
da' dacă n-o să-l mai văd niciodată? 

da' dac-ar fi lumea plină de mirodenii și jointuri la discre- 
ție da’ n-ar avea cine să-ţi dea un foc şi dumnezeu singur ar 
avea o brichetă şi s-ar juca în fața ta aşa ostentativ mîngi- 
indu-și barba alene fă-te-ncoace cu un foc bă morţii mă-tii de 
dumnezeu ce eşti așa bulangiu?! 

nțțț! suuugi pula! îți rîde moșu' în nas într-o viziune iste- 
rică şi strimtă în care încape inclusiv un telefon uriaș cît o 
noapte albă ne holbăm toţi la neonul palid şi bănuim dintr-o 
dată presimțim that's all folks gata, de-acuma o să crească 
noaptea perpendicular şi aspru în domnișoara Pogany, dom- 
nişoară Pogany! cum se poate să mergi mai departe ca și cum 
totul ar fi în ordine? cînd de fapt ordinea lui e chiar dez- 
ordinea mea, degeaba zici c-ar fi femeia plapumă sînt eu pla- 
puma cu care se învelește şi valul care-i curge pe piept și-l 
învăluie, degeaba, pe el deja nu-l mai uimeşte nimic, deja a 
trăit prea multe iar ce simt eu inevitabil cade ca o umbră în- 
tr-un joc secund şi îi retează capul după o noapte ca asta du- 
pă atîtea drumuri bătucite pe străzi cu ochi tulburi şi încleş- 
taţi în resturile alea de povești de oameni de pe stradă cu o 
bătrînă pensionară care tot răcnește cum ar pune ea foc la 
rădăcina folbalului şi a campionatului ăstuia împuțit care a 
început pe tevere unu, de nu mai poate să vadă nici o su- 
priză, nici un program ca lumea, numa' folbal, toată ziua fol- 
bal!? răsare lîngă ea un oltean schizofrenic care îşi amintește 
cum trebuie să-şi urineze pietricelele din rinichi și se rosto- 
golesc astea pe pulă în jos pe un mal frumos și-i zgîrie pielea 
aia fină şi iac-așa s-au pornit vedeniile în capul meu dis-de-di- 
mineaţă în vinerea aia din tramvai la întoarcere îmi răsare în 
cale şi Laura, mă invită la ea să bem o cafea, ok, că prea obo- 
sisem după atîta bîntuială pe asfalt aşa că ne dăm la birfe o 
vreme şi nu ratez ocazia s-o întreb ce fel de atmosferă plutea 
p-acolo, cum arătau toate alea suspendate, au fost mulţi oa- 
meni la vernisaj, cum a ieşit cheful, da' poze n-ai? avea pe o 
dischetă, am promis ca mai trec pe la ea dupămasă da' între 
timp m-au sunat niște prieteni pe care trebuia să-i văd urgent, 
m-am luat cu alte alea şi n-am mai apucat să văd discheta, 
vineri, după vernisaj, am ajuns prea tîrziu la Casa Americii 
Latine, nu ştiu cum dracu' m-am rătăcit pe străzile alea, am 
avut tot felu’ de dialoguri ţicnite cu niște gardieni și pînă să 
nimeresc au închis expoziția și seara noi aveam tren spre 


Bistriţa sper că nu mi-ați simțit lipsa, îți mai scriu eu şi data 
viitoare, ciao bao! 

că restu’ a fost uşor să mi-l imaginez în bucătărie cu pi- 
cioarele ridicate pe scaunu' de lîngă geam călcîiele amorțite, 
cuvintele lui, plimbările de la un grup la altul cu un pahar tot 
mai vesel în mînă izbucnind în rîs la nu ştiu ce fază sau zîm- 
bind simplu eu te-am făcut eu te omor eu îţi ascult zîmbetul 
eu îl repet apoi ca şi cum fix floare la ureche mi-ar fi să-l 
multiplic să-l copiez și apoi peste noapte să se umple univer- 
sul de zîmbetele tale reproduse pe bandă rulantă, mi se rupe 
de la un punct încolo - acelaşi punct care dincolo își mușcă 
degetele de durere, arsuri sau gînduri aprinse, parcă ai fi la 
mîna mea, sub călcîiul meu, parcă nimeni dincolo de pielea 
mea nu te-ar mai gîndi atîta nici o femeie nici o surioară nici 
o mamă niciodată n-ai mai fost atît de aproape de naştere şi 
moarte într-aceeaşi clipită de secundă maaarius niciodată 
chiar dacă urlă carnea pe mine de dor și mă ustură pielea şi 
îmi frec picioarele așa... a... 

sînt patetică, ce mai, bine că nu mă vede cineva în mo- 
mentele astea de poftă de carne poftă de pulă cum zicea şi bu- 
nicu’ - golăciunea încongiură, foamea o ia de-a dreptu’ - mă 
zvîrcolesc în pat şi îmi frec cearşaful de pulpe, vai de steaua 
ta ar zice Nicole dac-ar fi aici iar eu i-aș întoarce spatele bine 
mersi ce să-ți povestesc, steaua sus răsare se pișă în mare! mă 
întorc cu fața la perete mă învîrt pe toate părțile răsucesc în 
pat figura lui obrajii ochii gîtul braţele lui lungi şi genunchiul 

îl frec în minte 

omul timpului meu femeia timpurilor mele ale tale ale 
noastre şi încă și încă sînt copia mai scumpă decit originalul 
minciuna aia mai caldă decît adevărul plapuma care-i învă- 
luie coapsele după erecţia de dimineaţă plapuma care-i înfă- 
şoară umerii, curul, pula prea grăbit consumată în seara cînd 
stabilisem că ne vedem la coloane - băi, te superi dacă vin şi 
eu? cum aș fi putut să mă supăr - păi el te-a chemat, nu? da’ 
mă întristez progresiv, mă întunec mergînd așa pe jos din 
Victoriei pînă-n Romană mă umplu de draci şi melancolie și 
furie surdă, nicicum nu mă simte, nicicum nu se prinde c-aș 
vrea să fiu singură cu el, chiar dacă nu se întîmplă absolut ni- 
mic spectaculos sau te pomeneșşti că intenţionat o fi che- 
mat-o să stea între noi de şase, pentru siguranța şi protecția 

dumneavoastră, care va să zică nu prea am de ce să comen- 
tez, mergem să bem o bere în Vama Veche și între timpi mi 
se urcă berea la cap păi și normal că doar n-am mîncat nimic 
toată ziua da' mă înveselesc brusc mă simt într-o formă di- 
formă de rîs şi eticheta de pe sticla de bere se dezlipeşte 
repede, se transformă în bucățele mărunte de hîrtie, se uită 
Laura galeș la mine - ce ai dragă, ești nervoasă? dau din cap 
că nu, doamne fereşte, cine eu? dimpotrivă, sînt în formă sau 
în esenţă, în lumină sau umbră, jignesc pipa sau onorez fu- 
mul? murdăresc gura sau sug pula? nici una nici două - îi 
zîmbesc şi încep să explic ostentativ cum că în civilizația chi- 
neză, Laura dragă, să rupi foaia în bucățele atîiît de mici avea 
un rol precis în relaxarea minții în limpezirea trupului şi-n 
purificarea spiritului totodată - pula-n beci, nu-s sigură c-am 
nimerit-o cu civilizația chineză da’ ea ride ca o focă, vai ce 
glumă bună! băieţii nu ne aud, povestesc despre vernisajul 
care se apropie, despre cum arată afişul, despre grafica lui, 
ne terminăm berea şi plecăm, ok? 

ok, sare și Laura cu o invitaţie - haideţi la mine că am sa- 
lată de spanac şi supică de varză, lui îi convine, poate chiar i-e 
foame, mie nu, pişa-m-aş în toate supicile de varză din lume, 
credeam c-o să ne despărțim de ea pe drum, s-o pierdem pe 
undeva, să-l conduc numa' eu spre casă şi el să nu îndrăz- 
nească să-mi spună cară-te dracului la tine că doar ai şi tu o 
casă ce naiba! să nu îndrăznească, eu să mă fac că plouă şi 
din senin să ne trezim în fața scării și să urcăm la el să mai 
bem o bere, ba mai bine să mîncăm o salată de spanac, în tro- 
leu mi se pune pata de-a binelea și mi se face poftă de dra- 
goste, ferească-te dumnezeu de ventuzele astea care nu ţi se 
mai dezlipesc de picioare toamna pe căldura asta împuţită 
numa’ dracu’ mai ştie ce-o fi-n capu’ lor cu degetele încleșta- 
te pe bara unsuroasă din troleu zîmbesc și socotesc cîteva 
ore în plus sau în minus chiar că nu mai contează așa că să 
mergem întîi la ea, că de ieșit tot împreună o să ieșim, ca- 
valere, ce crezi? de data asta o să iasă cum vreau eu, nu-ţi fie 
cu supărare, promit c-o să fie ultima oară - şi așa a fost, din 
seara aia nu l-am mai văzut, nu m-am dus la nici un vernisaj, 
nu l-am mai căutat niciodată da' înainte am trecut pe la mi- 
ne, am discutat cîteva minute cu Alex pe balcon, am luat din 


cutia de sub pat una-alta și am plecat cu dumnezeu înainte 
„una-alta?” 

„păi să fumăm ceva după salata de spanac, nu?” „ah! bună 
ideea!” se entuziasmează el şi își freacă palmele fericit, ei îi 
este indiferent, atîta timp cît mergem cu ea, faaată! urăsc să 
mănînc singură, să stau singură în apartamentu' ăla, să doar- 
mă singură, să se trezească dimineaţa în casa goală, ne oprim 
în drum să pișăm berea băută-n Vama Veche - acasă hărmă- 
laie mare, prieteni de la Bistriţa, o să doarmă la noi cîteva seri? 
ce mişto, păi ne mai vorbim noi zilele astea, ne despărțim 
repede de musafiri, îi lăsăm în urmă și urcăm într-un tram- 
vai scheletic şi zgomotos care ne lasă fix lîngă blocul ei tîrziu 
aproape de unşpe gătim toți trei, facem salata de spanac, în- 
călzește Laura supa, mîncăm și ne aprindem jointu' în bucă- 
tărie imediat după masă, nu prea îmi tihneşte așa că hai mai 
bine să ne mutăm în sufragerie, nu știu de ce am impresia că 
tre’ să stai undeva întins pe jos atunci cînd fumezi - să vezi 
tavanu' şi becu’ alunecîndu-ţi în cap sau dimpotrivă să zaci 
cu picioarele încrucişate sub tine, într-o cameră senină, dacă 
se poate, într-o casă deschisă cu ferestre luminoase, ne mu- 
tăm dincolo, cu scrumiere şi sticle de bere cu tot, începem să 
povestim, se zbiară cuvintele singure, mai mult ei doi vor- 
besc, despre despărţirea ei de Victor, despre durerea pe o ca- 
re o tot trăiește de cîteva luni bune, cît de mișto făcea sex 
anal cu el, no pain, no money, no school, eu mă întreb cum 
simte un bărbat pizda femeilor cu care se culcă - cum le sim- 
te în pulă, ce senzaţii are cînd pătrunde înăuntru, cum ajung 
ei la concluzia că fiecare pizdă ar fi diferită? de ce? cu Mihai 
nici măcar nu are orgasm, în timp ce cu Victor, ehehei, „tu ai 
făcut vreodată sex anal?” mă iau şi pe mine la rost și-mi sca- 
pă ca din praștie întrebarea „virtualiceşte vorbind sau... ?” că 
la telefon mi-am pus curu' la bătaie de paișpe mii de ori, da' 
cre' că nu se pune, nu? 

nu, mă opresc la timp fiindcă lor am uitat să le spun cu ce 
mă ocup în timpu' liber și acuma ar fi prea complicat de ex- 
plicat ce şi cum așa că mai simplu e să recunosc c-am încer- 
cat o dată cu Marius, da' probabil eram prea grăbiţi sau înfo- 
metaţi, dracu’ știe, că nu ne-a ieşit nimic, sînt strimtă, fir-ar, 
imediat mă doare şi de cele mai multe ori ne grăbim cînd 
facem dragoste, ați observat? fast food, fast sex, cine zicea 

asta? Emil Brumaru era şi el medic, ştiați - eu nu știam, da’ 
zîmbesc agale, păi mi se pare normal, cum altfel? i-am scris o 
scrisoare pe un afiş cu muzică tehno - stimaaabile domn, 
ăăă... cre’ că i-am povestit ceva despre iubita lui şi amantul 
meu pierdut sau viceversa da' nu i-am mai trimis-o și nici 
nu-mi dau seama cum naiba ajungem cu poveștile la aventu- 
rile ei cu o tipă care a locuit la ea mai demult şi cu care făcea 
baie - aha, și? 

şi îmi aprind greu o ţigară, tremură bricheta asta ca dra- 
cu', parcă ei i-ar fi frig, nu mie, nu, cu tipe încă n-am încercat, 
nu-s prea multe fete în jurul meu care să-mi placă de-adevă- 
ratelea, nici o relaţie în trei nu cre’ c-aș suporta prea multă 
vreme, nu c-aș fi geloasă sau isterică da' aş vrea să plec, de 
fapt „Ei, cum? aşa de repede?! păi voiam să cobor să mai 
cumpăr nişte bere, hai că luăm dup-aia un taxi şi te las aca- 
să...” am înţeles să trăiţi, aprob în tăcere din cap, mai bem o 
bere, oricum nu avem mîine nimic special de făcut nici unul 
din noi, oricum o să facem dragoste în noaptea asta cavalere, 
îmi leagăn fruntea pe genunchii slăbiți sau ameţiţi la alegere 
Andros te-ai dilit şi te-ai cam nesimţit în ultima vreme mda 
am mers prea departe în seara asta am devenit prea insis- 
tentă subtil sau nu tot o curvă cerșetoare rămîn, chiar dacă 
după aia n-o să-l mai văd un secol de singurătate o să tot avem 
timp să uităm mai tîrziu da' fraaate cum naiba am reușit acu- 
ma să fumăm fără muzică? 

Laaaura, cum doamne iartă-mă poți să trăieşti aici fără un 
cd player sau un casetofon sau măcar un radio?! uite că poa- 
te, se ridică de pe covor şi aduce din bucătărie înc-o pungă 
de seminţe, se întoarce și cavalerul cu sticlele de bere, relu- 
ăm poveștile paranormale aproximativ de unde le-am lăsat 
Laura vrea un tip de care să nu se îndrăgostească, unu' care 
s-o fută bine şi să ţină mult la ea - cam cît de mult? mă-ntreb 
în gînd cam cît s-o scoată-n Mall de trei ori pe săptămînă? nu 
înţeleg, da’ nici nu întreb ce înseamnă asta, apoi se răzgîn- 
deşte - nu, mai bine unv’ care s-o iubească pur şi simplu, fă- 
ră comentarii, da’ voi de ce nu vreţi să dormiţi la mine, hai că 
vă fac patul uite aici!” 

„nu, lasă, poate data viitoare...” se strîmbă la mine în joa- 
că, se ridică de pe covor și se îndreaptă spre baie, clăti- 
nîndu-se uşor 


„de ce nu vrei să dormi la ea?” 

„ăăă,nupot... „ 

„de ce?” 

„nu vreau... adică tre’ să ajung dimineaţă să iau cheia de la 
Alex, nu pot să dorm aici...” 

„Ok! luăm un taxi din intersecţie și oprim atunci pe la tine...” 

„îhîm” în lift îmi îndes degetele în buzunare, mi le strîng, 
le înghesui acolo şi le frec de fiîş pînă cînd am impresia că s-au 
înroşit, ho! că mă doare deja, traversăm aleea fără să scoa- 
tem un cuvînt și abia cînd văd taxiurile din colț îndrăznesc 
„Ştii, nu prea am chef să merg la mine...” „Păi unde să şi dormi 
acolo cu atîția musafiri?” „Mda...” da’ aș fi încăput pe cana- 
pea, aș fi încăput şi chiar dacă e aproape două jumate' noap- 
tea Alex încă nu doarme, fac pariu că stă pe balcon și poves- 
tește cu Dan la ora asta, da' nu mai zic nimic, n-are decît să 
invoce orice scuză vrea el, să-mi spună că la el nu se mai poa- 
te, că deja e om însurat și are responsabilităţi şi eu să dau 
din cap a înţelegere, s-o iau pe jos pînă acasă umilită sau su- 
grumată de rușine nici n-aş face mai mult de-o juma’ de oră 
pe scurtătură, numa’ că el nu spune nimic, nu mai am nici eu 
chef să vorbesc, mergem în tăcere, intrăm într-o maşină și cu 
ea tigîdîm tîgîdîm călărim străzile înțepenite în lumina gal- 
benă de neon, nici un om rătăcit aiurea pe după blocuri, nici 
o mişcare la benzinăria de pe Mihai Bravu să-mi bag picioa- 
rele parcă s-ar fi evaporat toată lumea aşa peste noapte, 
numa' vocea lui nu, mă mai întreabă o dată parcă intrigat 
„da” de ce nu poţi să dormi la ea?” mă chircesc pe bancheta 
din spate, hai sictir! întorc capul și încep să număr aparta- 
mentele cu oameni nedormiţi și cu lumină arsă „nu pot, pur 
şi simplu”, nu-mi ies prea multe ferestre la numărătoare așa 
că îmi lipesc o ureche de geam poate cu zgomotele să mă 
descurc mai bine - în rest am impresia că-mi pune întreba- 
rea asta doar ca să-l audă și taximetristu' să vadă și străinu' 
ăla cît se împotriveşte el da' n-are nici o șansă are nevoie de 
un martor ce să-ți povestesc cum ne prosteam eu și Alex 
uneori în lift şi povesteam cu voce tare despre variantele de 
interpretare la Duke Ellington sau Art Tatum ca să priceapă 
vecinii noştri bucureştenii că nu sîntem niște provinciali oa- 
recare sîntem un mare căcat, pentru dumnezeu! doar n-o să 
te violez, cavalere, o să dorm pe saltea, futu-i, ce m-ai întris- 

tat la faza asta, da’ tac insistent, tac fiindcă deja e prea tîrziu 
ca să mai explic ceva, și cînd ajungem la el acasă nu mai în- 
drăznesc să pomenesc nimic de saltea, o să pară forțat sau 
aiurea, deja e cam tîrziu pentru figuri din astea, se apleacă, 
pune nişte muzică în casetofon, mai pălăvrăgim cîteva minu- 
te despre una alta, are de desenat mîine, are de făcut o gră- 
madă de treburi, să ne culcăm atunci, ok, mă duc pînă la baie 
să mă spăl pe dinți şi înainte să ne băgăm sub plapumă fu- 
măm înc-o țigară pe balcon şi mai tragem o dușcă două trei 
patru cupa și campionatu' din țuica de ieri și îi răsare iar în 
minte diferența de ani dintre noi, se tot împiedică de vîrsta 
mea, nu pricepe cum adică aș putea eu să înțeleg ce s-a-ntîm- 
plat în ‘89, cît de halucinant au curs momentele alea, mă 
ridic de pe scaun şi-mi arunc privirile pe geam, afară, spre 
lac - ba să ştii că se poate, se poate să înţelegi un fenomen 
chiar nefiind prezent la fața locului... „Băi, mă laşi!? cîți ani 
aveai tu atunci, ă? ce dracu'...” ce draaacu' - îl îngîn în gînd şi 
mă uit la el cu coada ochiului, îmi explică el imediat cum e cu 
trăirile în timp, trăirile din momentul acțiunii, spaimele și 
tensiunea aia, poate apuc să-i înregistrez cdul lu' Matze cu 
„Ultima găină a Europei” înainte să dispar în neant, da’ nici 
atunci nu-i sigur c-o să uite de anii mei mici sau de figura co- 
pilăroasă pe care nici măcar n-am ales-o eu da' hai mai bine 
la culcare hai în pat să stăm cîteva minute bune întinși aşa cu 
ochii în tavan, el poate încă-și aminteşte de întîmplările 
de-atunci, mie numa” la futaiuri îmi stă capul, da’ nu îndrăz- 
nesc să fac nici o mişcare, să vezi dacă n-o să-mi tragă o ţea- 
pă cît mine de lungă şi-o să adoarmă brusc și enervat că iar 
am ajuns în situația asta cu toate că și-a propus de atîtea ori 
să nu-mi mai dea apă la moară - huai! mă piş pe mine de rîs 
dacă n-o să ne futem în seara asta după toată salata aia de 
spanac pe care-am înghiţit-o cu admirabil stoicism futu-i ar 
fi de-a dreptul comic să-mi să-mi ureze acuma noapte buu- 
ună - mă scarpin în cot înveselită de situație şi îmi potrivesc 
palmele sub cap fix în momentul în care se întoarce și el pe o 
parte cu fața spre mine și îşi întinde somnoros braţul peste 
mijlocul meu şi atunci se lăţeşte pe figura mea pe întuneric 
un zîmbet parșiv pînă la urechi cavaleeere! mă caută acuma 
cu palmele şi mă foiesc și eu şi respir ușurată, se arcuieşte 
spinarea mea de una singură și mi-o ia înainte, huai ce dor 


mi-a fost de tine, cavalere! și ce dor o să-mi fie de-acuma îna- 
inte şi ce ciudat mi-am auzit urletele în noaptea aia așa ne- 
controlate au ieşit din mine ca dintr-un gîtlej de animal și di- 
mineață m-am trezit brusc, era opt fără zece, fir-ar, tre’ să mă 
car acasă tocmai acum dæ’ ațipesc la loc, mormăi ceva în somn, 
mă răsucesc pe toate părțile şi abia pe la nouă reușesc să mă 
smulg dintre vise, mă îmbrac repede, mă și dezechilibrez 
şi-mi lovesc un pic genunchiul de marginea patului, ai, scuze! 
murmur stînjenită în timp ce el clipeşte din ochi buimac — 
cum, pleci? păi ziceai că n-ai nimic de făcut pînă la zece, nu 
vrei să-ți fac o cafea?...” 

„Nu, stai și mai dormi un pic, o să beau una acasă... ciao 


„Pa..” 

măsor aleea goală dintre blocuri cu o privire adormită şi-mi 
ridic ochii brusc spre geamurile de la etaju' zece - nu mă ur- 
mărea nimeni, mi s-a părut doar că s-ar strecura niște ochi 
de marius de după o perdea galbenă de bucătărie urîte-n 
draci blocurile astea de cartier și identice toate Marius iubi- 
tule ce fel de arhitect le-o fi conceput așa de... așa de... şi sper 
că se vede pe moaca mea că-s fericită lîngă omul ăsta că nici 
în troleu nici pe drum nici în lift nu mi se face ruşine iar aca- 
să în fața oglinzii numa’ ochii îmi sclipesc aşa sălbatic şi figu- 
ra mea toată parcă împinge oglinda asta dincolo de perete, 
luceşte incredibil de frumos mutra mea, să-mi bag picioare- 
le! parc-ar fi poleită cu resturi din noaptea trecută mă tot uit 
la mine fascinată, parcă nici n-aş fi eu - alerg toată ziua pe 
străzi cu sîngele clocotit şi înfierbîntat cu tot felu’ de treburi 
la facultate la firmă după bani înapoi la facultate ca să pre- 
dau un referat, abia la cinci după-amiază ajung acasă, sleită, 
mă mișc cu încetinitorul da' înainte de orice mă reped la baie 
să văd ce se mai întîmplase cu figura mea, era tot acolo - ex- 
presia aia luminoasă şi conturul adîncit peste margini fan- 
tastic! ce-nseamnă să te fuţi fix atunci cînd ai chef! alooo, ce 
naiba faci acolo Gabi flăcăule? ai adormit?! 

nu, încă n-a adormit, dimpotrivă, s-a născut pe 28 februa- 
rie, prin 71, tre’ să fi fost un ger aspru şi crăpător de pietre în 
anv’ ăla, pe sora lui au botezat-o Ioana, ca să vezi! îmi amin- 
teşte de Alex, poate de aia mi-e atît de drag, poate de aia 
i-am şi explicat că-n realitate e vorba despre o simplă ușă în- 

tr-un capăt și un wc în celălalt capăt de coridor lung cu tot 
felu’ de alte uși și undeva pe la mijloc s-ar situa şi locul de 
desfășurare al acţiunii noastre adică astea două birouri ală- 
turate două camere două categorii de fete între care unele sînt 
întotdeauna fetele „de dincolo”, nu se ştie exact care, atunci 
cînd priveşti dinspre uşă „dincolo” sînt cele care lucrează la 
divertisment, fără pulă şi pizdă, fără prostii şi vulgarităţi, fe- 
tele curate de la Party Line, dacă priveşti în sens invers alea 
care lucrează la liniile erotice sînt fetele „de dincolo”, de pe 
un alt tărîm adică, dintr-o altă ţară - o ţară străină în care fie- 
care e dincolo pentru fiecare şi între noi un simplu perete un 
zid subțire în definitiv, s-a inventat chiar şi un alfabet atunci 
cînd nu exista în firmă decît un singur filtru de cafea pentru 
toate fetele - băteam de două ori în perete cînd era gata ca- 
feaua - veniţi de luaţi lumină și cafea sau băteau ele de trei 
ori cu putere cînd urlam prea tare - calmaţi-vă pîinea și cir- 
cul, făăă! că s-aude pe celelalte fire! 

tace cîteva clipe, cade pe gînduri sau își imaginează 
scena şi la sfîrşit izbucnește într-un fel de rîs, crispat şi 
nervos ca şi cu adică ar vrea să spună nu mi-a plăcut 
povestea, ia să schimbăm registrul măi dragă animalule ia 
pune-mă să-ți povestesc despre părinţii mei şi lumea aia a 
lor fantastică şi îndepărtată pentru că era cel mai mic 
dintre copii, tata trebuia să aibă grijă de bunicul lui să-i 
aducă toate alea de care avea nevoie pentru că bunicu' nu 
mai putea umbla, îi amorţiseră picioarele de tot și ca să-şi 
țină cumva nepotu' lîngă el să-l cucerească în vreun fel să-l 
fascineze îi face tot felu' de jucării din lut, se apleacă pe 
scăuneşu' ăla de lemn și ia din deal o mînă de lut ca un 
escavator și începe să-l frămînte între degetele alea groase 
pînă cînd iese din ele ditamai calul! vezi?! cînd o să creşti 
mai mare o să poți și tu să construieşti în lut tot ce vrei - 
cai, diboli, vaci, case, turme întregi de oi și apoi numa' să 
sufli peste ele că toate o să se umple cu viaţă, c-așa a păţit şi 
Dumnezeu, l-o făcut pe Adam dintr-un lut ca ăsta de la noi 
din sat şi apoi o suflat peste Adam și ăsta o-nceput să-şi 
miște mînurile și picioarele că prea mult dormise ce dracu’ 
şi tata tremura tot cînd auzea una ca asta cum tremurăm 
noi acuma cînd avem ciocolată Milka sau cînd ne cumpărăm 
cola şi peste toate dealurile alea parcă vedea tata deja 


cozonaci și turtă dulce și înghețată din aia de care n-a 
apucat mama să-i cumpere din Cluj săptămîna trecută - mă 
rog, nu s-a întîmplat chiar așa, n-a reuşit să-și facă 
înghețată din lut, da' cinci-sute de ani tot e ceva pentru 
Heinrich şi Kunigunde, nu? hei, ai adormit?! ce faci acolo 
Gabi flăcăule? 

bine, jupîneaso, te ascult - sau - bine fac bine găsesc jupi- 
neaso, iaca mă zbat p-aci cu lupta pentru subexistenţă, în 
rest, mă fute la creier o erecţie cerebrală de toată frumuse- 
tea, n-are cine să mi-o potolească și m-am gîndit să vă sun, să 
nu rup toate legăturile cu realitatea voastră virtuală, cu toate 
că vorbiţi cam dezbrăcat pentru gusturile mele 

desbumbat - ar fi spus bunica mea dacă era aici, da' nu e, 
ultima oară cînd am fost la ţară se uita la mine ca la un stră- 
in, nu-mi mai spunea Andrușş - îmi spunea domnişoară, nu 
c-ar fi uitat cine sînt, nu c-ar fi fost ea prea bătrînă ci că ştia 
că vin în vacanţă din Capitală şi presimţea cumva că trăiesc 
acolo cine știe ce minuni, bunica n-a ieșit niciodată din satul 
ei, cre' că era înfiorător pentru ea să locuiesc în București da' 
cum dracu' să-mi spună „domnişoară” așa peste noapte chiar 
atîta de mare să fi fost distanţa în mintea ei?! futu-i! cînd ieși 
cu mine să bem o cafea? cînd o să te văd şi eu stînd pe scaun 
ca un om adevărat nu ca o nălucă? 

tace cîteva clipe, cade pe gînduri și izbucnește Gabi în rîs 
şi încearcă să-mi bage minţile-n cap, o-ntoarce ca la Ploieşti 
de fiecare dată şi mă refuză politicos şi degeaba încerc eu 
să-l ademenesc - nicicum n-o să pice în capcană „băi, ce 
mă-nervezi!” sare şi Nicole „tu chiar pui botu' ca proasta la 
tot ce zboară!? parc-ai gîndi cu pizda ca fraiera de Corina 
să-mi bag picioarele parcă nici n-ai face facultatea aia, ce 
puii mei...!?” „huo, că nu voiam să mă fut cu el! voiam doar 
să bem o cafea...” dă din mînă enervată în sensu' că „băi mă 
lași cu texte din astea de trei lei?!?” nu pune ea botu' adică 
la abureala mea și atunci mă uit la ea ofticată da' nu 
îndrăznesc să-i răspund nimic mai bine mă fac mică-mică în 
scaun îmi ridic picioarele pe balustrada cu gresie cărămizie 
din balcon îmi lungesc privirile după caru' mare și limpede 
în noaptea asta ce-i drept îmi vine uneori să mă culc cu 
toată lumea, îmi vine să-i iau pe toți în pizda mea strimtă și 
scumpă, mînca-o-ar mama, nu c-ar fi loc înăuntru pentru 

toți bărbații... da’ aşa mi se scoală uneori, nu ţine de nici un 
fel de facultate, vorba beţivului de astă-vară de cînd 
mă-ntorceam la Bucureşti cu acceleratul ăla de noapte şi 
înjura tipu’ ăsta și lovea cu pumnun geamul comparti- 
mentului îmi bag pula don'şoară! îți dai seama că io nici- 
odată n-o să apuc să beau tot vinu' care există în lumea asta 
de căcat, îți dai seama?! îmi bag pula şi mă întreb ce-o să se 
întîmple cu tot vinu’ care rămîne după ce mor io?...” era 
cam necăjit omu' pe chestia asta ce să zic încep să rid în 
hohote cînd îmi amintesc privirea lui pierdută da' n-o 
impresionez pe Nicole de nici o culoare, strîmbă din nas 
dezaprobator - auzi, pe mine nu mă duci cu vrăjeala asta, 
ţi-e clar? mda, foarte clar, nici nu visam să te vrăjesc, îmi 
imaginam doar - c-aş putea la un moment dat să fut totul în 
calea mea să cotropesc cumva universu' să-i sug pula de tot 
de toate poeticile alea ascunse şi caii verzi de pe pereţi să-i 
futem dracului cumva să ne jucăm pe bune și pe moarte să 
ne doară-n cur de restu' lumii pe dumnezeu inclusiv să con- 
struim odată o pula înaltă piramidală fumurie - una din aia 
uriașă după care să nu-ţi mai fie sete niciodată să pici lată 
la pămînt cu maţele stropșite pe asfalt cu pizda făcută 
franjuri gaaata! nu mai vreau! ogoaie-te domnișoară ca n-o 
să-ți mai dea doamne-doamne mașină mică, ogoaie-te! să 
strige bunică-mea după mine din firea ei mare - firea lor 
mare pusă la încercare și exprimată apoi în cuvinte mici — 
mini-cuvinte de plastic celofan sau hîrtie creponată bine în 
cap începe încă o seară de dragoste umedă și fierbinte 
iubitule îmi arunc sacul pe un scaun, opresc şi walkmanu' 
şi-mi dezlipesc căștile de pe urechi oare ce mai face lonaş - 
tot la spitalu' ăla o fi lucrînd? l-or fi dat afară pentru 
convorbiri interzise? se plimbă Claudia agitată prin cameră, 
o înjură careva pe fir de vreo juma’ de oră pe puţin - 
ghicesc din privirile ei înfuriate și tăioase - băăăi! suge-mi-ai 
toate pulele care mi-au intrat vreodată-n pizdă, măgar han- 
dicapat ce ești! îi trîntește ăluia receptoru’ care nici nu mai 
nimerește furca de atîția nervi, cade cu un zgomot sec pe 
masă - bună seara iubitule, şoptesc speriată de reacţia ei, 
numa' să nu ne ia la bătaie acuma... bine-ai venit la linia 
noastră erotică 


ok, lasă textele, am sunat și zilele trecute, Corina sau 
Silvia nu-s pe-acolo? 

Corina sau Silvia? cine întreabă, mă rog frumos? 

Marius 

să trăieşti, Marius, eu sunt Andreea, secretara, în seara as- 
ta nu lucrează nici Silvia, nici Corina da’ o să le transmit me- 
sajul tău călduros... 

hm, aveam ceva de povestit cu ele - cre’ că strîmbă din 
nas acuma, îmi arunc privirile pe cadranul telefonului, mai 
sînt încă patru tipi sau tipe cu el pe fir, ascultă cuminţi con- 
vorbirea noastră 

şi zici că eu n-aş fi suficient de bună pentru tine? 

habar n-am, eşti bună? ce ştii sa faci? 

plăcinte cu brînză şi mărar 

aha - parcă se relaxează și începe să rîdă înseninat, îl aud 
cum îşi aprinde o ţigară, îi aud bricheta scăpărînd - atunci 
eşti foarte bună, numai că am un pic de treabă acum, hai că 
te sun eu data viitoare 

bine-nţeles c-o să mă suni iubitule, cum altfel? da’ eu cum 
naiba o să te recunosc atunci? 

păi - îşi întinde acuma picioarele lungi pe sub o masă cu 
siguranță şi pufnește în rîs - sînt înalt cam de 1,85, am ochi 
căprui și părul tuns scurt, ca la pîrnaie, restul ţi-l imaginezi 
tu că doar nu te doare mintea... 

bon, o să mă caut prin buzunare după așa ceva 

tu cum arăţi? 

complicat. Unii zic că aş semăna cu Bjork, alții dimpotrivă, 
spun că aduc de departe cu Paganini sau capriciile lui, eu 
personal mă simt ca un șampon cu balsam 2 în 1 da' apropo, 
ai fost la pîrnaie cumva? ai ucis pe cineva din întîmplare? 

de cîteva ori, mda, mai mult sau mai puţin virtual - da’ tot 
crimă e 

mda... să bem o bere pentru sufletul lor, atunci? 

după ce faci plăcintele alea cu mărar ar pica mai bine, nu 
crezi? 

ba da, ai dreptate, după plăcinte ar pica mai bine, ciao 
bao! şi înainte să închidă apuc să mă minunez că oare ce dra- 
cu' o fi avut de povestit vocea aia de catifea tocmai cu Silvia 
sau Corina, mă întind apoi după scrumiera gălbuie de cera- 
mică, o aşez cuminte pe covor, în dreapta telefonului şi îmi 

sprijin umerii de peretele înalt - halo! iubitule, care mai ești 
p-acolo? care vrea să mă fută şi pe mine? unu' doi trei start! 
în cîteva clipe l-am şi uitat, în cîteva clipe mi se umple min- 
tea cu altă voce, altă poveste, alt fraier în cartier - bună sea- 
ra iubitule, tu cine dracu' ești că eu, una, sînt Andreea 

